
` Prefaţă 


Nikolai Onufrievici Losski s-a născut la 6 decembrie 1870 în 
localitatea Creslavka (actualmente Creslova, Letonia), gubernia 
Vitebsk, din părinți polonezi, ai căror strămoşi s-au mutat din 
Polonia în Bielorusia. Familia cu opt copii se întreținea din venitul 
modest al tatălui (pădurar, apoi şef de poliție). În 1881 Losski intră 
la liceul clasic, din care va fi exclus peste şase ani pentru propa- 
gandă în favoarea socialismului şi ateismului. I se va interzice să 
urmeze orice altă instituţie de învățămînt. Chemarea irezistibilă 
către studiu îl determină să treacă fraudulos granița şi să po- 
posească mai întîi la Ziirich, apoi la Berna, unde se înscrie la 
Facultatea de Filozofie. În 1891 obține, la intervenția prietenilor 
familiei, dreptul de a-şi continua studiile în Rusia. În acelaşi an 
intră la Facultatea de Fizică şi Matematică (secția de științele 
naturii) a Universităţii din Petersburg. Se specializează în psi- 
hofiziologie sub îndrumarea profesorului P. F. Lesgaft. În anul 
1894 se risipește orice îndoială asupra vocației sale de filozof. Se 
înscrie la Facultatea de Istorie şi Litere, unde urmează cursurile 
profesorului A. I. Vvedenski, reprezentant de seamă al neokantia- 
nismului rus — cel care a orientat interesul tînărului filozof spre 
problematica gnoseologiei. Vor urma încă două întîlniri provi- 
denţiale care îi vor pecetlui biografia intelectuală: întîlnirea cu 
A. A. Kozlov care, după încheierea carierei sale universitare la Kiev, 
se stabileşte la Petersburg, și întîlnirea cu V. S. Soloviov, marele: 
filozof de inspiraţie creștin-existențială. La sugestia acestuia din 
urmă, Losski traduce unele lucrări ale lui Kant, monografia lui 
F. Paulshen consacrată filozofului german, Studii de istoria filozofiei 
de Kuno Fischer ş.a. Întreprinde o călătorie de studii peste hotare: 

1901 — Strasbourg, unde participă la lucrările unui seminar sub 
îndrumarea lui W. Windelband; în primăvara lui 1902 îşi face sta- 
giul la Institutul de Psihologie din Leipzig, condus de W. Wundt. 
În vara lui 1903 lucrează la Göttingen sub conducerea profesoru- 

lui de A EEE experimentală G. Müller. Tot aici se naşte ‘primul 
„lui fiu — Vladimir — care se va face cunoscut ca teozof creștin. 

- Întors la Petersburg, î îşi susține disertaţia de magistru cu tema: 
Principalele doctrine psihologice î în perspectiva 'voluntarismului 
: (1903). Titlul de doctor îl obţine î în. 1906 cu lucrarea F. undamen- 
- tarea intuiționismülui. Publicată î în. prima. versiune sub titlul Fun- 
`: damentarea empirismului, mistic şi tradusă ulterior în limbile 
germană (1908) şi engleză (1919), lucrarea produce un puternic, 
ecou în mediul filozofic: al-vremii (Berdiaev, Lopatin) şi este. apré- i 
ciată ca inaugurînd un anumit tip de gîndire; sistematică, propriu 
şcolii filozofice.ruse (S. Frank). Problematica gnoseologiei şi a 
fundamentării ei ontologice se atestă definitiv ca principala direc- 
- ţie pe care se înscrie trâseul: privilegiat al meditaţiei sale filozofice. 

Destinul lui Losski în. perioada Revoluţiei din Octombrie. este 
legat de opţiunile sale politice; Încă din 1905 devine membru al 
partidului democrat-constituţional. În 1917 scrie o broşură-mani- 
fest — Ce-și propune partidul libertății democratice — şi un articol 
— Despre socialism (iulie 1917), în care analizează punctele prin- 
cipale ale programului: democraţia și statul de drept, combaterea 
radicalismului și a nihilismului cultural de orice culoare. Losski 
se declară.de acord cu unele revendicări ale idealului socialist, dar 
le consideră realizabile numai în condiţiile menţinerii proprietății 
private şi a motivaţiei muncii de tip capitalist. Ceea ce exclude din 
„capul locului revoluţia i ca o soluție social-politică. 

Anii petrecuţi în Petrogradul postrevoluționar sînt marcați de . 
grijile pentru întreținerea familiei.. Moartea fiicei de zece ani (91 8), 
răpusă de difterie, l-a determinat să revină definitiv în sînul bise- 
ricii. În 1921 apar primele semne de „normalitate“ de scurtă durată: 
se reînființează Societatea de Filozofie cu propria sa revistă, Gîndi- 
rea. Losski face parte din colegiul de. redacție. După apariția celui 
de al treilea număr, revista este însă interzisă. În același an, împre- 
ună cu majoritatea membrilor catedrei de filozofie, este destituit 
din funcţie „pentru idealism“. În august 1922 este arestat, iar în 
noiembrie exilat în Germania, la Berlin. În scurt timp se stabileşte 
la Praga, unde rămîne pînă în anul 1941. Ține cursuri într-o uni- 
versitate cu predare î în limba rusă și publică o serie de studii 
despre filozofia rusă, care ulterior vor fi adunate într-un volum, 
Istoria filozofiei ruse, publicat în limba engleză î în 1951. 

În Cehoslovacia ocupată de naziști în: 1939, situaţia unui pro- 
fesor rus de filozofie devine insuportabilă; după destituirea la 

sf rșitul anului 1941, acceptă oferta de a ocupa postul de maia e 
la Bratislava, capitala Slovaciei cvasiindependente. După elibe- 
_rarea Bratislavei, se refugiază în Franţa, iar în 1946 se mută la fiul 
său, care trăia în New-Haven (SUA), “unde studiază istoria filo- 
zofiei spiritualiste ruse la biblioteca Universităţii Yale. Profe- 
soratul la Academia Teologică din New-York (1947 - 1950) pune 
capăt unei cariere pedagogice de cincizeci de ani. Ulterior se sta- 
bileşte cu fiul său la Los Angeles. Aici îşi.continuă activitatea publi- 
cistică, se ocupă de redactarea finală a ultimelor sale cărți. Moare 
la Paris în 1965, în vîrstă de nouăzeci şi patru de ani. 


k 


Vasta operă filozofică a hui N. O. Losski, tradusă în mai toate 
limbile de circulaţie, poate fi tematic structurată în trei domenii, 
consacrate prin tradiţie: 

I. Gnoseologie (Fundamentarea here poi 1904- 1905; 
Principalele probleme ale gnoseologiei, 1919; Logica, 1922; Intuiția 
senzorială, intelectuală și mistică, 1938;, Intuiţionismul și teoria 
calităților senzoriale transsubiective, 1934—1938). 

II. Metafizică-ontologie (Lumea ca întreg organic, 1917; ri 
luția şi existenţa ideală, 1941). 

III. Axiologie (Libertatea de voință, 1927; Dumnezeu și Împă- 
răția lui, Dumnezeu ca fundament al valorii, 1931; Valoare și exis- 
tență, 1935; Dumnezeu și răul universal. Teodiceea, 1941; Condiţiile 
binelui absolut, „1945. 


I. Problematica gnoseologică se înscrie cu precădere î în cău- 
tarea de către autor a unui principiu supraordonator care ar asigu- 
ra coerenţa construcțiilor sale conceptuale și le-ar închega într-un 
sistem atotcuprinzător. Succesiv sau concomitent, acest sistem se 
va configura sub denumirile de intuiționism, aa ta ideal“ sau 
concepție organicistă. 

În lucrarea Intuiția senzorială, intelectuală şi mistică, Losski 
mărturisește că eșafodajul sistemului său a căpătat contur o dată 
cu „străfulgerarea gîndului că totul este imanent totului““. Fără să 
fie o revelaţie a autorului, ideea imanentismului absolut s-a dovedit 
productivă ca liant şi element de compoziţie care străbate întreaga 
construcţie sistematică în discuţie, marcată de eterogenitatea rădă- 
cinilor sale, Această idee sau „ipoteză de lucru“ (Zegeoyalki) a dat 
expresie proiectului său intuiţionist. 

Raportîndu- se polemic la empirismul subiectiv, la raționalis- 
mul prekantian $ şi la criticismul kantian, intuiționismul are la bază, 
în viziunea filozofului rus, două supoziții principale. Mai întîi, 
obiectul este cunoscut în starea lui reală; în conștiința subiectului 
cunoscător el se prezintă în original şi nu ca o copie, ca un simbol 
sau fenomen. Conţinutul obiectului își păstrează caracterul trans- 
subiectiv, nu încetează să aparțină lumii exterioare, fiind relevat 
prin actele intenționale ale conştiinţei de fiecare dată fragmentar 
şi selectiv. Subiectul cunoscător este „eul“ omului individual cu 
dimensiunile sale supratemporale şi supraspaţiale. ` 

În ciuda aparenţelor, „originalul“ sau „obiectul real“ nu coin- 
cide, la Losski, cu „lucrul însuşi“ al lui Husserl. În concepția feno- 
menologului german, obiectul realmente existent este acela care, 
studiat în structura lui fenomenologică, î îşi manifestă conformi- 
tatea cu o multiplicitate de moduri ale conştiinţei, căreia îi apare 
ca fiind „el însuşi“. Actele intenționale sînt efectuate de egoul 
transcendental care este înconjurat de „obiecte“; dar aceste obiecte 


sînt totdeauna ,,perceputul percepției mele, gînditul gîndirii 


mele... « intenționalul » intuiției mele“. Contracarînd unilaterali- 
tatea criticismului Care se apleacă exclusiv asupra structurii facul- 
tăților de cunoaştere, Losski afirmă că obiectul cunoaşterii nu 
coincide cu cunoştinţa despre el. 

„Viziune directă a spiritului, conștientizare nemijlocită a lumii 
exterioare, intuiţia face ca obiectul să se arate ca transcendent în 
raport cu eul cunoscător şi totuși să rămînă imanent procesului de 
cunoaștere î însuși. Se operează o „distincţie între a fi imanent con- 
științei şi a fi imanent subiectului conştiinţei: obiectul supus 
cunoaşterii trebuie să fie imanent conștiinței, dar rămîne trans- 
cendent în rapoit cu subiectul conştiinţei, adică face parte din` 
lumea transsubiectivă“*. În diversele teorii gnoseologice există 
trei moduri de interpretare a relaţiei obiect-—subiect: a) subiectul 
este contopit în obiect; b) obiectul este implicat în subiect şi 
c) obiectul este unit cu subiectul fără ca termenii relaţiei să-și 
piardă caracterul de sine stătător. Intuiţionismul lui Losski 
adoptă cel de al treilea mod de interpretare, delimitîndu-se astfel 
de empirismul pozitivist şi de criticismul intuiționist. i 


* N. Losski, Lumea ca întreg organic. Izbrannoe, Editura Pravda, Moscova, 
1991. Referințele se vor face la ediţia în limba rusă. - 

A doua supoziţie: păstrîndu-şi propria identitate în procesul de 
cunoaştere, obiectul şi subiectul se află într-o relație de armonizare 
exprimată prin sintagma „coordonare gnoseologică“. Ea semna- 
lează o legătură reciprocă între agenții supratemporali şi supraspa- 
țiali, grație căreia cuprinsul trăirilor unui agent este perceput de 
toți ceilalți agenți ai lumii, orice element al lumii există nu numai 
în sine, ci şi pentru sine și pentru altul. Acest tip de armonizare nu 
are un caracter de cauzalitate. Pe urmele lui H. Bergson (Materie 
și memorie), Losski consideră că în cazul percepției, de pildă, pro- 
cesele fiziologice care au loc pe scoarța creierului nu constituie 
cauza apariției sale; ele joacă mai degrabă rolul de stimul care îl 
determină pe eul cunoscător să-şi îndrepte atenţia și actele de 
diferenţiere către obiectele exterioare. Coordonarea lor cu eul 
cunoscător acoperă întregul conţinut, dar această legătură se insti- 
tuie în subconștient. Actele de cunoaștere rezidă în conştientizarea 
succesivă și graduală a ceea ce este depozitat în subconștientul 
nostru. ` | 

Tributară tradiției, nici gnoseologia lui Losski nu reușește să 
se desprindă de problematica ontologiei, deşi autorul își propune, 
după propria-i mărturisire, un „obiectiv mai modest“, și anume 
cercetarea proceselor de cunoaştere. Intuiţiilor senzorială, inte- 
lectuală şi mistică le corespund, succesiv, trei moduri de existență 
a lumii: existența reală (toate fenomenele care au o formă spa- 
- țio-temporală); existența ideală (conţinutul noțiunilor generale can- 
titative, calitative, relaționale) și existența metalogică — Dumnezeu 
şi Împărăţia Duhului, care se situează dincolo de sfera existenței 
supusă legilor identității, non-contradicției şi terțului exclus. 
Existenţa ideală determină ființarea şi structura rațională (sistema- 
tică) a existenţei reale. 

Termenul de realism ideal vine să sublinieze tocmai această 
latură a concepţiei sale. Suprapunerea cvasitotală între rațiune și 
intuiţia intelectuală se datorează interpretării generalului ca o 
specie de individual care este dat în mod direct în trăirile omului. 
De aici frecventa substituire a termenului de intuiționism prin ter- 
menul de „empirism mistic“ sau „universalist“. „Empirism“ — 
fiindcă procesul de cunoaștere în întregul lui este bazat pe evi- 
dența datelor imediate ale experienței, pe intuirea esenței lucrurilor 
şi a trăirilor subiective. Atributul de „mistic“ sugerează analogia 
cu experiența religioasă în care omul îl „simte“ pe Dumnezeu ca 

pe propriul său eu. PREN de denumiri şi calificări menite : să 
nuanţeze diferite orientări ale reflecției filozofice se explică prin 
mișcarea ei într-un sistem de referință. foarte bogat.: Losski 
întreține o polemică cu mai toate curentele filozofice din trecut şi 
contemporane. El relevă deopotrivă aspectele lor de incompati- 
bilitate şi de afinitate cu propria sa concepție, demonstrând, de 
fiecare dată, marea ei putere de „absorbţie“. Pais a 

Proiectul său intuiționist este animat de ambiția reconcilierii 
opoziţiei între cunoaştere/existență, raţional/iraţional, a priori/a pos- 
teriori, general individual, analitic/sintetic etc. Cheia reconcilierii 
constituie postularea implicării existenţei încă necunoscute în 
cunoaştere ca o componentă a existenţei, respectiv abandonarea 

„ideii după care structura lumii fenomenelor ar fi produsul cunoaş- 
terii; Sub acest aspect, intuiționismul lui Losski se deosebește 
esenţial de intuiționismul bergsonian, care pleacă de la premisa 
structurii iraționale a lumii reale. În teoria cunoașterii opoziția 
raţional/iraţional î își pierde sensul, din moment ce tot conţinutul 
cunoaşterii este compus din realitatea î însăşi, iar prin actele de 
cunoaștere se efectuează doar prelucrarea ei pe calea comparaţiei. 
Legile logice sînt deopotrivă legile realității ȘI ale gîndirii. 

În ce măsură filozoful rus reuşeşte să înlăture opoziţiile 
sus-menţionate rămîne însă discutabil. I s-a reproșat (N. Berdi- 
aev) extinderea nepermisă a sferei cunoașterii intuitive care, prac- 
tic, cuprinde toate formele de experiență cognitivă. Construcţiile 
conceptuale desfăşurate cu o seducătoare forță de persuasiune 
comportă un caracter ipotetic, iar revenirile constante la teza ima- 
nentismului universal răspund mai degrâtiă exigenţelor de coeren- 
tă internă a sisjemagiui său. . | 


| II. Metafizica lui Losski poartă numele de personalism ierarhic 
şi se reclamă de la monadologia lui Leibniz şi de la teoria persona- . 
lităţii a lui W. Stern. Doctrina filozofului german referitoare la 
pluralitatea punctelor substanţiale (monade) ale existenţei și la 
miraculoasa lor putere de a oglindi în sine întregul univers a fost 
readusă în actualitate de către unii filozofi ruşi (Kozlov, Askoldov). 
Losski, la rîndu-i, preia principiul leibnizian al structurii monadice - 
a lumii, aducîndu-i însă unele modificări. Pentru a sublinia dina- 
mismul substanței, el ia ca „unitate de existență“ așa-numitul 
agent substanțial. Creat de Dumnezeu într-o stare de indetermi- 

nare, lipsit de „caracter empiric“, agentul substanţial „își făurește 
singur toate formele vieţii... în procesul evoluţiei creatoare și 
libere, constituie centrul vital al oricărui proces desfășurat în timp“ 
"(Dumnezeu și răul universal. Teodiceea). 

"Lumea în ansamblu se constituie într-un număr infinit de astfel 
de ființe, purtătoare de forme-principii ideale comune (supraspa- 
țialitatea, supratemporalitatea, activismul teleologic). Diversitatea 
lor, în funcţie de nivelul de dezvoltare, acoperă registrul vast al 
ființării — de la proton pînă la eul uman şi la fiinţele încă mai 

„evoluate. Agenţii care posedă conștiința valorilor absolute şi a 
datoriei realizării lor în viaţă fac parte din categoria personali- 
tăţilor reale. Cei cărora le lipseşte o asemenea conştiinţă dar sînt 
capabili să se ridice la nivelul ei au o personalitate potențială. . 
| Conceptul de agent substanţial a rezultat din îmbinarea doc- 
trinei lui Leibniz asupra monadelor ca substanță cu doctrina: pla- 
toniciană a principiilor ideale. Spre deosebire de monadele 
leibniziene „fără ferestre“, agenţii substanţiali se află în perma- 
nentă interacțiune, ceea ce permite apariția unor noi unități mai 
complexe de existență, inclusiv materialitatea acesteia ca produs 
al acţiunilor de atracţie și respingere. În crearea tabloului de relaţii 
ontologice între agenții substanţiali Losski valorifică ideea lui 
P. A. Florenski despre „unitatea fiinţială“ a personalităţii. Suport 
al coeziunii organice a lumii, unitatea fiinţială are un dublu ca- 
racter: abstract — întrucît agenţii creează procesele reale în con- 
cordanţă cu aceleași forme ideale ale timpului şi spațiului, unitatea 
ființială abstractă reprezintă condiția procesului cosmic — și con- 
cret, atunci cînd acţiunile agenţilor sînt convergente, complemen- 
tare şi vizează realizarea unui scop comun. Unitatea lor ființială 
este concretă în măsura în care relațiile lor își pierd caracterul de 
confruntare și izvorăsc din sentimentul iubirii reciproce. 

În sistemul losskian al lumii fiecare grup de agenţi este subor- 
donat unui agent situat pe o treaptă mai avansată a evoluției. Se 
constituie astfel o ierarhie de unităţi cum ar fi atomul, cristalul, 
organismele monocelulare și asocierile de organisme mai dez- 
voltate; în sfera vieţii umane apar pe această cale naţiunile și 
omenirea în ansamblul ei etc. Fiecare stadiu ulterior dispune de 
forţe creatoare mai mari și este condus de o personalitate avînd un 
grad superior de dezvoltare. 


12 N. O. LOSSKI 


Ca agent substanțial, „eul“ uman este deopotrivă purtătorul 
proceselor psihice şi al forțelor generatoare de materie (Losski uti- 
lizează expresia lui Ed. Hartmann de „forțe materializatoare“‘). În | 
consecință, omul se prezintă ca o ființă psihofizică, spiritual-cor- 
porală. Se înlătură astfel necesitatea dublării substanţei, pre- 
conizată de Descartes. Agentul substanțial este o esență ideală 
„metapsihofizică“ (termenul preluat de la Stern) și, ca atare, trans- 
gresează limitele distincției între procesele materiale şi cele psi- 
“hice. Efecte ale activismului teleologic, procesele psihice (şi ` 
psihoide) reprezintă nu o suprastructură inertă a proceselor mate- 
riale, ci condiţia existenţei materiale posibile pe care o.direcţio- 
nează și o înzestrează cu un anumit sens. 

În cartea Lumea ca întreg organic Losski, sub vădita influență 
a lui V. Soloviov, îşi dezvoltă concepţia metafizică proprie din 
perspectiva principiului supracosmic. Lumea ca unitate a plura- 
lităţii agenţilor substanţiali nu există de sine stătător și, prin 
urmare, nu poate fi privită ca un sistem care şi-ar avea temeiul în 
însăși existenţa sa. Un astfel de temei îl constituie Absolutul, 
„Sursa pluralității cosmice şi a unificării ei primordiale; un prin- 
cipiu care se situează deasupra tuturor sistemelor“. Considerat în 
sine, Absolutul se caracterizează exclusiv prin predicate negative 
(teologia apofatică), întrucît se află dincolo de orice relaţie: el nu 
este nici voinţă, nici rațiune, nici unitate. Mai exact ar fi să spu- 
nem că transcende asemenea determinări care aparțin lumii. În 
raport cu lumea însă, Absolutul comportă aproximări pozitive de 
care se ocupă teologia catafatică. 

Mai întîi, el stă la baza universului. Fundamentarea acestuia 
n-are formă de cauzalitate, căci este vorba de o „creație absolută, 
în sensul cel mai exact și înalt al cuvîntului“, neavînd nevoie de 
un „material“ preexistent. Nu este loc aici pentru o relație cauzală 
deoarece între Absolut și Univers nu există nici o identitate. În 
calitate de fundament al lumii, Absolutul este cunoscut de filo- 
zofie prin intermediul intuiţiei intelectuale orientate spre interiorul 
lumii. Datele complementare despre principiul supracosmic se 
obţin pe calea intuiției mistice, într-o experienţă religioasă. Prin 
aceasta e] se revelează în Persoana întreită a lui Dumnezeu cel viu. 
Losski consideră că filozofia are dreptul să recurgă la dogma 
Trinității dată fiind preocuparea ei de a conferi concepției noastre 
în ansamblu un caracter sublim, un coeficient maxim de coeziune 

şi consecvență. 'Transcendență divină, Dumnezeu se dezvăluie 
omului ca plenitudinea absolută a vieţii în cele trei ipostaze con- 
substanţiale, unite printr-o iubire reciprocă desăvîrşită. O dată 
înlocuit termenul abstract de 'Absolut prin numele propriu de 
Dumnezeu, viziunea asupra Universului capătă o nouă dimensiune, 
principiul i ap d la găsindu-și forma ultimă a realizării 
desăvîrşite. 

Scopul final al vieţii oricărei fiinţe rezidă în plenitudinea abso- 
lută a existenţei. Condiţia realizării ei o constituie participarea per- 
sonalităţii create la plenitudinea absolută a vieții lui Dumnezeu 
Însuşi. Pentru aceasta este necesară depăşirea barierei ontologice 
între Dumnezeu și lume: Creatorul lumii, îndrăgindu-și creația, 
coboară pe pămînt; al doilea ipostas al Sfintei Treimi — Dumne- 
zeu-Fiul, logosul — uneşte natura umană cu natura divină şi se 
arată în chip de Dumnezeu-Om. Prin natura Sa divină, Isus Hristos 
este consubstanțial cu Dumnezeu-Tatăl și Sfîntul Duh, iar în cali- 
tatea Sa de om este consubstanţial cu toate ființele create. În lumi- 
na teoriei ontologice a iubirii, elaborată de P. Florenski și însușită 
de Losski, personalitatea creată care nutrește față de Dumnezeu o 
dragoste mai mare decît față de sine se află într-o unitate ființială 
concretă cu El și este răsplătită prin îndumnezeire. Totalitatea per- 
sonalităților îndumnezeite formează o sferă distinctă de existență 
— Împărăția lui Dumnezeu. 

Această „împărăție a armoniei sau a Duhului“ (titlul unui capi- 
tol din lucrarea citată) reprezintă o creație desăvîrșită a lui Dum- 
nezeu, în care „datorită totalei întrepătrunderi a totului în tot 
dispare deosebirea între parte şi întreg, orice parte constitutivă 
fiind în același timp întregul. Principiile structurării organice își 
dobîndesc deplina lor realizare într-un organism desăvîrşit“. Regă- 
sim, în acest pasaj, descrierea plotiniană a lumii inteligibile. 

Distincția între sfera psihofizică de existenţă şi Împărăţia lui 
Dumnezeu repune în discuţie categoriile metafizice de materie, 
spaţiu și timp. | 

Iubirea desăvîrșită și generalizată a ființelor îndumnezeite 
exclude morbul egoismului din relaţiile lor şi, implicit, actele de 
respingere şi procesele materiale. Trupul este compus din lumină, 

sunet, căldură și din alte calități sensibile care incorporează și 
exprimă conținutul spiritual de o valoare neîngrădită. Prin senti- 
mentul de iubire absolută fiecare membru al Împărăției lui Dum- 

nezeu este legat de lumea în întregul ei, formînd astfel un trup cos- 
mic. Losski crede că toate dificultățile ce țin de înțelegerea învierii 
trupeşti pot fi depășite prin această teorie a trupului cosmic. In 
Împărăţia lui Dumnezeu nu există moarte pentru că trupurile trans- 
figurate ale ființelor îndumnezeite nu se expun forțelor distructive. 

Existenţa în Împărăţia Duhului „nu poate fi definită nici ca re- 
paus şi nici ca un summum de activităţi desfășurate în timp“. In 
ambele cazuri s-ar constata impactul negativ al temporalității. 
Viaţa Duhului este pe deplin supratemporală în sensul că rămîne 
străină oricărei schimbări denaturante de genul trecerii dintr-o 
stare în alta, dar și momentelor de stagnare. Pe de altă parte însă, 
această existență cumulează în sine laturile pozitive şi valoroase 
atît ale activităţii cît şi ale repausului: plenitudinea creaţiei şi 
starea tihnită de beatitudine. De aceea se poate vorbi de un timp 
pozitiv ca proces infinit temporal prin care viața Împărăției lui 
Dumnezeu progresează în ordinea plenitudinii existenței. Accep- 
tarea schimbărilor este reechilibrată prin conservarea valorii 
absolute proprii oricărui moment al vieții Duhului. | 

„Acelaşi demers al comparaţiei cu lumea „pămîntului“ este 
folosit şi în răspunsul la întrebarea dacă produsele activității 
ființelor îndumnezeite au o întindere spaţială. Membrii Împărăției 
Domnului sînt creatorii nu numai ai vieţii lor, ci şi ai produselor 
exterioare ei. Acestea constituie o pluralitate de procese limitate 
coexistente, organizate într-o formă unică a spaţiului. Este spaţiul 
de un gen aparte în care a) „produsele sînt transparente unul față 
de altul“... b) „orice parte a lumii este tangenţială oricărei alte 
părți constitutive ei, de unde rezultă că spaţiul Împărăției lui 
Dumnezeu are o mulțime infinită de dimensiuni“. 

Conștient de riscul unei descrieri detaliate a Împărăției lui ` 
Dumnezeu, care pare atît de îndepărtată de lumea pămînteană și 
inaccesibilă facultăților omenești de cunoaștere, Losski ne amin- 
teşte de experienţele parţiale trăite în raport cu armonia absolută 
între componentele structurale ale unei științe (logica) sau cu 
esența supratemporală proprie creaţiei artistice în faza ei de proiect 
sau de produs finalizat. A l | 

Pentru a preîntîmpina impresia greşită cum că Împărăţia lui 
Dumnezeu ar fi o sferă de existență închisă în sine, se subliniază 
cu insistenţă faptul că orice agent substanţial căzut poate deveni 
membru al ei pe măsura îndeplinirii menirii sale ideale, a „ideii 

lui Dumnezeu despre el“. Pe lîngă înfăptuirea cosmicităţii lumii 
psihomateriale prin implicarea în viața ei, Împărăţia Duhului își 


„are justificarea și sensul ca perfecțiunea î însăși, ca întruchipare a 
Binelui și Frumosului. 


“UL. Aşa cum e şi firesc, teoria valorilor elaborată de Losski se 
integrează perfect în sistemul lumii propus de el, mai exact, eå 
este deopotrivă proiectul și materialul lui de construcţie. Ontologia 
valorilor preconizează, în spiritul personalismului ierarhic, o anu- 
mită scară valorică: în vîrful piramidei se situează Dumnezeu ca 
Supravaloare, limită a oricărei năzuinţe spre valorile absolute; a 
doua treaptă o ocupă agentul substanţial în ipostaza lui de per- 
sonalitate reală, individuală, irepetabilă, care este purtătorul valo- 
rii absolute intrinseci, fără să fie însă primordială. Tot ceea ce 
contribuie la plenitudinea absolută a vieţii — iubire, frumos, liber- 
tate, adevăr etc. — face parte din categoria valorilor absolute 
parțiale. Fiecare dintre aceste valori constituie o unitate a existenței 
și a semnificației ei pentru plenitudinea absolută a vieții. Prin 
urmare, este mai mult decît o calitate, printre altele, a existenţei. 
Raportate la scopul final al oricărei vieţi trăite de personalitatea 
reală, valorile se împart în două categorii: valorile pozitive, care 
ne apropie de acest țel, și valorile negative, care ne abat de la el. 

Indivizibilitatea valorii și a existenței este dată de Dumnezeu 
ca realitate vie, iar în om ea se exprimă sub formă de ideal „care 
se păstrează inconștient în adîncul fiecărui individ“. Relaţia 
oricărei ființe cu idealul personalităţii ei reprezintă un fel de fun- 
dament metafizic pentru opțiunea primordială pe care o face agen- 
tul substanțial în chiar momentul creării sale. 

` În lucrarea Libertatea de voinţă, Losski conferă valorii de liber- 
tate rolul de condiţie fundamentală a existenţei oricărei alte valori 
umane. Expunerea critică a orientărilor deterministe și indetermi- 
niste, la fel de unilaterale, îl conduce pe autor la concluzia că multe 
din opiniile eronate referitoare la problema libertăţii pot fi înlăturate 
prin introducerea distincţiei între libertate formală şi libertate mate- 
rială. 

Libertatea formală rezidă în posibilitatea agentului de a se 
abține de la o anumită formă de manifestare şi de a o înlocui cu 


alta. Această libertate are un caracter eg și.nu poate fi pier- 
dută în nici o împrejurare. 

Libertatea materială indică gradul puterii de creație a conți- 
nutului pozitiv şi își găseşte expresia în actele creatoare ale agen- 
tului. Această putere este nelimitată în Împărăția Domnului, pentru 
că membrii ei îşi unesc forțele întru creația sobornicească, în 
favoarea căreia intervine şi harul dumnezeiesc. 

O semnificaţie aparte capătă desfășurarea argumentării tezei 
privind „Libertatea omului în raport cu Dumnezeu“: (titlu de para- 
graf). Autorul polemizează cu Schopenhauer, care consideră că 
prin crearea lumii Dumnezeu trebuie să-şi asume toată responsa- 
bilitatea pentru faptele omului şi deci nu se poate vorbi de liber- 
tatea acestuia din urmă. Losski reia, cum o face de fiecare dată 
într-un context nou, distincţia între nucleul substanţial al persona- 
lităţii, esența ei primordială, creată de Dumnezeu, și caracterul 
empiric ca achiziție exclusiv individuală și consecință a libertății 
sale reale — un drum deschis în sus şi în jos, un drum al binelui și 
al răului. De aici decurge faptul că actul creator primordial al lui 
Dumnezeu nu determină întru totul lumea creată, alegerea şi 
realizarea posibilelor ei linii de dezvoltare rămînînd de „compe- 
tenţa“ agenţilor substanţiali. Este, de aceea, inoportună, deși 
explicabilă, întrebarea care pune la îndoială puterea lui Dumnezeu 
de a crea o lume desăvârșită. Atotputernicia Domnului nu este sub- 
minată de libertatea creaturilor Lui, așa cum cred Luther sau 
Hobbes; atotputernicia nu trebuie confundată cu crearea întregii 
lumi (atît a substanţelor, cît şi a fiecărui eveniment în parte) de 
către Dumnezeu. Prin atotputernicia Sa creatoare Dumnezeu nu 
distruge caracterul empiric al omului pentru a restitui sufletului 
său puritatea originară, ci „oferă, în fiecare moment al vieţii, o 
mulțime de prilejuri de a conștientiza și de a intui valoarea abso- 
lută inerentă razelor ce emană de la Împărăţia Lui, luminînd şi 
lumea noastră rătăcită, astfel încît viața omului să dispună tot- 
deauna de un suport care să-l ajute pe om să pășească liber pe 
calea binelui.“ În sprijinul ideii de compatibilitate a voinţei lui 
Dumnezeu cu libertatea creaturilor Lui sînt invocate argumentele 
folosite de Erasmus din Rotterdam în polemica sa cu luteranismul. 

T Lucrarea Libertatea de voință a fost concepută ca o propedeu- 
tică la elaborarea „ontologiei regionale“ a valorilor morale. De alt- 
fel, pe tot parcursul edificării sistemului său, Losski se vede nevoit 
să apeleze la criteriile eticului dat fiind „sensul moral al ordinii 
cosmice“, preconizat de personalismul ierarhic. Unui examen spe- 

cial al problemelor etice îi este consacrată lucrarea de faţă, al cărei 
titlu, Condiţiile binelui absolut. Bazele eticii, ne sugerează per- 
spectiva adoptată de autor: morala privită ca o sd i a a con- 
cepției religioase. 

Deși etica este definită oarecum neutru şi în mod tradițional — 
„Știință a binelui şi răului moral“ —, din primele desfăşurări ale 
discursului se poate desprinde premisa metodologică a eticii va- 
lorilor absolute: teza realizării plenitudinii existenţei și personalis- 
mul ierarhic. Întregul cuprins al concepţiei etice dezvoltate este 
așezat sub semnul „eticii teonome“. Ea oferă fundamentarea teo- 
logică a normelor și imperativelor moralei ca repere în viața omu- 
lui. Este totodată și o etică a Absolutului pe care îl întruchipează 
Împărăţia lui Dumnezeu ca scop final al perfecțiunii omului şi 
umanităţii. Oricât l-ar contraria și decepționa comportamentul și 
starea reală a omului, „Idealul Împărăției lui Dumnezeu se 
păstrează în mod inconștient în existența-pentru-sine a fiecărui 
agent... pentru că ideea individuală normativă este indisolubil 
legată de existenţa lui“ şi influențează atît acțiunile agentului cît 
și evaluarea tuturor faptelor sale. În opinia lui Losski, „sistemul 
corect elaborat poate fi numai teonom, adică sincer angajat în 
căutarea drumului care corespunde voinței lui Dumnezeu“. Aceas- 
tă opinie este în consonanță cu convingerea lui L. Șestov după 
care etica trebuie să fie obligatoriu mistică. 

__O dată fixat scopul final al vieţii, se deschide un vast cîmp de 
investigaţie a drumului spre valoarea şi perfecționarea morală 
absolute. Deşi ideea normativă individuală (menirea omului) este 
predeterminată de Dumnezeu, realizarea ei îmbracă diverse forme, 
nu rareori contradictorii. Losski distinge între evoluţia normală, 
care duce la „sporirea binelui şi tinde spre Împărăţia lui 
Dumnezeu“, şi evoluția satanică — aceea care amplifică răul şi se 
remarcă printr-o intensificare a împotrivirii față de Dumnezeu. 

Aşadar, polaritatea categoriilor de Bine și Rău se instituie prin 
încălcarea flagrantă a rangului valorilor, atunci cînd imperativu- 

lui categoric al iubirii absolute de Dumnezeu i se opune condam- 
nabila aspirație satanică de a se substitui Lui, de a se proclama un 
nou dumnezeu. 

Etica teonomă este concepută ca o „etică concretă“, adică nu 
se limitează la postularea unor norme abstracte de conduită, ci 

caută să lămurească îndeplinirea efectivă, insubstituibilă a menirii 
ideale a fiecărui individ. i 

Într-un sistem etic construit pe baza laitmotivului: perfecțiunea 
omului şi a umanității prin înălțarea la Împărăția lui Dumnezeu Și 
la starea de graţie, regăsim astfel şi principalele teme ale eticii tra- 
diţionale: definițiile binelui şi răului, condițiile moralității şi uni- 
tatea ci, pluralitatea codurilor morale, motivaţia comportamentului 
moral, responsabilitatea morală, impactul factorilor obiectivi şi 
subiectivi, problema progresului moral etc. 

În sfera psihofizică de existenţă „evoluţia normală se desfă- 
şoară pe o mulţime de linii paralele, deoarece, în comportamentul 
lor, fiinţele se călăuzesc nu după un ideal, ci după un grup sau 
altul de valori, ales preferenţial“. De unde pluralitatea codurilor 
de conduită, bazate pe valori parţiale şi relative. Această situaţie 
nu îndreptățește însă relativismul etic, fiindcă regulile morale 
practicate în diverse epoci de către diverse persoane pot fi per- 
cepute ca trepte diferite ale înaintării către un scop comun. 

Distincția între faptele bune şi faptele rele se face în temeiul 
celor două porunci creştine de bază, tezaurul comun al întregii 
umanităţi: „iubeşte pe Dumnezeu mai mult decît pe tine însuţi“ şi 
„iubeşte-l pe aproapele tău la fel ca pe tine însuți“. O faptă bună 
este totdeauna izvorită din iubirea mai mare faţă de Dumnezeu şi 
faţă de creaturile Lui. În lumea valorilor relative, binele se corc- 
jează cu răul, iar morălitatea propriu-zisă apare atunci cînd „o 
dezvoltare a lumii şi à omului... face posibilă opoziţia între com- 
portamentul autentic dezinteresat şi comportamentul interesat“, 
egoist. Ambele tipuri de comportament reprezintă un reflex şi 
totodată o cauză a stării individului, împovărat, pe de o parte, de 
corpul său material care îl izolează parțial de ceilalți indivizi, dar 
pe de altă parte chemat la interacțiuni multiple în cadrul societăţii 
în virtutea unităţii fiinţiale abstracte. Losski acordă un spaţiu larg 
de analiză noțiunilor antinomice interes/dezinteres, altruism/ego- 
ism datorită încărcăturii lor de semnificație morală mai ales în 
planul interferenţelor valorilor absolute cu valorile relative. 

Comportamentul dezinteresat şi altruist este propriu acelor 
fiinţe care şi-au ales de la început o cale dreaptă, în conformitate 
cu legea morală care reclamă un sentiment de iubire mai puternic 
faţă de valorile absolute în ordinea lor ierarhică stabilită. Dim- 
potrivă, fiinţele care s-au abătut de la calea binelui absolut, s-au 

lepădat de Dumnezeu și, pentru acest păcat, sînt condamnate să 
îndure o evoluție lentă şi dureroasă, se caracterizează printr-un 
comportament interesat şi egoist. | TENI a 

Legea morală are propriile ei sancțiuni și recompense imanente 
şi exterioare, numai în parte suprapuse dispozițiilor cores- 
punzătoare ale legii juridice: încălcarea ei se pedepseşte cu provo- 
carea unei stări de nemulțumire, cu mustrări de conştiinţă, cu 
„chinurile iadului“, iar respectarea este compensată prin apariția 
unui sentiment de satisřacție profundă, printr-o stare de fericire, 
aprobare publică etc. i 

Existenţa graduală a răului și înfruntarea lui sînt două teme a 
căror dezvoltare constituie pentru un autor un prilej fericit de a-şi 
pune în valoare talentul de analist pătrunzător care deconspiră 
orice formă mascată de convieţuire a răului cu binele, proiectează 
faptele morale în rețeaua complicată a relațiilor lor psihologice și 
sociale. Desele trimiteri la textele, saturate de semnificație etică, 
din opere literare ale marilor scriitori (Dostoievski, Hugo, Tolstoi) 
sînt adaptate judicios la mesajul cărții sale, făcînd mai convin- 
gătoare demersurile speculative. 

Înfruntarea răului este dictată de imperativul triumfului binelui, 
de posibilitatea reală a fiecărei personalități de a ajunge în cele din 
urmă în Împărăția lui Dumnezeu. Întreaga pledoarie pentru Binele 
desăvârşit este contrapusă teoriei cu privire la neîmpotrivirea la 
rău, dar ea exclude maximalismul moral şi deci promovează mai 
degrabă forme nonviolente ale împotrivirii, îngăduința ei mergînd 
pînă la acceptarea dreptului relativ la rău. 

Teodiceea lui Losski este încununată de finalul optimist al con- 
fruntării, de triumful lumii valorilor absolute nu numai ca ideal, ci 
şi în planul existenţei reale. Chiar și cu mijloace reduse, societatea 
poate contribui la această ascensiune a omului prin elaborarea 
unor strategii suple de educaţie morală şi culturală, elaborare . 
călăuzită de valorile absolute ale binelui, frumosului şi adevărului, 
care contracarează fenomenele de egoism, haos moral și cinism 
distructiv. 

Într-o perspectivă asemănătoare este pusă în discuţie şi proble- - 
ma progresului moral. Repudiind cele două tendinţe extreme — 
negarea sau afirmarea simpliciter a progresului — poziţia lui 
Losski este reconciliantă. Să nu pierdem însă din vedere premisa 

metodologică fundamentală a cărții sale, după care „progresul sau 

regresul reprezintă istoria personală a. fiecărei eNe desfăşurată 
fără opreliști“. 

Considerat în ansamblu, procesul istoric îi apare ca un fel de 
„repetiţie“ vizînd trecerea de la istorie la metaistorie, la o „viaţă 
viitoare“ în Împărăţia lui Dumnezeu. Înscriindu-se în tradiţia filo- 
zofiei ruse de sorginte creștină (Soloviov, fraţii Trubeţkoi, Floren- 
ski, S. Bulgakov), doctrina etică a lui Losski face posibilă, grație 
caracterului său realist, depăşirea cadrului strict religios — în par- 
ticular creștin —, lăsînd loc reinterpretării valorilor morale din per- 


spectiva umanismului contempgian. 
“NINA DMEOMEYA 


Introducere 


Etica este o știință a binelui și răului moral, precum şi a înfăp- 
tuirii acestora prin comportamentul omului. Ea se ocupă de scopul 
final al vieții şi conduitei umane în măsura în care comportamen- 
tul omului conduce la împlinirea scopului sau la abaterea de la el. 

Obiectivul cărții îl constituie expunerea ideilor etice dezvoltate 
de mine în contextul intuiționismului gnoseologic şi al persona- 
lismului ierarhic metafizic. Pentru realizarea acestui obiectiv am 
întreprins anterior două cercetări cu caracter preliminar: teoria gene- 
rală a valorilor, expusă în cartea Valoare și existență. Dumnezeu şi 
Împărăţia Lui ca fundament al valorilor şi teoria libertăţii ca o 
condiție de bază a comportamentului moral, expusă în cartea 
Libertatea de voinţă. 

Analiza noastră axiologică a pus în evidență faptul că pe lîngă 
valori relative există şi valori absolute. Avînd o natură primordială, 
valorile absolute nu se deduc din alte principii, ele pot fi doar perce- 
pute și identificate. Dezacordul cu privire la existenţa și conţinutul 
lor se datorează insuficientei cunoașteri şi prejudecăţilor deter- 
minate mai ales de teoriile metafizice deficitare, precum și „îngus- 
timii orizontului asociat conştiinţei valorilor“, elocvent conturată 
de N. Hartmann în Etica sa (vezi: cap. III, „Valoare și existenţă“). 

- Cunoaşterea valorilor pozitive și chiar aderarea la ele nu aduce 
cu sine, în mod obligatoriu, realizarea lor: „Văd și. aprob tot ce 
este mai bun, dar nu încetez să mă conduc după ce este mai rău“ 
— spune Medeea în Metamorfozele lui Ovidiu. Cum se produce un 
asemenea regretabil abuz de libertate, care este calea dreaptă a 
conduitei şi în ce condiţii poate fi ea aleasă — toate aceste pro- 
bleme vor fi puse în discuţie. Punctul de plecare îl va constitui cri- 
tica celor mai răspîndite orientări etice, cum ar fi eudemonismul, 
biologismul, evoluționismul naturalist. 

Capitolul I 


Hedonismul, eudemonismul, biologismul, 
“evoluționismul naturalist 


1. VALOAREA PLĂCERII ŞI A FERICIRII 


Omul săvîrşește o sumedenie de fapte fără să urmărească 
vreun interes sau profit personal. Cu greu am putea descoperi în 
spatele multora dintre actele sale o motivaţie de tip egoist sau 
chiar în genere egocentrist, cu condiția ca termenul de „egoism“ 
să desemneze genul de comportament ce are drept scop împlinirea 
unei aspirații personale î în detrimentul intereselor mai importante 
ale altor indivizi sau în dauna valorilor impersonale (de adevăr, de 
frumos etc.), iar termenul de „egocentrism “ să fie întrebuințat în 
accepțiunea generală de comportament al cărui obiectiv este viața 
personală, indiferent dacă un asemenea comportament împiedică 
sau nu realizarea celorlalte valori. Comportamentul dezinteresat 
se manifestă cu o deosebită pregnanţă în cazurile de eroism care 
se soldează cu moartea omului sau cel puţin cu pierderea stării 
sale anterioare, în cazurile de confruntare dură cu întreaga societate 
etc. În anul 403, la Roma, călugărul Telemac şi-a făcut apariția în 
arena circului ca să pună capăt luptei gladiatorilor: el a fost ucis, 
dar de atunci luptele gladiatorilor au fost interzise. . 

Pe vremea cînd nimeni nu îndrăznea să-şi ridice glasul î în 
apărarea unor nevinovaţi supuşi la chinuri de către ţar, Filip, 
mitropolitul Moscovei, a cutezat să condamne deschis execuțiile, 
violențele și torturile săvîrşite la porunca lui Ivan cel Groaznic. 
Într-o zi, cînd, după terminarea liturghiei, țarul s-a apropiat de mitro- 
polit pentru a primi binecuvîntarea, acesta i-a spus: „Jertfa pe care 
o aducem noi aici se împlineşte fără vărsare de sînge, iar tu faci să 
curgă sîngele creștin al supușilor tăi. Cît timp va mai domni fără- 
delegea pe pămîntul Rusiei ? Toate popoarele, inclusiv tătarii şi 
păgânii, își au legea și adevărul lor, numai Rusia nu le are. Pre- 
tutindeni există dreptul de apărare împotriva celor răi și dreptul la 

iertare, numai în Rusia oamenii nevinovați și drepţi nu sînt cruţați. 
Vino-ţi în fire: chiar dacă Dumnezeu te-a înălțat în lumea de-aici, 
ai rămas la fel de muritor ca și ceilalți“ (Povestiri din istoria Rusiei, 
editori: Melgunov şi Petrușevski). În cele din urmă mitropolitul a 
fost îndepărtat din funcţie şi întemnițat într-o mînăstire unde, din 
ordinul ţarului, a fost sugrumat de teribilul Maliuta Scuratov!. 

Asemenea fapte ne obligă, poate, să admitem că omul este 
capabil să se atașeze cu totul dezinteresat de cauzele altora şi să 
lupte pentru ele la fel de energic ca și pentru propriile lui interese, 
dacă nu cumva cu o și mai mare rîvnă. Un comportament de acest 
fel nu constituie nicidecum o excepţie: viaţa de zi cu zi ni-l scoate 
în cale la fiecare pas în forme mai discrete şi adesea neobservate 
de nimeni. O mamă care își iubește copiii, un medic, un învăţător 
sau educator conștiincios, devotat meseriei și copiilor săvîrșesc 
zilnic asemenea fapte dezinteresate. y A 

La fel sînt și faptele unui savant care caută cu abnegaţie 
adevărul şi îl susține din răsputeri, ca în cazul lui Galilei, care a 
îndurat recluziunea și a riscat să fie ars pe rug; sau actele unui 
artist care suportă mari privațiuni în procesul plăsmuirii frumosu- 
lui; ale unui militant pe tărîm social care îşi sacrifică viața în lupta 
pentru un ideal social; ale căpitanului de navă care nu-și părăsește 
postul în timpul naufragiului etc. În asemenea situaţii, motivul 
comportamentului dezinteresat nu-l constituie viața celuilalt, ci 
realizarea unor valori cum ar fi adevărul, frumosul, libertatea și 
onoarea. terți FI 

Nu mai puțin numeroase sînt cazurile de comportament diame- 
tral opus care dă la iveală un egoism extrem, acordînd prioritate 
propriilor interese, fie și minore, faţă de interesele altor persoane 
sau față de valori ale adevărului, frumosului etc. 

Atunci cînd sînt lezate anumite trăsături pasionale ca vanitatea 
sau mîndria, te poți aştepta la delicte grave chiar și din partea unor 
spirite elevate. Împăratul Adrian a ridicat la Roma, după propriul 
său proiect, un templu închinat zeiței Venus, iar arhitectul Apolo- 
dor din Damasc — un om cu merite deosebite — a descoperit în 
acest templu unele defecte ca, de pildă, disproporția dintre mări- . 


! Maliuta Scuratov (?—1573) — sfetnic apropiat al lui Ivan cel Groaznic, 
căpetenia terorismului instaurat de opricinină, care reprezenta forţele 
polițienești ale vremii. (N. t.) i l 

mea statuilor zeilor și înălțimea soclului lor: pentru că a îndrăznit 
să i-o spună, arhitectul a plătit cu viaţa. 

Potrivit doctrinei hedonismului (de la grecescul hedone — 
plăcere), toată varietatea comportamentului uman poate fi redusă 
la o singură sursă, și anume dorința de a obține plăcerea şi de a 
evita suferința. Adepții hedonismului susțin că plăcerea este unica 
stare valoroasă și dezirabilă prin ea însăşi; în consecință, toate 
faptele fiecărui om sînt săvîrșite în vederea obținerii plăcerii și a 
evitării suferinței. Însuși conţinutul obiectiv al aspirațiilor, dorin- 
telor, realizat prin faptele noastre (educaţia copilului, un tablou 
pictat, o libertate politică sau naţională cucerită etc.) nu este ei 
mijlocul realizării adevăratului scop — plăcerea trăită. 

Înrudit cu hedonismul este curentul de largă audienţă în etică 
numit eudemonism (de la grecescul eudaimonia — fericire). 

Deosebirea dintre hedonism și eudemonism constă în urmă- 
torul aspect: în concepţia hedonismului comportamentul are drept 
scop plăcerile singulare (ceea ce susține, de pildă, Aristip, elevul 
lui Socrate); în concepția eudemonismului scopul final al com- 
portamentului îl constituie fericirea ca forma de viaţă în care suma 
plăcerilor precumpăneșşte asupra suferințelor (teoria etică a lui 
Epicur). O variantă destul de răspîndită a eudemonismului o con- 
stituie utilitarismul — doctrină etică ce-și concentrează atenţia 
asupra mijloacelor de obținere a fericirii (asupra a ceea ce este util 
pentru dobîndirea bunăstării). 

La prima vedere, această teorie pare absolut infailibilă. Într-a- 
devăr, atunci cînd picta Madona sixtină, Rafael nu intenționa să 
creeze o imagine care să-i provoace repulsie atît lui însuși cît și 
celorlalți oameni. Tot așa, cînd mitropolitul Filip îl demasca public 
pe Ivan cel Groaznic, el a trăit, fără îndoială, măcar cîteva clipe, 
sentimentul de plăcere datorat conștiinței unei datorii împlinite. 
Dar să nu exagerăm importanța adevărului incontestabil conform 
căruia orice acțiune reușită se soldează cu apariţia unui sentiment 
de satisfacție. Pentru a ne da seama dacă de aici decurge că senti- 
mentul de plăcere constituie supremul fel final al oricărei activităţi, 
voi relua analiza actului volitiv făcută în cartea mea Valoare și 
existență. Să presupunem că un vînător ţinteşte o pasăre în zbor, 
trage în ea şi pasărea cade răpusă; sau să presupunem că un părin- 
te explică odraslei sale îndrăgite ce este o eclipsă de soare, și după 
expresia însufleţită a fețișoarei copilului își dă seama că acesta a 

înțeles explicaţia. Conform teoriei hedoniste, conținutul obiectiv 
. al faptei (împuşcarea, înţelegerea de către copil) este doar un 
mijloc, iar scopul adevărat vizează sentimentul subiectiv de plă- 
cere trăit de protagonist; mijlocul este subordonat scopului şi, ca 
atare, nu prezintă un element valoros al faptei: este ca și cum aş 
instala o scară pentru a culege un măr — instalarea scării fiind un 
mijloc care prin el însuși nu reprezintă o valoare, ba chiar poate fi 
resimţit de mine ca ceva împovărător și plictisitor. 
Să apelăm la fapte şi la observarea lor nemijlocită pentru a 
încerca să înţelegem ce este un scop veritabil și ce anume repre- 
zintă o valoare pentru protagonist. Este oare adevărat că o tragere 
precisă cu arma sau istețimea copilului constituie doar un mijloc 
pentru plăcerea mea? Un asemenea mod de a pune problema 
creează la observatorul care se concentrează, fără preconcepții 
determinate de premise false asupra conţinutului pur al conștiinței, 
o neplăcută senzaţie de distorsiune. Este cît se poate de evident că 
prin conținutul obiectiv al faptei se înțelege însuşi scopul valoros 
și în nici un caz un mijloc. Feţişoara inteligentă și însuflețită a 
copilului, întruchipare psihosomatică a înțelegerii la care ajunge 
el, constituie un scop valoros care focalizează întregul meu interes, 
iar în ceea ce privește plăcerea, sentimentul de satisfacție produs 
de materializarea scopului respectiv nu mă preocupă defel și 
nu-mi acoperă toată atenţia și trăirea. Atunci cînd execut o serie 
de mişcări care se succed rapid, ca în jocul de tenis, nu izbutesc să 
duc pînă la capăt propriile mele senzaţii de satisfacţie, declanșate 
de passingurile și ricoşeurile reușite ale mingii ȘI nici nu mă pre- 
ocupă aşa ceva: este mult mai interesant să-mi continuu jocul decît 
să fiu „mulțumit“. Dacă, printr-un miracol, s-ar fi eliminat conți-. 
nutul obiectiv al faptelor şi s-ar fi păstrat şi prelungit, în schimb, 
sentimentul de satisfacție, ar fi survenit vidul și plictiseala. Am fi 
fost extrem de nesatisfăcuți de propriul nostru sentiment de satis- 
facţie și am fi încercat să căutăm un alt conţinut al activităţii noas- 
tre vitale. | Aski ai du N 
Conţinutul obiectiv al aspiraţiei (acest conținut ţine fie de 
structura lumii exterioare, ca în cazul unei împuşcături bine țintite, . 
fie de structura vieţii interioare a agentului, ca în cazul învățării 
unei limbi străine, de pildă a celei engleze) reprezintă neîndoiel- 
nic scopul veritabil, adică ceea ce atrage și este prețuit, iar senti- 
mentul de satisfacție nu constituie decît un indiciu sau simptom al 

atingerii scopului, stadiul final — se înțelege de la sine — al actu- 
lui volitiv: năzuind către ceva, vrem ca această năzuință să fie 
împlinită, vrem să obținem o reușită care se exprimă prin sentimen- 
tul de satisfacţie, şi nicidecum să suferim un eşec care se exprimă 
prin sentimentul de insatisfacţie: or, reușita echivalează cu înstă- 
pînirea asupra conținutului obiectiv, şi nu asupra sentimentului de 
reuşită. Această structură a actului volitiv este esența (Wesen), 
eidos-ul lui. Legea care o exprimă se stabilește nu pe calea induc- 
tiei, ci prin analizarea a cel puţin unui caz de act volitiv și de 
intuiție vizînd structura legică ideală a esenței lui. 

Așadar, teza motivaţiei hedoniste (eudemoniste ș.a.) conține în 
sine un adevăr incontestabil, dar unul sărac și reductibil la o cvasi- 
tautologie; conținutul lui intră în dezacord cu ceea ce susține 
hedonismul ca atare: orice aspirație implică, desigur, și dorința 
realizării obiectivului ei; simptomul succesului este sinonim cu 
sentimentul de satisfacție, dar acesta din urmă se prezintă doar ca 
un simptom al realizării scopului şi nu ca scopul însuși. Ocupîn- 
du-se de teoriile conform cărora scopul unei acţiuni îl constituie 
nu sentimentul de satisfacţie, ci conținutul obiectiv al acţiunii, 
Spencer afirmă că ele confundă mijlocul cu scopul; în realitate 
însă, ele sînt corecte și tocmai Spencer comite o greșeală, ca să zic 
așa, din direcția opusă: el ia drept scop simptomul realizării scopu- 
lui. Este ca şi cum cineva, urmărind un exercițiu de tragere al 
soldaţilor și văzînd cum se face semn cu fanionul de fiecare dată 
cînd se nimerește ţinta, ar lua drept scop al acestor acțiuni nu pre- 
cizia focului de armă, ci semnalizarea cu fanionul. 

Desigur, sentimentul de satisfacţie generat de realizarea scopu- 
lui are şi el o valoare pozitivă, întrucît trăirea lui potențează valoa- 
rea actului de înstăpînire asupra conținutului obiectiv; valoarea 
trăirii este totuși ceva' secundar și complementar față de valoarea 
succesului însuși. (Un punct de vedere asemănător asupra sem- 
nificației plăcerii împărtăşesc mai mulți filozofi: vezi, de exem- 
plu, V. Soloviov, Îndreptăţirea binelui; F. Paulsen, Miinsternberg. 
N. Hartmann afirmă că la oamenii care au un simţ subdezvoltat al 
valorii starea de fericire devine forma generală a acestui simţ). 

E drept că firea omului este extrem de flexibilă: există oameni 
care, cel puţin în cazul unora din acţiunile lor, transformă senti- 
mentul de plăcere în scop final. Viaţa unor esteţi, de pildă, nu este 
dedicată contemplării frumosului, ci savurării propriului sentiment 

de desfătare. Din punctul de vedere al omului normal, sănătos, 
care iubește frumosul ca valoare obiectivă, un „estetism“ sau o 
atitudine „gurmandă“ de acest fel constituie o pervertire respin- 
gătoare. . i; LR Su 
S-a constatat demult faptul că oamenii care aleargă în mod 
conștient după fericire, considerînd-o scopul final, nu reușesc s-o 
obţină. Se înțelege de ce: dacă sentimentul de fericire, de plăcere 
sau satisfacţie nu este altceva decît simptomul actului de realizare 
a valorii sau al receptării ce conţine elemente de existență valo- 
roasă, atunci omul găsește conţinutul suprem al vietii sale nu în 
asemenea sentimente ori simptome subiective ale valorii, ci în 
însăşi structura valoroasă a existenţei, în consumul energiei mus- 
“culare în cazul vîslitului, bunăoară, în descoperirea adevărului, în 
crearea sau contemplarea frumosului etc. De aici decurge în mod 
evident neputința eudemonismului de a oferi vreo explicaţie a 
comportamentului uman: el nu răspunde la întrebarea privind 
existența unei diferențe profunde între oameni, care constă în 
aceea că unii trăiesc pe seama valorilor propriului lor proces 
somatic (de pildă, senzațiile gustative), alţii pe seama valorilor 
vieții personale (de pildă, vanitatea, setea de putere etc.), alții pe 
seama valorilor impersonale (omenie, căutarea adevărului, a 
frumosului etc.). În loc să aducă această deosebire esențială în 
prim-plan, eudemonismul subliniază doar o circumstanță secun- 
dară, și anume aceea că, indiferent de natura scopurilor finale ale 
omului, realizarea lor este înregistrată la nivelul conştiinţei sale- 
prin sentimentul de satisfacţie. (Obiecții importante la adresa 
cudemonismului pot fi găsite în cartea lui Max Scheler Der For- 
malismus in der Ethik und die materiale Wertethik, V, 245-—384.). 
Variantă a biologismului, evoluționismul naturalist încearcă să 
explice diferitele tipuri de comportament pornind de la legile vieţii 
organismului și păstrînd aspectul eudemonic. Adeptul acestei doc-. 
trine îşi reprezintă orice ființă vie, inclusiv omul, ca pe un orga- 
nism izolat în dublu sens de toate celelalte organisme: întreaga lui 
existență se desfăşoară într-un anumit spatiu, fără contact cu cele- 
lalte organisme; conștiința oricărei ființe vii nu conţine decît pro- . 
priile trăiri, senzații, sentimente, dorințe și gînduri individuale. 
Celui ce judecă structura personalității și, în genere, a oricărei 
ființe vii de pe poziţiile acestei doctrine i se pare o uriașă enigmă 
cazul în care faptele cuiva pot fi cu adevărat dezinteresate, adică 

pot să urmărească realizarea binelui altor ființe, fără a ţine cont de 
bunăstarea proprie. În perspectiva unei asemenea viziuni asupra 
structurii personalității umane ar fi imposibil, strict vorbind, un 
comportament absolut dezinteresat. Din acest motiv evoluţionis- 
mul naturalist vede în formele superioare ale comportamentului o 
manifestare a egoismului rafinat și calculat, şi nu o expresie a 
purei dezinteresări. Pentru a ilustra această viziune vom supune 
analizei bazele eticii lui Spencer. 


2. CRITICA EVOLUȚIONISMULUI DIN 
ETICA LUI SPENCER 


Spencer este adeptul agnosticismului. El susține că la baza 
lumii stă Absolutul incognoscibil: noi cunoaștem doar manifes- 
tările lui, care se divid în două grupuri: fenomenele subiective 
(psihice) şi cele obiective (fizice). Ştiinţele care studiază aceste 
fenomene ne oferă cunoașterea lor parțială unitară; filozofia îşi 
propune să obţină o cunoaştere pe deplin unificată. În filozofia sa, 
Spencer urmăreşte să interpreteze „toate fenomenele prin prisma 
categoriilor de materie, mișcare şi forță“ (de respingere şi atracție) 
precum și să stabilească legile cele mai generale ale evoluției. 

Judecată după această intenţie, s-ar părea că filozofia lui Spencer 
ar fi una de factură materialistă. Se ştie însă că el protestează cate- 
goric împotriva unei asemenea interpretări a sistemului său, subli- 
niind aderarea sa la agnosticism: imposibilitatea de a cunoaște 
temelia autentică absolută a lumii. Nu numai atât, dar nici feno- 
menele fizice nu pot fi cunoscute în mod nemijlocit, ci sub formă 
de simboluri, cum ar fi senzațiile, respectiv stările noastre psihice. 
Spencer nu explică relaţia dintre procesele fizice din sistemul ner- 
vos şi stările psihice în spiritul cauzalității materialiste, ca raport 
între cauză şi efect, ci în spiritul paralelismului psihofizic: în viziu- 

nea lui, mutaţiile care au loc în sistemul nervos apar ca un dublu 
proces care, din interior (din perspectiva introspecției), se înfăţi- 
șează ca fenomen psihic, iar din exterior ca fenomen fizic. El ad- 
mite astfel posibilitatea de a interpreta lumea fie în termenii 
filozofiei spiritualiste, fie în cei ai filozofiei materialiste — în 
funcţie de unghiul de vedere adoptat. Nu trebuie însă uitat, în 

acelaşi timp, faptul că ambele interpretări conțin doar simboluri 
care nu ne oferă cunoștințe asupra esenței adevărate alumii.. 

„Chiar și atunci cînd susțin (verbal) teza conform căreia cele 
cheie! serii paralele de fenomene (fizice şi psihice) sînt perfect 
echivalente şi exprimă, în limbaje diferite, unul și acelaşi conținut, 
adepţii paralelismului psihofizic își elaborează teoria în așa fel 
încît, practic, această teză dispare cu desăvîrșire: fie este pusă în 
prim-plan seria fenomenelor fizice, și atunci fenomenele psihice 
îşi pierd specificul structurii lor iar întreaga teorie ia o coloratură 
materialistă; fie este pus în prim-plan conceptul de conștiință sau 
de finalitate psiho-spirituală, și atunci seria fenomenelor fizice își 
pierde autarhia şi întreaga teorie ia o turnură idealist gnoseologică 
sau spiritualist metafizică. 

În lucrarea Principiile eticii, clofat legilor generale ale 

evoluției comportamentului, Spencer analizează, în capitolul „Per- - 
spectivă fizică“, întregul comportament exclusiv ca pe o serie 
mecanică de acţiuni, iar în capitolul „Perspectivă psihologică“ 
același comportament este abordat ja o serie teleologică, mai exact, 
ca „adaptare a acțiunilor la scopuri“. Dar el nu a reușit, evident, să 
mențină „egalitatea în drepturi“ între punctul de vedere mecani- 
cist-cauzal și cel spiritual-teleologic. Complicarea şi perfecţionarea 
comportamentului sînt explicate pretutindeni doar prin acumula- 
rea experienţei și prin legile memoriei, şi nu pe baza voinţei ca 
activitate finalizată. Asociaţionismul lui Spencer conferă seriei psi- 
hice un caracter de suprastructură inertă 'avînd la bază procese 
mecanice; ceva asemănător regăsim în doctrinele materialiste. Nu 
putem, de aceea, să nu subscriem la opinia lui Heberling care 
dezvăluie la î însăşi temelia sistemului lui Spencer (în cartea lui 
Începuturi fundamentale) înclinația acestuia către materialism. 

Nu trebuie totuși uitat faptul că Spencer este un agnostic. El 
consideră că la baza tuturor proceselor stă Absolutul i incognosci- | 
bil şi din acest motiv nici seria fenomenelor mecanice nu i se pare 
ceva imuabil și primordial. Mai mult: spre sfîrșitul vieţii el a 
renunțat, în ultima ediţie a Principiilor biologice, la interpretarea 
mecanică a proceselor biologice și a afirmat că „viața, în esenţa 
ei, nu poate fi înțeleasă în termeni fizico-chimici“. Nu a avut însă 
timp să introducă aceeași modificare și în sistemul etic. 

In lucrarea Principiile eticii (1892), Spencer analizează com- 
portamentul întregului regn animal, de la organismele monocelu- 

lare pînă la om inclusiv. El își propune, în primul rînd, să deter- 
mine ce fel de conduită este apreciată în fapt ca bună sau rea, și, 
în al doilea rînd, să elaboreze o „etică rațională“, mai precis să 
deducă din legile vieţii care anume conduită pisaa evaluată drept 
bună şi care drept rea. 

Prin termenul de „comportament“ Spencer înțelege ADES 
acțiunilor“, adică a manifestărilor exterioare ale fiinţei, la „sco- 
puri“ ($ 2). „„Tinzînd constant spre autoconservare, dezvoltarea îşi 
atinge limita maximă atunci cînd viața individuală ajunge la 
apogeu în privința plenitudinii și a duratei“ ($ 8); prin plenitudine 
se înţelege întregul ansamblu de „gînduri, sentimente și acțiuni“ 
($ 4). Dezvoltarea omului atinge cota cea mai înaltă posibilă atunci 
cînd comportamentul unui individ cuprinde maximum de viață 
închinată sieşi, copiilor şi confraţilor săi; „un comportament zis 
bun este considerat ca cel mai bun doar atunci cînd permite reali- 
zarea concomitentă a celor trei categorii de scopuri“ ($ 8). 

Pentru o lămurire deplină nu mai rămîne decît să definim ce 
înseamnă „bun“, ce este viața și dacă ea reprezintă un bun care 
merită: să fie susținut și dezvoltat. 

„După opinia curentă“ — spune Spencer — „bunul se identi- 
fică cu agreabilul, altfel spus, cu obținerea plăcerii și cu eliminarea 
suferinței“ ($ 10). Viaţa este o „neîntreruptă adaptare a relaţiilor 
interioare la relaţiile exterioare“ ($ 7); în măsura în care acest pro- 
ces implică precumpănirea senzațiilor agreabile față de senzațiile 
dezagreabile, viața este un bun. „Întrucît am demonstrat deja că 
tocmai adaptarea totală a acțiunilor la scopurile respective este 
aceea care, în același timp, asigură şi constituie viața, dezvoltată 
în gradul cel mai înalt ca durată şi plenitudine; întrucît am demon- 
strat ulterior că orice creștere a cantităţii vieţii se justifică prin 
obținerea în mai mare măsură a fericirii decît a suferinței, putem 
trage concluzia că asigurarea fericirii reprezintă criteriul final al 
perfecțiunii naturii umane“ ($ 12). După opinia lui Spencer, nici 
o doctrină filozofică „nu poate să nu recunoască faptul că scopul 
moral final constă în obținerea stării rîvnite în planul sensibilităţii, 
indiferent dacă o numim plăcere, desfătare sau fericire“ ($ 16, 
$ 57). Prin urmare, tot restul conținutului faptelor umane — desco- 
perirea adevărului, crearea frumosului, lupta pentru libertate etc. 
— serveşte drept mijloc în atingerea scopului final — plăcerea. 

„Există mai multe influențe — de ordin moral, teologic și politic — 

care îi determină pe oameni să ascundă acest adevăr de ei înşi- 
şi“ — crede Spencer. Greșeala lor constă în aceea că „iau mijlocul 
drept scopul însuşi“ (§ 11). 

Tinînd seama de faptul că Spencer este un adept al paralelis- 
mului, putem desprinde două concluzii din doctrina lui despre 
cuprinsul şi dezvoltarea vieţii: în mod obiectiv, viaţa se desfășoară 
ca un proces fiziologic care în decursul evoluţiei își ameliorează 
treptat adaptarea la mediu, prin care este garantată autoconser- 
varea organismului; în mod subiectiv acest proces este compus cu 
precădere din senzaţii organice agreabile (inclusiv senzațiile 
motorii) la care se adaugă, pe măsura dezvoltării vieţii, activitatea 
tot mai complexă de cunoaștere și sentimente rafinate (de pildă, 
orgoliul, iubirea de libertate, simpatia etc.); totodată, creşte pre- 
ponderența stărilor agreabile față de cele dezagreabile. 

‘În ce mod această evoluţie, avînd drept unic scop garantarea 
unei cît mai perfecte autoconservări a corpului, poate duce la o de- 
plină sau cel puţin la o parţială eliberare de egoism şi egocen- 
trism ? Altfel spus, este capabilă o etică edificată pe asemenea 
baze să explice altruismul necondiţionat și atașamentul dezintere- 
sat faţă de valori precum adevărul, libertatea, frumosul? . 

Să lămurim mai întîi cum explică Spencer sacrificiul de sine 
în favoarea unor valori impersonale ca, de pildă, acelea implicate 
în lupta pentru libertatea civică. Nu înainte însă de a ne face o idee 
despre modul în care explică el fenomene de felul atașamentului 
faţă de proprietate, împins pînă la situaţia în care un avar este în 
stare să moară de foame pe sacul cu bani. „Înșfăcatul hranei“ de 
către cîine sau pisică, de exemplu, spune Spencer, „este strîns aso- 
ciat satisfacerii poftei; graţie acestei asociaţii devine plăcut însuși 
actul înşfăcării, trezind astfel o plăcere ideală (adică plăcerea pro- 
dusă de amintirea altor ocazii de satisfacere a poftei) care ține de 
categoria celor mai intense plăceri pe care le poate oferi viața ani- 
malelor'de pradă“. „Omul, pe lîngă faptul că are posibilităţi mai 
dezvoltate și mai diferenţiate de a apuca, reţine și manevra hrana, 
pe lîngă numărul sporit de obiecte pe care, datorită înzestrării sale, 
este în stare să le întrebuinţeze în folosul său ori pentru satisfa- 
cerea dorințelor sale, are la dispoziție o mare varietate de obiecte 
asociate în experienţa lui cu sentimentul desfătării. Nu numai 
hrana constituie pentru el un obiect a cărui posesiune precedă actul 
de satisfacţie, ci şi diferitele. mijloace și unelte care-l via la 

obținerea și prepararea hranei; ghioaga, cuțitul de cremene, răză- 
toarea din scoică etc. În această categorie de obiecte trebuie inclu- 
să şi blana — un obiect care îl apără de frig.“ Așadar, „posesiunea 
se asociază în conștiință cu plăcerile multiple pe care le procură 
diversele lucruri; posesiunea se transformă într-un act de plăcere 
deoarece reanimă parţial toate acele diferite plăceri trăite care se 
contopesc într-o aceeași magmă, umbrindu-se una pe cealaltă și 
pierzîndu-și individualitatea în planul memoriei, dar formînd lao- 
laltă un sentiment confuz de largă respiraţie“; el se asociază ast- 
fel cu posesia cărţilor de credit, a acţiunilor, abhpăţiuniloe etc. 

Spencer elaborează minuțios teoria de mare audiență în rîn- 
durile adepților asociaționismului în psihologie. Potrivit acestei 
teorii, mijlocul se poate transforma în scop atunci cînd plăcerile 
asociate cu el se acumulează în așa măsură încît ascund adevăratul 
scop iniţial: plăcerea de a fi posesorul banilor ca mijloc de procu- 
rare a tot soiul de plăceri se dovedeşte a fi pentru un avar mult mai 
puternică decît plăcerea procurată de cheltuirea lor pentru hrană; 
motiv pentru care un zgîrcit poate muri pe sacul cu bani (vezi 
Principiile eticii, § 58, 59). 

Asemănător cu atracția pentru posesiune, Spencer explică şi 
dragostea pentru libertate. Dacă unui copil i se închide gura, el va 
încerca să se împotrivească, şi această împotrivire va fi adesea 
însoțită de manifestările exterioare ale furiei. Explicaţia stă în 
aceea că „oprirea respirației de către agentul exterior declanșează 
instantaneu o senzaţie insuportabilă de disconfort —, senzație care 
apare cu mult înainte de strangulare, determinată de insuficiența 
reală a aerului pentru respiraţie“. Pe măsura acumulării unor 
asemenea experiențe „simţul ce îndeamnă la rezistenţă în fața 
oricărei stînjeniri crește în amploare și acuitate“. În viaţa socială 
„acest simţ duce la ji pentru libertatea politică (Principiile psi- 
hologiei, § 516). | 

Libertatea, cunoaşterea, viața socială și celelalte bunuri spiri- 
tuale de acest gen nu sînt, după părerea lui Spencer, decît mijloace 
care asigură autoconservarea printr-o tot mai complexă și subtilă 
adaptare la mediu. Datorită mecanismelor de asociere, asemenea 
mijloace se pot transforma în scop al comportamentului, şi atunci 
un luptător pentru libertatea politică, de pildă, își poate sacrifica 
viața pe baricade în numele ei, asemenea unui avar care este în 
stare să moară de foame pe sacul cu bani. 

Evolutia sentimentelor altruiste este mai complicată. lată cum 
defineşte Spencer această categorie de stări sufletești: „Spre deo- 
sebire de actele egoiste, faptele altruiste conduc, fie negativ — prin 
abstinenţă —, fie pozitiv — prin depunerea unor eforturi întru 
binele celorlalți oameni — la bunăstarea confraților noştri: aceste 
acţiuni implică dreptatea și caritatea [...]. Prima mare subdivi- 
ziune a altruismului cere recunoașterea prin simpatie a dreptului 
celorlalţi la activitatea liberă şi la rezultatele ei; cea de a doua — 
recunoaşterea prin simpatie a drepturilor celorlalți la ajutor în ve- 
derea obținerii unor astfel de rezultate ale eforturilor lor și a 
desfășurării cu succes a activităţilor lor vitale.“ 

Sentimentele altruiste se produc exclusiv pe temeiul simpatiei. 
Prin simpatie Spencer înţelege capacitatea de a reproduce, în plan 
mental, viața sufletească, plăcerile și suferințele altuia pe baza 
“observării manifestărilor lui exterioare somatice și a amintirii pro- 
priilor trăiri similare. Evoluţia sentimentelor de acest gen este 
frînată cîtă vreme comunitățile umane se află în relaţii de ostili- 
tate și nu au atins stadiul societății industriale, păstrînd î încă o 
orînduire de tip militar sau industrial-militar de tranziţie. În aseme- 
nea comunități funcționează concomitent două coduri morale 
diametral opuse: unul reglementează relaţiile concetățenilor, 
celălalt — atitudinea față de un stat ostil: „Urăște şi nimicește-i pe 
confrații tăi — se aude porunca momentului, iar în clipa imediat 
următoare — o nouă poruncă: iubeşte-i pe confrații tăi şi oferă-le 
tot ajutorul tău. Fă uz de toate mijloacele pentru a înșela — 
îndeamnă un cod; fii sincer credincios aia și faptei — 
îndeamnă celălalt cod“ ($ 50). l 

„Evoluţia ulterioară a societății va pune capăt războaielor, 
omenirea va trece definitiv la orînduirea pur industrială în cadrul 
căreia interdependența oamenilor pe baza colaborării va deveni 
extrem de strînsă; în același timp, se vor dezvolta la maximum 
sentimentele de simpatie, mai ales în condiţiile în care ele vor 
deveni preponderent izvorul plăcerilor și nu al suferințelor, cum 
se întîmplă adesea în prezent. Într-adevăr, „starea sufletească ce 
îndeamnă la alinarea suferinței altuia este ea însăși suferință, 
izvorită din reprezentarea mentală a suferinței altuia“. Compa- 
siunea dureroasă față de suferință „poate conduce la două rezul- 
tate opuse în funcţie de intensitatea reprezentării mentale pe care 
o posedă individul animat de compasiune. Dacă puterea lui de 

imaginaţie nu este prea mare, el se poate descotorosi (ceea ce și 
face) de această stare neplăcută prin îndepărtarea ochilor și ure- 
chilor de la priveliștea şi sunetele exterioare ale suferinţei care îi 
stîrnește dureroasa compasiune; el se va strădui să-şi abată atenția 
de la obiectul compasiunii sale. De fapt, chiar și omul cu o imagi- 
nație superior dezvoltată va încerca să procedeze la fel în cazul în 
care nu va putea lua niște măsuri pentru ușurarea suferinței la care 
asistă. Dacă are însă o imaginaţie vie și îşi dă seama că poate ate- 
nua suferința, atunci, dacă i-ar întoarce spatele, nu s-ar putea elibe- 
ra de anumite mustrări de conştiinţă, întrucât imaginea suferinței 
l-ar urmări continuu, obligîndu-l să se întoarcă la locul cu pricina 
şi să-și ofere ajutorul. 

într-o societate industrială cu o cultură avansată, suferințele 
vor apărea relativ rar şi, în consecință, simpatia, ca izvor al nume- 
roaselor plăceri, se va dezvolta în gradul cel mai înalt: „în cele din 
urmă orice om va tinde în mod firesc şi spontan spre plăceri sim- 
patetice şi se va strădui să se bucure de ele din plin, atingînd limi- 
ta avantajului propriu și al celorlalți“ (Principiile eticii, § 95). 

Evoluţia autolimitării comportamentului individului în folosul 
celorlalți oameni trece prin rnai multe faze. La început, autolimi- 
tarea are loc sub imperiul fricii de răzbunare din partea celui afec- 
tat sau din partea rudelor lui; la aceasta se adaugă, în condițiile 
unei societăţi superior dezvoltate, influența puterii politice (de 
pildă, frica de a fi pedepsit de către liderul ei), motivul religios 
(frica de a fi pedepsit de Dumnezeu) și influența opiniei publice. 
„Fiecare dintre aceste trei genuri de control al comportamentului 
— politic, religios şi social — îi conduce pe oameni la subordonarea 
plăcerilor nemijlocite celor îndepărtate“, dar „aceste genuri de 
control nu constituie încă un control moral, ci doar faza lui 
pregătitoare“. „Motivul de reţinere nu constă defel în repre- 
zentarea mentală a nenorocirilor care, prin firea lucrurilor, trebuie 
să atragă după ele o acțiune prohibită, ci în reprezentarea mentală 
a nenorocirilor nefirești care vor fi consecinţele acestei acțiuni.“ 
Restricţiile morale autentice în planul comportamentului apar în 
condiţiile în care omul „ține cont de urmările interioare şi esențial- 
mente necesare ale acţiunilor și nu de cele exterioare şi întîm- 
plătoare ale acestora. Obstacolul cu adevărat moral care împiedică 
săvîrşirea crimei nu rezidă într-o reprezentare a posibilităţii de a 
fi spînzurat sau într-o reprezentare a torturilor și nici măcar într-o 

reprezentare a ororii și urii pe care ar trezi-o la confrații săi, ci 
într-o reprezentare a rezultatelor necesare și naturale: moartea 
crudă provocată victimei, distrugerea tuturor șanselor de fericire 
şi, în fine, suferințele cauzate celor apropiați“ ($ 45). 

Mai rămîne să răspundem la întrebarea: de unde provin senti- 
mentul datoriei şi conştiinţa obligativității privind autolimitările 
autentic morale? Spencer răspunde în felul următor: „Pentru că 
motivele politice, religioase și sociale de abţinere sînt în principal 
formate de reprezentarea urmărilor viitoare; pentru că motivul 
moral de abţinere este format în principal de reprezentarea rezul- 
tatelor viitoare și pentru că aceste reprezentări, înrudite între ele, 
sînt adesea suscitate laolaltă, se întîmplă ca teama corelată cu trei 
dintre ele să se unească prin asociere cu cea de a patra. Gîndul la 
urmările exterioare ale unei fapte interzise generează o teamă care 
“se menține în suflet și atunci cînd reflectăm asupra urmărilor inte- 
rioare ale acestei fapte; strînsa legătură a fricii cu urmările inte- 
rioare face ca ea să dea naștere unei senzaţii vagi de constrîngere 
morală.“ De aici decurge faptul că „simțul datoriei sau al obli- 
gaţiei morale are un caracter trecător şi se va diminua pe măsură 
ce moralizarea crește. Prin îndeplinire perseverentă, datoria se 
transformă pînă la urmă în plăcere“ ($'46). „Plăcerile şi suferinţele 
care își au originea în sentimentul moral vor deveni, asemeni 
plăcerilor și suferințelor fizice, cauze ale acționării sau neacţionării 
atît de bine adaptate, în ce privește forța lor, nevoilor, încît com- 
portamentul moral va deveni natural“ ($ 47). „Acţiunile naturale, 
care au produs numeroase forme de structuri corporale, adaptate 
numeroaselor forme de activitate, au făcut totodată agreabile aces- 
te forme de activitate. Consecința inevitabilă care decurge de aici. 
este că, în limitele impuse de legile fizice, se vor dezvolta, prin 
adaptare la anumite serii noi de condiții care pot surveni, structuri 
potrivite ale căror funcţii vor aduce cu ele plăcerile lor specifice 
"[...]. O dată cu slăbirea unor emoţii care, într-un anumit context 
social, pot chiar să dispară, și o dată cu intensificarea acelora care 
sînt mereu trăite, lucrurile săvîrșite acum fără plăcere şi doar sub 
imperiul datoriei vor fi făcute cu timpul dintr-un îndemn spontan,. 
iar lucrurile de la care ne abținem acum datorită simțului datoriei 
vor fi cu timpul respinse pur și simplu pentru motivul că ni se par 
dezagreabile“ ($ 67). Așadar, crede Spencer, evoluţia va duce în 
viitor la concilierea egoismului cu altruismul ($ 95). 

Ideile lui Spencer ne apar îndreptăţite dacă ținem seama de 
faptul că el nu doar recunoaște principiile evoluţiei, stabilite de 
Darwin (elaborarea doctrinei sale asupra evoluţiei precedă teoria 
darwinistă), ci şi atribuie, pe urmele lui Lamarck?, o importanță 
deosebit de mare exersării sau neexersării funcției şi, în con- 
` secință, dezvoltării sau atrofierii organelor respective. Spencer 
consideră că noile trăsături dobîndite de individ datorită exersării 
sînt transmisibile ereditar (contrar părerii ultradarwiniştilor în 
frunte cu Weismann, cu care a polemizat îndelung). Aşadar, el 
crede că evoluționismul duce la concilierea apriorismului cu aposte- 
riorismul atît în epistemologie cît şi în etică: „Prin sistematizarea 
şi unificarea lor, experienţele referitoare la utilitate produceau în 
generaţiile trecute ale rasei omenești schimbările nervoase cores- 
punzătoare care se transformau, pe calea transmiterii ereditare 
neîntrerupte, în facultăţi ale intuiției morale, adică în simţuri de 
evaluare a comportamentului bun şi rău — simțuri care la nivelul 
experienței individuale par a nu comporta o determinare ținînd de 
utilitatea lor“ ($ 45). Ceea ce este a priori pentru individ devine, 
după Spencer, a posteriori pentru genul uman. 

Abordînd comportamentul în latura structurii lui psihologice, 
Spencer afirmă că scopul final al tuturor acțiunilor individului îl 
constituie plăcerea. Plăcerea cui? La începutul evoluției, conside- 
ră el, această plăcere aparţine individului care săvîrşește o anumită 
faptă. Prin urmare, întregul comportament al individului este mar- 
cat, la început, de un caracter egoist sau cel puţin egocentrist. Dar 
atunci cînd, într-o perioadă de dezvoltare, apar fapte autentic mo- 
rale, scopul lor final îl constituie plăcerea persoanei în folosul 
căreia sînt săvîrșite. Evoluţia biologică produce astfel un miracol 
prin generarea altruismului din pur egoism sau egocentrism. 
Spencer își dă seama că putem vorbi de un altruism pur, adică de 
o faptă complet dezinteresată, numai în cazul în care motivul pro- 
ducerii ei nu stă în căutarea propriei plăceri. El recunoaște deose- 
birea „între altruismul la care îl îndeamnă pe om așteptarea unei 
stări de plăcere realizată prin intermediul lui, și altruismul în cazul 
căruia, deşi conduce la o stare similară, aceasta nu este urmărită 
în mod nemijlocit şi omul nu face din ea taia său motiv de 


2 Lamarck J.-B. (1744-— za — naturalist francez, fondatorul trans- 
"formismului. (N. 1.) 

stimulare“ (§ 80). „Chiar dacă plăcerile altruiste de o asemenea 
factură se vor dovedi a fi de fiecare dată egoiste, într-o accepțiune 
modificată a termenului, ele nu vor fi urmărite în chip egoist, 
adică la îndemnuri egoiste. Chiar dacă procurarea plăcerilor pen- 
tru alții va face plăcerea celui care le procură, conștiința lui nu va 
fi preocupată de propria sa plăcere, ci de procurarea plăcerilor 
pentru alţii“ ($ 95). Spencer compară un comportament de acest 
tip cu comportamentul unui avar care este atît de absorbit de 
cîștigarea banilor încît uită de plăcere: „EI se gîndeşte numai la 
bani şi la mijloacele de a-i procura, iar plăcerea pe care i-o aduce 
posesiunea lor o resimte în subsidiar, o trăiește, ca să zic așa, în 
treacăt, fără să-l preocupe în mod deliberat“ ($ 95). | 
Dacă adevăratul! scop final îl constituie, după Spencer, căutarea 
propriei plăceri, abaterea de la aceasta nu poate fi decît întîm- 
plătoare şi temporară: în cele din urmă, plăcerea mea ca scop final 
este aceea care se conturează puternic în conștiință. Această idee 
apare în multe pasaje ale eticii lui Spencer, în care se analizează 
comportamentul altruist. Astfel, vorbind despre sacrificiul de sine 
al părinţilor în favoarea odraslelor lor, el arată că evoluţia a fixat 
acest tip de comportament chiar la mai multe specii de animale, 
așa încît „eforturile altruiste ale părinților în favoarea progeniturii 
se fac în acest caz de dragul satisfacerii propriilor lor instincte 
părintești“ ($ 92). Spencer crede că altruismul social se va înră- 
dăcina cu timpul în om la fel de adînc ca şi cel părintesc: „Plăceri- 
le egoiste inferioare vor fi treptat subordonate plăcerilor egoiste 
mai înalte, dar această subordonare se va realiza nu printr-un efort 
voluntar de automodelare, ci pur şi simplu în virtutea dorinței sim- 
ple de a o trăi ori de cîte ori se ivește prilejul“ ($ 92). „La toate 
fiinţele — spune Spencer — a apărut de la bun început și a conti- 
nuat să se dezvolte, ajungînd la forme tot mai subtile, acea struc- 
tură grație căreia realizarea actelor altruiste a fost însoţită de 
plăceri egoiste“ ($ 110-—b). Din evoluţie a rezultat un „altruism 
organic“: „Egoismul și altruismul formează un tot unitar întrucât 
plăcerea altruistă se exprimă în mod egoist“ (ibidem). O treaptă 
superioară a „altruismului organic“ a fost atinsă chiar în viaţa 
comunitară a furnicilor şi albinelor: „ele consumă pentru binele 
general o cantitate de energie atît de mare încît ceea ce rămîne nu 
este suficient pentru satisfacerea folosului propriu; ba mai mult, 
acesta poate fi periclitat pe măsură ce indivizii mai au parte doar 

de acel minim necesar supraviețuirii“. „Exemplele de mai sus ne 
arată nu numai posibilitatea identificării aproape complete a egois- 
mului cu altruismul ci şi faptul că o asemenea identificare este 
consecința plăcerii care însoţeşte faptele altruiste și care devine, 
în fond, o plăcere egoistă“ (ibidem). 

În teoria lui Spencer putem descoperi și fuluraiii ale ideii 
conform căreia comportamentul dezinteresat este primordial în 
aceeaşi măsură ca şi cel egocentric. „De la bun început — spune 
el — altruismul s-a împletit atît de strîns cu egoismul încît mani- 
festarea neîntreruptă, din generaţie în generaţie, a egoismului a 
fost posibilă numai prin intermediul acelui gen de altruism datorită 
căruia fiecare generaţie îşi sacrifică, sub raport fizic sau altfel, o 
parte din viaţă în beneficiul generației următoare“ ($ 110-b). 
Dezvoltarea consecventă a acestei doctrine nu este posibilă decît 
pe baza unei filozofii care dezvăluie relaţia reciprocă intimă din- 
tre fiinţe, faptul că existența fiecărui individ nu se reduce la pro- 
cese disparate în spațiu şi fărîmițate î în timp, ci comportă o latură 
transtemporală şi transspațială mai profundă, care conferă lumii 
caracterul unui întreg organic. Întrucît Spencer este agnostic şi nu 
materialist, întrucît nu consideră existența spațio-temporală abso- 
lut primordială, pentru el a devenit posibilă acceptarea tezei referi- 
toare la coexistența originară a comportamentelor egocentrist şi 
altruist. Dar prejudecățile așa-zisului „scientism“ l-au obligat să-și 
concentreze atentia, în elaborarea teoriei privind structura lumii, 
exclusiv asupra existenței spațio-temporale şi să-şi reprezinte 
fiinţele vii doar ca pe nişte corpuri dispersate în spațiu, a căror 
viață rezidă în procesul psihofizic izolat, închis în sine al pro- 
priului lor organism. De aceea Spencer este silit să recunoască, în 
numele „ştiințificității * > primordialitatea egoismului și să-şi pro- 
pună sarcina irealizabilă de a dovedi că evoluţia naturală generea- 
ză altruismul din egoism. Deşi originar altruismul depinde de 
egoism, secundar egoismul depinde el însuși de altruism ($ 75). 

Să analizăm în detaliu elementele de interpretare forțată și con- 
tradictorie, inerente eticii evoluționiste a lui Spencer. El conside- 
ră că scopul final al comportamentului îl constituie — în latura lui 
subiectivă — fericirea, adică acel maximum posibil de plăceri şi 
absenţa suferințelor, iar în latura lui obiectivă — autoconservarea 
organismului, realizată prin intermediul unor procese fiziologice 
din ce în ce mai complexe și mai adecvate mediului. Am arătat 

deja caracterul eronat al doctrinelor eudemoniștilor și hedoniștilor 
asupra fericirii și plăcerii: ca și Spencer, ei iau drept valoare 
supremă și scop final trăirea stării de satisfacţie, care, în fapt, are 
o valoare secundară pentru că nu face altceva decît să marcheze 
în plan subiectiv înfăptuirea scopului obiectiv. Pornirile spirituale 
cum ar fi vanitatea, dragostea de libertate, adevărul și binele moral 
se dovedesc a fi, în interpretarea lui Spencer, doar mijloacele prin 
care se realizează, în plan subiectiv, plăcerea și, în plan obiectiv, 
autoconservarea organismului. Conştiinţa imediată ne dezvăluie 
cu o certitudine absolută această eroare: libertatea, adevărul, fru- 
mosul, binele moral nu sînt mijloace, sînt valori în sine. Ele pot fi 
uneori folosite ca mijloace pentru scopuri biologice de autocon- 
servare a organismului, dar rangul lor este mai înalt decît cel al 
valorilor biologice, iar realizarea lor constituie o latură a vieţii 
umane ce depăşeşte, valoric vorbind, latura ei biologică; este, de 
aceea, firesc și de înțeles că, într-o situaţie de confruntare a valo- 
rilor, omul îşi jertfeşte adesea viața fiziologică, se condamnă la 
moarte fizică în numele înfăptuirii unor valori spirituale. Așadar, 
din perspectiva filozofului care își dezvoltă teoria asupra valorilor 
pe baza datelor experienţei interioare, şi nu în temeiul unor pre- 
mise biologice, Spencer comite în etica sa două erori opuse: în 
primul rînd, el ia semnul realizării scopului, adică senzaţia de 
plăcere, drept scopul final; în al doilea rînd, coboară rc biata cu 
adevărat superioare la rang de mijloace. 

Dacă activităţile de ordin spiritual reprezintă doar un mijloc de 
conservare și dezvoltare a vieții corporale, atunci faptul de a risca 
să-ţi pierzi viaţa întru apărarea valorilor spirituale este un nonsens 
sau o bizară anomalie. Într-adevăr, Spencer pune semn de egali- 
tate între astfel de fapte și comportamentul unui avar care începe 
să-şi strîngă banii pentru a se pune la adăpost de foamete şi sfîr- 
şește prin a muri de foame pe sacul cu bani; altfel spus, în com- 
portamentul omului care își sacrifică nevoile biologice în favoarea 
celor spirituale, el vede, asemenea lui J. St. Mill și altor gînditori, 
un caz de transformare a mijlocului în scop şi nu observă că 
această teorie îi compromite întregul sistem etic. În primul rînd, 
nu este posibilă transformarea mijlocului în scop numai datorită 
transferului amintirilor asociate din sfera scopului în cea a mijlo- 
cului; în al doilea rînd, dacă asociaţiile ar transforma mijloacele 

în scopuri, s-ar produce modificări de comportament atît de abe- 

rante încît conştientizarea lor nu le-ar consolida, ci ar duce la 
încercarea de a'restabili concordanța inițială corectă între scopuri 
şi mijloace, ceea ce, în cazul de față, ar însemna că etica „ratio- 
“nală“ ne îndeamnă să revenim la egoism. Să explicităm aceste 
două idei. Pot oare asociaţiile să schimbe pentru subiect valoarea 
inerentă unui obiect? Spencer evocă în sprijinul acestei ipoteze 
următoarele două exemple: „Un anumit soi de dulceaţă care ni se 
servea în copilărie o dată cu administrarea unui medicament poate 
deveni, în virtutea unei simple asocieri de senzații, atît de dez- 
gustător pentru noi încît nu-l vom mai suporta tot restul vieții“; și 
invers, „croncănitul ciorilor nu reprezintă în sine un sunet plăcut; 
din punct de vedere muzical se poate afirma mai degrabă contra- 
riul““, dar el evocă de regulă sentimente agreabile în virtutea amin- 
tirilor despre plimbări, vacanțe etc. cu care îl asociem. Aceste 
exemple nu confirmă ceea ce susține Spencer (Principiile uiti 
giei, $ 519). | 
Este de-ajuns să ne concentrăm atenţia asupra acestor trăiri și 
să purcedem la autoanaliză pentru a obține următoarele mărturii: 
„admit că această dulceaţă are un gust foarte plăcut, dar nu-mi face 
plăcere s-o mănînc“; „croncănitul ciorilor nu este, desigur, un sunet 
muzical, dar îmi place să-l ascult“. La o analiză atentă se descope- 
ră cu ușurință că în primul caz avem de-a face cu o valoare obiec- 
tiv pozitivă, care însă nu face corp comun cu viața mea sufletească 
și fizică; în cel de al doilea caz avem de-a face cu o valoare obiec- 
_tiv negativă, dar celelalte aspecte ale obiectului rămîn precum- 
pănitoare. Asociaţiile pot influența comportamentul, ele nu pot 
transforma însă un obiect neplăcut sau neinteresant într-unul 
atrăgător prin sine însuși. De aici decurge că mecanismul aso- 
ciaţiilor nu este de ajuns pentru transformarea mijlocului în scop. 
În cazurile în care mijlocul de altădată devine realmente un scop 
dominant, proiectînd în planul al doilea scopul inițial, modificările 
comportamentale nu sînt determinate de asociaţii, ci de un factor 
mai puternic și cu o influență mai directă: utilizarea practică a mij- 
locului ne face să-i cunoaștem temeinic conţinutul și ne deschide 
ochii asupra propriei sale valori, care este mai mare decît valoarea 
scopului pentru atingerea căruia a fost inițial utilizat respectivul 
mijloc: în acest caz, fireşte, el se transformă în scop. Așa, de pildă, 
adevărurile geometrice au atras probabil la început atenția asupra 
lor doar în calitate de mijloc pentru rezolvarea unor probleme 

practice legate de meșteșuguri, agricultură etc. Din momentul în 
care sistemul acestor cunoștințe s-a desfășurat tot mai amplu însă, 
unitatea armonioasă a teoremelor matematice s-a înfățișat minții 
maturizate a omului ca un imperiu fascinant de adevăruri, ca 
„limba zeilor“, mai valoros prin sine însuşi decît orice scop prac- 
tic la realizarea căruia ar putea fi utilizat. E de înțeles că un geniu 
matematic a cărui minte este capabilă să-şi dea seama de valoarea 
acestui imperiu de adevăruri este pasionat de descoperirea lor ca 
de scopul suprem al vieţii sale fără a se preocupa dacă desco- 
perirea lui va sluji sau nu drept mijloc pentru soluționarea unor 
probleme de viață: valoarea spirituală a adevărului și descoperirea 
lui sînt mai presus de valorile vitale. În societatea modernă civi- 
lizată nu sînt puţini oamenii care își riscă bucuroși viața de dragul 
descoperirii a noi adevăruri asupra lumii. O asemenea transfor- 
mare a mijlocului în scop nu reprezintă o alterare, ci dezvoltarea 
normală a umanităţii care se distinge prin recunoaşterea faptului 
că valorile spirituale se situează deasupra celor vitale (prin „valoa- 
re vitală“ subînțelegem aici toate valorile psihofiziologice ale 
vieţii corporale). De aici nu decurge, desigur, că am putea să ne- 

glijăm complet valorile vitale și să ne dedicăm exclusiv vieţii pur 

spirituale: în primul rînd, valorile vitale au o semnificaţie proprie 

chiar dacă se situează sub valorile spirituale; în al doilea rînd, în 

condiţiile vieții pămînteșşti ele constituie condiția necesară (un 

mijloc) pentru conservarea şi dezvoltarea forțelor orientate spre 

activitatea spirituală. În capitolele următoare vom face o analiză 

mai amănunțită privind relaţia complexă dintre activitățile umane 

şi interese. 

Aidoma iubirii de cunoaştere, iubirea înflăcărată de libertate, 
frumos etc. se datorează şi ea valorii intrinseci autonome a acestor 
bunuri și nu asociaţiilor ce se acumulează în jurul lor. Nu numai 
atît, dar chiar și transformarea mijlocului în scop, ca în cazul 
împingerii pasiunii pentru avuţie pînă la avariția excesivă, trebuie 
să aibă o altă explicaţie decît cea oferită de psihologia asociaţio- 
nistă a lui Spencer, care are ca punct de plecare satisfacerea nevo- 
ilor corporale. Atașamentul faţă de avere reprezintă nu rareori una 
din ipostazele setei de putere. Admirîndu-şi în pivniță comoara, pro- 
tagonistul poemului lui Puşkin „Cavalerul avar“ spune: 


Imi sînt supuse mie toate cele 
Eu însă, la nimic nu sînt supus; 

Sînt mai presus de orișice dorințe, 
Sînt liniștit, căci îmi cunosc puterea: 
Imi e destul să ştiu că pot.? 


Depăşirea tututor obstacolelor, realizarea oricărei intenţii care 
vizează nu numai lucrurile mărunte ale vieţii, ci și proiectele 
voinței puternice și minții cuprinzătoare, reprezintă o valoare care 
se situează cu mult deasupra sferei nevoilor biologice şi prile- 
juieşte ispite satanice. Nu e de mirare faptul că Nietzsche şi mulți 
alti filozofi sînt gata s-o ridice la rangul de scop. final al compor- 
tamentului de tip superior. 

Înțelegerea modului în care amintitele pasiuni spirituale pre- 
cum şi multe alte valori spirituale reuşesc să transgreseze nevoile 
biologice este posibilă numai în lumina unei concepții mai com- 
plexe decît biologismul naturalist și mai detașate de supunerea mai 
. mult sau mai puţin conștientă la teza materialistă conform căreia 

existența spirituală nu este decît suprastructura unor procese cor- 
porale. Esenţa acestei concepţii va fi conturată în capitolul ur- 
mător, după ce vom arăta că teoria lui Spencer comportă o serie 
de neajunsuri oricîte concesii i s-ar putea face. El afirmă că „etica - 
rațională“ îşi propune să „deducă din legile vieţii şi din condiţiile 
existenţei ce gen de comportament este orientat cu necesitate spre 
realizarea fericirii şi ce gen de comportament duce, cu aceeași 
necesitate, la nefericire. După obţinerea acestui rezultat, conclu- 
ziile teoriei ar trebui să dobîndească semnificația legilor de com- 
portare pe care trebuie să le accepte şi cărora trebuie să li se 
conformeze ulterior orice om fără a se lansa în aprecierea nemij- 
locită a fiecărui caz de fericire sau nefericire“ ($ 21). 

Spencer consideră că el este cel dintîi care valorifică pe deplin 
în teoria sa asupra comportamentului legea cauzalității, deducînd 
regulile de comportament din cunoașterea cauzelor care dirijează 
procesul vital. În treacăt fie spus, tocmai în acel pasaj al eticii sale 
în care reproșează celorlalți filozofi că n-ar acorda suficientă aten- 
ție legii cauzalităţii, el însuși se dovedeşte și mai puțin atent la 
condiţiile de aplicabilitate ale acestei legi: Spencer speră că însu- 

__şirea regulilor de comportament orientat spre fericire va influența 
puternic perfecționarea vieții morale a oamenilor, dar tocmai pe 
baza sistemului său este greu de înțeles cum această însușire ar 


3 A. S. Pușkin, Micile tragedii, EPLU, 1964, p. 30. (N. t.) 

putea cauza modificarea comportamentului. Într-adevăr, consideră 
Spencer, evoluţia organismelor, inclusiv comportamentul lor, re- 
prezintă un proces mecanic de integrare și diferențiere sub influ- 
enţa mediului care acționează mecanic asupra organismului: nu 
este clar cum din această necesitate mecanică se poate ivi un 
imperativ normativ care implică libertatea și capacitatea individu- 
lui de a dirija în plan spiritual și sufletesc propriul său comporta- 
ment, inclusiv manifestările lui corporale. Să lăsăm la o parte însă 
această problemă dificilă pentru sistemul lui Spencer și să 
admitem — așa cum e și corect — că însuşirea legilor de dezvoltare 
poate fi folosită de către individ în vederea realizării scopurilor 
propuse. La ce ne putem aștepta î în ipoteza că acceptăm doctrina 
lui Spencer asupra valorilor și scopurilor finale ? 

Să admitem că valoarea supremă a omului și scopul final al 
comportamentului său constă în autoconservarea și diversificarea 
vieţii ce asigură preponderența plăcerilor față de suferințe prin 
adaptarea organismului la mediu; în acest caz, activitățile spirituale 
ar reprezenta doar mijloace în serviciul acestui scop final; patria, 
națiunea, statul și în genere orice rînduială a vieţii ar avea doar 
valoare auxiliară și anume aceea de mijloc pentru materializarea 
scopurilor finale amintite ale indivizilor; în același timp, se ajunge 
la negarea nemuririi individuale, ceea ce înseamnă că o dată cu 
moartea organismului omului dispar deopotrivă scopul și valoarea 
care confereau sensul comportamentului uman. Cel ce și-a însușit 
această viziune asupra structurii lumii și ierarhiei valorilor în 
aspectele ei teoretice și practice trebuie să admită, dacă e consec- 

- vent, că orice faptă care atrage după sine moartea organismului de 
dragul realizării unor scopuri socotite sublime (ca, de pildă, lupta 
pentru libertatea țării sau căutarea adevărului) este lipsită de orice 
sens, deoarece am avea de a face cu pierderea valorii incontesta- 
bil superioare în favoarea valorii auxiliare. Mersul firesc al evolu- 
tiei care asigură perpetuarea speciei dezvoltă în om înclinația de 
a transforma mijlocul în scop: de pildă, prețuirea în mai mare 
măsură a bunului comun decît a propriei vieţi; dezvăluind însă 
acest mecanism perfid, eu pot să mă împotrivesc naturii care se 
foloseşte de mine ca de un mijloc pentru perpetuarea speciei şi să 
mă port consecvent ca un egoist; este totodată util să întreţin la 
compatrioții mei convingerea că există valori mai înalte decît con- 
servarea vieţii corporale, în timp ce în sinea mea consider această 
idee drept o nălucire a idealiștilor naivi. Un asemenea comporta- 

ment ipocrit şi necinstit reprezintă culmea josniciei, dar este rodul 
concepției naturalismului biologic. în etică. Departe de mine 
intenţia de a-i ponegri pe fondatorii acestei orientări: reprezen- 
tanţii ei de seamă, printre care se numără și Spencer, sînt oameni 
de o rară nobleţe, care prin întreaga lor viaţă au demonstrat că 
apărarea valorilor spirituale constituie pentru ei țelul suprem. 
Tributari spiritului culturii moderne, ei îşi închipuie însă că ade- 
vărul este exclusiv apanajul concepției naturaliste; pornind de la 
această bază fragilă, își propun scopul irealizabil de a deduce din 
ea formele superioare ale comportamentului altruist și construiesc 
un sistem etic pe cât de coerent în aparenţă pe atît de inconsecvent 
în profunzime. . 

- Este interesant de remarcat faptul că empirismul, racordat la 
asociaţionism, duce în domeniul eticii şi al gnoseologiei la o 
confuzie, și anume la ideea conform căreia experienţa nu doar 
descoperă ci chiar creează o parte din conţinutul conştiinţei. Așa, 
bunăoară, Hume consideră că o noţiune categorială cum ar fi 
cauzalitatea nu constituie elementul primordial al gîndirii și relația 
fundamentală în structura lumii, ci rodul experienței repetate, aso- 
ciaţia familiară a două reprezentări. Insuficienţa acestei teorii 
provine din existenţa în lucrările lui Hume a două noțiuni distincte 
de cauzalitate: cauzalitatea ca asociaţie stabilă și cauzalitatea ca 
determinare a unor evenimente prin altele (de pildă, Hume explică 
ipotetic însăși asociaţia prin modificarea ce se produce în struc- 
tura creierului, adică recurge astfel la cea de a doua noţiune de 
cauzalitate). La fel, în psihologie şi în etică asociaționiștii conside- 
ră că trăirile spirituale sînt produse ale experienței, respectiv acu- 
mulări ale multiplelor plăceri și suferinţe vag conștientizate. Am 
arătat deja că această tentativă de a reduce valorile spirituale speci- 
fice și, corespunzător, sentimentele spirituale la plăceri şi suferințe 
de natură fiziologică este neconvingătoare. 

Spencer încearcă să explice prezența la om, din primii ani ai 
copilăriei, a sentimentelor spirituale prin moştenirea de la strămoși 
a rezultatelor experienţei lor. E ceea ce numește el reconciliere a 

'aposteriorismului cu apriorismul. În realitate însă această recon- 
ciliere nu înlătură aspectele discutabile ale teoriei sale: dacă însu- 
marea plăcerilor senzoriale nu generează sentimente spirituale, 
nici moștenirea rezultatelor experienței străbunilor nu explică 
formele superioare de comportament. 

Pentru explicarea altruismului Spencer recurge nu numai la 
teza transformării mijloacelor în scopuri ci şi la un factor de sim- 
patie. Concepția lui asupra simpatiei este însă eronată, incapabilă 
să explice un comportament autentic altruist. Aidoma acelor gîndi- 
tori care înclină spre înțelegerea mecanicistă a lumii, Spencer vede 
în orice om o fiinţă a cărei existenţă este închisă în limitele 
spaţiului dimensionat după corpul său; în opinia lui, conștiința 
oricărui om este circumscrisă la propriile lui trăiri psihice legate 
de modificări ce se produc în corpul lui; se poate spune că orice 
om este închis într-o celulă şi nu se poate elibera în nici un chip: 
nici o intuiție, respectiv contemplarea nemijlocită a existenţei altu- 
ia, nu există în forma sa originară. (Ce-i drept, în Principiile psi- 
hologiei întîlnim sugestia că Spencer se apropia de accepțiunea 
dată de mine termenului „intuiție“ — atunci cînd analiza condiţiile 
apariției cunoștințelor noastre despre lume — dar această sugestie 
a rămas nedezvoltată; vezi cartea mea Fundamentarea intuiționis- 
mului.) De aceea, în viziunea sa cunoaşterea stărilor afective ale 
altuia nu depăşeşte stadiul de imagine care apare în spiritul obser- 
vatorului în legătură cu manifestările corporale sesizate la altul; 
această imagine se compune din amintirile observatorului asupra 
propriilor sale stări afective, trăite anterior. Este uşor de demon- 
strat că pe această cale cunoaşterea stărilor afective ale altuia n-are 
cum să se producă: dacă o fiinţă vie ar fi lipsită de intuiţie, adică 
de perceperea nemijlocită a stărilor afective ale altuia, ea n-ar 
putea nici măcar să bănuiască existenţa, în afara ei, a altor ființe 
însufleţite. (Argumentaţia acestei idei o dezvolt pe larg în articolul 
meu „Percepția stărilor afective ale altuia“ — vezi culegerea de 
articole intitulată Principalele probleme ale gnoseologiei [1919], 
precum şi lucrarea /ntuiții sensibile, intelectuale şi mistice.) 

Nuanţele diverselor forme de coparticipare a noastră la viaţa 
afectivă a altuia nici nu sînt luate în consideraţie de partizanii 
acestei doctrine. Fapt sesizat de Max Scheler în valoroasa lui carte 
Wesen und Formen der Sympathie (ediţia a doua, 1923), în care 
distinge următoarele forme ale relaţiei afective dintre oameni: 

1) Împărtășirea nemijlocită a sentimentului, cînd părinţii, de exem- 
plu, încearcă aceeași suferință în faţa corpului neînsuflețit al 
copilului lor, contopindu-se parcă într-o singură fiinţă. 2) Suferința 
altuia şi compasiunea mea: de pildă, atunci cînd un copil plinge 
din cauză că a spart un obiect, îl compătimesc și îl ajut cu drag să 

iasă din încurcătură, gîndindu-mă la suferinţa lui; în ce mă 
privește, suferinţa lui nu numai că nu mă contaminează, dar chiar 
mă face să zîmbesc discret; în acest caz, conștiința mea înregis- 
trează două fapte total diferite: suferinţa copilului și compasiunea 
mea exprimată în ajutorul pe care i-l ofer; un comportament 
autentic altruist se bazează, de regulă, pe această formă de sim- 
patie. 3) Contagiunea afectivă care se produce atunci cînd, de 
exemplu, la o procesiune funerară a unei cunoștințe oarecare mă 
pot lăsa cuprins de starea sufletească a rudelor decedatului şi 
încep, eu însumi, să sufăr cu lacrimi în-ochi. 4) Contagiunea afec- 
tivă extremă, ca în cazul atitudinii unei mase de oameni față de 
liderul lor, contagiune care îi solidarizează.. 

În toate cele patru cazuri există o relaţie intimă între mine și 
celelalte persoane: sîntem atît de legaţi unul de altul încît trăirea 
altuia se regăseşte în conștiința mea în forma ei originară şi nu ca 
duplicat. La Spencer întîlnim doar cea de a treia categorie de sim- 
patie din clasificarea lui Scheler — contagiunea afectivă — dar o 
explicitează de aşa manieră încît structura conştiinţei apare sim- 
plificată la extrem: el crede că în acest caz conștiința mea nu 
conţine defel trăirea altuia; este prezentă doar propria mea trăire 
actuală sau trecută, care însoţeşte manifestările corporale ale altu- 
ia şi care este analoagă cu trăirea altuia. Comportamentul născut 
dintr-o asemenea simpatie, remarca Scheler, n-are nici o valoare 
morală; el se reduce la situaţii de felul: „vreau să văd feţe vese- 
le“ (adică vreau să mă înveselesc uitîndu-mă la ele) sau „nu suport 
să văd sînge“ (adică mă tem de el). 

Exegeţii contemporani ai moralei, în particular E. Westăgraăgie. 
îşi dau seama că simpatia în interpretarea lui Spencer (care se 
suprapune cu concepția lui) nu creează încă un comportament au- 
tentic altruist; cu adevărat dezinteresat. Iată raționamentul lui 
Westermark: egoistul își oferă ajutorul tocmai pentru a se deba- 
rasa de propria lui compasiune; altruistul, dimpotrivă, dorește să 
cunoască suferința semenului său cu scopul de a-l ajuta; oamenii 
de suflet sînt, de regulă, cei mai bine dispuși: : ei se gîndesc la aju- 
„torul pe care îl pot da celui în suferință și nu se cantonează în 
compasiuni.4 


E. Vogt XDR: und Entwicklung der Moral ORGANE p..93. 
(N. a.) x! 

Westermark înțelege că pentru un comportament altruist nu este 
suficientă cunoașterea stărilor afective ale altuia, ea trebuie core- 
lată cu dragostea care îndeamnă la o întrajutorare dezinteresată. 
Aşadar enigma altruismului rămîne complet nedezlegată. Oferă 
Westermark vreo cheie? Nici vorbă. El încearcă, într-adevăr, să se 
menţină la nivelul ştiințificității în accepțiunea ei contemporană, 
pornind de la doctrina închiderii ontologice a ființelor: după păre- 
rea lui, conştiinţa fiecărei ființe conţine exclusiv propriile trăiri psi- 
hice ale acesteia, iar sentimentele morale au o funcție compensatorie, 
îndreptîndu-se împotriva cauzei suferinţei şi în favoarea cauzei 
plăcerii (idem, v. II, p. 584). Pe scurt, Westermark evidenţiază la 
fiinţele vii, înzestrate cu un comportament moral, doar acele 
însuşiri pe care le sesizează și adepții naturalismului biologic în 
etică. Se înțelege atunci motivul pentru care recurge în explicarea 


“altruismului la asylum ignorantiae’ al darwiniștilor — la hazard. El 


afirmă că sentimentele altruiste și mai cu seamă dragostea maternă 
față de progenitură se nasc acolo unde sînt folositoare pentru con- 
servarea speciei și în măsura în care servesc intereselor celor care 
le trăiesc; iniţial, aceste sentimente apar ca „schimbări utile și 
spontane“ care sînt reținute și consolidate prin selecţia naturală 
(vezi vol. II, cap. 28, pp. 158-160; Rezumat, p. 584). 

Trebuie remarcat aici faptul că invocarea schimbării hazardate 
nu explică în nici un fel apariţia primelor semne ale noii calități, 
iar în ce privește soluționarea problemei altruismului, această 
invocare nu are nici un sens, căci în cazul acceptării ideii de izo- 
lare ontologică a speciilor vii devine imposibilă orice schimbare 
întîmplătoare a organismului, care i-ar afecta într-atît natura încît 
ființele să iasă din izolare — ceea ce constituie o caracteristică a 
altruismului. Referirea la schimbările întîmplătoare este la fel de 
lipsită de orice sens ca şi afirmaţia că, deși din însumarea mai 
multor zerouri nu se poate obține 1, prin milioane de repetări s-ar 
produce, graţie hazardului, o schimbare ce ar determina rezultatul 
dorit. z 
„Adevăratul altruism nu este posibil decît în temeiul simpatiei 
descrise de Scheler. Ea presupune, la rîndu-i, o atît de strînsă legă- 
tură între oameni încît să facă posibilă intuiţia, respectiv inserția 
trăirilor unei fiinţe în conștiința alteia, ceea ce atrage după sine 


5 Refugiul ignoranței — în latină în original. (N. t.) 

ajutorul efectiv acordat celui nenorocit, fără ca omul de omenie să 
sufere cumva; așa se face că oamenii buni la suflet pot fi, într-a- 
devăr, şi cei mai bine dispuși. Dar nu numai atît: ajutorul acordat 
oamenilor din simpatie capătă o dimensiune morală numai în 
funcţie de valoarea obiectivă a stărilor. şi scopurilor celui care 
trezeşte simpatia, de importanţa și valoarea pe care ele o dobîn- 
desc în contextul universului ca totalitate conșştientizată. Mitro- 
fanușkas o compătimea pe mamă-sa, meditînd la cît îi este de greu 
să-l bată pe tatăl său; din punct de vedere moral, compasiunea lui 
era reprobabilă. | 

Să presupunem că lumea este un tot unitar care conferă un sens 
valoros tuturor membrilor săi, şi că fiecare este conștient nu numai 
de starea lui personală ci și de starea tuturor celorlalți. Devine 
atunci clar că de la bun început comportamentul oricărei fiinţe 
poate fi nu numai egocentric, ci şi altruist, uneori chiar dincolo de 
distincţia între „al meu“ şi „al tău“. Astfel, la popoarele primitive 
comportamentul individului este atît de integrat în curentul vieții 
gentilice încât interesele tribului domină interesele personale, iar 
„eul“ autarhic al individului rămîne slab conştientizat. Evoluţia 
ulterioară a comportamentului constă în diferențierea din ce în ce 
mai tranșantă a altruismului, care ajunge, la unele persoane, pe 
trepte superioare, la sfințenie, iar la altele egoismul și egocenitris- 
mul ating uneori nivelul trufiei satanice și al egolatriei. 

Sporirea formelor rafinate și organizate ale răului pe pămînt îi 
obligă pe cei care, din contra, au optat pentru calea binelui, la sacri- 
ficii mai mari în conduita lor. Optimismul biologic și sociologic 
al lui Spencer nu corespunde, așadar, realității. Mai grav este însă 
faptul că idealul „altruismului organic“ lasă o impresie jalnică; 
ceva de genul fericirii unor blînde oiţe care, din generație în gene- 
rație, au păscut iarba grasă și, neavînd nevoie să lupte, și-au pier- 
dut orice apetit pentru agresiune și chiar orice mijloc de atac și 
apărare. 

Diversitatea reală a formelor de comportament şi pluralitatea 
căilor de dezvoltare (în contrast cu direcția unică preconizată de 
Spencer) pot fi explicate numai pe baza unei concepții mai com- 


-6 Personajul principal din comedia Neisprăvitul de dramaturgul rus D. I. 
Fonvizin (1744—1792). (N. t.) 

plexe despre lume, care recunoaşte o alcătuire mai bogată a uni- 
versului, un ideal mai înalt al dezvoltării, precum și mijloacele 
realizării lui, cum ar fi activitatea creatoare a liderilor și libertatea 
lor. Capitolul următor va cuprinde expunerea idealului de lume 
perfectă și schița temeiurilor lumii, necesare realizării perfecțiunii 
ideale. 


Capitolul II 
Idealul de perfecțiune absolută 


DUMNEZEU ȘI ÎNDUMNEZEIREA CREATURII 


După cum s-a stabilit mai sus, aspiraţiile omului vizează nu 
numai plăcerea, ci şi aspectele valoroase ale lumii, care produc 
plăcerea: îndestularea, sănătatea, comunicarea, adevărul, frumo- 
sul etc. Totodată omul nu e satisfăcut pînă la capăt de un conținut 
anume al lumii, care nici nu-i absoarbe întreaga viață: mai devre- 
me sau mai tîrziu se va trezi în el dorința de a merge tot mai 
departe, de a adăuga noi conţinuturi ale vieţii celor dobîndite. 
Orice oprire nu poate fi decît temporară, cauzată fie de ajungerea 
la limita forțelor sale, de oboseală, fie de o decepţie trecătoare: 
dacă omul renunţă la o valoare pozitivă, faptul se datorează exclu- 
siv incompatibilităţii acesteia cu celelalte valori pozitive care 
exercită asupra lui o atracţie puternică. În concepția lui Soloviov 
individualitatea umană este necondiționată în mod negativ, adică 
„nu vrea şi nu poate să se mulțumească cu nici un conținut con- 
diționat limitat“. Dar nu numai atît. Personalitatea umană — con- 
tinuă el — este capabilă să-și dea seama că „poate să realizeze și 
necondiționarea pozitivă“, anume „să pună stăpînire pe întregul 
cuprins, pe plenitudinea existenței“ (Prelegeri asupra Dumne- 
zeului-om, cap. III, p. 23). | 

Plenitudinea absolută a existenței o constituie unitatea înfăp- 
tuită a tuturor conținuturilor ei convergente. Acest principiu, con- 
sidera Leibniz, stă la baza lumii noastre, care este cea mai bună 
dintre lumile posibile. 

Universul în ansamblul lui tinde să realizeze întreaga plenitu- 
dine a vieţii. În plus, orice fiinţă vie și, cu siguranţă, orice om 
doreşte să participe la această plenitudine a existenţei și, pe cît 
posibil, s-o întruchipeze în persoana sa. Plenitudinea înfăptuită a 
existenței este Ens realissimum, Fiinţa de Maximă Realitate, 

respectiv Dumnezeu. Rezultă de aici că omul care aspiră la pleni- 
tudinea absolută a existenţei îşi propune nici mai mult nici mai 
puţin decît să urce pe treapta existenței lui Dumnezeu; nefiind 
Dumnezeu de la origine, el vrea totuși să devină Dumnezeu. De 
îndată ce formulăm acest scop, în mintea noastră sceptică se ivesc 


îndoieli și întrebări: poate exista cu adevărat o ființă care să merite 


numele de Ens realissimum şi să posede plenitudinea absolută a 
vieții ? Şi dacă da, este adevărat că unei atari fiinţe îi este intrin- 
secă valoarea pozitivă cea mai înaltă? 

Răspunsul la aceste două întrebări va fi pe deplin satisfăcător 
numai în cazul în care se va stabili că Ființa Absolut Perfectă nu 
constituie un ideal născocit de pura noastră fantezie și nici obiec- 
tul unor așteptări şi speranțe, ci este adevărata Fiinţă revelată prin 
intermediul meditaţiei apodictic veridice sau, şi mai Bine; într-o 


„ experiență nemijlocită vie. 


- Meditaţia filozofică stabilește cu o validitatea absolută teza 
potrivit căreia lumea, întrucît constituie unitatea structurată a mul- 
tiplelor sale elemente, nu poate fi o existență primordială auto- 
nomă: pretutindeni unde există cel puțin două elemente într-o 

relaţie oarecare, se impune prezenţa unui al treilea principiu care 
le cuprinde şi face posibilă relația lor. (Teză exprimată clar şi pre- 
cis în Metafizica lui Lotze; vezi, de asemenea, Obiectul ari 
de S. Frank şi cartea mea Lumea ca un tot organic.) 

De aici se desprinde următoarea concluzie: dacă lumea con- 
stituie unitatea ordonată, străbătută de relaţii, atunci deasupra ei 
se situează un Principiu Supraordonator.care reprezintă şi baza ei. 
Calificativul de supraordonator este necesar căci, în caz contrar, 
s-ar naște întrebarea: care alt principiu mai înalt fundamentează 
sistemul lumii ? Principiul Supraordonator ca atare este incomen- 
surabil în raport cu lumea, el nu poate fi exprimat prin nici o 
noțiune aplicabilă lumii în ansamblu și elementelor ei. El nu repre- 
zintă o-persoană, o rațiune sau o unitate (în sens de corelat al plu- 
ralităţii). Avînd în vedere acest șir infinit de negaţii, principiul 
Supraordonator, ca obiect al teologiei negative, este desemnat prin 
termenul „Neantul Divin“. Majuscula se justifică prin faptul că 
negativitatea lui este direct opusă neantului obişnuit pe care-l 
obținem în plan mental prin mișcarea în linie descendentă plecînd 
de la conţinuturi pozitive delimitate ale lumii, pe care le negăm 
fără a le înlocui cu ceva pozitiv: de pildă, prin negarea deter- 


IDEALUL DE PERFECȚIUNE ABSOLUTĂ 53 


minărilor de „roşu“, „răsunător“, „cald“, „sufletesc“, „rațional“ 
se ajunge la tot felul de privaţiuni. Neantul la care accedem urcînd 
dinspre lume în sus nu este o abstracţie vidă, ci, dimpotrivă, con- 
cretețea supremă, pozitivitatea în afara oricăror limitări inerente 
calităților pămîntene. În comparaţie cu acest Neant, orice conținut 
lumesc este o abstracţie, o sărăcire a existenţei. De aceea Neantul 
Divin, ca obiect al teologiei negative, se caracterizează nu numai 
prin termeni negativi, ci şi prin termeni care sugerează pozitivi- 
tatea lui supremă. Este un principiu în nici un caz apersonal, și cu 
atît mai puțin impersonal, ci transpersonal, transrațional, trans- 
existențial, metalogic etc. Pe scurt, este vorba de Transcendental, 

care se situează deasupra oricărui „ce“ determinat. În virtutea 
acestei semnificaţii, principiul Transmundan devine obiectul unei 
intuitii mistice, nu intelectuale. 

Incomensurabil în raport cu lumea, Transcendentul Divin este 
separat de ea în mod absolut în sensul că lumea nu este emanația 
şi nici produsul evoluţiei lui — în genere, nu este ceva ce ar fi 
măcar parţial identic cu el, aşa cum susține panteismul. Viziunea 
panteistă asupra lumii este total neîntemeiată. Prin natura sa, lu- 
mea este absolut incomparabilă cu Transcendentul Divin și nu 
poate fi în nici un fel extrasă sau dedusă din acesta, deși existența 
ei depinde de el; de aici rezultă că originea lumii poate fi înțeleasă 

„doar ca o creaţie din nimic: principiul Divin este CISSP iar 
lumea reprezintă o creatură. Expresia „creaţie din nimic“ nu tre- 
buie. înțeleasă ca și cum „nimicul“ ar fi un fel de material, de 
exemplu lutul din care um aCz6 ar plăsmui lumea. Expresia 
categorială „creaţie din nimic“ sugerează puterea absolută a 
creaţiei, principiul divin neavînd nevoie de nici un material pre- 
existent pentru a crea lumea. 

Principiul Transmundan nu este impersonal, ci transpersonal; 
așadar, îi este accesibilă o existență personală dar eventuala lui 
prezentare în această ipostază nu-l epuizează în totalitate. Această 
idee nu rămîne numai o presupunere făcută pe baza datelor medi- 
taţiei şi intuiţiei mistice; ea devine o cunoștință absolut validă pen- 
tru mulți oameni, şi anume pentru toți cei care în propria lor 
experiență religioasă au trăit, fie şi numai o dată în viaţa lor, emo- 


tiá întâlnirii cu principiul Transmundan ol în Dumnezeu ca 
Persoană vie. 

Spre deosebire de om, care este o personalitate și care se expri- 
mă pe deplin prin existenţa sa personală unică, Dumnezeu trans- 
cende propria sa existență personală unică. Revelația creștină ni-L 
prezintă ca pe Unul Dumnezeu în Trinitate. Nici un demers filo- 
zofic n-ar putea revela adevărul Trinității. Dar pentru cel care ac- 
ceptă cu iubire şi credință această dogmă a Bisericii, ea își găsește 
confirmarea prin extinderea experienței lui religioase; aceasta îi 
dezvăluie caracterul sublim al vieţii în interiorul Sfintei Treimi 
care întruchipează Dragostea desăvîrşită a lui Dumnezeu Tatăl, a 
Fiului și a Sfîntului Duh. Mai mult, s-a dovedit că dogma Trinității 
serveşte drept sursă unor deducţii semnificative nu numai cu 
privire la Dumnezeu, ci şi la structura metafizică a universului, 
precum Şi la aspectul lui axiologic. Doctrina Trinității devine teme- 
lia și bolta, alfa și omega întregii viziuni filozofice asupra univer- 
sului. e a vi 
Filozofia are ETEN să includă în sistemul ei doctrinele reli- 
gioase asupra lui Dumnezeu ca persoană și asupra lui Dumnezeu 
cel trăit în Ipostasuri. Ea trebuie să se sprijine nu numai pe demer- 
sul intelectual, ci şi pe toate genurile de experienţă, inclusiv cea 
religioasă. Nu numai atît, filozofia are dreptul să se sprijine şi pe 
Revelaţie atunci cînd datele conferă un sens înalt, coerență și con- 
secvenţă tuturor celorlalte componente ale concepției despre lume. 

Într-o experienţă religioasă trăită, îmbogățită de Revelaţie, 
omul îl descoperă pe Dumnezeu ca Persoană și, în plus, ca pleni- 
tudine a vieții celor trei Ipostasuri, fiinţial unite prin dragostea lor 
desăvîrșită și imposibil de încadrat în vreuna dintre aceste deter- 
minări, deoarece toate se înrădăcinează în El ca într-un Trans- 
cendent divin, inexprimabil în cuvinte şi noţiuni, oricare ar fi ele. 

Este deosebit de important faptul că Dumnezeu se revelează 
într-o experiență religioasă nu numai ca plenitudinea absolută a 
existenţei, ci și ca valoarea absolut perfectă, ca Binele însuși în 
toate sensurile acestui cuvînt — Frumuseţea, Binele Moral (Dra- 
gostea), Adevărul, viața absolută. De aceea, orice comunicare cu 
El într-o experiență, chiar și indirectă, face ca sufletul să fie inva- 
dat de o beatitudine unică, de „bucuria întru Dumnezeu“. Viaţa 
sfinţilor abundă în descrieri ale acestei bucurii și este pătrunsă de 
ea. Misticii și oamenii profund religioși încearcă de mai multe ori 
o asemenea bucurie. De fapt, aproape orice om a avut, măcar o 
dată în viață, experiența comunicării cu „comoara tuturor bunu- 

rilor“ (din rugăciunea adresată Sfîntului Duh, care este dintre cele 
mai importante în Biserica Ortodoxă), atît de perfectă şi de fru- 
moasă încît prima reacţie sufletească pe care ne-o stîrnește este 
aceea de a o slăvi. Multe cazuri de comunicare de acest gen sînt 
descrise în minunata carte a lui W. James Diversitatea experienței 
religioase. Voi reproduce doar un exemplu: „Sufla un vînt năpras- 
nic. Navigam cu vela ridicată, îndreptîndu-ne spre nord pentru a 
evita o furtună. Cînd gongul a bătut ora două, am fost nevoiţi să 
strîngem boom-cleaver-ul și, ca să-l fixez mai bine, am încălecat 
verga. După ce am rămas o vreme în această poziţie, am simțit 
brusc cum verga a cedat sub mine, vela mi s-a smuls din mîini şi 
m-am trezit răsturnat pe spate, agăţat de un picior, cu capul în jos 
deasupra abisului de spumă albă strălucitoare, despicată de prora 
corăbiei. În loc de spaimă, m-a cuprins o imensă bucurie provo- 
cată de credinţa mea în viața veşnică. Probabil n-am rămas sus- 
pendat mai mult de cinci secunde, dar fericirea pe care am reușit 
s-o trăiesc mi s-a părut o veşnicie. Din întîmplare, corpul meu nu 
şi- a pierdut echilibrul și printr-un efort disperat am reuşit din nou 
să mă prind de vergă. Nu-mi aduc aminte cum am continuat să 
fixez vela, îmi amintesc doar că Îl proslăveam pe Dumnezeu din 
răsputerile glasului m meu care răsuna deasupra prăpastiei întunecate 
a apelor.“ 

Experienţa religioasă care-l revelează pe Dumnezeu ca per- 
fecțiune absolută nu numai că umple sufletul de „bucuria întru 
Dumnezeu“, dar insuflă şi încrederea în lumea creată de El, în 
raționalitatea ei; experiența religioasă conduce la convingerea că 
această lume poate întrupa în ea binele și este creată pentru par- 
ticiparea la perfecțiunea dumnezeiască absolută. | 

La limită, comunicarea cu perfecțiunea divină înalță creatura 
la rang de existență divină, adică la îndumnezeire (deificatio). Este 
însă. remarcabil că „bucuria întru Dumnezeu“ are un caracter : 
absolut dezinteresat, ea este complet lipsită de orice pornire 
nesățioasă spre însușirea bunurilor existenţei divine; ea umple 
sufletul omului de fericire prin simpla conștiință a existenței unei 
fiinţe atît de înalte ca Dumnezeu, chiar dacă nu i-a fost dată 
onoarea de a se împărtăși din viaţa Lui. La bucuria de existenţa lui 
Dumnezeu se adaugă dorința de a-i ajuta pe toți ceilalți să par- 
ticipe la perfecțiunea Lui. Apostolul Pavel era gata să-și jertfească 
propria fericire a trăirii întru Dumnezeu de dragul obținerii aces- 

tei fericiri pentru ceilalți oameni. „Căci aș fi dorit să fiu eu însumi 
anatema de la Hristos pentru frații mei, cei de un neam cu mine, 
după trup“ (Rom. 9, 3). 

Îndumnezeirea creaturii nu înseamnă identificarea ei cu Dum- 
nezeu; hotarul dintre lumea creată şi Dumnezeu este de netrecut. 
Dar nici separat de Dumnezeu, doar prin propriile sale forțe, o 
fiinţă creată ca limitată nu poate realiza plinătatea absolută a vieții 
în accepțiunea conceptului de îndumnezeire. De aceea se poate 
concepe doar o a treia cale: chiar dacă rămîne fatal deosebită de 
Dumnezeu, fiinţa creată poate avea privilegiul unei strînse legături 
cu acesta, graţie căreia toate acţiunile sale se vor realiza într-o 
comuniune cu viața dumnezeiască, ceea ce permite creaturii să 
coparticipe activ la plenitudinea absolută a existenţei. Această 
înălțare la nivelul vieţii dumnezeieşti care are loc cu ajutorul lui 
Dumnezeu este numită de către Părinţii Bisericii îndumnezeire 
prin har. Este limita perfecțiunii la care omul poate aspira. Rămîne 
doar să clarificăm mai îndeaproape conţinutul acestei perfecţiuni, 
condiţiile posibilităţii ci şi măsura în care acestea sînt date în natu- 
ra omului şi în structura lumii. Toate aceste probleme sînt abor- 
date amănunţit în cartea mea Valoare şi existență. Dumnezeu și 
Împărăţia Domnului ca bază a valorilor. Motiv pentru care le voi 

expune aici pe scurt pentru ca lectura cărții de faţă să devină acce- 
sibilă şi celor care nu cunosc teoria mea a valorilor. 

Ce natură metafizică trebuie să aibă fiinţele create pentru ca 
ele să poată intra în relaţie intimă cu Dumnezeu şi să împăr- 
tășească viaţa Lui desăvirşită? Pe de o parte, ele trebuie să fie rela- 
tiv independente de Dumnezeu, iar pe de altă parte, să fie capabile 
să intre într-o legătură strînsă cu El. De aici decurge, mai întîi, fap- 
tul că lumea nu poate fi o sumă de evenimente create de Dum- 
nezeu, adică o mulțime de procese temporale şi spațio-temporale. 
Într-adevăr, evenimentele de felul mişcării în spațiu sau al sen- 
zaţiei de plăcere sînt complet dependente; ele nu pot fi decît mani- 
festările celui care le creează. Prin urmare, dacă Dumnezeu ar fi 
creat lumea ca o mulțime de evenimente, această lume ar fi expre- 
siàproprici Lui vieți. Asta ar însemna că Transcendentul Divin se 
manifestă, în primul rînd, prin viața solidară supraspațială a Sfintei 
Treimi: Dumnezeu Tatăl, Fiul şi Sfintul Duh, şi, în al doilea rînd, 
prin degradarea lui pînă la nivelul vieţii în forma unor procese 

temporale şi spaţio-temporale. Viziunea respectivă ar fi o variantă 
a panteismului. Inconsistenţa ei, ca de altfel a tuturor versiunilor 
de panteism, se dezvăluie de îndată ce ne punem întrebarea: de 
unde apar în lume răul, dizarmonia, înfruntarea vrăjmașă a came- 
nilor? Realitatea unor astfel de fenomene este o dovadă a faptului 
că Dumnezeu creează lumea nu ca o mulţime de evenimente, ci ca 
totalitate a ființelor care, ele însele, independent de Dumnezeu și 
independent una de alta, creează evenimente stabilind relaţiile reci- 
proce de iubire sau de ură. | | | 

Fiinţa creatoare și purtătoare de evenimente reprezintă o sub- 
stanță, mai bine zis — pentru a sublinia caracterul ei activ — un 
agent substanţial. Creatori ai evenimentelor avînd o formă tem- 
porală şi spaţio-temporală, agenţii substanțiali nu sînt dependenţi 
de aceste forme, fiind lipsiţi de dimensiunea determinată a timpu- 
lui și spațiului. Mai mult, ei dispun de aceste forme; într-adevăr, 
creînd astfel de evenimente ca, de pildă, mișcare, sunete, aspirații, 
sentimente etc., agenţii substanţiali nu le situează într-un spațiu şi 
un timp preexistente, de sine stătătoare, ci ei conferă propriilor 
manifestări forma temporală sau spațio-temporală; ei sînt deci 
purtători ai principiilor acestor forme care constituie modul lor de 
acțiune. Pentru a sublinia acest aspect vom spune că agenții sub- 
stanțiali sînt supratemporali și supraspațiali. 

Un exemplu de agent substanțial, cunoscut îndeaproape, poate 
fi pentru orice om propriul său „eu“. Acesta nu reprezintă pur şi 
simplu o existenţă, ci existența-pentru-sine; la fel există pentru el 
şi acţiunile „eului“ sub forma trăirii: „eul“ este imanent propri- 
ilor lui trăiri, cu care se uneşte atît de intim încît ele au întotdea- 
una ceva din supratemporalitate şi din supraspaţialitate. Luate în 
sine, evenimentele se petrec doar într-un anumit interval de timp, 
iar unele dintre ele ocupă şi un anumit loc în spaţiu; numai 
datorită eului care le cuprinde și le corelează în mod supratempo- 
ral și supraspațial evenimentele transcend limitele timpului şi 
spaţiului lor și capătă o anumită semnificație pentru fiecare 
moment al vieţii „eului“. 

Sub raportul semnificației sale pentru viață, mai exact, pentru 
plenitudinea ei absolută, existența reprezintă o valoare: una pozi- 
tivă dacă ne apropie de plenitudinea absolută, şi una negativă dacă 
ne îndepărtează de aceasta. 

Întrucît actele „eului“ au pentru existență o semnificaţie axio- 
logică, ele se săvîrșesc în virtutea unui anumit scop; fiind supra- 
temporal, eul este, într-adevăr, capabil să săvîrşească o faptă în 
prezent pe baza experienţei trecute pentru un viitor anticipat. În 
expunerea care urmează este important să distingem două tipuri 
de acte: sufleteşti și corporale. Manifestările sufletești ale agenţilor 
au o formă temporală, iar cele corporale o formă spaţio-temporală. 
Prin actele de respingere, omul își construieşte corporalitatea ca 
masă relativ impermeabilă pe care o putem numi corpul material 
al agentului. Întrucît el produce şi acțiuni încadrate spaţial dar din 
care lipseşte elementul de respingere, ca, de pildă, calităţile sen- 
sibile de culoare, sunet, căldură etc., acestea creează corporalitatea 
lui imaterială. i 

Existența-pentru-sine a agentului şi apercepția actelor sale 
nu constituie încă ceea ce numim conștiință, ci doar condiția ei 
primordială: conștiința reclamă o trăire de sine mai complexă, 
obținută prin delimitarea unuia din aspectele existenței şi prin 
concentrarea atenției asupra lui ca obiect. În lipsa unei apercepții 
mai complexe, acțiunile au un caracter inconştient sau subcon- 
ştient; trăirea lor simplificată constituie preconștiință; întrucît este 
însoțită de acceptarea sau neacceptarea acțiunilor corespunzătoare 
în funcţie de valoarea lor resimțită, această trăire subconștientă 
constituie presimţirea. Toate acțiunile simplificate de această sor- 
ginte pot fi numite psihoide în cazul în care se încadrează doar în 
timp (ele sînt analoage proceselor psihice). 

Lumea în ansamblu este formată dintr-un număr infinit de 
agenți substanţiali și de evenimente pe care aceștia le produc. Ei 
sînt înzestrați cu însușirile deja menţionate — supratemporalitate, 
supraspațialitate, activism teologic etc. Nivelul lor de dezvoltare 
și respectiv nivelul de complexitate a vieţii lor este extrem de 
diferit, începînd cu agenţii simpli cum ar fi electronii și terminînd 
cu animalul, „eul“ uman și ființele mult mai evoluate. Agenţii 
care posedă conștiința valorilor absolute și a datoriei realizării lor 
în viață aparțin categoriei de personalităţi actuale. Agentii lipsiţi 
de o asemenea conștiință sînt totuși înzestrați cu anumite calități 
pe baza cărora pot evolua pînă la nivelul ei, ceea ce ne îndrep- 
tățește să-i numim fiinţe cu o personalitate potențială. Așadar, 
lumea este compusă din personalităţi actuale și potenţiale. Doc- 
trina care promovează această teză se numește personalism. 

Fiinţele create limitate nu pot atinge plenitudinea absolută a 
vieții decît prin întregirea reciprocă a activităţii creatoare, deci prin 
participarea activă a fiecăreia la viaţa celorlalte și, înainte de toate, 
la viaţa lui Dumnezeu. Acest lucru este posibil doar în cazul în 
care fiecare ființă reprezintă atât o existență-pentru-sine, cît și o 
existenţă pentru alții. Să înțelegem exact importanța acestei con- 
diţii. Pentru întregirea reală a vieţii noastre cu viața celuilalt.nu 
este suficient să cunoaştem individualitatea altuia sub formă de 
copie sau de simbol mental: imaginile simbolice și copiile sînt 
moarte, adevărata pătrundere în viața altuia este posibilă numai 
atunci cînd stările acestuia ne sînt date în timpul observării la fel 
de nemijlocit ca şi propriile noastre stări, adică în original, nu ca 
o copie. Numesc intuiție acest mod nemijlocit de a viza propriile ` 
stări şi stările altuia în originalitatea lor. 

Îndreptată de către „eul“ propriu asupra propriilor stări, intuiţia 
este posibilă datorită faptului că „eul“ este imanent tuturor stărilor 
sale. Pentru a avea o intuiție capabilă să scruteze adîncurile exis- 
tentei tuturor celorlalte fiinţe este necesară imanența reciprocă uni- 
versală a tuturor ființelor. Oferă oare structura lumii o asemenea 
condiţie a plenitudinii vieţii? Dacă n-ar exista această imanență 
universală, nu s-ar putea da un răspuns satisfăcător la întrebarea 
fundamentală a eticii: cum este posibilă participarea efectivă dez- 
interesată în folosul vieţii altuia? N-ar fi posibilă nici elaborarea 
teoriei axiologice faţă de valorile absolute obiective și de reali- 
zarea lor; fără această condiţie nu se poate soluţiona principala 
problemă a gnoseologiei, şi anume cum este posibil adevărul, şi 
nici principala problemă a metafizicii: cum anume se realizează 
interacțiunea diferitelor ființe? Toate cărţile şi studiile mele pe 
teme de gnoseologie, metafizică și axiologie conţin o soluţie po- 
zitivă a problemei: totul este imanent totului. ' 

Într-o serie de sisteme filozofice care admit unitatea intrinsecă 
a tuturor componentelor lumii, această teză — totul este imanent 
totului — este prezentă dacă nu explicit, cel puţin într-o formă 
voalată: ea face parte din sistemul stoicilor și al neoplatonicie- 
nilor, care afirmă că toate părțile lumii sînt unite printr-un fel de 
simpatie. Aceeaşi teză poate fi descoperită dacă supunem analizei 
sistemele lui Schelling și Hegel. Uneori — e drept, mai rar — ea 
este exprimată într-o formulă lapidară clară: astfel, Nicolaus 

Cusanus spune: quodlibet est quoliber!. Aceeași formulă o repetă 
şi Giordano Bruno, invocîndu-l pe Nicolaus Cusanus. 

` Este ușor de demonstrat că structura lumii asigură, într-adevăr, 
acea legătură intimă reciprocă a ființelor, necesară intuiției. Orice 
agent substanţial poartă cu sine principiile timpului, spaţiului şi 
altor forme generale ale lumii; aceste principii nu se aseamănă, ci 
literalmente se identifică, motiv pentru care agenţii, organizîndu-și 
pe baza lor propriile acţiuni, creează un cosmos unic, cu timp şi 
spaţiu unice. Pentru că în natura. acestor agenți există o latură 
comună, ei au o ființare unică, dar care determină doar formele 
activităţii lor, conținutul fiind creat de fiecare agent în funcţie de 


puterea lui individuală de creaţie; acest conţinut se poate corela în 


mod armonios:cu conținuturile manifestărilor altor ființe, după 
cum se poate afla cu aceste manifestări și în relaţie de confruntare. 
Este potrivit, de aceea, să calificăm drept abstractă ființarea unică 
a agenților substanţiali, spre deosebire de ființarea concretă despre 
care vorbește teologia creştină în contextul elaborării învățăturii 
sale privind relația reciprocă între Dumnezeu-Tatăl, Fiul și Sfîntul 
Duh. Membrii Sfintei Treimi sînt concepuţi ca Persoane care își 
acceptă una alteia cu toată dragostea întreaga esenţă individuală, 
dăruindu-și integral una alteia propria individualitate; cu alte cu- 
vinte, orice intenţie a fiecăreia dintre Persoane este în întregime 
însușită de celelalte două și realizată de Ele în comun câ un tot 
unitar; părțile diferite ale acestuia sînt redate prin trăsăturile indi- . 
viduale specifice ale celor. trei Persoane care se întrepătrund armo- 
nios. 

Unitatea absolută a activităților mai multor persoane reprezintă 
creația sobornicească. Descrisă într-o formă ideală, ea este posi- 
bilă numai în temeiul dragostei reciproce desăvîrşite a persoanelor 
participante, care sînt înzestrate cu o individualitate imitabilă Și 
totodată desăvîrșită, altfel spus, care conţin în sine și realizează 
numai valorile absolute. pda 

Condiţiile menţionate ale creației = Pe ȘI TE plenitu- 
dinii existenţei corelate dobîndesc o claritate deplină o dată cu 
însușirea definiţiei privind noţiunea de valoare absolută și speci- 
ile ei: „Prin valoarea pozitivă absolută se subînţelege o valoare . 


! Totul în toate — în latină în original. (N. t.) 

care se justifică necondiţionat prin sine însăşi (valoare în sine) şi 
în consecință are caracterul binelui din toate punctele de vedere, 
sub toate aspectele și pentru orice subiect; nu numai că prin sine 
însăşi se identifică întotdeauna cu binele, dar nici chiar con- 
secinţele ei nu conţin niciodată în sine urmele răului“ (N. Losski, 
Valoare și existență, cap. III). 

În viaţa Sa Trinitară, Dumnezeu reprezintă valoăfeait în sine 
atotcuprinzătoare şi, în acelaşi timp, primordială, plenitudinea 
absolută a existenţei. Orice personalitate creată reprezintă, cel 
puțin potenţial, valoarea în sine atotcuprinzătoare, dar nu și pri- 
mordială. Toate aspectele necesare ale plenitudinii absolute a vieții 
— dragoste, frumos, adevăr etc. — sînt, de asemenea, valori în sine 
absolute, dar întrucât constituie doar una din laturile întregului, 
aceste valori în sine absolute rămîn parțiale. 

Plenitudinea dumnezeiască absolută a vieții se situează dea- 
supra disjuncției dintre valoare şi existență. Cît priveşte valorile 
absolute parţiale, fiecare. dintre ele este o existență în semnificația 
ei pentru plenitudinea absolută a vieţii. Asta înseamnă că valoarea 
se prezintă nu ca un supliment de existenţă şi nici ca o calitate 
alături de celelalte calităţi, ci ca o unitate organică între existența 
însăși şi semnificaţia ei (aspectul tiea? al i e (Vezi: Malae e 
și existență, cap. III, 1.) 

„Din definițiile menționate se Aam de ce creația strat) 
cească este posibilă numai în condiţiile unei iubiri desăvirşite între 
fiinţe puternic individualizate care colaborează la crearea prin 
excelenţă a valorilor absolute. Într-adevăr, individualitatea ţine de 

originalitatea unică, irepetabilă şi insubstituibilă. Irepetabilitatea 
şi caracterul de neînlocuit sînt posibile î în măsura în care fiecare 
individ reprezintă, prin esenţa şi activitatea sa, un aspect aparte 
din plenitudinea absolută a existenței. Specificul individual al per- 
sonalităţii este deci o valoare pozitivă absolută, la fel cum într-un 
cor timbrul individual al vocilor reciproc armonizate nu reprezintă 
un rău, ci, dimpotrivă, condiţia frumuseții desăvîrșite. Dragostea 
unei persoane pentru cealaltă constituie acceptarea deplină a indi- 
vidualităţii acesteia din urmă și totala dăruire a puterilor sufletești 
în favoarea ei. Evident, acordul deplin al activităţilor este imposi- 
bil fără dragostea reciprocă, şi el nu se poate realiza decît prin 
crearea valorilor absolute, întrucît numai valorile pozitive absolute 
sînt compatibile între ele. 

Din cele spuse reiese clar că viața Sfintei Treimi este imaginea 
Binelui desăvîrșit și în același timp înfăptuit. De esenta binelui 
absolut ține nu numai Dragostea desăvîrșită, ci și atotputernicia 
absolută, adică puterea nelimitată de creaţie și, desigur, nu una 
abstractă, ci acordată la exigenţele sensului. De aici rezultă că 
lumea creată de atotputermnicia iubirii dumnezeiești nu poate fi alt- 
fel decît plină de sens — o operă capabilă să realizeze prin efectu- 
area ei Binele suprem, plenitudinea divină a vieţii. 

Plenitudinea dumnezeiască absolută a vieţii este unică, o mul- 
tiplicare a ei fiind de neconceput. Prin urmare, fiinţele create nu 
sînt în stare să atingă această plenitudine a existenţei decît ca pe o 
iradiere a vieții Lui Dumnezeu. O parte din condiţiile necesare 
atingerii acestui scop a fost clarificată mai sus și descoperită în 
structura lumii; acum este necesar să le privim în ansamblul lor și 
să adăugăm altele, neabordate pînă acum. 

Să ne referim la condiţiile de importanţă esenţială. Toate fiin- 
tele create sînt capabile de viață personală şi legate de Creatorul 
lor în așa fel încît pot avea o experiență religioasă, respectiv 
intuiţia mistică ce-L vizează pe Dumnezeu însuși. Treptele împli- 
nirii foarte diferite ale acestei contemplaţii depind de gradul iubirii 
de Dumnezeu și al purității sufletești a omului. Oricît de avansată 
ar fi însă această comunicare cu Dumnezeu, contemplaţia pasivă 
nu reprezintă încă împlinirea vie a existenței celui ze contemplă. 
Astfel de împlinire se obţine prin coparticiparea la binele dum- 
nezeiesc sub forma creaţiei proprii a persoanei care realizează 
existența universală, spirituală şi corporală, avînd caracterul valo- 
rilor absolute ale iubirii, frumuseţii, binelui moral, adevărului: ş.a. 
Pentru prima dată această creație, unită indivizibil dar nu şi con- 
topită cu creația lui Dumnezeu și cu contemplația vietii Lui, oferă 
existenţei persoanei o împlinire vie. Creaţia nu adaugă nimic Divi- 
nității înseși, dar Paid pentru fiinţa creată o viaţă activă întru 
Dumnezeu. 

Viaţa omului întru Dumnezeu nu poate lua forma creației izo- 
late, fără comunicare cu creația celorlalte ființe: dragostea desă- 
vîrşită faţă de Dumnezeu, Cel care a creat lumea din iubire, 
implică în mod necesar și dragostea faţă de toate făpturile create 
de El. În consecinţă, creaţia tuturor fiinţelor care trăiesc întru 
Dumnezeu trebuie să aibă un caracter sobornicesc, pe deplin soli- 
dar. Fiecare membru al întregului solidar trebuie să-și aducă în 

sînul creaţiei sobornicești contribuţia individuală, cu un conținut 
singular, irepetabil și insubstituibil: numai în acest caz membrii 
întregului pot, prin activitatea lor, să se completeze reciproc și să 
creeze un tot unitar, unic și frumos, fără să repete aceleași acțiuni. 
De aici rezultă că orice ființă creată reprezintă, în esenţa ei indi- 
viduală, conformă planului lui Dumnezeu, o personalitate indivi- 
duală, absolut originală, unică şi i a vag pae nici o altă 
ființă creată. 

Solidaritatea deplină a agenţilor rc dial este posibilă dato- 
rită faptului că ei nu au fost creaţi ca fiinţe total izolate una de 
cealaltă: parţial, ei sînt concrescuțţi în virtutea a ceea ce am numit 
unitatea ființială abstractă. De aceea, totul în lume este imanent 
totului: fiecare ființă este capabilă, prin activitate teoretică, de o 
intuiție, adică de contemplarea nemijlocită a vieţii altuia în origi- 
nal, iar prin activitate practică — de o simpatie sau, mai bine spus, 
de iubire îndreptată către viața autentică a altei ființe (şi nu doar 
bazată pe presupunerile asupra vieţii altuia prin analogie cu a 
noastră, așa cum crede, de pildă, Spencer). Pornind de la unitatea 
ființială abstractă, agenții al căror întreg comportament își are 
originea în iubirea pentru Dumnezeu şi pentru toată lumea, urcă 
spre unitatea fiinţială concretă: valorificîndu-şi propriile însușiri 
care dau chipul lui Dumnezeu în făptură, ei realizează și asemă- 
narea cu Dumnezeu. Totalitatea agenţilor care trăiesc astfel întru 
Dumnezeu formează un domeniu perfect al existenţei, acela al 
Împărăției lui Dumnezeu. 

Fără îndoială, noi, oamenii, nu trăim în Împărăţia lui Dum- 
nezeu: sfera noastră de existență prezintă numeroase înfruntări și 
conflicte între agenți, incompatibile cu plenitudinea existenţei și 
generatoare de diferite modalităţi ale răului, adică de valori nega- 
tive. Unitatea ființială abstractă asigură cu necesitate doar forma 
generală a lumii, iar conținuturile ei constitutive pot fi extrem de- 
diferite și chiar opuse; ele depind de activitatea autonomă a fiin- 
telor mundane și pot exprima deopotrivă iubirea lor reciprocă și 
ura, adică binele și răul. 

Cum e posibil ca Dumnezeu atotputernic şi infinit bun să 
creeze o lume de ființe capabile să facă rău? Nu era de preferat ca 
Dumnezeu să fi creat doar fiinţe care prin natura lor să săvîrșească 
în exclusivitate fapte bune? Din mîinile unui ceasornicar iscusit 
ies ceasuri uimitoare, al căror mecanism interior le predetermină 

rolul de automat care indică ora exactă. N-ar putea crea şi Dum- 
nezeu automate ale virtuţii ? Răul nu ar mai exista atunci în lume. 

Problema care ni s-a conturat se referă la libertatea voinței, la 
determinism și indeterminism. Lumea ar fi alcătuită din ființe 
incapabile, prin firea lor, să facă ceva rău numai în ipoteza că 
adepţii determinismului, care neagă existenţa libertăţii, ar avea 
dreptate. Să vedem în ce fel sînt structurate acele ființe predeter- 
minate la un anume tip de comportament. Ar putea ele să creeze 
adevăratul bine, adică valorile absolute ale iubirii, frumuseţii, 
adevărului și împlinirii vieţii ?: 

Pentru a fi predeterminată la un anumit tip de comportament, 
ființa trebuie să aibă o anumită natură, exprimabilă prin noțiuni 
abstracte generale; de pildă, o bilă de oţel aflată în repaus, cîntă- 
rind un kilogram și avînd cutare diametru etc., atunci cînd se cioc- 
_nește cu o bilă asemănătoare ce se mișcă cu o viteză dată, se va 
rostogoli într-o direcţie strict determinată cu o anume viteză etc. 
Dacă întreaga « esenţă a personalității s-ar reduce la caracterul ei 
empiric care să poată fi exprimat prin noțiunile generale ale cali- 
tăţilor — ceea ce se poate face în cazul naturii materiale a bilei de 
oţel — și dacă toate manifestările ființei ar depinde exclusiv de 
aceste calităţi, atunci n-ar exista libertate de voință, și comporta- 
mentul ființei în ansamblu ar fi strict determinat. Omul s-ar con- 
duce după regula operare sequitur esse (acţiunea este consecința 
esenței) — tocmai regula pe care o invocă Schopenhauer cînd 
afirmă că, întrucît se prezintă ca o însumare de fenomene, com- 
portamentul omului este strict determinat de caracterul lui (de 
existenţa lui empirică). Este însă clar că un asemenea om, deter- 
minat de propria lui natură, se reduce la un automat, nedemn să 
aparţină Împărăției lui Dumnezeu și să participe la creația sobor- 
nicească, necesară împlinirii absolute a existenţei. Într-adevăr, o 
asemenea creație poate fi realizată doar de persoane cu o individu- 
alitate atît de pronunțată încît să aducă prin lucrarea lor unitară o 
contribuţie absolut valoroasă, singulară, irepetabilă și de neînlo- 
cuit, racordată la creaţia lui Dumnezeu şi la lucrarea unui număr | 
infinit de persoane create. O lucrare de acest fel nu poate fi 
condiţionată de caracterul persoanei, format din ansamblul unor 
trăsături exprimabile prin noțiuni generale: o asemenea esență a 
persoanei (caracterul empiric) prin care ea s-ar epuiza, ar fi ceva 
repetabil și deci substituibil, adică lipsit de specificitate indivi- 

duală. Creaţia sobornicească presupune deci ca persoanele care 
participă la ea să fie înzestrate cu o forță creatoare a cărei esență 

"nu poate fi exprimată prin noţiuni calitative generale: cu alte cu- 
vinte, ea este transcalitativă şi deci metalogică, adică nu se supune 
legilor identităţii, noncontradicției și terțului exclus. O asemenea 
ființă creează anumite conţinuturi în spațiu și timp, nefiind con- 
strînsă de forţa sa creatoare, liberă de orice determinare calitativă, 
să urmeze o cale anume. 

Agentul transcalitativ hdi evenimente, respectiv le con- 
feră o anumită calitate, el însuși nefiind determinat în nici un fel; 
agentul posedă libertatea formală absolută de a săvîrşi sau nu o 
anumită faptă şi chiar — dacă forța lui creatoare concordă cu forța 
celorlalți membri ai Împărăției Domnului şi cu forța lui Dumnezeu 
— obţine libertatea materială absolută, adică puterea nelimitată de 
a crea orice conţinut valoros absolut al existenței. . 

` Comportamentul ideal al ființei create după planul divin al 
lumii există pentru Creator dintotdeauna ca viitor prevăzut al acestei 
fiinţe în Împărăţia lui Dumnezeu: dublat de forța transcalitativă a 
fiinţei create, comportamentul său ideal îi imprimă originalitatea 
individuală. În virtutea imanenţei universale, acest viitor ideal este 
prezent în preconștiința fiecărei fiinţe, dar el nu reprezintă esența 
naturală, creată de Dumnezeu, a individului, care l-ar obliga la un 
comportament anume determinat, ci un ideal contemplat de Dum- 
nezeu care îi serveşte individului drept normă de conduită, adică 
ceva ce poate fi tradus în comportarea reală dar poate fi și respins. 
De ce oare a creat Dumnezeu personalitatea numai ca pe o forță 
transcalitativă și de ce îi contemplă comportarea individuală ca pe 
o cale posibilă, fără să fi creat-o ca esenţă? Răspunsul la această 
întrebare este limpede: dacă Dumnezeu ar fi creat, ca existență 
reală, nu o forță transcalitativă a personalităţii, ci însăși individu- 
alitatea ei, atunci personalitatea n-ar fi o ființă de sine stătătoare, 
cu propria ei viață, ci doar manifestarea vieții lui Dumnezeu 
Însuşi; în acest caz ar trebui să acceptăm viziunea panteistă, dar, 
cum s-a mai spus, ea generează o serie de contradicții. 
Comportamentul fiecărui agent se dovedește astfel a nu fi con- 
strîns nici de condiţiile exterioare, nici de propriile însușiri inte- 
rioare; comportamentul se prezintă ca un act creator al agentului. 
De aici nu rezultă nicidecum că el ar fi lipsit de sens: orice faptă 
este un act finalizat, avînd drept scop realizarea unei valori iubite 

şi preferate celorlalte valori. Dar iubirea unei valori nu este deter- 
minată cauzal de însăși valoarea, ci constituie o manifestare liberă 
a agentului. Acesta îl poate iubi în mod liber pe Dumnezeu iden- 
tificat cu Binele Absolut, care merită cea mai înaltă admiraţie; o 
asemenea atitudine a agentului față de Dumnezeu reprezintă iubi- 
rea dezinteresată faţă de binele ca bine. Agentul respectiv este fiul 
și prietenul lui Dumnezeu, membru al Împărăției Domnului. În 
unirea sa cu Dumnezeu el devine liber să ii ati abah fru- 
‘mosul, adevărul, plenitudinea vieții. 

Libertatea este însă un dar primejdios. Agentul își poate în- 
drepta iubirea către o valoare oarecare pe care o preferă tuturor 
: celorlalte fără să țină seama de rangul ei în sistemul valoric. 
Astfel, iubind perfecțiunea plenitudinii absolute a existenței, agen- 
tul își poate propune s-o realizeze în şi pentru sine: el se situează 
pe sine mai presus de tot ce există în şi dincolo de lume. Sînt ca- 
zuri cînd un asemenea agent se iubeşte pe sine mai mult decât Îl 
iubește pe Dumnezeu și fiinţele create de El. Este vorba aici de 
egoismul pe care îl manifestăm cu toții, noi, oamenii de rînd. Un 
egoism care se cuvine repudiat nu pentru că omul se iubeşte pe 
sine: iubirea de sine este îngăduită și necesară, întrucât orice per- 
soană reprezintă o valoare absolută, un membru potențial al Împă- 
răţiei lui Dumnezeu — individual și deci unic și de neînlocuit. Dar 
în iubirea egoistă nu este respectat rangul valorilor, indicat de Isus 
Hristos atunci cînd a exprimat esența predicii sale prin cele două 
porunci: iubeşte pe Dumnezeu mai mult decît pe tine însuți, și 
iubește-ți aproapele la fel ca pe tine însuți. 

Mai este posibil şi un alt gen de egolatrie, care nesocotește ȘI 
mai grav ierarhia valorilor: există agenţi care aspiră la plenitu- 
dinea absolută a existenței și la perfecțiune, propunîndu-și chiar 
să înfăptuiască binele în folosul întregii lumi, dar toate acestea ei 
vor să le facă după planul lor, așa încît să ocupe primul loc în 
lume, situîndu-se deasupra tuturor celorlalte ființe, ba chiar dea- 
supra lui Dumnezeu. Trufia, preamărirea propriei persoane con- 
stituie patima fundamentală a acestor ființe. Ele intră în competiţie 
cu Dumnezeu închipuindu-și că sînt capabile să orînduiască lumea 
mai bine decit a făcut-o Creatorul. Punîndu-și în gînd un scop ire- 
alizabil, aceste ființe eșuează la fiecare pas și încep să-L urască ai 
Dumnezeu. Este calea Satanei. 

Orice fel de egoism îndepărtează de Dumnezeu, întrucît agen- 
tul își propune scopuri incompatibile cu perfecțiunea divinității și 
a lumii. La fel, egoismul îl separă pe agent, într-o măsură mai 
mare sau mai mică, de celelalte ființe din lume: scopurile şi acțiu- 
nile lui nu pot fi pe deplin racordate la acţiunile celorlalte ființe cu 
care, parţial, intră chiar în conflict. Forţa creatoare a agentului sub- 
stanţial care vădeșşte o înclinaţie egoistă este diminuată, întrucît nu 
se armonizează nici cu forţa lui Dumnezeu, nici cu a celorlalte 
ființe. Într-un fel sau altul, agentul își pierde propria libertate pozi- 
tivă (adică se îndepărtează de puterea nelimitată de creaţie), deși 
își păstrează libertatea formală, respectiv capacitatea de a-și modi- 
fica propriul comportament. Din cele spuse reiese clar că egois- 
mul conduce la sărăcirea existenţei atît a agentului însuși cît și a 
ființelor cu care se confruntă. Egoismul constituie deci un rău, și 
încă un rău fundamental, care generează diverse specii de rău - 
derivat, în mod necesar legate de relativa izolare reciprocă a 
agenților, de fenomenele reale de descompunere și ruptură cum ar 
fi, de exemplu, suferințele, bolile, moartea etc., despre care vom 
vorbi mai tîrziu. 

Să ne amintim că în împărăția Biela orice manifestare a aces- 
tuia nu reprezintă doar un mijloc de împlinire a existenţei, ci este 
şi ceva ce se justifică prin sine însuşi ca demn de aprobare şi avînd 
caracter de necesitate. La fel, orice rău merită să fie blamat nu 
numai pentru că produce o abatere de la împlinirea existenţei, ci 
şi pentru că, privit în sine, se dovedește a avea un pronunțat carac- 
ter ignobil, de nimicnicie, şi trebuie eliminat din lume. 

Sfera noastră de existență abundă într-o mare varietate de mani- 
festări ale răului care este adesea atît de îngrozitor încît în mintea 
multor oameni se strecoară îndoiala asupra faptului că lumea ar fi 
creată de un Dumnezeu Atotputernic şi Atotbun. Unii ar vrea chiar 
să corecteze creaţia lui Dumnezeu. Referindu-se la cazurile frecvente 
de încălcare a dreptului de către putere, Lassalle a declarat cu 
emfază că dacă el ar fi fost Creatorul lumii, ar fi rînduit-o în așa 
fel încît dreptul să subordoneze puterea. Potrivit „proiectului“ lui 
Lassalle, lumea ar fi lipsită de libertate: în acţiunile lor, agenţii ar 
fi supuşi unor idei abstracte care ar determina nu numai forma, ci 

și conținutul activităţilor lor. Ei s-ar transforma în automate de 
drept. Într-o asemenea lume n-ar fi existat perfecțiunea divină, 
plenitudinea absolută a vieții, creația individuală și, în consecinţă, 

“n-ar fi existat nici binele autentic, respectiv valorile absolute ale 
iubirii, frumuseţii, adevărului etc. Chiar dacă ar fi bine articulată, 
o lume ca aceasta n-ar merita să fie creată de Dumnezeu. Numai 
o lume în care există libertate și, prin urmare, posibilitatea răului, 
conţine posibilitatea binelui adevărat și anume posibilitatea pen- 
tru făpturi de a atinge perfecțiunea divină absolută. Într-o aseme- 
nea lume există binele absolut, adică valorile absolute, iar răul, 
oricît de josnic, nu poate fi absolut — ceea ce se va clarifica sep: 
tat în cele ce urmează. | | 

Pe scurt, iată în ce constă zorii lumii care merită să fie creată. 
Nenumăratele făpturi care constituie lumea sînt înzestrate cu 
calităţi care le fac capabile să participe în mod activ şi creator la 
existența desăvîrşită a lui Dumnezeu și să aibă parte de îndum- 
nezeire. Printre calitățile cele mai importante se numără libertatea 
şi unitatea ființială abstractă. Graţie ei, agenţii formează un cos- 
mos unitar, în al cărui cadru formal ei pot să interacţioneze în mod 
liber şi creator, realizînd deopotrivă binele şi răul. Ei se află în fața 
obiectivului de a înfăptui unitatea fiinţială concretă a Împărăției 
Domnului — obiectiv ce nu poate fi îndeplinit prin constrîngere, 
ci numai în temeiul opțiunii şi creației libere; iată de ce nu este 
exclus ca unii agenţi să-și aleagă o cale care duce la rău și la tot 
felul de imperfecţiuni. 


Capitolul III 
“Răul şi Binele . 


1. RĂUL FUNDAMENTAL ȘI RĂUL DERIVAT 


Răul fundamental este un rău moral: el rezidă în nerespectarea 
de către agent a rangului. valorilor, şi anume în iubirea de sine, în 
egoism, respectiv în iubirea de sine mai mare decît dragostea faţă 
de Dumnezeu şi de alte fiinţe, în timp ce raportul corect al valo- 
rilor reclamă o mai mare iubire de Dumnezeu decît de sine și o 
dragoste faţă de toate ființele egală cu iubirea de sine. Indiciul 
esenţial al căii greşite de conduită constă în desprinderea mai mare 
sau mai mică de Dumnezeu și totodată în izolarea mai mare sau 
mai mică de toate celelalte ființe create. | 

Fenomenele de descompunere și ruptură, destrămarea unității 
lumii, cauzată de desprinderea de Dumnezeu, conduc la diferitele 
modalităţi ale răului derivat. Înainte de toate, închistarea egoistă a 
fiinţei duce la sărăcirea vieţii acesteia: oricare ar fi faptele săvîr- 
şite, dacă ele au la bază interese egoiste, principalul scop — 
împlinirea desăvîrșită a vieții — rămîne neatins şi, în consecință, 
acţiunea întreprinsă nu poate fi total satisfăcătoare. Viaţa agentu- 
lui în ansamblu, toate aspirațiile, reușitele, plăcerile lui se dove- 
desc ambivalente și contradictorii: tot ce îl atrage are în același 
timp ceva ce îi repugnă; orice plăcere obținută implică, fie și în 
mică măsură, amărăciunea decepţiei, o oboseală instalată rapid, 
senzaţia de saturație, dorinţa de schimbare. În întregul comporta- 
ment al fiinţei care s-a desprins de Dumnezeu și a încălcat ierarhia 
corectă a valorilor din motive egoiste, se observă deficienţe ale 
„vieţii sufletești, adică suferințe psihice și, de asemenea, carente și 

suferinţe corporale. În sfera noastră de existență, însăși natura cor- 
pului se deosebește radical de corpul membrilor Împărăției lui 
Dumnezeu. Pe tărîmul exclusivismului egoist și al înfruntării reci- 
proce, fiinţele, desprinse de Dumnezeu, săvîrșesc acțiuni de respin- 

gere reciprocă, generatoare de mase corporale relativ impenetra- 
bile. Corpurile impenetrabile sînt materiale. Fiecare corp materi- 
al se află în relaţie cu celelalte corpuri, dar această relaţie serveşte 
nu atît unirii cît despărțirii lor. Domeniul existenţei, desprins de 
Dumnezeu, poate fi desemnat prin expresia Ksi dtia psihomate- 
rială. 
În Împărăţia lui Dumnezeu nu există respingere reciprocă şi 
deci nu există procese materiale. Corpurile membrilor Împărăției 
pot fi compuse exclusiv din conținuturi sensibile de lumină, sunete, 
căldură etc., care întruchipează conţinutul spiritual cu desăvârşire 
valoros şi posedă valoarea frumuseţii absolute. Este o corporali- 
tate imaterială, transfigurată. Astfel de corpuri, nefiind izolate unul 
de altul, se întrepătrund. Legate prin iubire de î întreaga lume, ele 
au totodată și un corp cosmic cuprinzînd întregul univers. 
Electronii liberi reprezintă un exemplu de agent care se află 
într-o izolare extremă. Ei nu sînt capabili decît de acţiuni uni- 
forme, repetabile şi sărăcite ca, de pildă, respingerea şi atracţia: 
întreg conținutul acestor manifestări se exprimă prin noțiuni gene- 
rale. Conform conceptului lor normativ, chiar şi astfel de fiinţe au 
o individualitate unică şi de neînlocuit, dar ele nu sînt în stare s-o 
înfăptuiască datorită stării lor de izolare totală. Pe o treaptă atît de 
joasă a existenţei nu poate fi vorba de conştiinţă, nici de cunoaş- 
tere: determinaţi din interior doar de timp, nu și de spaţiu, elec- 
tronii pot avea anumite stări, de pildă tendința de respingere sau - 
de atracţie, dar aceste stări sînt atît de sărace încît nu li se potri- 
vește numele de procese psihice, mai adecvat fiind termenul de 
„procese psihoide“. Condiţia de bază pentru ridicarea la viață psi- 
hică, la conștiință şi cunoaştere este însă conservată chiar şi în 
această formă simplificată de existenţă: şi aici este vorba de exis- 
tența-pentru-sine, de coordonarea cu toate celelalte entități în 
temeiul unităţii fiinţiale, şi chiar de conceptul individual norma- 
tiv, conservat în stare subconştientă. Deschiderea către o viață mai 
complexă poate fi realizată exclusiv pe calea conjugării forțelor 
unui agent cu forțele celorlalți agenţi, mai mulţi sau mai puţini. 
Această conjugare își atinge scopul numai în cazul în care capătă 
un caracter de uniune relativ durabilă: graţie asocierii, agenții își 
limitează egoismul, cel puţin în raporturile lor reciproce, şi dez- 
voltă activităţi care vizează realizarea unui scop comun. 

Coeziunea organică a uniunii este posibilă atunci cînd un agent 
ajuns pe o treaptă mai înaltă a dezvoltării formulează scopurile, 
iar un grup de agenți de ordin inferior își însuşesc intențiile aces- 
tuia şi se coalizează cu el în aşa fel încît acționează împreună ca 
un tot unitar. În evoluţia naturii descoperim, într-adevăr, com- 
binări tot mai complexe ale agenţilor și ale individuaţiei lor. lată, 
de exemplu, următorul șir: pe palierul de jos — electronii, protonii 
etc., apoi — atomul, molecula, organismul monocelular, organis- 
mul pluricelular, societățile de furnici, de termite, de oameni, şi 
mai sus încă — sistemele ip zi sistemul solar Și, în fine, 
Universul. 

Prin cuvîntul „corp“ se desemnează totalitatea manifestărilor 
spaţiale ale agentului. În cazul în care o mulțime de agenți se 
supune unui singur agent, zis central sau dominant, (aşa sînt struc- 
turate, de pildă, plantele, animalele, omul) cuvîntul „corp“ se 
poate întrebuința în două sensuri: în primul rînd, putem numi 
corp, să zicem omenesc, totalitatea manifestărilor spațiale ale eului 
nostru şi ale tuturor agenților subordonați lui; în al doilea rînd, 
corpul poate semnifica totalitatea agenților înşiși, subordonați 
agentului principal, respectiv „eului“ omenesc. 

Membrii sferei psihomateriale de existență se dezvoltă pe linia 
complexităţii și înnobilării progresive a vieţii lor. Ei realizează 
această evoluţie în mod liber prin căutarea independentă a dru- 
mului drept şi prin creaţie personală: așadar, evoluţia nu se pre- 
zintă defel ca un proces linear şi uniform. Căile dezvoltării sînt 
extrem de diverse, iar etapele ei sînt inegale ca valoare: unui par- 
curs ascendent îi poate urma o cădere, un regres, o fundătură din 
care cu greu se poate ieşi. Bergson, care a susținut ideea evoluției 
creatoare libere, crede că evoluţia himenopterelor (albine, furnici) 
a luat o cale greşită care a condus la impas. Le putem adăuga și 
cazul unor ortoptere cum sînt termitele; ele au creat o pseudoci- 
vilizaţie ale cărei orori sînt viu descrise în cartea lui Maeterlink. 

Evoluţia care se desfășoară conform normelor planului divin 
al lumii, care duce la sporirea binelui şi tinde spre Împărăţia lui 
Dumnezeu, poate fi considerată normală. Dar această evoluție se 
poate desfășura și în sens invers, prin amplificarea răului și prin 
perfecționarea crescîndă a manifestărilor îndreptate întăi lui 
Dumnezeu. Este o evoluţie satanică. 

Chiar şi în cadrul evoluției normale, eliberarea de exclusivis- 
mul egoist se face anevoie și se obține prin lupta perseverentă cu 
tot felul de ispite. Oricât de înalt ar fi nivelul de dezvoltare al agen- 
tului, viața lui rămîne imperfectă cîtă vreme se va păstra fie şi 
numai o brumă de egolatrie, cîtă vreme deci nu va păși în Împă- 
răția Domnului. Între un asemenea agent și mediu există, cel puţin 
parțial, confruntări și se observă chiar o neconcordanțţă între unele 
elemente ale propriului său corp, între acestea și corpul ca întreg: 
de aici provin bolile, suferinţele fizice şi, în fine, moartea fizică, 
adică destrămarea uniunii agentului principal cu toate elementele 
subordonate sau cu majoritatea lor. 

Moartea nu poate fi decît fizică: ea constă în încetarea proce- 
selor vitale care sînt posibile numai cu condiția menținerii uniunii 
între agentul principal substanţial şi agenţii subordonați. Destră- 
marea uniunii nu atrage după sine și distrugerea agenților sub- 
stanţiali, deoarece fiecare dintre ei este o ființă supratemporală, 
deci veşnică. 

Moartea fizică îi apare omului drept răul suprem. Nu trebuie 
însă uitat că ca este un rău derivat, consecinţă a răului principal, 
care constă în iubirea de sine, respectiv în lepădarea de Dumnezeu 
și în nerespectarea ierarhiei valorilor. Orice rău derivat constituie 
de fapt nu pedepsirea unui păcat, ci efectul necesar al dezorga- 
nizării ierarhiei valorilor. Aceasta este însoţită de suferinţe care, 
oricît de mari, nu se dovedesc mîntuitoare, cu toată bunăvoința. 
Așadar, moartea fizică distruge doar acele forme ale vieţii care nu 
merită conservarea veșnică. Mai mult, moartea naturală îl scoate 
pe agent din uniunea cu acei agenți subordonați care nu mai cores- 
pund nivelului atins în dezvoltarea lui şi nu pot servi ca organe 
finalizate ale viitoarei sale activități creatoare. Eliberîndu-se de un 
asemenea corp devenit inutil, agentul începe să-și adopte noii aso- 
ciați și astfel îşi făurește un corp nou, mai evoluat decît cel vechi. 
O asemenea teorie despre stadiile mereu reînnoite ale vieţii, pro- 
prii unuia și aceluiași agent individual, se numeşte în mod inexact 
și incorect metempsihoză (transmutaţia sufletelor): i s-ar potrivi 
mai bine termenul de metamorfoză sau metaîntrupare. 

Membrii Împărăției lui Dumnezeu au un corp care nu poate fi 
distrus nici de forțele externe, nici de cele inteme. Într-adevăr, ei 
nu produc nici o mișcare de respingere și de aceea nu pot fi expuși 
la nici un acroşeu: prin urmare, corpul lor transfigurat este invul- 

nerabil şi indestructibil în raport cu mijloacele mecanice. În ce 
priveşte interrelaţiile membrilor Împărăției lui Dumnezeu, la baza 
lor stă iubirea desăvîrșită care exclude posibilitatea separaţiei. În 
Împărăţia lui Dumnezeu moartea devine astfel imposibilă. 


2. ETICA TEONOMĂ NORMATIVĂ 


Idealul Împărăției lui Dumnezeu se păstrează în mod incon- 
ştient în existența-pentru-sine a fiecărui agent, oricît de decăzut ar 
fi, pentru că ideea normativă individuală este indisolubil legată de 
existenţa lui. În toate acţiunile sale fiecare agent este călăuzit de 
această idee în dubiu sens: în primul rînd, chiar și în condiţiile 
unui exclusivism egoist, o anumită latură a ideii respective, şi 
anume aspiraţia la plenitudinea absolută a existenței, rămîne sco- 
pul principal, deşi inconştient — de cele mai multe ori — al ori- 
cărui agent; în al doilea rînd, ideea influențează evaluarea tuturor 
faptelor. Întrucît scopul plenitudinii absolute a existenţei se for- 
mulează, graţie egoismului, în mod denaturat, nici o faptă nu-l 
poate atinge, iar insatisfacția este condiționată, în ultimă instanță, 
de divorțul între conținutul faptei și idealul păstrat în mod incon- 
ştient. În perspectiva acestui temei cu finalitate inconștientă al 
comportării, se poate afirma că toate faptele tuturor agenţilor din 
sfera existenţei psihomateriale sînt instinctive fie total, fie cel puțin 
în substratul lor adînc (de pildă, în cazul activităților superioare 
ale omului, care sînt îndrumate de știință, totdeauna însă de o 
știință incompletă). | 

Chiar și în evoluția preumană schimbarea modului de viaţă, 
primită binevoitor, se produce ca o mișcare ascendentă, determi- 
nată de idealul neconștientizat de desăvirşire absolută a plenitu- 
dinii existenţei. Chiar în natura preumană există aşadar ceva . 
asemănător comportamentului moral. Vom considera însă ca fiind 
susceptibil de o apreciere din punct de vedere moral numai com- 
portamentul acelor fiinţe care, asemeni omului, sînt capabile să 
conştientizeze și eventual să identifice măcar unele aspecte ale 
idealului de comportament absolut perfect şi să se conducă după 
el în mod conștient; fiecare dintre aspectele conştientizate ale ide- 
alului final implică o valoare absolută și necesitatea realizării ei 
în mod dezinteresat. Numai acolo unde există o conștiință de acest 

fel care se conformează sau se abate de la normele ei putem vorbi 
despre o faptă bună sau rea în sensul strict al cuvîntului. 

Bogată în decepții, experiența de viață servește drept pretext 
pentru ridicarea la nivelul conştiinţei şi pentru recunoașterea 
diverselor laturi ale desăvîrșirii ideale și a valorilor absolute con- 
stitutive. Experiența nu creează formele superioare ale comporta- 
mentului, ci doar impulsionează procesul eliberării conștiinței de 
patimile care îi îngustează orizontul, precum și pe acela al identifi- 
cării autenticelor valori absolute. Acest rol al experienţei poate fi 
explicitat prin următoarea comparaţie: o frumoasă frescă acoperită 
de stuc pe suprafața căruia este pictat un tablou de prost gust poate 
fi scoasă la lumină prin desprinderea cu grijă a bucăţilor de stuc. 
Pușkin redă poetic această idee în poezia „Renaștere“: ` 


O veche pînză profanată 
De un penel neiscusit 

Își pierde fața de-altădată 
Se-ntunecă pîn’ la sfîrșit. 


Dar noul strat se scorojeşte, 
Cad solzii morți și iar rămii 
Cu vechea pînză ce trăieşte 
În frumusețea ei dintii. 


La fel, în sufletu-mi paragini 
De rătăciri pălesc și pier 
Şi-apar întîile imagini 
Curate ca un juvaer.! 


Ca orice metaforă, poezia citată nu exprimă întocmai gîndul 
meu. Nu trebuie să credem că ideea individuală normativă a fost 
creată de Dumnezeu și că ea la început era realizată deja de către 
agent, dar acesta, după cădere, a denaturat-o. În acest caz, creaţia 
pozitivă a agentului ar fi fost aproape egală cu zero. De fapt, eu 
afirm că Dumnezeu își înzestrează creatura doar cu un logos 
abstract și cu o putere creatoare transcalitativă. Folosindu-se de 
ea, agentul își stabilește singur comportarea individuală în Împă- 
răția lui Dumnezeu. Cei care se situează în afara acesteia se lea- 


1 A. S. Pușkin, Poezii, EPLU, 1962. (N. t.) 

pădă de Dumnezeu printr-un act iniţial de alegere a propriului 
drum al vieții. Mai devreme sau mai tîrziu, în urma unui îndelun- 
gat, anevoios și sinuos proces de dezvoltare, agentul atinge pragul 
Împărăției Domnului, obține îndumnezeirea şi înfăptuieşte astfel 
în mod creator valorile individuale absolute, bucurîndu-se de cu- 
noașterea desăvîrșită. Chiar și într-o stare de cădere, agentul 
păstrează legătura cu întregul univers, și de aceea poartă în sub- 
conștient propria creaţie viitoare ca pe o călăuză, sau scara de eva- 
Juare a comportamentului său — ca pe propria sa idee individuală 
normativă. | oul | 

Teoria susținută de mine poate fi numită etica iubirii creştine 
teonome (lăsată prin testament de Dumnezeu). Particularitățile 
acestei teorii se conturează şi mai pregnant prin comparaţie cu teo- 
ria lui Spencer și a altor pozitiviști. 

În opinia lui Spencer și a multor alți pozitivişti, experiența 
dobîndită prin acumularea de asociaţii şi prin transferul percep- 
tiilor de la un obiect la altul transformă ceea ce nu are valoare 
pentru subiect în ceva valoros şi creează forme superioare de com- 
portament. Conform eticii teonome, experienţa cuprinde numai 
ocazii de conștientizare a valorii obiective, proprii obiectelor, sau 
pune piedici și mai mari pentru a deturna atenția de la ele: în cazul 
conştientizării valorilor superioare apar formele superioare de 
comportament, respectiv conştiinţa datoriei de a le realiza și libe- 
ra respectare sau neîndeplinirea acestei datorii. În cazul din urmă 
apare o formă specifică de nemulțumire de sine, mustrările de 
conștiință. 

Potrivit determinismului biologic şi pozitivismului, preconizate 
de Spencer, finalitatea comportamentului este stabilită cu necesi- 
tate de către legea evoluţiei în conformitate cu care apar și mij- 
loacele realizării ei. Această doctrină neagă libertatea și, în același 
timp, nu recunoaște diferența specifică între ceea ce există și ceea 
ce trebuie să existe şi nici deosebirea între o judecată asupra 
normei care poate fi liber acceptată pentru a fi îndeplinită sau 
încălcată. Prin cuvîntul „trebuie“ se înțelege aici doar consecvența 
comportamentului rațional: „Dacă cineva vrea să atingă un anu- 
mit scop, el trebuie să vrea, ca ființă rațională, și mijloacele prin 
care se realizează acel scop.“ Un asemenea „trebuie“ reprezintă o 
necesitate convențională, un imperativ ipotetic. 

Un înțeles specific diferit îl are noțiunea de datorie în etica 
normativă teonomă. Conform tezelor ei, nu numai mijloacele tre- 
buie să fie strict determinate în contextul unui scop anume, dar 
înseși scopurile finale se stabilesc sub forma a ceva dat în mod 
necesar. Această necesitate se motivează prin aceea că conținutul 
scopului final dat reprezintă în și prin sine o valoare, este ceva 
demn, elevat etc. Conţinutul scopului final este apreciat drept 
necesitate nu ca urmare a unei impuneri din afară de către o 
autoritate, fie ea și aceea a lui Dumnezeu: aici necesitatea apare 
ca o completare firească la cunoașterea demnităţii obiective a 
scopului. Ceea ce explică natura absolută a acestei necesități, fiind 
vorba de un imperativ categoric: iubeşte pe Dumnezeu mai mult 
decît pe tine însuți; iubeşte pe aproapele tău ca pe tine însuţi; 
înfăptuieşte plenitudinea vieții pentru sine și pentru toate celelalte 
ființe etc. . 

Atare etică se numește teonomă pe motiv că normele ei cores- 
pund voinţei divine şi rînduielii lumii create de atotputernicul şi 
infinit bunul Dumnezeu. De aici nu decurge însă caracterul său 
eteronom!, căci normele ei, ca, de pildă, „iubește pe aproapele tău 
ca pe tine însuți“, sînt obligatorii nu numai pentru că „așa a po- 
runcit Dumnezeu '*, ci şi datorită valorii intrinseci a conținutului 
lor, ceca ce le face demne de a fi respectate chiar şi de către cei 
care, printr-o rătăcire, neagă existența lui Dumnezeu. Reiese clar 
de aici că etica teonomă implică laturile pozitive ale eticii auto- 
nome, dar renunţă la velcitatea pe care o ascunde în sine noțiunea 
de autonomie ca „autolegislaţie“: strict vorbind, nu este vorba aici 
de autolegislație, pentru că normele morale nu se creează prin 
intervenția voinţei mele, ci presupun luarea în consideraţie a valo- 
rii obiective, proprii unui „Sollen“. În același timp libertatea mea 
este prezervată; cu pot să stabilesc o normă, să-i accept obligati- 
Vitatea şi totuşi să n-o respect defel. 


! Eteronomia se opune autonomiei: prin autonomie se înțelege supunerea 
la o lege pe care cu însumi o stabilesc, iar prin eteronomie — supunerea la o 
lege care îmi este dată din afară. În etica sa, Kant desemnează prin autonomia 
rațiunii practice (morale) supunerea faţă de regulile acesteia, instituite cu de 
la sine putere și numai în temeiul formei faptei, capabilă să transforme regu- 
la ei într-o lege, iar nu în temeiul unor împrejurări exterioare preexistente cum 
ar fi, de pildă, plăcerile, amenințările, recompensele etc. (N. a.) 

Împotriva doctrinei privind caracterul teonom al eticii se poate 
ridica următoarea obiecție. Cînd cineva califică drept teonom un 
anumit sistem etic în toate compartimentele lui, acela absolu- 
tizează propria sa teorie, ca şi teoria Bisericii, prezentînd-o drept 
expresia desăvârşită a voinţei lui Dumnezeu; s-ar cere deci supu- 
nere nu în fața lui Dumnezeu, ci față de construcțiile teoretice ale 
omului. Obiecţia se bazează pe o neînțelegere. Eu susțin doar că 
sistemul etic corect elaborat poate fi numai teonom, adică sincer 
angajat în căutarea drumului care corespunde voinţei lui Dum- 
nezeu, şi nu consider nicidecum că sistemul meu sau oricare alt 
sistem al eticii, elaborat de raţiunea omului, ar exprima cu ade- 
vărat voinţa lui Dumnezeu. 

Etica pozitivistă care neagă libertatea voinţei şi afirmă că 
desfășurarea comportamentului urmează o necesitate de fier şi se 
supune legilor naturii nu are cum să fie normativă. Ea îşi propune 
să investigheze comportamentul ființelor vii preumane și, pe baza 
datelor etnografice şi istorice, să studieze comportamentul real al 
omului în diferite condiții şi pe diferite trepte ale dezvoltării lui. 
- Stabilind legile de dezvoltare ale comportamentului, etica pozi- 
tivistă îşi propune, în partea ei „rațională“ — cum am constatat în 
cazul lui Spencer — să anticipeze treptele ulterioare ale dezvoltării 
şi să-l ajute pe om în atingerea lor, apelînd în mod conştient la 
legile naturii. Strict vorbind, o asemenea etică nu ne dă dreptul la 
acte de dezaprobare, nici la culpabilizarea individului sau poporu- 
lui care n-a reuşit să se ridice pe o treaptă mai înaltă a dezvoltării, 
ba chiar coboară tot mai jos: etica poate să-și propună ca scop 
cercetarea cauzelor care au dus în mod necesar la un astfel de 
rezultat și să se străduiâscă să le elimine, dacă e cu putință şi dacă 
comportamentul rău al individului sau al poporului este în detri- 
mentul altor oameni și popoare. Etica vizată aici nu poate face 
apel la conştiinţa omului sau a poporului, pentru că neagă liber- 
tatea şi creaţia. Dimpotrivă, etica teonomă a iubirii recunoaște liber- - 
tatea și creaţia. Ea este totodată normativă, deoarece identifică 
normele idealului desăvîrşirii absolute: ele nu pot fi deplin reali- 
zate de nici o fiinţă în condiţiile vieţii pămînteșşti și totuși, din 
momentul identificării lor, conștiința trece fără ezitare de partea 
lor și nu admite în nici un fel să le fie minimalizat sau înjosit 
conţinutul, chiar dacă, sub influența teoriilor false despre structura 

lumii, ele ne-ar părea irealizabile. Conștiinţa datoriei exprimată în 
aceste norme echivalează cu chemarea la libera creaţie, în vederea 

făuririi unor forme de existență, de socialitate, precum și în vede- 
rea neîmpăcării cu viața prezentă imperfectă sub pretextul carac- 
terului irevocabil al legilor naturii. „Eşti dator, deci poți“ — iată 
imperativul rațiunii morale, descoperit de Kant. 
Potrivit eticii teonome normative, conştiinţa morală reprezintă 
o trăsătură primordială originară a omului: nefiind creată în pro- 
cesul evoluției, ea este trezită în om datorită calităţilor lui funda- 
mentale, imanente condiţiei sale de agent substanţial care poartă în 
existența-pentru-sine propriul concept normativ ce-i slujeşte, pe 
măsura conştientizării, drept criteriu de apreciere a comportamen- 
tului său. Rolul experienței se reduce la un pretext pentru ridicarea 
la nivelul conştiinţei şi științei a unora sau altora dintre laturile 
acestui concept, sau pentru estomparea lor. Rezultă de aici cu clari- 
tate că etica normativă nu neagă necesitatea investigaţiilor de etno- 
grafie şi de istoria moravurilor, care ne ajută să descoperim ce fel 
de condiţii influențează comportamentul omului și cum anume. 
Interpretarea acestei influenţe în cadrul eticii teonome normative 
este însă radical diferită de cea care se deduce, de pildă, din etica 
întemeiată pe biologismul determinist. S-a constatat, de pildă, că 
în condiţiile în care popoarele primitive nomade își procură cu 
mare dificultate hrana și adesea sînt nevoite să migreze, ele prac- 
tică uciderea bătrînilor — cutumă pe care ei înșiși o consideră în- 
dreptăţită şi uneori chiar benefică. Unele popoare au şi obiceiul ca 
părinţii bătrîni să fie mîncaţi de către copiii lor. Determinismul bio- 
logic interpretează astfel de obiceiuri ca pe o consecință inevitabilă 
a condiţiilor în care trăiesc popoarele respective; etica teonomă 
normativă vede în ele şi norme ale comportamentului create în mod 
liber în împrejurări care predispun la restrîngerea orizontului de 
conștiință, la înăbușirea glasului conștiinței morale şi chiar la aduce- 
rea în prim-planul conștiinței a aspectelor utile, reale sau aparente, 
ale unor asemenea fapte (bătrînii sînt scutiţi de marile dificultăţi 
legate de migraţia cu ajutorul unor mijloace de transport precare; 
reincamarea bătrînului în tînărul antropofag etc.). Plecînd de la obi- 
ceiuri radical diferite de cele ale popoarelor civilizate, care le con- 
damnă, determinismul biologic ajunge la relativism în etică. În 
ciuda deosebirilor existente între obiceiuri și moravuri, etica 
teonomă normativă respinge, după cum se va vedea mai jos, rela- 
tivitatea moralității şi afirmă absolutismul etic, respectiv existenţa 
idealului moral absolut unic. 

Astfel, pe lîngă faptul că utilizează cercetări științifice privind 
morala practică a diferitelor popoare considerate în epoci diferite, 
etica teonomă normativă descoperă și fazele superioare ale ide- 
alului, normele absolute realizabile și explicabile numai în cazul 
în care se admite că lumea este creată de un Dumnezeu Atotpu- 
ternic și infinit bun — anume, pe baza concepției creștine. 

Un admirator al agnosticismului pozitivist ar putea spune că 
dezvoltările de mai sus sînt nedemonstrabile din punct de vedere 
științific și, pe deasupra, inutile din punct de vedere practic. Adep- 
tul eticii creștine a iubirii ar putea respinge însă aceste două 
obiecții după cum urmează. Fără îndoială, exigenţele eticii nor- 
mative creștine nu pot fi demonstrate în mod ştiinţific, dacă prin 
aceasta înțelegem experiența concret-sensibilă și prelucrarea ei 
matematică. Dar în afară de aceste două surse de cunoaștere omul 
dispune de forme de experiență şi de intuiţie intelectuală mult mai 
rafinate. Punctul de plecare al intuiției intelectuale îl constituie 
experiența axiologică, percepţia nemijlocită a valorilor obiective 
absolute în calitate de corelat intenţional al sentimentelor înalte. 
(Bazele teoriei referitoare la această experienţă sînt cuprinse în 
„intuitivismul emoțional“, elaborat de M. Scheler în cartea sa Der 
Formalismus in der Ethik und die materiale Wertethik.) În strînsă 
legătură cu toate formele experienţei axiologice se află şi expe- 
riența morală care descoperă cerințele idealului absolut al de- 
săvîrșirii şi angajează ceea ce numim glasul conștiinței morale. 
Dezvoltarea superioară a experienţei axiologice şi morale este 
însoțită și de experiența religioasă care îl descoperă pe Dumnezeu 
ca valoare supremă și ca obiect demn de iubire în gradul cel mai 
înalt. Aceste trei forme ale experienţei sînt absolut suficiente pen- 
tru îndrumarea practică a conduitei morale, dar elaborarea teore- 
tică privind sistemul etic reclamă şi alte surse de cunoaștere: 
intuiţia intelectuală și Revelația. Într-adevăr, cerințele desăvâîrşirii 
morale absolute par a fi nemăsurate și riguros irealizabile în con- 
diţiile existenței noastre pămîntești păcătoase. Pentru prima dată 
sistemul metafizicii, care se bazează pe intuiţia intelectuală și 
dezvăluie aspecte ale lumii cum ar fi unitatea ființială, libertatea, 
creația etc., ne lărgeşte orizontul și întemeiază posibilitatea dez- 

voltării și desăvirşitii nelimitate. În fine, Revelația care ne vor- 
bește despre Trinitatea Divină, despre întruparea celei de-a doua 
Persoane a Sfintei Treimi, despre Schimbare la față și Împărăţia 


80 l N. O. LOSSKI 


lui Dumnezeu pune bazele înțelegerii mai aprofundate atît a 
esenței idealului moral cît și a căilor de realizare a acestuia. 
Trebuie reținut însă faptul că adevărurile Revelaţiei slujesc drept 
punct de sprijin în unirea tuturor adevărurilor demonstrabile 
asupra lumii și asupra lui Dumnezeu într-un întreg organic, şi con- 
duc la concluzii dintre cele mai importante, verificabile prin expe- 
riență și prin intuiţia intelectuală. De aceea, realizînd cît de 
imperfecte și contradictorii sînt sistemele eticii „științifice“, tre- 
buie să recunoaștem că etica ce integrează datele Revelaţiei cores- 
punde exigențelor științificității autentice într-o mult mai mare 
măsură decît teoriile etice extrareligioase. 

Este şi mai ușor de arătat inconsistența obiecțţiei cu privire la 
așa-zisa inutilitate a teoriilor complexe din etica normativă creş- 
tină. În realitate, aceste teorii lămuresc pentru prima dată defini- 
tiv faptul că despre comportamentul moral se poate vorbi numai 
atunci cînd există cît de cît un dezinteres, și arată în ce împrejurări 
el devine posibil şi cît este el de răspîndit în comportamentul 
tuturor fiinţelor. Pe această bază teoretică sînt elaborate metodele 
corecte de educaţie morală. Într-adevăr, conform axiologiei și 
eticii teonome promovate de mine, comportarea deopotrivă a omu- 
lui şi a unor fiinţe mai puţin evoluate nu se reduce defel la un pur 
egoism primar, sau cel puţin la egocentrism, la care s-ar adăuga 
ulterior diversele manifestări de dezinteres şi spirit comunitar. 
Fiecare faptă vizează o valoare; oricît de gravă ar fi încălcarea 
rangului valoric şi oricît de mare ar fi greșeala care constă în 
goana după o valoare aparentă, există totdeauna în componența 
scopului urmărit un aspect al valorii obiective autentice, şi chiar 
o faptă de egoism primar este călăuzită aproape întotdeauna de un 
complex de motive care conţine, fie și într-o proporţie insignifi- 
antă, un element de atracţie dezinteresată pentru valoarea în sine. 
Cînd un tîmplar priceput, meșterind o etajeră, admiră suprafeţele 
geluite şi părțile ci bine ajustate, putem fi siguri că el munceşte cu 
sîrguință nu numai pentru remuneraţie, ci și din dăruire pentru 
însuși lucrul bine făcut. Un profesor care expune clar şi într-o 
formă atractivă demonstraţia unci teoreme de geometric muncește 
cu zel nu numai pentru a fi avansat în funcţie, ci și din pasiune 
pentru disciplina sa şi din dorinţa de a o face cunoscută; poate și 
din admiraţie pentru inteligenţa și cultura omului în genere. O 

femeie cochetă, care atrage cu sînge rece o sumedenie de bărbați 

în plasa farmecelor ei de dragul satisfacerii propriei vanități și al 
tendinței de dominație și care probează în fața oglinzii pălăria cu . 
linia frumoasă a borurilor armonizate perfect cu coafura şi ovalul 
feței, o cumpără şi o poartă nu numai în vederea atingerii scopu- 
lui său egoist, ci și pentru că apreciază frumuseţea în sine a 
pălăriei. Dată fiind prezenţa acestei componente dezinteresate în 
mai toate faptele, egoistul care este conştient de egoismul lui şi îl 
dezaprobă are motive să nu fie disperat atunci cînd constată cît de 
grea este biruința asupra iubirii de sine; în natură nu se întîlnește 
un egoism pur; în comportarea oricărei ființe există un dram de 
interes faţă de valorile obiective, luate în sine. În vederea auto- 
educării şi a educării celorlalți oameni este necesar ca în fiecare 
caz să descoperim această trăsătură de caracter şi s-o ajutăm să se 
dezvolte. 

Kant spune că educaţia în spizitul regulilor de conduită Sal 
nu trebuie justificată prin rațiuni utilitare de cîştig, de reputaţie etc. 
Despre caracterul moral pozitiv al unci fapte se poate, într-adevăr, 
vorbi numai în măsura în care există în ea ingredientul iubirii dez- 
interesate pentru valori obiective. 

Treceam, împreună cu fiul meu de cinci ani, pe lângă un porc 
care mînca zgomotos, clefăind. I-am zis copilului: : „Auzi cum cle- 
făie porcul! Noi, oamenii, trebuie să mîncăm încet, fără să cle- 
făim.“ Băiatul m-a întrebat prompt: „Dacă porcul ar fi mîncat 
încet, noi ar fi trebuit să clefăim?“ Am pierdut din vedere faptul 
că trebuia să-i atrag atenţia asupra urîțeniei obiective a clefăitului, 
și băiatul a interpretat povaţa mea ca pe o distincție convențională 
ce ne separă de alte ființe, un soi de aristocratism de suprafaţă. 

“La capătul demersului prin care am contrapus etica teonomă 
normativă biologismului și diverselor varietăți de pozitivism, să ne 
îndreptăm atenția asupra următoarei deosebiri. Potrivit teoriei dez- 
voltate de mine, scopul final al comportamentului îl constituie | 
plenitudinea absolută a vieţii; aceasta nu se dobîndeșşte altfel decît 
prin creaţia sobornicească din care rezultă dintotdeauna conținu- 
turile absolut valoroase ale existenței, capabile, de aceea, să devină 

obiectul trăirii empatice din partea tuturor membrilor Împărăției 
lui Dumnezeu. Şi Spencer vorbeşte, în etica sa, despre pleni- 
tudinea vieții ca scop final, dar prin cuvîntul „viaţă“ el subînțelege 
doar totalitatea funcţiilor organismului care este înzestrat cu cor- 
poralitate materială; el are în vedere numai viața pe care o studia- 

ză biologia; or, în învățătura privind Împărăția lui Dumnezeu este 
vorba de viața suprabiologică. 

Conceptul general care ar cuprinde toate medaleid vieții — 
prebiologică, biologică, socială, planetară, inclusiv cea divină 
suprabiologică — se poate defini în felul următor: viața este 
activismul finalizat, pentru-sine-ființial al agentului substanțial. 
(Expresia „pentru-sine-ființial““ exprimă caracterul conștient sau 
cel puţin preconștient al activității finalizate.) Viaţa suprabiologi- 
că din Împărăţia lui Dumnezeu se deosebeşte profund de celelalte 
modalităţi ale vieții din sfera existenței psihomateriale prin aceea 
că în Împărăţia Domnului nu există corporalitate materială, pen- 
tru că nu există fenomenul de respingere reciprocă, datorat exclu- 
sivismului egoist: corpurile transfigurate nu se separă unul de 
celălalt, ele se află într-o relaţie de întrepătrundere. Aici nu există 
bunuri care se împart şi sînt consumate, ba chiar distruse de cutare 
ființă sau grup de ființe, așa încît alte fiinţe pot să fie private de 
aceste bunuri, ceea ce dă naştere la lupta pentru existență. Toate 
bunurile de acest gen — legate de nutriție, procreaţie, atracție sexu- 
ală — sînt relative, iar utilizarea şi lupta pentru ele constituie. 
cuprinsul vieţii în sens biologic. Rezultă clar de aici că procesele 
biologice sînt inerente tipului de viaţă indisolubil legat d exclu- 
sivismul egoist. 

Viaţa suprabiologică din Împărăția lui Dumnezeu are un carac- 
ter cu totul diferit. În cadrul ei se realizează numai valorile ab- 
_solute. ce aparțin acelor bunuri a căror însușire nu reclamă 
împărțirea și distrugerea lor; dimpotrivă, cu cît numărul de per- 
soane care au acces la ele este mai mare, cu atît mai de preț devine 
aprehendarea lor. În această Împărăţie nu există funcţii precum 
nutriția sau relaţiile sexuale; se poate spune totuşi că există în ea 
un analog al acestor activităţi sub forma întrepătrunderii tuturor 
corpurilor; relația respectivă este însă într-atît sublimată și trans- 
figurată î încît nu mai poate fi exprimată prin cuvinte împrumutate 
din limbajul nostru uzual. 

Viaţa suprabiologică din Împărăția lui Dumnezeu este sbslolt 
valoroasă sub toate aspectele sale. Cît privește viața noastră psi- 
“homaterială, ea este absolută doar parţial şi anume în măsura în 

care constituie o modalitate de realizare a valorilor suprabiologi- 
ce; totuși, ceea ce este în această viață doar parţial valoros se 
supune morții; întreaga noastră viață biologică are o semnificaţie 

obiectivă doar ca o treaptă în înălțarea spre viața veşnică și 
desăvîrşită din Împărăţia lui Dumnezeu. 

Lipsită de plenitudinea absolută a existenţei, viața biologică nu 
oferă nici unei ființe o satisfacție deplină; de aceea ea constă întot- 
deauna nu atît în actele de autoconservare, cît în cele de transfor- 
mare creatoare şi în căutarea de căi noi. „Tendinţa primordială a 
vieţii“, spune Max Scheler, „rezidă nu în adaptarea la un mediu 
dat, ci în depășirea limitelor acestuia, în lărgirea lor și în cucerirea 
unui mediu nou; așadar, principiul luptei pentru existență apare în 
prim-plan numai întrucât tendința primordială a depășirii limitelor 
mediului începe să stagneze şi să cedeze locul celeilalte tendințe 
— a simplei adaptări la mediul dat“. Depăşirea neobosită a mediu- 
lui dat de către orice ființă este consecința aspiraţiei la idealul 
absolut. Pe primele trepte ale dezvoltării naturii, chiar în cadrul 
existenței preumane, se manifestă nu numai tendința de a trăi în 
limitele nevoilor curente de autoconservare, ci şi tendința de a crea 
ceva lipsit de orice legătură cu folosul și cîștigul proprii. Viața 
fiinţei care manifestă asemenea aspirații poartă, într-un fel sau 
altul, pecetea nobleţei, demnităţii şi frumuseţii. Este vorba de 
prefigurări ale comportamentului moral al omului, care trebuie 
analizate mai în detaliu, întrucît contribuie la clarificarea unor 
particularități ale moralei omului. 


Capitolul IV 
Prevestitorii moralei în natura preumană 


În concepţia lui V1. Soloviov, evoluţia naturii rezidă în crearea 
stadiilor premergătoare și a condițiilor integrității lumii. Stadiile 
sînt asimilate celor cinci regnuri: mineral, vegetal, animal, univer- 
sul omului şi Împărăția lui Dumnezeu. Ele „reprezintă o linie ascen- 
dentă bine determinată și caracteristică în care se înscrie exigența 
din punctul de vedere al sensului moral ce se realizează în proce- 
sul material al dumnezeirii““!. Fiecare regn se specifică prin anu- 
mite trăsături: „Pietrele şi metalele se disting de orice altceva prin 
suficiența lor excesivă şi prin conservatism... Încremenite în 
visările lor, plantele se întorc instinctiv spre lumină, căldură și 
umiditate. Animalele caută, prin intermediul senzafțiilor şi mişcă- 
rilor lor nestingherite, să satisfacă din plin nevoile simțurilor: sa- 
țietatea, satisfacția sexuală și bucuria de a trăi (jocurile și cîntecele 
lor); ... umanitatea în starea ei naturală aspiră în mod conştient şi 
cu ajutorul ştiinţelor, artelor şi instituţiilor sociale la îmbunătăţirea 
vieții sale, reuşeşte s-o perfecționeze în diferite privinţe și, în fine, 
se ridică pînă la ideea perfecţionării necondiționate. Umanitatea 
considerată în latura ci spirituală sau ca o creaţie a lui Dumnezeu 
nu doar înțelege cu mintea, dar şi primește cu inima și fapta această 
desăvîrşire necondiționată ca pe un principiu real a ceea ce trebuie 
să fie în toate şi se străduiește să-l realizeze pînă la capăt, adică să-l 
transpună în viața întregului univers*?; „... fiecare tip nou repre- 
zintă o nouă condiție necesară pentru atingerea scopului suprem și 
final — apariţia reală în lume a ordinii morale desăvîrșite, a Împă- 
răției lui Dumnezeu sau « libertatea măririi fiilor lui Dumnezeu ». 


1 VI. Soloviov, Îndreptățirea binelui, Humanitas, 1994, p. 228. (N. 1.) 
? Ibidem, p. 229. 

Pentru ca o ființă să fie capabilă de realizarea scopului său suprem 
sau de dezvăluirea propriei sale semnificaţii, ea trebuie mai întîi 
să existe, să fie vie, conștientă, raţională şi, în fine, deja desă- 
vîrșită'3. iĝ 
Fiecare regn anterior serveşte drept „materie“ pentru regnul 
care îi urmează: el produce instrumente şi organe cu ajutorul: 
cărora activitățile regnului mai evoluat devin mai consistente şi 
mai valoroase. Astfel, substanța anorganică constituie baza funcți- 
ilor vegetale, plantele — baza funcțiilor animale, animalele — baza 
activităţii raționale. | | 
Întrucît tipurile inferioare de existență nu se pierd ci se unifică 
întru activitatea mai elevată, „procesul universal se înfățișează nu 
numai în dimensiunea dezvoltării și perfecționării, dar şi ca un pro- 
ces de concentrare a universului. Plantele înglobează, sub raport 
fiziologic, mediul înconjurător... ; animalele... înglobează pe plan 
psihic (în conştiinţa lor) un cerc mai larg de fenomene care intră 
în raport cu ele prin senzaţii; omul, în plus, cuprinde cu rațiunea 
sfere de existență mai îndepărtate și neînregistrabile direct de sen- 
zaţiile lui; ... el poate să cuprindă totul într-o singură noţiune sau 
să înțeleagă sensul universului; în fine, Dumnezeu-omul sau Lo- 
gosul este capabil nu numai de gîndire abstractă, dar și de realizare 
practică a sensului universului sau a ordinii morale desăvîrşite, 
îmbrățișînd şi corelînd totul prin puterea personală şi vie a 
iubirii““4, | 
Întregul proces al evoluţiei normale se desfăşoară în cele din 
urmă sub conducerea puterii Supramundane. Naturalistul care nu 
vede în lume decît un joc al forțelor mecanice consideră că fiecare 
tip de existență naturală apărut mai tîrziu este în întregime pro- 
dusul tipurilor anterioare. Filozoful care recunoaște caracterul 
rațional al evoluției şi o apreciază ca pe o întrupare crescîndă a 
valorilor și semnificațiilor nu poate accepta ideea condiționării ei 
totale şi exclusive de către factorii mecanici, inferiori sub raport 
valoric. O dată înţelese noțiunea de valoare şi scara ierarhică de 
valori, nu se poate nega că ideea valorilor inferioare implică, prin 
însuşi sensul ei, ideea valorilor superioare şi, în ultimă instanță, 


` 3 Ibidem, p. 236. 
+ Ibidem, pp. 236-237. y 

ideea valorii atotcuprinzătoare absolute: Dumnezeu și Împărăția 
Domnului. La fel, realizarea valorilor naturii în sens ascendent 
presupune o structură inteligibilă a naturii, atestă, deşi în alt regis- 
tru al existenţei, realitatea valorii absolute a lui Dumnezeu şi a 
Împărăției Lui, şi coparticipă la efortul ființelor naturii de a urca 
mai sus. „Din faptul că formele ori tipurile superioare de existență 
apar sau se dezvăluie în urma celor inferioare nu reiese că ele sînt 
produse ale acestora din urmă. Ordinea esenței nu este aceeași cu 
ordinea fenomenului. Din punct de vedere metafizic, formele și 
stările superioare, pozitive şi împlinite ale existenţei le precedă pe 
cele inferioare, deși apar și se dezvăluie mai tîrziu. Prin aceasta nu 
se neagă evoluţia, care este o realitate incontestabilă, dar a afirma 
că ea conduce la crearea formelor superioare exclusiv pe baza 
celor inferioare, adică din nimic, înseamnă a substitui un fapt real 
printr-o aberaţie logică. Evoluţia formelor inferioare de existență 
nu le poate produce prin sine însăși pe cele superioare, dar ea cre- 
ează condiţiile materiale sau mediul corespunzător pentru mani- 
festarea sau relevarea tipului superior... Condiţiile fenomenului 
își au originea în evoluţia firească a naturii, iar ceea ce ni se arată 
nouă este de la Dumnezeu.“S 
“Teoria privind aspiraţia lumii către sri a ca principiu de 

valoare absolută este larg răspîndită în cadrul filozofiei. În con- 

cepția lui Aristotel, lumea în ansamblu năzuieşte spre divinitate 
ca spre scopul ei final. (Alte exemple vezi în cartea mea Valoare 

și existență, cap. II. Ideea este de largă circulaţie în filozofia 
medievală, renascentistă și nu rareori se întîlnește în filozofia 
modernă.) ii 4 

Așadar, dacă abordăm natura și dezvoltarea ei ca un tot unitar, 

nu putem să nu subscriem cercetării întreprinse de Spencer în etica 

sa referitoare la comportarea ființelor vii din primele faze ale exis- 

tenței regnului animal. În cel de al doilea volum al Principiilor 

eticii el afirmă că „animalele prezintă ceva care merită să fie numit 

moralitate“. „Pasărea-mascul care îşi hrănește partenera pe tim- 

pul clocitului ne provoacă un sentiment de aprobare. Găina care 

refuză să clocească stîrnește repulsie, în timp ce cloșca ce-și apără 

puii ne stîrnește uimirea.“ 


-5 Ibidem, p. 235. 

„Faptele egoiste ca și cele inspirate de dragoste pentru ceilalți, 
pe care le săvîrșesc animalele, trebuie apreciate drept bune sau 
rele. O veveriță care își adună hrana pentru iarnă acționează, cre- 
dem, așa cum trebuie să acționeze orice veveriţă. Și invers, o veve- 
rită care din lene nu-și asigură rezerve şi moare de foame este 
privită ca demnă de pedeapsă pentru nepăsare. Un cîine care, fără 
să opună rezistență, cedează osul unui alt cîine şi fuge speriat de la 
locul cu pricina este numit laş — cuvînt ce exprimă dezaprobare.“ 

În capitolul „Conștiința morală la animale“, Spencer citează 
din datele observaţiei remarcabile a lui Th. M. Jones asupra 
cîinilor şi poneilor, date care demonstrează existența la animale a 
unor elemente de moralitate. 

Haeckel — naturalistul de orientare hilozoistă — consideră 
oportună utilizarea termenului de „morală“ chiar în cercetarea 
vieţii animalelor monocelulare atunci cînd acestea se constituie în 
colonii. „Adaptarea celulelor reunite ale mai multor indivizi la 

condițiile comune de existență oferite de lumea exterioară — 
"spune el — o constituie baza fiziologică a unor germeni ai moralei 
protozoarelor. Toate ființele monocelulare care renunţă la viața lor 
izolată şi se unesc în societăţi sau colonii celulare se văd con- 
strînse a-și limita egoismul natural şi a face concesii în direcția 
altruismului de dragul comunităţii intereselor sociale. Chiar în ca- 
drul coloniilor sferice de volvox şi Mogesphăra, forma specifică, 
modul de deplasare și „moravurile“ legate de înmulţire rezultă 
dintr-un compromis între pomirile egoiste ale celulelor, luate sepa- 
rat, şi trebuinţele altruiste ale asocierii lor.S 
Cu prilejul călătoriei prin Asia de Est, cunoscutul anarhist și 
geograf P. Kropotkin a ajuns, pe baza observaţiilor proprii, la con- 
cluzia că nu lupta pentru existenţă între indivizii aceleiași specii de 
animale, ci, dimpotrivă, fenomenul de întrajutorare intraspecifică 
şi chiar interspecifică este larg răspîndit în natură. „Oriunde mi-a 
fost dat să privesc viața animală cu marea ei agitaţie și profunzi- 
me — de pildă, să observ viaţa lacurilor în timpul primăverii, unde 
zeci de specii de păsări şi milioane de exemplare se împerechează 
pentru reproducerea noii generații; sau coloniile supraaglomerate 
de rozătoare, sau să asist la migrația păsărilor care atunci avea loc, 


6 Haeckel E., Die Lebenswunder, 1904, p. 478, cap. XVIII. (N. a.) 

la scară curat americană, în lungul văii Ussuri; sau migraţia masivă 
de căprioare la care am fost martor în preajma Amurului și în tim- 
pul căreia zeci de mii de asemenea animale inteligente. părăseau 
un teritoriu imens peste care se așezase un strat gros de zăpadă și 
se adunau în turme numeroase pentru a traversa Amurul în 
strîmtoarea Micului Hangan — în toate aceste scene din viața ani- 
malelor, care s-au derulat în fața ochilor mei, am constatat o întra- 
Jutorare dusă atît de departe încît te făcea să te gîndești, fără să 
„vrei, la imensa importanță pe care ea trebuie s-o aibă pentru 
întreţinerea vieţii fiecărei specii, pentru Phasexvaiea ei în econo- 
mia naturii și pentru viitoarea ei evoluție.“ 

Să mă refer doar la cîteva fapte pe ei cărora Kropotkin 
susține ideea principală a cărții sale. Răsturnat pe spate, crabul 
întîmpină mari greutăți în a-și reveni în poziţia normală, şi atunci 
îi vin în ajutor alți crabi, care depun eforturi considerabile pentru 
a-l scoate din încurcătură. Puii părăsiți sînt hrăniți adesea de păsă- 
rile care aparțin unei alte specii. Kropotkin povesteşte despre un 
caz concret de acest gen, dar cred că acestea sînt îndeobşte cunos- 
cute şi că orice iubitor al naturii a asistat la un asemenea fenomen 
măcar o dată în viața lui. La fel de cunoscut este şi spectacolul 
oferit de păsările mici care se adună în stol şi atacă păsările de 
pradă, cum ar fi uliul sau vulturul. Este și mai interesant să urmă- 
rim cum rîndunica, de pildă, cu zborul ei rapid și înalt, atacă o 
pasăre de pradă, ciupind-o din zbor. Familiile de păsări (cocorii, 
papagalii), de rozătoare (hîrciogii, castorii), de rumegătoare (anti- 
lopele, caprele, oile) ș.a. ne oferă o mulțime de exemple de întra- 
jutorare prin organizarea pazei, a apărării în comun de inamic, 
îngrijirea invalizilor etc. Unele specii de maimuțe „manifestă o 
grijă deosebită față de semenii lor și în timpul retragerii nu-l 
părăsesc pe congenerul rănit pînă cînd nu se asigură că a murit și 
că este cu neputinţă să-i redea viața. Prietenia între animale sau 
între animal și om este adesea atît de puternică încît animalul se 
prăpădeşte de amărăciune şi dor după prietenul mort. 

Cît de mare poate fi sensibilitatea animalului față de suferința 
altuia reiese din întîmplarea pe care mi-a povestit-o pictorul 
 Piascovski. În timp ce patina, P.a ai cu sael gk din cală, 


1 Kropotkin P., Vzaimnaia pomoșci kak faktor evoliuții (Întrajutorarea ca 
factor al evoluției), 1907. (N. a.) 

un cîine care, scheunînd disperat, s-a retras în stufăriș. Pictorul a 
început să-l strige, dar cîinele refuza să se arate; atunci pictorul 
însuşi a intrat în stufăriș și a început să geamă, chemînd cîinele cu 
o voce suferindă; acesta a ieşit imediat și s-a apropiat de el. De- 
spre un caz formidabil de comportare altruistă a doi cîini l-am auzit 
povestind pe profesorul de zoologie A. I. Petrunchevici. Cu cinci- 
zeci de ani în urmă el îşi petrecea iernile la moşia tatălui său din 
judeţul Tver. Într-o zi, cîinele de curte s-a apropiat precipitat de 
fiecare membru al familiei Petrunchevici şi a început să-i tragă de 
haine invitîndu-i parcă să-l urmeze. Cîinele i-a condus în pădure, 
unde în zăpadă stătea culcat un alt cîine, care acoperea cu labele 
un copil nou-născut. S-a aflat mai apoi că într-un sat învecinat o 
țărancă nemăritată născuse copilul și îl abandonase în pădure. Era 
un ger cumplit şi cîinii i-au salvat viața. 

Din investigaţiile lui Kropotkin reiese că întrajutorarea consti- 
tuie un factor al evoluţiei mai puternic decît lupta pentru existență 
şi dispariţia celor neadaptaţi la mediu. Vorbind despre dispariția 
celor neadaptaţi în timpul unor catastrofe, cum ar fi inundațiile, 
seceta sau ploile torențiale, gerul excesiv, războaiele etc., Kropot- 
kin ajunge la concluzia că în cazul în care ar acționa doar acest din 
urmă factor, „regula generală a regnului animal ar fi regresul“. Cei 
care supraviețuiesc foametei sau epidemiilor grave de holeră, vari- 
olă sau difterie — la scara lor din ţările necivilizate — nu sînt deloc 
dintre cei mai puternici, mai sănătoși ori mai inteligenți. „Ceea ce 
se poate obține prin selecția naturală în perioadele de catastrofă se 
reduce la conservarea exemplarelor înzestrate cu cea mai mare 
rezistență la diversele genuri de privaţiuni. Acesta este rolul pe 
care îl joacă selecția naturală în rîndurile cailor siberieni și ale cor- 
nutelor. Rezistenţa lor este într-adevăr remarcabilă: la nevoie, se 
pot hrăni cu mesteacănul polar, suportă frigul şi foamea. În schimb, 
calul siberian poate duce doar o jumătate din povara pe care calul 
european o poartă fără efort.“ „Nici un băștinaș din țările necivi- 
lizate nu rezistă comparaţiei cu un european. Băştinaşii pot ușor 
îndura foamea şi frigul, dar puterile lor fizice sînt cu mult infe- 
rioare în raport cu forțele unui european bine hrănit, iar progresul 
lor intelectual este de o încetineală dezesperantă.“ „Condiţii mai 
bune de selecție progresivă se creează prin eliminarea competiției, 
prin întrajutorare și sprijin reciproc.“ Sprijinul reciproc şi viața în 
comun, spune Kropotkin, contribuie la prelungirea vieții, măresc 

puterile fiecărui individ care, prin unirea cu puterile celorlalți indi- 
vizi, asigură condițiile unei mai bune diviziuni a muncii şi unei 
mai mari diversificări a activităţilor, stimulează generalizarea și 
utilizarea experienţei acumulate, viața intelectuală în genere. 
Globul pămîntesc a fost cucerit nu de speciile prădătoare, ci de 
cele paşnice. La congresul zoologilor ruşi, N. A. Severțev spunea 
că unele subspecii de șoimi „sînt înzestrate cu o constituție aproa- 
pe ideală pentru agresiune și totuşi sînt pe cale de dispariţie, în 
timp ce alte subspecii de șoimi care se asociază prosperă“. Pe de 
altă parte, o pasăre sociabilă, precum rața, „nu are o constituție 
prea robustă, dar practică o relație de întrajutorare ŞI, potrivit 
datelor existente, ea tinde realmente, prin toate speciile și sub- 
speciile sale, să se răspîndească pe întreg globul pămîntesc“. 
Însăși structura anatomică a corpului multor animale arată că 
scopul vieții lor nu se reduce la autoconservare și la satisfacerea 
exclusiv a nevoilor egoiste. În societăţile de furnici și termite 
există indivizi.al căror aparat digestiv răspunde în parte nevoilor 
vieţii lor personale, dar totodată este adaptat pentru hrănirea altor 
membri din colonia respectivă. La toate mamiferele, sfîrcurile 
mamelelor nu au nici o utilitate pentru viața individuală. Filozofu- 
lui care susține ideea egoismului generalizat trebuie să i se atragă 
atenția asupra mamelelor femelei care alăptează: plăcerea pe care 
o încearcă în timpul alăptării este expresia vieţii ei prin această 
ființă minusculă și dragă, nicidecum prin închiderea în sine.. 
După cum se ştie, lupta pentru existență nu creează noi însușiri 
ale organismului: ea poate contribui la evoluţie doar în mod indi- 
rect, și anume prin aceea că indivizii care posedă o nouă însușire, 
dobîndită sub acţiunea unor cauze de regulă necunoscute și utilă 
autoconservării, au mai multe șanse de supraviețuire decît indi- 
vizii cărora le lipsește: în consecinţă, noua însușire se transmite și 
se consolidează. Nici întrajutorarea nu creează noi însușiri; ea 
contribuie doar la conservarea și transmiterea însușirilor care au 
apărut de sine stătător. Dar superioritatea întrajutorării în raport 
„cu lupta pentru existență constă în faptul că cea dintîi duce la con- 
servarea exemplarelor — deopotrivă puternice și slabe din punct 
de vedere biologic — cu cele mai variate însușiri; sporesc astfel 
splendoarea și diversificarea vieții în ansamblu. Conform teoriei 
evoluționiste pe care o susțin, (în afara consideraţiilor de mai sus, 
vezi cartea mea [Intuiția sensibilă, intelectuală și mistică, cap. VI) 

noile însușiri apar ca tipuri noi de viaţă, create de fiinţele care 
aspiră la creșterea plenitudinii vieţii şi nu se mulțumesc niciodată 
cu starea dobîndită. Multe din aceste însușiri ca, de pildă, acti- 
vitatea intelectuală rafinată, străină de scopuri practice, creația 
artistică etc. întruchipează valori superioare, suprabiologice, cuan- 
tumul forțelor necesare realizării lor fiind aproape întotdeauna 
corelat cu slăbirea energiei angajate în lupta pentru existenţă. 
Reiese clar de aici că dezvoltarea formelor superioare de viață este 
posibilă numai într-un mediu în care EG Air agaaa este generali- 
zată. 

Evoluţia normală ca apropiere de idealul perfecțiunii absolute 
presupune nu numai anumite forme de altruism — dragoste, prie- 
tenie, simpatie, comunicativitate — manifestate în relaţiile cu cele- 
lalte ființe vii, ci și iubirea de frumos, de ştiinţă şi libertate, de 
propria demnitate şi de tot ce poartă însemnele rasei, îndeplinirea 
exemplară a oricărei funcții etc. Aspiraţia către toate aceste valori 
se regăsește și în natura preumană. 

Vînător pasionat, îndrăgostit de natură, Turgheniev rr 
bine caracterul de mare nobleţe al unor animale. În povestirea 
„Stafii“ el descrie poetic zborul în înaltul cerului al cocorilor — 
păsări inteligente şi fascinante. „Păsările mari și frumoase (trei- 
sprezece la număr) zburau în formă de triunghi, dînd din aripi rar 
şi percutant. Cu gîtul şi labele bine întinse, cu pieptul ridicat, 
înaintau avîntat şi atît de rapid încît aerul din jur producea un 
fluierat. Era un miracol să vezi la o asemenea înălțime şi depărtare 
de tot ce e viu o viață atît de intensă, de înflăcărată și o voinţă atît 
de fermă. Despicînd necontenit şi triumfător tăriile, cocorii comu- 
nicau din cînd în cînd cu călăuza lor, și în aceste strigăte răsu- 
nătoare, în acest dialog purtat în văzduh era ceva semeț, grav, ceva 
ce aducea a siguranță indestructibilă. « Vom ajunge, nu-i aşa, chiar 
dacă nu-i uşor » — păreau a spune încurajîndu-se reciproc. În clipa 
aceea mi-a trecut prin cap că în Rusia — ca de altfel în întreaga 
lume — se găsesc prea puțini oameni care să semene acestor 
păsări.“ O asemenea rasă nobilă se produce, într-adevăr, prin se- 
lecţia de-a lungul mai multor generații a unor ființe capabile de 
autodeterminare, în stare să învingă lașitatea, indolenţa, lenea, să 
domine senzualitatea moleşitoare, să prețuiască libertatea, forța şi 
armonia vieţii mai mult decît satisfacerea unor nevoi fiziologice. 
Cîntecul păsărilor, solo sau în cor, dansurile animalelor, jocurile 

lor, frumuseţea formelor lor corporale, atracția pentru podoabe 
luate din mediul înconjurător (de pildă, la păsările ce-și înfru- 
museţează cuiburile cu obiecte strălucitoare) — toate aceste mani- 
festări nu pot fi înțelese doar prin prisma nevoilor biologice. În 
Cartea lui Iov, Dumnezeu vorbește de frumusețea struțului, de 
curajul calului care „bate pămîntul cu copita și mîndru de puterea 
lui porneşte spre taberele înarmate“, „își bate joc de piimejdie şi 
n-are nici o teamă și nu se dă înapoi dinaintea sabiei“ (Iov, 39). 
Este vorba de virtuţi care nu au nimic comun cu autoconser- 
varea. Pe urmele lui Francisc din Assisi, filozoful mistic Bonaven- 
tura vede în întreaga natură darurile Sfîntului Duh. „Aproape toate 
creaturile“, spune el „posedă însușiri nobile. Leul — curajul, 
mielul — blîndeţea, stînca — duritatea, șarpele — înțelepciunea.“ 
Majoritatea sfinților consideră că aspectul pozitiv al naturii 
rezidă în înălțarea ei spre Dumnezeu şi în slujirea Lui. Dostoievski 
redă această însușire în manieră artistică prin cuvintele stareţului 
Zosima: „În tinerețea mea am colindat cu părintele Anfim întrea- 
ga Rusie, strîngînd oboluri pentru mînăstire, şi într-o noapte am 
rămas în mijlocul pescarilor pe malul unei ape mari, pe care um- 
blau în sus și-n jos vasele. Alături de noi a poposit un flăcăiaş de 
vreo optsprezece ani, plăcut la înfățișare... Băiatul privea cu ochii 
lui limpezi și duioși cuprinsurile. Era o noapte senină, blîndă şi 
caldă, o noapte de iulie. Aburi se ridicau de pe fața rîului ce 
; curgea în matca-i largă, făcînd să adie spre țărm o suflare răco- 
roasă; peştişorii se zbăteau cînd şi cînd în apă, păsărelele amuți- 
seră, întreaga fire, molcomită, se închina cucernic lui Dumnezeu. 
Numai eu şi cu băiatul acela privegheam, stînd împreună de vorbă 
despre frumuseţea lumii acesteia şi despre nepătrunsa ei taină. 
Fiecare firicel de iarbă, fiecare gîză, furnică sau albină aurie, deși 
lipsită de judecată, își cunoaște, ca prin minune, drumul, mărtu- 
risind astfel cereasca taină pe care o împlineşte necontenit... 
Hristos, înainte de a fi lîngă noi, e alături de ființe necuvîntă- 
toare... Dumnezeu este unul şi acelaşi pentru toţi, orice făptură, 
“orice lighioană, orice frunzuliță năzuiește către El, cîntă slava Lui 
şi aleanul şi-l leat rispate lui Hristos, i-l ninesi în neştire.“‘3 


8 F, M. Dostoievski, ieri Karamazov, EPLU, Bucureşti, 1965, p. 401. 
(N. to) 

Depășşirea limitelor propriei existenţe echilibrate comportă 
anumite riscuri, dar tot ceea ce este viu şi vital le ignoră cu 
desăvîrşire. 

Cei trei palmieri din admirabilul poem al lui Kelb RON. cu 
același titlu se înalță într-un deșert pustiu deplîngîndu-și destinul: 


.. Uscaţi să fim, azi, ivitu-ne-am ieri? 
Pustia-n zadar am umbrit din născare, 
De vînt clătinaţi, potopiţi de dogoare ' 
Privirea cuiva mîngîind niciodat! ?9 


Poetul ştie că în natură nici o ființă nu este închisă în sine, că 
multe din ele doresc să se pună în serviciul unor sfere superioare 
de existenţă, fie chiar şi cu prețul vieții lor. Palmierii au satisfăcut 
nevoile omului şi au pierit. 

În opera poetică „Licurici“ scriitorul ceh Karafat dadete viața 
tuturor ființelor ca peo continuă supunere celor douä porunci: a-ți 
împlini propria menire şi a-L asculta pe Dumnezeu. 

Constatînd aservirea unor niveluri ale naturii faţă de altele și o 
largă răspândire a unor valori — cum ar fi frumosul — care se întîl- 
nesc pînă și la fiinţe dintre cele mai primitive, nu putem, desigur, 
considera că în toate cazurile asemenea însușiri sînt efectul activi- 
tăților depuse de chiar aceste fiinţe inferioare. Natura în ansam- 
blul ei constituie un întreg organic, ierarhic structurat. Aşa cum în 
cazul plantei frunza şi rădăcina sînt organe ale întregului, aşa cum 
în cazul animalului inima, ochiul, mușchiul se subordonează orga- 
nismului, tot astfel întregul regn animal face parte dintr-o totali- 
tate organică mai complexă a planetei noastre, care este şi ea o 
ființă vie unitară, iar întreaga biosferă (totalitatea plantelor şi ani- 
malelor) este organul ei. Multe cazuri de aservire a unor ființe de 
către alte fiinţe îşi pot găsi explicația tocmai prin impactul unui 
agent de demnitate mai înaltă, care le cuprinde şi le armonizează 
acţiunile. Un caz remarcabil de acest gen din viața plantelor ȘI a 
insectelor face obiectul unei reflecții speciale din partea filozofu- 
lui E. Becher. În urma înțepăturii unei insecte plantele formează 

gale în care se dezvoltă larvele insectei. Planta respectivă serveşte 
de minune larvele fără să obțină un folos propriu, ba chiar 


9 M. I Lermontov, Poezii, Editura Univers, 1977, p. 66. (N. t.) . 

dăunîndu-și: ouăle şi mai apoi larvele sînt apărate împotriva 
dăunătorilor de tegumentul dur al galei, în interiorul căreia se dez- 
voltă un țesut suculent ce le serveşte drept hrană. In momentul în 
care larva urmează să se transforme în crisalidă, gala se deschide 
într-un fel sau altul, în funcție de natura plantei. Asemenea mani- 
festări uimitoare de servire „altruistă“ a unor ființe de către altele 
nu pot fi explicate nici în perspectiva darwinismului nici în cea a 
lamarckismului. Pentru Becher singura cale de explicație constă 
în acceptarea ideii de ființă psihică supraindividuală care unifică 
regnurile animal şi vegetal (Die fremddienstliche Zweckmiăissigkeit 
der Pflanzengallen und die Hypothese eines iiberindividuellen 
Seelischen). 

Frumuseţea celor mai simple specii de animale și plante poate 
fi cel mai uşor explicată prin influența agenților superiori care 
cuprind domenii vaste ale vieţii de pe planeta noastră. Nu trebuie 
însă uitat faptul că și cel mai simplu agent substanţial este o ființă 
liberă şi relativ autonomă. Chiar şi o radiolarie sau anemonă mari- 
nă fac parte din organismul agentului suprem, servesc scopurilor 
lui și i se supun în măsura în care îi împărtăşesc, măcar în parte, 
năzuinţele și aderă într-o oarecare măsură la valorile realizate de 
el. Toate cazurile de servire a unor fiinţe de către altele confirmă 
astfel teza de bază, necesară elaborării sistemului eticii; faptele 
tuturor ființelor sînt condiționate de năzuințe complexe în com- 
ponența cărora intră nu numai iubirea de sine, ci și momentul tră- 
irii dezinteresate a valorilor obiective. Înaintarea accelerată spre 
împlinirea valorilor superioare se realizează pe calea particulară a 
inițierii intime a fiinţelor inferioare în viaţa superioară în momen- 
tul unirii lor cu agenții care se situează pe o treaptă mai înaltă de 
dezvoltare, altfel zis cînd devin organele corpului lor. Ceea ce face 
posibilă această strînsă legătură între agenţi este unitatea lor 
abstractă de ființare pe baza căreia devine realizabilă intuiţia, iu- 
birea faţă de existența individuală a altuia şi dezvoltarea treptată 
a unităţii concrete de ființare. 

Evoluţia normală, adică mișcarea ascendentă a creaturii — de 
la electron pînă în pragul Împărăției lui Dumnezeu — nu se pre- 
zintă ca o simplă contemplaţie a totalității valorilor armonios orga- 
nizăte şi nici ca o creştere treptată a gradului de intensitate privind 
năzuința spre ele şi realizarea lor; chiar și evoluţia normală constă 
în aceea că fiecare fiinţă se raportează preferențial la ansamblul 

de valori, fragmentează idealul unitar şi, perturbîndu-i armonia, 
înfăptuieşte doar un aspect insignifiant al acestuia, complicîndu-și 
pe parcurs comportamentul prin familiarizare cu noile valori. 

Pentru a înţelege rațiunea acestui proces e suficient să ne dăm 

seama că pe treptele inferioare ale naturii anorganice agenții, izo- 
lați unul de celălalt, posedă o forță minimă de creaţie şi sînt total 
lipsiți de conștiință și știință. E drept că poartă în subconștientul lor 
întreaga lume şi principiul Supramundan cu toate valorile cores- 
punzătoare, ceea ce face ca ei să fie atrași în mod inconştient spre 
culmea perfecțiunii și să fie mai puţin satisfăcuți de treptele infe- 
rioare ale existenţei. Ca să devină însă desăvîrşiţi, ei trebuie să-și 
dea seama de păcatul iubirii de sine, să renunţe la ea, să intre în 
comuniune cu toate ființele lumii și cu Dumnezeu, să conștien- 
tizeze şi să cunoască întregul sistem de valori în corelația lor 
armonioasă și, recuperînd astfel puterea absolută de creativitate, 
să-și împlinească propria menire, să contribuie în mod specific la 
creaţia sobornicească a Împărăției lui Dumnezeu. Victoria deplină 
asupra egocentrismului este posibilă abia după mai multe încercări 
ale agentului de a-și complexifica viața şi de a-şi mări puterea prin 
unirea cu ceilalți agenţi, renunțînd adesea la iubirea de sine atît cît 
este necesar în contextul relațiilor interne, pentru coordonarea pro- 
priilor activităţi în vederea atingerii scopurilor comune, parțial 
egoiste, parţial călăuzite de dragoste comună faţă de valorile 
obiective. Totodată, potrivit ideii lor normative și deci menirii lor 
individuale, diferiţi agenţi optează, în funcție de predilecţia fie- 
căruia, pentru diferite valori obiective din întregul armonios al ide- 
alului de perfecţiune. Astfel, în nici o etapă a evoluției normale 
idealul nu este atins, dar diversele lui aspecte separate se înfăptu- 

iesc simultan, ceea ce este necesar pentru îmbogățirea experienței 

ființelor aflate în plină dezvoltare şi pentru accelerarea evoluţiei lor. 

E limpede așadar că și evoluția normală se desfășoară pe căi 

diferite, înaintează pe linii paralele. Virtutea specifică a leului este 
curajul, a mielului — blîndeţea, a albinei — simţul comunitar etc. 
Chiar şi în limitele aceleiași specii, mai ales la agenți cu o indi- 

` vidualitate pregnantă, cum ar fi oamenii, dezvoltarea are loc pe 
mai multe căi diferite. Așa se explică multiplicitatea codurilor 
morale ale diferitelor popoare, caste, clase şi chiar ale unor per- 
soane singulare. Această problemă importantă va constitui tema 
capitolului următor. 

Situaţia se complică şi mai mult prin aceea că evoluția se 
desfășoară pe calea căutării libere a formelor de viață mai com- 
plexe și prin intermediul unei creaţii libere. De aceea, pe lîngă 
multiplele linii ascendente sînt posibile şi traiectorii ale evoluţiei 
care o deviază sau duc la o fundătură din care nu se poate ieși fără 
eforturi considerabile. Nu numai atît: evoluția, cum s-a mai i spus, 
poate urma şi o cale descendentă care o îndepărtează de la Împă- 
răția lui Dumnezeu. Nu este exclus ca evoluţia să ia forma unei 
lupte conștiente sau instinctive împotriva lui Dumnezeu şi a valo- 
rilor Împărăției Lui. Destinată să potenţeze forțele şi capacităţile 
ce contribuie la creșterea răului, această evoluţie poate fi numită 
satanică. Contele E. N. Trubețkoi vede în fiecare ființă un chip 
diurn sau unul nocturn: ţipătul metalic al bufniței, urletul prelung 
al lupului şi miorlăitul unui cotoi îndrăgostit pe acoperiș — spune 
el — sînt percepute ca întuneric sonor; şi invers: „imnul solar al 
cocorului““ exprimă „triumful soarelui de amiază“!0. 

De latura întunecată a vieţii naturii ține, de pildă, ee bizare 
cucului. Masculul şi femela se remarcă printr-un apetit sexual 
exacerbat. Femela se dă cîtorva masculi la rînd. Ea însăși nu 
` clocește, ouăle depunîndu-le în cuibul altor păsări. Toată grija ei 

maternă se reduce la „vizitarea“ cuibului unde și-a depus ouăle şi 
la izgonirea din acesta a unor pui aparținînd stăpînilor lui. Puiul 
de cuc este atît de lacom încît părinții lui adoptivi nu sînt în stare 
să procure hrana în cantitate suficientă pentru întreaga familie. 
` Agresiv, puiul de cuc își însuşeşte cea mai mare parte a hranei, 
încît puii stăpânilor slăbesc Şi adesea mor de foame. Mai mult, 
puiul de cuc se vîră sub ei, îi răstoarnă pe septe $i îi aruncă ă din 
cuib!!. 
Unele specii de păianjen- manifestă un soi de aie dans 
l'amour”, comportarea lor semănînd oarecum cu cea a Cleopatrei: 
după împerechere, femela devorează masculul, dacă acesta nu se 
grăbeşte să plece. Termitele au moravuri și mai odioase. Viaţa lor 
comunitară este extrem de complexă și uimitor de raționalizată. 
Toate funcţiile indivizilor sînt socializate; individul este coborit 
la rang de organ al întregului comunitar, şi nu are, pare-se, ca 


10 E. Trubețkoi, Smisl jizni (Sensul vieții), 1918, p. 138. (N. a.) 
11 A. Brehm, Thierleben, 3-te, Aufl. Bd. 5, p. 79. (N. a.) 
12 Ură în iubire — în franceză în original. (N. t.) 

atare, nici o valoare. Așa, de pildă, atunci cînd într-o colonie se 
află un număr prea mare de soldaţi, o parte din ei încetează să 
primească hrană și mor de foame. Dacă ei se luptă cu dușmanii 
pătrunși în colonie și există pericolul înfrîngerii, muncitorii astupă 
intrările și îi condamnă pe intruși la pieire. Regina termitelor, 
grasă şi imobilă, îşi depune necontenit, zi și noapte, ouăle, cu frec- 
venta de un ou pe secundă, iar muncitorii o hrănesc de asemenea 
fără încetare. Atunci cînd fecunditatea ei diminuează, muncitorii 
nu o mai hrănesc, ea moare, şi trupul ei este devorat de congeneri. 
Există o specie de termite în cadrul căreia o parte din larve este 
folosită ca hrană pentru restul membrilor comunităţii: aceste larve 
cu piciorușele roase, condamnate la imobilitate, se îngrașă şi ser- 
vesc drept carne vie, utilizată ca rezervă de hrană (vezi excelenta 
carte Viaţa termitelor de Maeterlinck, scrisă pe baza foarte multor 
investigaţii științifice). 

Organizarea rațională a vieţii, hărnicia, supunerea smerită fată 
de întregul comunitar iau uneori forme dezgustătoare, dar nu mai 
puțin dezgustător este modul de viață adoptat de ființele care, din 
dorința de a-şi crea condiţiile unei vieți de huzur, aleg calea para- 
zitismului. Trăind pe seama altor organisme, unii paraziți regre- 
sează chiar din punct de vedere anatomic. Așa, de pildă, viermele 
din specia custodelor nu are intestine și nici gură; el absoarbe 
hrana prin toată suprafața corpului; nu are nici aparat respirator, 
nici aparat circulator și nici organe speciale de simţ. În schimb, 
este înzestrat din belșug cu organe sexuale deopotrivă de femelă 
şi de mascul, fiind hermafrodit; viața lui se rezumă, pare-se, la 
nutriția excesivă, pe socoteala altuia, și la producerea, în cantități 
imense, a secreției sexuale. 


Capitolul V 


Pluralitatea codurilor pont: e şi 
unitatea moralității 


1. TIPURILE DE ABATERE DE LA IDEALUL 
PERFECȚIUNII ABSOLUTE 


Ascensiunea către Împărăţia lui Dumnezeu prin evoluţia nor- 
mală se desfăşoară pe o mulţime de linii paralele, deoarece în 
comportamentul lor ființele se călăuzesc nemijlocit nu după un 
ideal, ci după un grup sau altul de valori, ales preferenţial. Așa se 
face că fiecare specie de ființe are propriul ei cod de conduită. Cu 
cît este mai înaltă treapta de dezvoltare, cu atît este mai mare 
gradul de individualizare a fiinţelor. În cazul omului această treap- 
tă este atît de înaltă încît nu numai omenirea în ansamblu, ci și 
fiecare popor, fiecare epocă istorică și chiar grupul social își au 
propriul lor cod moral. Fiecare cod în parte reprezintă un fragment 
din întregul perfecțiunii absolute, substituirea idealului unitar prin 
unul parţial. În Etica sa, N. Hartmann a descris exact percepţia 
redusă a valorilor, cunoaşterea fragmentară a binelui şi răului, care 
` sînt inerente omului și care conduc inevitabil la pluralitatea 
codurilor de morală. El vorbeşte de morala curajului, mîndriei, 
smereniei, de morala puterii, frumosului, compasiunii etc. Și în 
interiorul fiecărui sistem etic autorul dezvăluie deosebiri cum ar 
fi, de exemplu, subordonarea față de autoritate la unii, căutarea pe 
cont propriu a adevărului la alții etc. (Ethik, pp. 142, 34, 36). Ideii 
„de evoluţie normală îi corespund perfect numai codurile parţiale 

de morală a căror deficiență rezidă în incompletitudine și unilate- 
ralitate. Persoana care se conduce după un asemenea cod nu neagă 
valorile care rămîn în afara lui, ci pur și simplu nu-și dă seama de 
“existenţa lor sau, cunoscîndu-și limitele, nu se străduiește să-și 
asume obligaţia de a le înfăptui, dar îi laudă și respectă pe cei care 
o fac. O morală de acest fel poate fi ilustrată prin codul bisericii 
catolice și ortodoxe, destinat mirenilor, care se deosebește de 
codul vieţii monahale cu exigenţele lui severe cum ar fi renunţarea 

totală la proprietatea personală, celibatul, restricțiile alimentare 
riguroase. Mirenii, la rîndul lor, admiţînd drept ideal îndeplinirea 
codului general de morală creștină, își elaborează de fapt o mul- 
time de coduri mai speciale în funcţie de apartenenţa de castă sau 
de clasă — nobil, negustor, preot, muncitor etc. — și în funcţie de 
profesie: medic, ofițer, pedagog. Fiecare grup pune în prim-plan 
valori diferite și în acelaşi timp obligaţii diferite; datorită carac- 
terului limitat al puterilor umane, nici măcar virtuțile general-uma- 
ne nu sînt cerute cu aceeași insistență de diferitele grupuri sociale. 

Diferența între codurile morale se conturează și mai clar în 
cazul diverselor naţiuni și state, chiar dacă ele aparţin aceluiași tip 
de cultură. Dar nici în acest caz diferențele nu duc la ruptură cîtă 
vreme dragostea sporită pentru propriul popor nu exclude con- 
știința datoriei de a prețui laturile pozitive ale vieții altui popor 
sau, cel puţin, de a nu-i dăuna acestuia. - 

Nu se poate totuși să nu recunoaştem faptul că morala guver- 
nată de coduri parțiale implică totdeauna pericolul subminării 
relaţiilor de prietenie între popoare. Atunci cînd din idealul uni- 
tar, armonios integrat, se dislocă o latură sau alta, sînt greu de evi- 
tat denaturările lui parţiale. Ele constau în nesocotirea rangului 
valorilor, în negarea unor valori pozitive și chiar în aprecierea 
unor valori negative drept pozitive, respectiv în substituirea bine- 
lui prin rău. Astfel, codul moral al cavalerului medieval preco- 
nizează duelul în caz de ofensă; dacă însă ofensatorul s-ar ruşina 

„de fapta lui, s-ar căi și ar cere scuze, ar provoca disprețul cama- 
razilor săi şi ar fi nevoit să-și părăsească anturajul, chiar dacă 
atitudinea sa a izvorît nu din laşitate, ci din recunoașterea moral- 
mente motivată a propriei vinovăţii. Aici suveranitatea orgolioasă 
a individului care nu-și revocă deciziile și faptele este considerată 


necondiționat o valoare pozitivă şi se bucură de o mai mare pre- 


tuire decît depășirea de sine în numele legii morale. 

Unul din codurile de acest gen este remarcabil descris de 
L. Tolstoi în Anna Karenina: „Vronski îşi orînduise viaţa în chip 
fericit; îşi întocmise un cod personal de reguli de viață care sta- 
bileau limpede şi indiscutabil ceea ce se cădea și ceea ce nu se 
cădea să facă. Acest cod, ce-i drept, cuprindea un cerc foarte res- 
trîns de comportări: dar, în schimb, ele erau strict definite. Cum 
nu avusese prilejul să iasă din cercul acestor reguli, în orice împre- 
jurare se găsea, el nu șovăia nici o clipă, știa totdeauna ce avea de 


vă îi das 


e 


Inny 


100 aN N. O. LOSSKI. 


făcut. Aceste reguli stabileau în mod categoric că datoriile de la 
jocul de cărți trebuie plătite, fie şi unui măsluitor, iar datoria de la 
croitor putea să mai aştepte, că minciuna nepermisă faţă de bărbat 
este îngăduită faţă de femei, că nu se cade să înșeli pe:nimeni, 
afară de soț... că poţi să insulți, însă nu trebuie să ierți nici cea 
mai mică jignire și așa mai departe. Regulile acestea puteau fi lip- 
site de logică, rele, dar nu mai erau discutate și, pi Se; 
Vronski se simţea liniștit și putea să-și țină capul sus.“ 

În cazul codurilor denaturate trebuie făcută o deosebire între 
denaturarea sferei și cea a conţinutului. Denaturarea sferei constă 
în aceea că îndatoririle morale determină numai atitudinile față de 
un anumit cerc de oameni: de pildă, față de membrii propriei fa- 
milii, ai propriului popor, față de propria religie; aceste îndatoriri 
se suspendă în relaţiile cu celelalte categorii de oameni. Astfel, în 
contextul naționalismului șovin exacerbat, dragostea pentru pro- - 
priul popor se exprimă. nu atît prin trăirea sentimentelor pozitive 
față de acesta, cît prin ura față de'alte etnii. În Europa s-au inten- 
sificat asemenea stări de spirit sub ochii noştri. Dezintegrarea 
Europei în grupuri izolate, opuse unul altuia, a început să ia locul 
solidarităţii culturale a omenirii. Totodată, au devenit admisibile 
şi chiar lăudabile fapte ca tăinuirea descoperirilor ştiinţifice pen- 
tru asigurarea de avantaje propriului popor, ignorarea meritelor 
culturale ale altora, includerea în manualele școlare a unor infor- 
maţii care incită la ură sau dispreț față de alte popoare, tolerarea 
` şi chiar încurajarea organizaţiilor teroriste a căror acţiune este în- 
dreptată împotriva guvernului altui popor etc. În atmosfera unor 
asemenea stări de spirit masificate avem nevoie de o sensibilitate 
morală excepţională ca să percepem răul pe care-l constituie ura 
faţă de oameni aparținînd altor rase ori altor state. Ioana d'Arc era 
cu adevărat o sfîntă: săvîrşind acte eroice de patriotism în timpul 
războiului, ea manifesta în același timp dragoste față de dușmani. 

Un exemplu de denaturare a sferei ni-l poate oferi încercarea 

lui Aristotel de a justifica sclavagismul. El afirmă că sclavul este 
proprietatea unui alt om, adică o unealtă a activităţii practice. 
“Stagiritul încerca să demonstreze justețea unei asemenea relații 
între oameni în felul următor: omul este compus din suflet şi corp; 


1 L. Tolstoi, Anna Karenina, Editura Minerva, BPT, 1972, vol. II, 
pp. 104-105. (N. t.) 

în mod natural și îndreptăţit, sufletul trebuie să domine corpul. 
Această regulă poate fi transferată și în domeniul relațiilor inter- 
umane: există oameni a căror menire principală constă exclusiv 
în utilizarea forței fizice, iar cu rațiunea, pe care personal n-o 
posedă, ei intră în contact numai în măsura în care trebuie să 
înțeleagă ordinele; astfel de oameni sînt sclavi prin natura lor; 
pentru ei este mai bine să fie subordonați; folosul adus de ei se 
deosebeşte prea puţin de utilitatea animalelor domestice, căci 
ambele categorii de viețuitoare contribuie prin corpul lor la procu- 
rarea celor necesare existenței: De altfel, spune mai departe 
Aristotel, au dreptate în parte şi cei ce condamnă sclavagismul: 
cuvintele „sclav“ şi „Stare de sclav“ au o dublă semnificație, de- 
semnînd nu numai sclavia din natură, ci şi sclavia datorată 
prescripției convenționale a legii, în virtutea căreia cei învinși 
devin sclavii învingătorului. Aristotel atenuează însă și acest con- 
venţionalism, precizînd că superioritatea în război se obține prin 
vitejie; aceasta conferă dreptul la supremație. Dar în același timp 
el este de acord cu cei care susțin ideea războiului drept și recu- 
noaşte faptul că în urma acestui tip de război pot uneori să devină 
sclavi oameni de cea mai nobilă spiță. Ținînd cont de această rea- 
litate, unii gînditori ajung la convingerea că numai barbarii pot fi 
transformați în sclavi. ,,... Și toți cîți cred așa cercetează numai 
despre sclavul din natură, după cum am vorbit la început, căci este 
necesar — zic ei — a fixa oarecari deosebiri între cei care sînt 
sclavi oriunde și alţii cari nu sînt nicăieri. "2 

După cum reiese, Aristotel a început să elaboreze conceptul 
„sclav din natură“ cu scopul de a justifica sclavagismul din punct 
de vedere juridic. S-a dovedit însă că nu există o relaţie necesară 
între sclavia juridică şi cea morală. În încheiere el a ajuns la o for- 
mulare a adevărului care ar fi putut servi, după toate aparențele, 
drept temei al unei condamnări categorice a sclavagismului: 
într-adevăr, dacă un om de nobleţe morală îşi păstrează demnitatea 
lăuntrică chiar avînd statutul juridic de sclav, această stare de lu- 
'cruri nu ne poate lăsa indiferenți: trebuie să avem grijă ca poziția 
lui socială să corespundă naturii sale spirituale; dacă însă omul se 
dovedeşte sclav în plan moral datorită aservirii trupului său şi 


2 Aristotel, Politica, Ed. Cultura Naţională, Cartea I, p. 30. 

patimilor sale ori din cauza propriei rațiuni deficitare, coborîrea 
lui la statutul de lucru va conduce, în majoritatea cazurilor, la o 
degradare și mai mare a naturii sale spirituale. Aristotel n-a mers 
însă prea departe în dezvoltarea acestor considerații și a intrat în 
istoria doctrinelor sociologice ca apologet al sclavagismului. 
Conceptul de „sclav din natură“, elaborat de el, s-a păstrat nu 
numai în cultura antică, dar a fost transferat și în gîndirea creștină 
unde, în asociere cu dogma păcatului originar, a fost folosit pen- 
tru justificarea sclaviei juridice statuate, deși între aceasta şi 
sclavia morală nu există nici o legătură necesară. 

Exemple surprinzătoare de distorsiune a conținutului moralei 
pot fi întîlnite în codurile religiilor necreştine. Așa, de pildă, budis- 
mul asimilează răului orice existență personală și aproape întrea- 
ga existență universală. Motiv pentru care în concepția budismului 
un comportament just constă în anihilarea voinţei de a trăi, în dis- 
trugerea existenței personale și în participarea la aneantizarea 
lumii. Compatibilă cu o asemenea viziune, iubirea se reduce la 
compasiune, adică la abținerea de a pricinui suferințe altor ființe și 
la ajutorul acordat în vederea eliberării lor de suferințe. Forma 
supremă de iubire — deplina recunoaștere a personalităţii celuilalt 
în concreteţea lui specifică şi participarea la sporirea individu- 
alității, la afirmarea creatoare și potențarea conţinutului ei — nu 
este considerată benefică în perspectiva doctrinei care își propune 
aneantizarea lumii. 

Studiul etnografic al vieții popoarelor primitive şi a popoarelor 
ce aparțin unor arii culturale diferite de a noastră oferă cu deose- 
bire exemple de moravuri inacceptabile din punctul de vedere al 
moralei creştine?. 

Să luăm ca exemplu o singură serie de fapte care exprimă ati- 
tudinea diferitelor popoare faţă de actul uciderii. 

După cum remarcă Westermarck, cei care nu fac parte din 
tribul propriu sînt considerați dușmani, și uciderea lor este salutară. 
Unele triburi ca, de pildă, cele din arhipelagul Malaysia, nu ac- 


3 Westermarck E., Ursprung und Entwicklung der Moralbegriffe, 2 Bd. 
1907; Levy Bruhl L., Les fonctions mentales dans les sociétés inférieures; La 
mentalité primitive; L'âme primitive. Cathrein V. S. J. Die Einheit des sittlichen 
Bewusstseins der Menschheit. Eine ethnographische Untersuchung, 3 Bd. 1914. 


(N. a.) 

ceptă căsătoria bărbaţilor lor dacă aceştia nu au ucis cel puţin un 
dușman. La majoritatea indienilor din America de Nord respectul 
maxim este acordat omului care a scalpat cel mai mare număr de 
capete. Uluitoare sînt mai ales moravurile legate de atitudinea față 
de părinții bătrîni, față de bolnavi şi nou-născuţi. La chinezi, 
egipteni, greci, romani, la popoarele creştine precum și la o seamă 
de popoare primitive, uciderea tatălui sau a mamei este apreciată 
drept cea mai mare crimă. Dar sînt și seminţii, mai ales din cate- 
goria triburilor de vînători nomazi, care au obiceiul de a-i omori 
sau a-i lăsa în voia soartei pe părinţii ajunși la bătrîneţe: bătrînii 
înșiși, victime ale unei asemenea cruzimi, consimt la acest obicei. 
În Melanesia bătrânii sînt îngropați de vii. La fidjieni, după repe- 
tatele rugăminţi ale părinților de a-i înmormînta, fiul îl sărută pe 
tatăl său, îl jeleşte şi îi îndeplinește dorința. La alte popoare pă- 
rinţii, în loc să fie înmormîntaţi, sînt mîncați. Aflîndu-se într-o 
situație extremă din cauza bătrîneții, bolii sau a unor calamități 
ruinătoare, ciuccii ajung uşor la renunțare la viață; pentru înde- 
plinirea intenţiei lor, ei strîng laolaltă pe toți cunoscuții și pe toate 
rudele, stau de vorbă cu ei şi, la un moment dat, fac semn de a fi 
ucişi cu un cuţit pregătit dinainte, cu o lance sau prin strangulare 
cu o frînghie. Sînt cazuri cînd uciderea unui nou-născut este con- 
siderată la mai multe popoare primitive drept o datorie: de pildă, 
sînt omorâţi sluţii, bolnavii, copiii care, după unele indicii, sînt 
socotiți aducători de nenorocire (gemenii născuţi cu dinţi). La - 
unele triburi din America, Polinezia, se practică obiceiul de limi- 
tare a numărului de copii: în Australia sînt lăsaţi să crească de 
regulă doi băieți şi o fată, iar ceilalți nou-născuţi sînt omoriți. În 
Sparta, la Roma, practica uciderii celor slabi şi a copiilor născuți 
cu malformații era, după cum se ştie, legalizată. 
Pluralitatea codurilor moralei trece adeseori drept dovadă a 
justeţei relativismului etic, care neagă deopotrivă existența binelui 
„moral absolut şi unitatea moralei. Cu alte cuvinte, adeptul rela- 
tivismului etic afirmă că deosebirea și chiar opoziţia ce apar în 
aprecierea etică din punctul de vedere al diferitelor popoare, epoci, 
caste, clase etc. sînt pe deplin legitime, deoarece nu există şi nu 
poate exista un punct de vedere situat deasupra orizontului limi- 
tat al acestor categorii de oameni. Ne vom strădui acum să demon- 
străm că lucrurile nu stau așa şi că pluralitatea codurilor morale 
este sii cu unitatea moralității. În același timp însă, lăsăm 

provizoriu la o parte comportamentul numit mai sus satanic, care 
va fi Aur; într-un: moito] i ae | 


2. UNITATEA MORALITĂȚII - 


În pofida pluralităţii codurilor de morală, etica poate stabili 
finalitatea comună a comportamentului tuturor ființelor și un sis- 
tem unitar de valori (vezi N. Hartmann, Etica). | l 

În capitolul „Idealul perfecțiunii absolute“ această finalitate a 

fost abordată ca plenitudine absolută a existenței în Împărăţia lui 

Dumnezeu. Aici vom supune analizei exemplele citate vizînd 
deosebirile codurilor de morală pentru a înțelege în ce fel, dinco- 
lo de această varietate, moralitatea își păstrează totuși un caracter 
unitar. 

Să ne amintim mai întîi -că -o seamă sei badani morál se 
prezintă ca părți distincte ale comportamentului cu desăvârşire uni- 
tar, respectiv ca fragmente diferite ale unuia și aceluiași întreg. În 
acest context, dezvoltarea moralei tinde să se elibereze de incom- 
pletitudinea și unilateralitatea fiecărui cod în parte prin inserarea 
în conținutul comportamentului a valorilor omologate deja de alte 
coduri. Un exemplu elementar de incompletitudine a codului îl 
constituie aplicarea unor reguli de conduită morală doar în cadrul 
unui cerc de persoane, cum ar fi membrii propriei familii, ai pro- 

priului popor etc.; în acest caz, sarcina dezvoltării morale rezidă 
în lărgirea cercului de ființe faţă de care atitudinea binevoitoare 
devine obligatorie. 

Codurile morale a căror imperfecţiune constă deopotrivă în 
incompletitudine și în contrazicerea idealului de perfecțiune abso- 
lută reprezintă un subiect de cercetare mai dificil. La o examinare 
atentă însă, aceste coduri se dovedesc a fi și ele doar trasee întor- 
tocheate ale căror devieri se datorează unor circumstanţe tempo- 
rare. În condiţiile accentuării insistente pe o anume valoare, 
conștiința limitată a valorilor conduce la supralicitarea semnifi- 

“caţiei acesteia, și deci la deformarea idealului de comportament. 
Astfel, la un popor primitiv, înconjurat de triburi războinice și în 
absența unor relaţii dezvoltate cu acestea, orice străin de alt neam 
este considerat dușman, iar prețuirea vitejiei este direct propor- 
țională cu numărul de scalpuri etalate. Concentrarea tuturor pu- 

terilor sufletești, de altfel limitate, în slujba propriului trib se 
însoţeşte, natural, cu o cecitate faţă de valorile vieții altor triburi, 
şi nu cu negarea ei deliberată, așa cum, de pildă, se observă din 
regulile de ospitalitate întâlnite chiar la cele mai războinice triburi. 
Unele popoare de cultură avansată, cum ar fi de exemplu grecii, 
care au creat mari opere de artă şi au dezvoltat o viaţă intelectuală 
şi socială complexă, erau încredințate, în lupta lor cu barbarii, că 
au dreptul să-i folosească în calitate de sclavi, ca mijloc de propă- 
şire somptuoasă a propriei culturi. Întreaga rînduire a vieții gre- 
cilor antici era atât de strîns legată de instituţia sclavagismului încît 
abolirea lui bruscă ar fi dus la distrugerea marilor valori spirituale, 
vitale nu numai pentru grecii de atunci, dar şi pentru noi, cei de 
astăzi. De aceea nu'este nimic surprinzător în faptul că Aristotel, 
filozoful cu vederi foarte largi, considera imposibilă renunțarea la 
această instituție ŞI stăruia în căutarea dovezilor care s-o justifice. 
Am văzut însă că noțiunea de „sclav din natură“, elaborată de el, 
nu legitimează de fapt sclavagismul din punct de vedere juridic. 
În măsura în care Stagiritul se referă la cazurile de război nedrept, 
de posibilă înrobire a oamenilor nobili, în măsura în care socotește 
că oamenii subdezvoltaţi din punct de vedere moral sînt sclavi în 
toate împrejurările vieții, iar oamenii cu spirit nobil nu devin 
sclavi în nici o situaţie, el'se arată, prin tot acest şir de argumente, 
a avea o conştiinţă morală asemănătoare cu a noastră: la vederea 
sclaviei el are mustrări de conștiință, dar mintea lui nu găseşte o 
formulă care să exprime exact atitudinea sa față de această insti- 
tuţie.. Credem că Aristotel ar fi găsit formula potrivită dacă ar fi 
recunoscut în mod sincer că sclavagismul este un rău, dar că 
abolirea lui ar fi fost un rău și mai mare; de aceea el trebuie tole- 
rat un timp, ca un rău mai mic. Ecoul larg al unei asemenea idei 
ar fi dus la ameliorarea situației sclavilor, la apărarea lor, prin lege, 
de arbitrariul stăpinilor și, în cele din urmă, la desfiinţarea scla- 
vagismului. 

Alegerea corectă a inis dž Ba dit este determinată nu 
numai de rangul valorilor destinate realizării, ci și de forța lor de 
afirmare. Teoria privind distincţia între rangul valorilor şi forța lor 
de afirmare a fost elaborată de N. Hartmann în Etica sa. Potrivit 
acestei teorii, valorile superioare depind de cele inferioare: de 
pildă, activitatea științifică, creaţia artistică, apărarea eroică a 
patriei în timpul războiului etc. depind de sănătatea fizică, de cali- 

tatea alimentaţiei etc. Rangul valorii este atestat prin merit în cazul 
realizării ei (fapte eroice) şi printr-o ușoară mustrare de conștiință 
(sau chiar prin absenţa acesteia) în cazul neîmplinirii valorii 
respective. In ce priveşte forța de afirmare a valorii, ea este deter- 
minată de gravitatea răului la care dă naștere nerealizarea ei; ast- 
fel, subalimentaţia poate genera boli, uneori mortale, şi totodată 
face imposibile activitatea intelectuală, actele de eroism etc., dar 
conservarea vieţii biologice ca atare nu reprezintă nicidecum un 
bun suprem. 

Ținînd seama de această corelaţie între rangul valorii și forța 
ei de afirmare, vom încerca să ne punem în locul sălbaticilor, să 
le înțelegem viața și comportamentul: „Cînd un sălbatic bătrîn 
începe să realizeze că devine o povară pentru ginta lui“, spune 
Kropotkin, „cînd în fiecare dimineaţă observă că porţia lui de 
mîncare este luată de la gura copiilor care, departe de a avea stoi- 
cismul părinţilor, încep să plîngă din cauza foamei; cînd zilnic 
tinerii sînt nevoiţi să-l transporte pe umerii lor de-a lungul 
malurilor stîncoase sau prin junglă — sălbaticii nu dispun de 
cărucioare pentru bolnavi şi nici de îngrijitori care să le împingă 

— atunci bătrînul începe să repete o vorbă pe care o au pînă în 
zilele noastre țăranii bătrîni din Rusia: « T răiesc pe spinarea altuia, 
e vremea să dau în primire!» Zis şi făcut. În asemenea împrejurări 
el procedează precum soldaţii. Atunci cînd salvarea detașa- 
mentului depinde de înaintare, iar soldatul nu mai poate merge și 

"ştie că dacă rămîne pe loc îl așteaptă moartea, se roagă de pric- 
tenul său cel bun să-i facă un ultim serviciu înainte de plecarea 
detașamentului. Și iată că prietenul, cu mîini tremurînde, îşi des- 
carcă arma în trupul neputincios. Așa procedează şi sălbaticii. 
Sălbaticul bătrîn își doreşte moartea, el însuși insistînd ca această 
ultimă datorie faţă de neamul său să fie îndeplinită.“ (114) La 
reproșul europenilor, hotentoții răspund că, dimpotrivă, cruzimea 
este de partea acestora fiindcă prelungesc viaţa unui bătrîn care 
şi-a pierdut capacitatea de a se mișca, suferă, tremură de frig; ci 
spun că bătrînul trebuie, din compasiune, să fie ajutat să moară 
(Chatrein, I, 16; Westermarck, I, 326). Dar, după cum remarcă 
Kropotkin, „sălbaticii detestă atît de mult să recurgă la vărsarea 
de sînge în alte împrejurări decît pe cîmpul de luptă, încît nici în 
asemenea cazuri nu făptuiesc omorul direct, folosind tot soiul de 
căi ocolite pe care europenii nu le înțelegeau și le interpretau în 

mod eronat. Bătrînul care s-a decis să moară este de regulă aban- 
donat în pădure, unde i se aduce din rezervele comune o cotă-parte 
mai mare decît cea obișnuită. Li s-a întîmplat de atîtea ori și echi- 
pelor de exploratori să procedeze la fel pe timpul expediţiiior la 
Polul Nord, atunci cînd nu mai puteau transporta un coleg bolnav. 

«Tată provizia ta. Încearcă să rezişti cîteva zile. Cine ştie, poate va 
veni de undeva un ajutor »“ (115). 

La popoarele primitive, dit pentru copii nu este mai 
mică decît la popoarele civilizate, şi totuși mai multe dintre ele 
practică pruncuciderea. ,„Aminteam de aleutul care este în stare să 
rabde de foame zile și chiar săptămîni de-a rîndul pentru ca întrea- 
ga hrană să revină copilului său; de mama boșimană care acceptă 
robia numai pentru ca să nu fie despărțită de copilul ei. Am putea 
umple multe pagini cu descrierea relaţiilor realmente tandre, care 
există între sălbatici şi odraslele lor. În jurnalele de călătorie 
întîlnim la tot pasul'asemenea fapte. Unul consemnează dragostea 
duioasă a mamei, altul povesteşte despre un tată care străbate în 
goană pădurea, purtînd în spate copilul care fusese muşcat de 
șarpe; un misionar descrie disperarea părinţilor care erau cît pe-aci 
să-și piardă copilul, dar pe care el l-a salvat; sau aflăm că o mamă 
sălbatică îşi alăptează de regulă copilul pînă la vîrsta de patru ani 
şi că pe arhipelagul Hebrides există obiceiul ca în cazul morţii, 
mai ales a copilului îndrăgit, mama sau mătușa lui sargi punä capät 
zilelor ca să aibă grijă de el în lumea de dincolo etc.“ 

„Astfel de fapte sînt evocate din belşug, așa încît, atunci cînd 
constatăm că aceiaşi părinți iubitori practică infanticidul, trebuie 
să recunoaştem că o asemenea cutumă (indiferent de variantele ei 
ulterioare) s-a format sub imperiul necesității, ca rezultat al sim- 
tului datoriei față de neam şi penyu crearea conditiilor de în- 
treținere a unor copii în creștere.“ „Cu toate acestea, populațiile 
primitive | nu sînt în stare să-și crească toți copiii, ceea ce îi obligă 
să recurgă la infanticid. Părinţii se supun acestui obicei călcîndu-și 
pe inimă şi cu prima ocazie recurg la tot felul de compromisuri 
' pentru salvarea vieţii pruncilor. După cum remarca admirabil pri- 
etenul meu J-J. E. Reclust, ei născocesc împărţirea zilelor în faste 

şi nefaste tocmai pentru a cruța măcar viața copiilor născuţi sub 


4 J-J. E. Reclus (1830-1905) — geograf şi sociolog francez. (N. t.) 

semnul norocului; încearcă să amîne actul uciderii pentru cîteva 
ceasuri, spunînd după aceea că dacă pruncul a supraviețuit o zi și 
o noapte, înseamnă că este hărăzit vieţii normale. Li se pare că aud 
strigătele copiilor, venite din pădure, și le interpretează ca pre- 
vestind o nenorocire pentru întreaga comunitate; lipsiţi însă și de 
specialişti în domeniul « producţiei de îngeri păzitori » şi de creșe 
care să le adăpostească pruncii, părinţii: se cutremură la gîndul 
îndeplinirii implacabile a verdictului neîndurător, şi de aceea pre- 
feră curmării violente a vieţii copilului abandonarea lui în pădure“ 
(123, vezi Westermarck, I, 334). 

„Westermarck menţionează faptul că numeroase popoare primi- 
tive nu practică infanticidul şi condamnă acest obicei. Mai mult, 
chiar şi triburile la care el se întîlneşte realizează frecvent că re- 
prezintă un rău şi au mustrări de conștiință. La o serie de seminții 
uciderea nou-născuților este admisă doar pînă la vîrsta de o lună; 
dacă trece cu bine peste această limită, viața copilului. este de 
regulă salvată, urmînd a fi ocrotită cu o dragoste excesivă, ceea ce 
implică mari privațiuni din partea adulților (1, 337—339). 

„ Conflictul î între rangul valorilor şi forța lor de afirmare explică 
şi canibalismul. „Majoritatea sălbaticilor“, spune Kropotkin, „sînt 
nevoiţi uneori să se hrănească cu hoituri complet putrezite, iar în 
lipsa totală de alimente unii dintre ei ajungeau să răscolească 
mormintele și să se hrănească cu cadavre omeneşti chiar pe tim- 
pul epidemiilor.“ Pe timp de foamete completă pînă și europenii 
recurgeau uneori la canibalism. „Nu-i de mirare că același lucru 
îl fac şi sălbaticii. Chiar şi astăzi, ei sînt nevoiţi, din cînd în cînd, 
să mănînce cadavrele morţilor lor, iar altădată erau siliţi în aseme- 
nea cazuri să-i sacrifice în chip de hrană pe muribunzi. Bătrânii 
mureau atunci convinși că în acest fel aduc neamului lor un ultim 
serviciu. Aşa se explică de ce unele triburi atribuie canibalismu- 
lui o proveniență sacră, ca și cum ar fi fost sugerat de voinţa ı unui 
în at Ceresc, rr! 

Ulterior, canibalismul și-a pierdut caracterul de necesitate 
imperioasă şi s-a transformat în « trăire » superstițioasă. Duşmanii 
trebuiau mâncaţi pentru a li se prelua vitejia; mai tîrziu, în același 
scop erau mîncați doar ochii sau inima dușmanului. Totodată, în 
mediul altor triburi care au ajuns šă aibă o preoțime numeroasă și 
au format o mitologie ramificată, au fost născociţi zeii răi, însetaţi 
de sînge omenesc — motiv pentru care preoţii cereau jertfe 

omeneşti întru înduplecarea zeilor. În această fază religioasă a 
existenţei sale, canibalismul a atins forme dintre cele mai revol- 
tătoare“ (117 și urm.). i ; 

Ne apropiem astfel de abordarea unei alte surse importante de 
diferențiere a codurilor morale: concepția asupra lumii, reprezen- 
tările şi teoriile privind. structura universului, mijloacele de 
realizare a scopului, consecințele faptelor etc. sînt extrem de diver- 
sificate la diferitele popoare. Devine astfel de înțeles că adesea o 
faptă în care noi vedem doar expresia egoismului şi cruzimii 
reprezintă, în mintea omului primitiv, o măsură drastică luată spre 
binele celui care suferă de pe urma ei — un fel de operaţie chirur- 
gicală care restabilește sănătatea. Tribul mongol nakka, de pildă, 
are obiceiul să ucidă o parte din nou-născuții de gen feminin pen- 
tru a-i obliga, cu proxima ocazie de reincarnare, să revină pe pă- 
mâînt în chip de băiat (Westermarck, I, 336). La nașterea gemenilor, 
unele triburi care n-au posibilitatea să-i crească pe amîndoi deo- 
dată îl omoară pe unul dintre ei, consolîndu-se cu gîndul că, poate, 
va fi născut din nou de aceeaşi mamă (Levi-Bruhl, Les fonctions 
mentales, 405). 

Obiceiul de a mînca rudele ajunse la bătrânețe este considerat, 
la unele triburi, un „procedeu. sacru“ avînd drept scop apărarea 
trupului acestora de viermi sau de profanarea cadavrelor lor de 
către dușmani. Unele triburi împărtășesc credința că în viața de 
apoi omul se folosește de calităţile spirituale și corporale pe care 
le avea în ajunul morţii; de aceea, membrii vârstnici ai familiei sînt 
omorâţi înainte de a intra în faza decrepitudinii (Westermarck, I, 
327); ei înşişi îşi exprimă dorința de a „schimba clima“ (Chatrein, 
I, 16). 

Doctrina budistă, conform căreia viața individuală, ca de alt- 
fel orice existență a universului, reprezintă un rău, este însoțită de 
morala compasiunii faţă de toate ființele vii; în linii mari, aceasta 
seamănă cu conștiința morală creştină. Cecitatea în fața aspectelor 
pozitive ale existenţei individuale și universale, provocată de 
concentrarea excesivă a atenţiei asupra suferințelor fizice și carac- 
terului efemer al existenţei în împărăţia psihomaterială, subminea- 

ză cea mai rafinată și sublimă latură a moralei — anume aportul ei 
la înflorirea creaţiei care întruchipează valorile absolute din viața 
pămînteană. Descoperirea acestei surse de diferenţiere între co- 
durile morale europene şi cele budiste ne îndreptățește să afirmăm 


110 A . „n — N.O. LOSSKI 


că din ea nu decurge relativitatea moralității: lărgirea orizontului 
trebuie să ducă la apropierea celor două tipuri de coduri. 

Într-o lucrare masivă în trei volume, Unitatea conștiinței morale 
a umanității, bazată pe un bogat material de cercetări etnografice, 
savantul catolic Chatrein ajunge la concluzia că toate ideile morale 
fundamentale cuprinse în decalog reprezintă tezaurul comun al 
întregii omeniri: omorul, adulterul (cu excepţia anumitor cazuri), 
hoţia, falsa mărturie etc. sînt apreciate de toate popoarele drept 
inadmisibile. Studiul unui mare număr de coduri morale oferă un 
material suficient pentru a confirma, pe cale inductivă, unitatea 
conștiinței morale a umanității. Sinceritatea, loialitatea, generozi- 
tatea, ospitalitatea, politețea, gratitudinea etc. sînt considerate pre- 
tutindeni ca determinaţii pozitive ale comportamentului, dar ele 
se manifestă frecvent în forme diferite de ale noastre. Pentru a 
înțelege unitatea moralității este necesar să distingem principiile 
de bază ale comportamentului și aplicaţiile lor concrete, precum 
și consecințele lor diferite, în funcţie de condiţii. În cazul cerce- 
tărilor privind conștiința morală a popoarelor primitive mai este 
necesar să introducem o distincţie între principiile lor morale și 
numeroasele încălcări ale acestora în practică — fapt întîlnit la tot 
pasul şi în comportamentul popoarelor civilizate. Astfel, la multe 
popoare primitive se practică adesea obiceiul de a recurge la min- 
ciună ca mijloc de autoapărare a celor slabi, dar ea este ferm con- 

 damnată atunci cînd aduce prejudicii altuia; tot aşa, invocarea lui 
Dumnezeu ca martor într-o depoziţie falsă este considerată 
deosebit de reprobabilă și pasibilă de pedeapsă, ceea ce arată că 
Dumnezeu este privit ca adversar al minciunii. Deși hoţia, în 
genere, este dezaprobată, nu rareori popoarele primitive se dedau 
la jefuirea albilor civilizaţi, justificîndu-și fapta prin presupusa. 
nedreptate a acestora din urmă, care, în ciuda bogăției lor, se com- 
portă totuși ca avari. În acest caz hoţia ar fi un rău care răscumpără 
un rău și mai mare. 

Cunoașterea normelor morale ale unui popor nu oferă sufi- 
ciente informații privind conștiința lui morală; normele, spune 
Scheler, nu reprezintă faptele de bază ale vieții morale, căci în 
spatele lor se află valorile pe care trebuie să le realizeze. Sînt 
cazuri cînd pentru înfăptuirea uneia și aceleiași valori se reco- 
mandă unor persoane o normă, iar altor persoane o altă normă, 

direct opusă, în funcție de specificul caracterului lor sau de con- 
trastul situației. Porunca: „iubeşte pe aproapele tău ca pe tine 
însuţi“ vizează persoanele egocentrice; există însă și oameni de o 
structură sufletească cu totul diferită, înclinați spre abnegaţia 
desăvîrșită: acestora trebuie să li se adreseze comandantul: „Stră- 
duiește-te să dezvolți un conţinut în forul tău interior ca să ai ce 
oferi şi altora.“ Este în consonanță cu aforismul lui Goethe: „Sieşi 
podoabă, trandafirul este podoaba întregii grădini.“ Deosebirea 
între normele de conduită ale diferitelor popoare este invocată ca 
un argument în favoarea relativismului etic și a scepticismului, dar 
acest argument este superficial, el îşi pierde valabilitatea o dată cu 
o cunoaștere aprofundată a valorilor de care este conștient poporul 
și care servesc drept scop al aspirațiilor lui. Făcînd aluzie la 
Rathenau, Scheler spune că uneori lipsa normei dovedește gradul 
înalt de dezvoltare a unei virtuţi și invers, repetarea obstinată a 
normei indică tendința poporului de a o încălca; de pildă, mono- 
teismul era promovat în mod insistent mai ales în rîndurile 
poporului evreu tocmai datorită înclinaţiei sale irezistibile către 
politeism; sublinierea excesivă a datoriei de a-i respecta pe părinți 
apare acolo unde există tendinţa de a se sustrage autorităţii lor. 
Aşadar, două popoare pot avea acelaşi ideal moral, ceea ce diferă 
e doar exprimarea lui prin norme morale. 

Sînt remarcabile, după Scheler, îndeosebi cazurile în care are 
loc o răsturnare radicală a etosului poporului sub influența desco- 
peririi a noi valori, superioare, de către un geniu moral-religios: 
etosul vechi se relativizează, așa cum s-a întîmplat în urma predicii 
de pe munte a lui Hristos. Dar în același timp se păstrează toate 
regulile care aveau cîndva întîietatea: aşa, de pildă, creștinismul 
recomandă să se răspundă la ofensă şi persecuție nu prin răz- 
bunare, ci prin iertare în numele iubirii; rămîne însă în vigoare 
regula moralei precreştine conform căreia răzbunarea este de 
preferat refuzului ei din motive de cîştig material. Avem de-a face 
cu o serie de valori, evident şi incontestabil diferite ca rang: cîștig 
material — răzbunare a ofensei — iertare în numele iubirii. 

Confruntarea celor două etosuri, care se soldează cu trecerea 
unuia pe planul al doilea, generează situații dramatice dintre cele 
mai tensionate. În poemul ,„Galub“, Pușkin exprimă printr-o imagi- 
ne poetică minunată dezacordul între două sisteme de moralitate. 

Potrivit analizei întreprinse, nici un gen de deosebire între 
codurile morale nu îndreptățește scepticismul şi relativismul etic. 
Oricît de divergente ar fi regulile morale, practicate în diverse 
epoci de diferite popoare ori persoane, ele pot fi toate percepute 
ca trepte diferite ale înaintării către un scop comun sau (în cazul 
cel mai rău) ca abateri de la liniile sinuoase de dezvoltare, linii 
care cel mai adesea sînt determinate de diferite tipuri de conflict 
între rangul valorii și forța ei de afirmare, dar care conduc spre 
același tărîm ontologic și axiologic — pragul Împărăției lui Dum- 
nezeu. Ceea ce face posibilă și necesară elaborarea eticii absolute. 
Expresie conceptuală a ideii de perfecțiune absolută și de scop 
final, această etică ne pune la îndemînă unitatea de măsură abso- 
lută pentru evaluarea morală conștientă a faptelor și proiectelor de 
viitor. Pornind de la atare unitate de măsură, sîntem nevoiţi să 
recunoaştem că în lumea noastră psihomaterială chiar cele mai 
bune fapte conțin în sine un bine parţial; mai jos se situează 
faptele considerate adesea ca lăudabile, dar care în realitate repre- 
zintă doar alegerea unui rău mai mic. Fie el și mic, răul rămîne rău 
şi, de aceea, nu putem să nu fim de acord cu N. A. Berdiaev, care 
şi-a ales drept epigraf al cărții sale Menirea omului fraza din Jur- 
nalul lui Gogol: „Tristeţea provine din neputința de a vedea binele 
în bine.“ | | 

Este îmbucurător însă gîndul că însăși această apreciere tristă 
a existenţei pămîntești izvorăşte din temeiul adînc al moralității 

"comune tuturor oamenilor; deși nu este cunoscut ȘI conștientizat 
în mod universal, acest temei dirijează în ultimă instanţă viaţa 
morală a tuturor popoarelor în toate timpurile. Demonstrația 
unității moralității pe baza comparaţiei faptelor concrete, procedeu 
folosit de Chatrein, are un caracter inductiv. Ea este foarte preţi- 
oasă în lupta cu relativismul etic al adepților pozitivismului, mate- 
rialismului etc., întrucît îl înfrînge pe adversar chiar cu armele lui. 
Dar pe calea acestei demonstraţii, de jos în sus, de la fapte extrem 
de complexe pentru a putea considera completă cunoașterea lor, 
este imposibil să se ajungă la o concluzie absolut validă; ea nu 
poate fi decît mai mult sau mai puțin probabilă. O demonstraţie pe 
deplin convingătoare poate fi obținută numai pe cale speculativă, 
de sus în jos: de la principiile generale privind structura univer- 
sului și a omului spre faptele concrete de comportament. Expu- 
nerea acestei demonstraţii o vom face în cele ce urmează. 

3. CONDIȚIILE MORALITĂȚII ȘI 
ALE EVOLUȚIEI SALE 


Moralitatea presupune o dezvoltare a lumii și a omului, care 
face posibilă opoziţia între comportamentul autentic dezinteresat 
şi comportamentul interesat. În privința acestor condiții, am ofe- 
rit deja clarificările necesare. Rămîne să le rememorăm, să le con: 
fruntăm și să înțelegem cum anume pe baza lor putem deduce cu 
necesitate unitatea moralității şi posibilitatea eticii absolute. 

Prima condiţie de bază a eticii absolute este stabilită de axi- 
ologie. Aceasta arată că orice componentă a lumii implică o anu- 
mită valoare, iar valorile în totalitatea lor nu sînt subiective, ci 
obiective şi generale, adică au semnificaţie pentru orice subiect. 
Există valori pozitive absolute, altfel zis, valori în sine, avînd o 
semnificație universală (obiectivă); ele se autojustifică necondi- 
ționat şi reprezintă deci binele din toate perspectivele, în toate 
privinţele și pentru orice subiect. În afară de acestea, există valo- 
rile pozitive relative, care reprezintă binele doar într-o anumită 
privinţă şi pentru anumiţi subiecţi; în alte privințe și pentru alți 
subiecți o asemenea valoare, luată ca atare, exprimă un rău sau cel 
puțin este legată de rău. Dar valorile în care binele se corelează în 
mod necesar cu răul sînt posibile numai în sfera psihomaterială a 
existenţei, unde agenții sînt relativ izolați unul de altul datorită 
unei închideri în sine într-o măsură mai mare sau mai mică. 

Valorile nu sînt egale între ele: unele se situează pe o treaptă 
mai înaltă, altele pe o treaptă mai joasă; deosebirile de rang sînt 
de asemenea obiective şi general-valabile. În virtutea obiectivităţii 
valorilor, omul este capabil să le conștientizeze şi să le recunoască 
cu aceeaşi certitudine ca şi existenţa, de pildă a florilor, a sunete- 
lor etc. | 

Etica absolută implică î în mod necesar imperativele categorice, 
respectiv comandamentele necondiționate. Ele sînt realizabile și 
deci au sens numai în cazul în care există libertatea de voinţă. 
Kant a dat o expresie remarcabilă acestei relaţii între necondiţiona- 
tul datoriei și libertate: „Eşti dator, deci poți.“ Cărțile mele — 
Libertatea de voință și Valoare și existenţă — cuprind dovezile în 
favoarea libertăţii de voinţă şi a obiectivității valorilor. 

Cea de a treia condiţie de bază a eticii absolute rezidă într-o 
anume structură a lumii, graţie căreia omul nu este închis în sine 

şi întreține cele mai strînse relații cu toate ființele lumii. Potrivit 
conceptiei despre lume expuse mai sus, această condiție se dove- 
deşte a fi într-adevăr îndeplinită: toți agenții sînt strîns legați între 
ei printr-o unitate ființială datorită căreia totul devine imanent 
totului, totul există nu numai pentru sine, ci și pentru toți ceilalți 
agenți; fiecare persoană deţine în subconștient întregul conţinut al 
lumii cu dimensiunea ei axiologică; îl deține nu sub formă de 
copie, ci în original. Mai mult: orice persoană poate conștientiza 
şi chiar identifica fiecare element al lumii. 
Unitatea fiinţială a agenţilor, despre care este vorba, nu trebuie 
înţeleasă în nici un caz în spiritul unor varietăți de panteism şi al 
curentelor înrudite cu el, ca doctrină conform căreia în spatele 
tuturor evenimentelor care se desfășoară în timp și spaţiu s-ar afla 
o ființă unică, fiecare individ nefiind altceva decît un fel de fasci- 
cul de manifestări ale acesteia. Pluralitatea indivizilor s-ar reduce 
astfel la scara unui fenomen derivat secundar. Dezvoltată cu mult 
înainte în literatura religioasă și filozofică indiană (de pildă, în 
cadrul Upanișadelor), această doctrină și-a găsit locul în sistemul 
lui Schopenhauer, care se sprijină pe teoria lui Kant asupra spa- 
țiului și timpului. O atare alcătuire a lumii, după opinia lui, face 
posibilă compasiunea care „din acest motiv reprezintă baza meta- 
fizică a eticii şi constă în aceea că un individ se recunoaște, în mod 
nemijlocit, pe sine însuși și propria lui esență autentică în celălalt“. 
El desemnează acest gen de cunoaștere prin formula sanscrită: tat 
` twam asi (acesta ești tu), împrumutată din filozofia indiană. O 
atare cunoaştere şi compasiunea izvorită din ea, afirmă Schopen- 
hauer, „stau la baza oricărei virtuți autentice, respectiv dezintere- 
sate, şi a oricărei fapte bune“. „Dacă un om este dispus să dea 
măcar o dată de pomană fără să urmărească defel vreun alt scop 
decît acela de a ușura povara ce apasă pe umerii altuia, acest lucru 
devine posibil numai în măsura în care, în acel moment, el se 
regăseşte pe sine în acest chip dezolant şi deci recunoaște propria 
sa esență în manifestarea celuilalt“ (Bazele moralei, $ 22). 
Scriitor excelent şi gînditor original, Schopenhauer a expus 

“teoria unității existenţei universale și a construit pe baza ei, cu 
mare iscusință, sistemul eticii. Etica lui îl seduce pe cititor prin 
reproducerea vie în conştiinţă a realității suferinței altuia și prin 
pledoaria însufleţită în favoarea doctrinei comportamentului dez- 
interesat. Este însă de ajuns să medităm mai adînc asupra bazei 

metafizice a acestei teorii pentru a-i descoperi numaidecît totala 
inconsistență. Mitropolitul Antonie (Hrapovițki) nota pe margi- 
nea doctrinei de acest tip: „Să ne închipuim că prietenul meu drag 

„sau duşmanul meu iertat şi ulterior îndrăgit de mine este dublul 
meu, alter ego-ul meu, doar o fantomă efemeră a acelui întreg cos- 
mic nedeterminat care se manifestă parţial și prin mine; nu-i așa 
că atunci, copleșit de această imagine, aș pierde subit acel senti- 
ment dezinteresat şi înălțător de bunăvoință față de aproape, iar 
simpatia mea veche pentru el ar deveni dintr-o dată un sentiment 
dezagreabil, ca la vederea unui om care își mîngîie imaginea sa 
din oglindă sau își sărută mîna?“ Într-adevăr, dacă în locul mul- 
țimii de indivizi înţeleşi ca fiinţe de sine stătătoare ar fi existat 
doar un singur subiect al comportamentului, atunci n-ar fi posibil 
nici comportamentul cu adevărat dezinteresat; sensibilitatea omu- 
lui apt de compasiune ar consta într-o asemenea lărgire a con- 
ştiinţei sale încît ar identifica suferința altuia cu propria lui 
suferinţă, și ajutorul oferit celui în suferință ar coincide cu grija 
pentru el însuşi în toate privinţele, adică ar avea un caracter de 
egoism amplificat. 

Inconsistenţa acestei teorii se dezvăluie înainte de toate prin 
prezentarea incorectă a ceea ce ţine de suferință: în conştiinţa 
observatorului pătrunde într-adevăr suferința altuia ca obiect al 

"observaţiei; subiectul care asistă la suferința altuia poate reacționa 
- prin propria trăire a suferinţei, dar acest lucru nu este necesar; toc- 
mai oamenii care reacționează puternic la starea deprimantă a altuia 
nu suferă ei înșiși, ci se transpun în situația acestuia și, păstrîndu-și 
întreagă puterea rațiunii și a voinţei, contribuie energic la amelio- 
rarea stării lui. Așadar, fenomenul care trebuie explicitat se do- 
vedeşte a fi și mai enigmatic decît credea Schopenhauer. Nu există 
un subiect unic al tuturor personalităților; diferenţierea lor ca 
_ purtători ai forţei de creaţie şi deci autarhia lor e reală: în nici un 
fel eu nu sînt tu. Cu toate acestea, fiecare „eu“ este capabil să 
poarte în conştiinţa sa suferințele lui „tu“ în original. Explicaţia 
stă în acea legătură între subiecți care poate fi numită unitatea 
ființială abstractă: pe baza ei apare intuiţia, adică contemplația nu 
numai a propriei existenţe în original, dar și a existenţei altuia. 
Daţorită acestei pătrunderi intime în lumea exterioară devine posi- 
bilă iubirea faţă de existenţa individuală a altuia și față de toate 
valorile pozitive — pentru ele însele şi nu pentru folosul personal; 

fiecare valoare pozitivă îşi este sieşi suficientă și îşi justifică pozi- 
tivitatea și dreptul la existenţă. A iubi „eul“ altuia înseamnă a 
primi în propria „inimă“ individualitatea altuia în toată con- 
creteţea ei: „eul“ altuia rămîne totodată o existenţă de sine stă- 
tătoare şi este receptată ca atare, dar cel ce îl iubește participă activ 
și dezinteresat la toate aspectele vieții lui și nu numai că se 
străduieşte să-l elibereze de suferințe, ci și contribuie la înflorirea 
vieţii lui sub toate aspectele. 

Iubirea duce pe drumul cel mai scurt la unitatea ființială con- 
cretă care poate fi realizată pe deplin numai în Împărăţia lui 
Dumnezeu. Dar nici în cazul unităţii fiinţiale concrete nu avem 
de-a face cu o identitate a indivizilor: independența și libertatea 
lor se evidenţiază mai pregnant în creația sobornicească prin apor- 
tul individual al fiecărui coparticipant la întregul unic armonios, 
așa cum vocile distincte de tenor, bariton, soprană etc., fiecare cu 
timbrul lor specific, nu cîntă într-un cor la unison, ci polifonic, 
creînd un tot organic al partiturii muzicale. 

Pe lîngă obiectivitatea valorilor, libertatea de voinţă și unitatea 
ființială a agenților, există și o a patra condiţie a eticii absolute, 
care lămureşte îndeosebi cum anume este posibilă viața morală a 
fiinţelor căzute de la faţa lui Dumnezeu și avînd, în consecință, o 
forță de creaţie foarte limitată şi o conștiință mai mult sau mai 
puţin restrînsă ca orizont. Orice agent, oricît de coborit ar fi 
nivelul de dezvoltare la care se situează, este un individ: asta 
înseamnă că eleste în posesia unei idei normative prin care se 
exprimă menirea lui absolut valoroasă, unică și de neînlocuit prin 
destinul altor ființe — menire care îi determină locul în Împărăția 
lui Dumnezeu și măsura apropierii de aceasta. Atare idee indivi- 
duală, inerentă oricărui agent, constituie un ideal. Deplina semnifi- 
caţie și chiar conştiinţă a acestui ideal nu este posibilă în condiţiile 
pământești; cu toate acestea, el există integral în pre-conștiința ori- 
cărui agent şi serveşte drept măsură absolută în aprecierea tuturor 
manifestărilor lui. În raport cu acest ideal, orice faptă a agentului 
din lumea psihomaterială, chiar și o faptă justă care corespunde 
exigenţelor evoluţiei normale, se dovedeşte a nu fi tocmai per- 
fectă; ca nu oferă o satisfacție deplină și de aceea poate reprezen- 
ta doar o etapă trecătoare pe drumul ce urcă la Împărăţia lui 
Dumnezeu. Abandonată trecutului, această faptă este înlocuită de 
noile eforturi consacrate creării unei vieți desăvîrşite. Dacă fapta 

nu corespunde exigenţelor evoluţiei normale, insatisfacţia produsă 
dobîndeşte la fiinţele înzestrate cu conștiință și ştiinţă caracterul 
unei trăiri intense care se numește mustrare de conștiință. Aceasta 
poate duce la căință urmată de înlăturarea modurilor de compor- 
tament însuşite mai înainte, la renașterea fiinţei şi ridicarea ei pe 
o treaptă mai înaltă de perfecţiune. Așadar, conştiinţa morală 
reprezintă aptitudinea agentului de a evalua propriile fapte prin 
prisma cerințelor evoluţiei normale, în conformitate cu ideea lui 
normativă individuală. Conştiinţa morală poate fi numită „glasul 
lui Dumnezeu“ în om, dar, de bună seamă, nu ca revelaţie divină 
directă, ci în sensul că sursa conştiinţei morale o constituie „chi- 
pul lui Dumnezeu“, primordial şi individual, care este inerent 
omului. 

Bază a conştiinţei morale, ideea normativă individuală este un 
principiu atît de profund şi de îndepărtat de precaritatea existenţei 
pământene încît cunoașterea ei perfectă în condiţiile de aici devine 
imposibilă. Din acest motiv sancțiunile conștiinței morale emerg 
inconștient din străfundurile spiritului şi pot fi argumentate rațio- 
nal numai în cazurile cele mai simple, cînd este vorba de înde- 
plinirea cerinţelor de dreptate ale moralci codificate, exprimabile 
prin reguli generale de conduită. De aceea nu trebuie să ne sur- 
prindă posibilele erori în privința cunoașterii, ca, de pildă, atunci 
cînd confundăm glasul conștiinței cu autocritica suscitată de încăl- 
carea formelor convenţionale de bună-cuviinţă. Se înțelege de ce 
Scheler, în analiza sa, pune înaintea conştiinţei „datele evidente“ 
ale binelui. Nu putem să nu fim de acord cu Scheler, dar este 
necesar să adăugăm că deplina cunoaştere a binelui şi răului este 
posibilă doar în Împărăția lui Dumnezeu; în condiţiile noastre de 
aici sîntem însă constrînși adeseori să ne mulțumim cu glasul 
instinctiv al conştiinţei morale. | 

Complementar condiţiilor principale, enumerate mai sus, ale 
moralității şi dezvoltării ei, există anumite condiții auxiliare. În 
prim-plan trebuie situată lărgirea deopotrivă a experienței intelec- 
tuale, respectiv a cunoașterii existenței, și a experienţei legate de 
sensibilitatea și voința prin care se dezvăluie dimensiunea axio- 
logică a existenţei. (Despre experiența volitivă vezi G. Gurvitch, 
Morale théorique et science des moeurs, 1937.) De regulă, lărgirea 
experienţei are loc în felul următor: pentru obținerea unor valori 
inferioare — de bunăstare materială și poziție socială, de satis- 

facere a vanităţii, a orgoliului etc. — omul folosește ca mijloc 
activităţi legate de valorile superioare: de pildă, studiază o știință, 
cultivă relaţiile sociale, îşi servește patria, se ocupă de artă etc. 
Totodată, el se familiarizează cu noile domenii de existență şi cu 
valorile superioare corelate, astfel încît, în final, acestea din urmă 
încetează să mai fie pentru el doar un mijloc şi devin, ca atare, un 
scop, ceea ce corespunde demnităţii lor. Așa cum am arătat mai 
sus, teoria asociaţionistă a lui Spencer cu privire la transformarea 
mijlocului în scop este profund eronată; transformarea se datorea- 
ză nu transferului asociaţiilor de la scopurile de altădată la 
mijloacele de acum, ci cunoașterii și trăirii emoţionale a unei va- 
lori mai înalte, imanente existenţei și activităților care anterior 
serviseră drept mijloc. Pe această cale se produce dezvoltarea 
cunoașterii, imaginaţiei şi mai ales a simțului valorii, care con- 
tribuie la dezvoltarea moralității. 

Un rol nu mai puţin important îl joacă educarea voinței și 
anume autolimitarea şi înfrînarea de sine chiar în cazul în care 
iniţial se urmăresc scopuri egoiste și obținerea unor valori infe- 
rioare. De pildă, reuşita la un examen, sporirea mijloacelor patri- 
moniale, promovarea pe scara socială reclamă depăşirea lenei, 
lăcomiei, lascivităţii, nervozităţii, incomunicativităţii etc. Această 
înfrînare a pornirilor egoiste primare duce la diminuarea lor și 
totodată la eliberarea treptată de acea cecitate care împiedică 
. receptarea valorilor mai înalte. Îndurarea unor constrîngeri de 
ordin fizic, conform regulii pour être belle il faut souffrir5, este în 
principiu vană, dar elimină și ea subordonarea față de trup, deter- 
mină oarecare întărire a voinţei şi poate facilita, ulterior, mani- 
festările de devotament față de familie, îndeplinirea, în caz de 
război, a obligaţiilor ce-i revin sorei de caritate etc. 

Lărgirea şi aprofundarea maximă a conștiinței valorilor se 
realizează graţie iubirii de om, de fiinţele vii şi mai ales de Dum- ` 
nezeu. Această temă va fi abordată într-un capitol aparte. 

Împrejurările exterioare pot contribui şi la restrîngerea orizon- 

-tului axiologic al conştiinţei. Împrejurări cum ar fi foametea, lupta 
dură pentru existență, amenințarea constantă a vieţii unui popor 
din partea vecinilor săi belicoși acutizează instinctul de autocon- 


5 Ca să fii frumoasă trebuie să suferi — în franceză în original. (N. t.) 

servare la nivel personal şi tribal. Aceasta determină o abatere 
accentuată a atenţiei de la unele valori și concentrarea ei excesivă 
asupra altor valori, precum şi încălcarea ierarhiei valorice care 
duce la apariţia unor moravuri şi obiceiuri socotite meritorii de 
comunitatea care le elaborează, dar putînd fi blamate pe o treaptă 
mai înaltă de dezvoltare a conștiinței morale. Obligaţia de a dez- 
aproba răul disimulat în obiceiuri generate de condiţii grele de 
viață se bazează pe faptul că omul nu-și pierde niciodată liber- 
tatea: întrucît împrejurările exterioare nu creează nicidecum un 
regim de viață, guvernat de o necesitate strictă, rămînem totdeau- 
na responsabili de răul relativ pe care îl instituim în lume prin 
comportamentul nostru. Această libertate a omului se manifestă 
cu o pregnanţă deosebită în epocile de cataclisme sociale. Într-o 
descriere a vieţii poetei A. Gherţik (decedată în 1925), B. Zaițev 
insistă asupra comportării ei în timpul revoluţiei. „În zilele de 
groază cînd aerul era parcă impregnat de sînge şi execuţii, de foa- 
mete, de gemetele copiilor, cînd unele mame din Crimeea își otră- 
veau copiii, altele îi ucideau sau le puneau trupurile în saramură, 
A. G. pășşea în ultima ei perioadă strălucită de creaţie poetică.“ 

Muncind cu abnegaţie pentru familie, slăbită de foarne și frig, 
ea s-a îndreptat către Dumnezeu cu tot sufletul. A creat imnuri 
religioase minunate stînd la coadă. Cei ce au cunoscut această 
aşteptare îndelungată alături de oameni istoviţi de lipsuri, ştiu că 
ea stîrneşte fie sentimente de ură agresivă, fie apatie; e nevoie de 
“un efort eroic pentru a depăși asemenea stări sufletești primare și 
a menţine puterea de creaţie. Dar această cale de sublimare rămîne 
totdeauna deschisă omului. De aceea invocarea condiţiilor grele 
de viaţă indică doar circumstanţe atenuante şi în nici un caz nu se 
constituie într-un argument în favoarea dezvinovăţirii totale a 
omului. E de ajuns să eliminăm împrejurările ce provoacă restrîn- 
gerea orizontului axiologic al conștiinței şi încălcarea ierarhiei 
valorilor ca în conștiința omului să se reactualizeze sistemul de 
norme ideale care îi dirijează comportamentul. Acest sistem nu 
apare datorită schimbării de situaţii, ci se revelează ca principiu 
fundamental, chipul originar al lui Dumnezeu, inerent oricărei 
făpturi. 

„Aşadar, oricît de mare ar fi influența experienţei şi a altor 
condiţii exterioare, ea rămîne totuşi de o importanţă relativ secun- 
dară, căci, contrar opiniei adepților:evoluționismului naturalist, 

acestei influenţe îi lipseşte creativitatea. Ea poate fi asemuită cu 
procesul de înlăturare a stratului de var aplicat pe o frescă. Această 
cale de dezvoltare morală este genial sugerată în poezia lui Pușkin 
„Renaștere“, citată mai sus. Adoptarea unei asemenea viziuni pre- 
supune obligatoriu recunoașterea tezei derivate din ea, care a fost 
formulată de Scheler după cum urmează: normele se întemeiază 
pe valori şi nu pot fi explicate prin prisma psihologiei genetice sau 
a biologiei; într-o astfel de perspectivă poate fi elucidată doar 
opțiunea subiectului pentru anumite valori, dar și atunci trebuie să 
se țină seama de libertatea lui. Aie 


Capitolul VI 


Despre natura satanică 


1. RĂUL SATANIC 


În expunerea teoriei privind e pp satanic, respectiv natu- 
ra fiinţei care a ajuns la limita răului, mă voi folosi de imagini 
artistice luate din opera lui Dostoievski și de unele fapte reale 
vizate de scriitor. Viziunea artistică a lui Dostoievski se îndreaptă 
cu precădere spre acele momente existenţiale cruciale în care se 
concentrează cele. mai vitale interese de ordin religios, etic şi 
social, mai cu seamă spre momentele în care răul universal îşi 
arată rădăcinile şi erodează profund sufletul omenesc. Așa se face 
că imaginile scriitorului oferă un material bogat pentru cercetarea 
problemei răului. . . 

Fiinţa aflată la limita răului nutrește ură față de Dumnezeu și 
Împărăţia Domnului, față de tot ce ne călăuzește spre această 
Împărăţie. Ea luptă împotriva lui Dumnezeu și a tuturor celor ce-L 
urmează. La această teză subscriu, probabil, toți creștinii, dar pen- 
tru pătrunderea în ascunzişurile firii satanice trebuie numaidecît 
să dăm răspuns la întrebarea dacă lupta împotriva lui Dumnezeu 
este pentru ființa respectivă un scop primordial, un scop în sine 
sau reprezintă doar mijlocul de realizare a unei ținte mult mai 
prețuite. În primul caz, am avea de-a face cu o ființă care în mod 
gratuit seamănă în jurul său răul, se delectează văzînd cum moare 
şi suferă tot ce e viu, deci pur și simplu se bucură de suferința ca 
atare a altuia. În cel de al doilea caz, este vorba de o răutate intere- 
sată, adică de cineva care săvîrşește fapte rele în vederea obține- 
rii pentru sine a unui bun. Este evident că un om de o răutate 
gratuită este mai odios decît cel de o răutate interesată. Dacă ființa 
care se împotriveşte lui Dumnezeu sub imboldul unui interes 
(aparent) personal este un Satan, atunci ființa care îl urăște pe 
Dumnezeu pur şi simplu, fără nici o raportare la propriul „eu“, 

este un Suprasatan. Pentru înțelegerea mai clară a distincţiei între 
cele două categorii de ființe rămîne doar să determinăm acel bun, 
incompatibil cu existența lui Dumnezeu și cu iubirea pentru EI, pe 
care Satan îl preferă lui Dumnezeu. Răspunsul este cuprins în 
întrebarea însăşi: Satan pretinde, în vanitatea lui de a fi el însuși 
- Dumnezeu, că este mai presus de Dumnezeu; de aici se iscă ura 
față de Dumnezeu și de creaţia Lui ca fenomen derivat. 

Nu e nevoie de o meditaţie îndelungată pentru a ne convinge 
de inexistenţa așa-numitei ființe suprasatanice. Ura nemijlocită 
față de Dumnezeu şi față de existența în sine, creată de El, s-ar 
suprapune urii directe față de propria existență; or, este imposibil 
să te negi pe tine însuți în mod nemijlocit. Ura față de propria per- 
soană apare întotdeauna ca un fenomen derivat, de pildă ca urmare 
a nemulțumirii de sine în cazul în care sînt-un laș, lipsit de duh, de 
frumuseţe și în genere de orice virtute imaginară sau reală. 

„Ceea ce face imposibilă ura față de Dumnezeu şi față de exis- 
tență ca atare este irealitatea principială a răului absolut, în timp 
ce binele absolut, adică Dumnezeu şi Împărăţia Lui, există. Răul 
absolut, respectiv nimicirea existenţei de dragul nimicirii ca scop 
ultim al lui Suprasatan, nu ar face duplicitar comportamentul aces- 
tei ființe care, chiar dacă ar recurge la minciună și fățărnicie, as- 
cunzîndu-se sub masca virtuții, sau chiar dacă s-ar folosi, pentru 
a înșela, de un amalgam de bine şi de rău autentice, ar rămîne întru 
totul consecventă, pentru că prin mijloacele amintite și-ar atinge 
„scopul suprem — nimicirea existenţei. Se ştie că sistemele etice 
care se reclamă de la Critica rațiunii practice a lui Kant (Lipps, 
Cohen, Münsterberg ș.a.) atribuie consecvenţei comportamentu- 
lui o importanță considerabilă, făcînd din ea o caracteristică esen- 
țială a moralității. Fiind consecvent, Suprasatan ar fi mulțumit de 
acțiunile sale, întrucît realizarea scopului suprem depinde de el; 
singura sursă de suferință a acestei fiinţe ar fi conștiința faptului 
că nu este în stare decît să micșoreze aria de existență, dar nicio- 
dată n-ar avea puterea să ducă pînă la capăt nimicirea celorlalți și 
a propriei sale existenţe, astfel încît să stăpînească un neant deplin. 

Dacă existenţa unei asemenea fiinţe ar fi posibilă, atunci am 
întâlni la tot pasul cazuri de tortură de dragul torturii, iar nu din 
răzbunare, din ură, din extenuarea de sine, generatoare de ură oarbă 
față de oricine, și nici dintr-o încîntare în faţa propriilor puteri, din 
plăcerea de a-i domina pe alții, nici chiar din plictiseală, ci pur și 

simplu pentru că suferinţa altuia i-ar produce schingiuitorului o 
satisfacție pură, fără nici o raportare la nevoile „eului“ său, adică 
în mod absolut dezinteresat. Satisfacţia produsă de chinul altuia nu 
și-ar avea originea în nici un interes, căci potrivit presupoziţiei 
noastre, scopul suprem ar consta în a-l face pe altul să sufere, iar 
satisfacția celui care provoacă chinurile ar fi doar expresia atin- 
gerii acestui scop; la fel, de pildă, sacrificiul de sine dezinteresat 
în numele binelui patriei îi aduce eroului o anumită satisfacție, dar 
fapta lui eroică nu este săvîrşită de dragul acestui sentiment, şi de 
aceea o astfel de reacție psihică plăcută nu conferă faptei nici o 
umbră de interesare. În virtutea conectării organice a oricărui indi- 
vid la întregul univers (vezi, de pildă, concepţia despre lume for- 
mulată în cartea mea Lumea ca un tot organic), participarea 
sufletească neprecupeţită la bunăstarea altor indivizi, precum și la 
existența individului care îmi este superior, este posibilă, dar pare 
cu neputinţă o activitate la fel de dezinteresată şi plină de abne- 
gaţie, care ar urmări să provoace suferințele altuia. E drept că Dos- 
toievski ne oferă multe, poate prea multe scene de supliciu gratuit: 
impresia produsă de universul creat de el este aceea de acceptare 
a răului suprasatanic. Dar într-o chestiune atît de delicată nu tre- 
buie să ne lăsăm conduși de o impresie generală; cel puțin ima- 
ginile lui cele mai relevante necesită o analiză detaliată. Exemplar 
în această privință este mai ales capitolul „Răzvrătirea“ (lui Ivan . 
Karamazov). Aici întîlnim imaginea acelor turci care îi aruncă în 
sus pe prunci ca să-i prindă apoi în vîrful baionetelor, sub ochii 
îngroziți ai mamei; se întrec între ei să mîngfie pruncul şi se schi- 
monosesc la el ca să-l facă să rîdă... In momentul cînd prichin- 
delul rîde fericit şi întinde mînuțele, dînd să apuce pistolul, în 
momentul acela bestia apasă pe trăgaci; din aceeași categorie face 
parte mujicul rus descris de Nekrasov, un mujic care-și lovește 
calul cu pleasna biciului peste ochi, „peste ochii lui blînzi“; și un 
general care asmute asupra odraslei argatului, sub ochii mamei 
sale, o droaie de dulăi numai pe motiv că, azvîrlind cu o piatră în 
joacă, acesta nimerise întîmplător în ogarul preferat al generalu- 
lui. Aceşti oameni nu aparţin însă galeriei de personaje în a căror 
viață sufletească secretă ne inițiază Dostoievski. Motivele cele mai 
ascunse ale faptelor lor ne rămîn necunoscute: sursa acestor mîr- 
șăvii o poate constitui, printre altele, vrajba națională dintre turci 
şi slavi, istovirea ţăranului, înfumurarea dementă a generalului, 

care l-a înstrăinat definitiv de „nevrednicul rob“ (astfel încît hăr 
țuirea unui copil să-i pară doar un spectacol amuzant). | 

„Ne sînt mai cunoscute cauzele chinuirii revoltătoare a copiilo: 
de către părinții lor. Ivan Karamazov povestește despre un „domr 
bine, om cu şcoală, intelectual care, împreună cu consoarta lui, își 
bate copila, o fetiță de șapte anișori, biciuind-o cu nuiele. Tăticul se 
bucură chiar cînd nuielele au noduri: « Așa are s-o doară mai 
tare » — zice el, şi se apucă să-și croiască odrasla. Știu că există 
oameni care simt o plăcere sadică să bată, plăcere care sporeşte cu 
fiecare lovitură, în timp ce sîngele lor se aprinde cu o flacără tot 
mai vie, clipă cu clipă. Omul își bate copila un minut, cinci, zece, 
mai mult, şi loviturile se întețesc mai aprige și mai dureroase. 
Fetiţa ţipă, apoi nici să țipe măcar nu mai poate, se îneacă: « Tată, 
tată, tăticule, tăticuțule »“!. sarah 

El povesteşte apoi despre o fetiță de cinci anişori pe care o 
băteau părinții: „O snopeau în bătăi, o biciuiau și o călcau în 
picioare fără nici un motiv, încît mititica de ea avea tot trupușorul 
plin de vînătăi. Ca, în cele din urmă, cruzimea lor să atingă o 
adevărată culme a rafinamentului : iarna, în toiul gerului, o țineau 
toată noaptea încuiată în privată, sub cuvînt că nu se cere afară 
cînd o prind nevoile peste noapte (ca și cînd un biet prunc de cinci 
ani, care doarme dus, cufundat în somnul lui de îngeraș, poate fi 
deprins cumva să se trezească atunci cînd trebuie să se ceară 
afară!), o ungeau pe obraz cu excremente, pe care o sileau chiar 
să le mănînce și cine crezi că făcea treaba asta? Însăşi mama sa, 
da, da, mama ei!'? | 

Primul episod din povestirile lui Ivan Karamazov face, proba- 
bil, trimitere la „Cazul Kromberg“ și la apărarea acestuia, în cursul 
procesului, de către avocatul Spasovici, relatate cu lux de amă- 
nunte în Jurnalul scriitorului din 1876 (februarie, cap. II). 

S-a dovedit la proces că, întorcîndu-se de la slujbă, tatăl îşi 
pedepsea fiica în fiecare seară pentru 'poznele din ziua respectivă, 
pentru minciuni, pentru „viciul ascuns“ care, în opinia lui, se dez- 
voltase la copil; de o pedeapsă cumplită a avut parte fetița în ziua 
cînd, scotocind prin cufărul mamei sale vitrege, a stricat croșeta 


! F, M. Dostoievski, Frații Karamazov, EPLU, Bucureşti, 1965, p. 326. 


(N. t.) | 
2 Ibidem, p. 327. (N. t.) 

acesteia și a luat („a furat“, după mărturia părinților) o prună 
uscată. Fără îndoială, aici nu avem de-a face cu o tortură de dra- 
gul torturii. Cauzele prime ale acestei răzbunări dure a părinţilor 
împotriva deficienţelor copiilor sînt complexe şi multiple: mîndria 
familială ultragiată, onoarea şi ambiția, revolta în faţa profanării 
idealului de inocenţă infantilă, ura omului față de propriile sale 
vicii care, ca într-o oglindă, se reflectă în copii şi autoritarismul 
despotului care nu admite ca oamenii, mai ales cei apropiaţi şi 
subordonați, să-i încalce poruncile. Chiar în momentul înfăptuirii, 
pedeapsa sau lupta pot fi transformate în supliciu: „Lipsa de apă- 
rare a unor biete făpturi“, spune Dostoievski, „care n-au pe cine 
să cheme într-ajutor, încrederea lor angelică este cu atît mai mult 
o tentație pentru aceşti călăi, tentaţie care le înfierbîntă sîngele 
spurcat! În sufletul fiecăruia dintre noi, de altminteri, zace o fiară 
— fiara patimilor neîmblînzite care caută să se smulgă din lanț — 
fie că-i vorba de o mînie turbată, de instinctele sadice ațîțate de 
tipetele victimei sau de mai ştiu eu ce beteşuguri căpătate după o 
viaţă de desfrîu, podagră, boală de ficat şi aşa mai departe.'? 

Credem că acest sentiment de groază apare astfel: ca orice 
atentat, pedeapsa stîrnește emoții puternice care întunecă rațiunea 
omului; în această stare se pot lesne trezi cele mai străvechi instinc- 
te atavice, şi atunci un copil care dă să apuce degetul călăului său, 
cerîndu-i -i, tot lui, să-l salveze, i i se pare acestuia de o încăpăținare 
crasă, ceea ce îl scoate şi mai tare din sărite; cu fiecare pas ne 
cufundăm aici tot mai adînc în tenebrele vieții preumane, marcată 
de încrîncenarea luptei, de exprimarea sălbatică a bucuriei pe 
seama victoriei, de învingerea totală şi de alte asemenea emoții și 
fapte. (Despre emoție ca faptă rudimentară a animalelor, despre 
instinctele preumane, vezi cartea mea Principalele teorii psihologi- 
ce în perspectiva voluntarismului, cap. „Emoţii'*.) 

Cu mult mai complexe şi mai sofisticate sînt manifestările 
răului în sufletul Lisei Hohlakova — ființă bizară, creată de imagi- 
naţia lui Dostoievski (în capitolul „Drăcuşorul“ din Frații Kara- 
mazov). Ea îi servește iubitului Aleoșa un set întreg de perversiuni . 
dintre cele mai dezgustătoare: ,„... dumneata nu ești bun de 
bărbat — spune ea —; dacă fiind soția dumitale m-aș îndrăgosti 


3 Ibidem, p. 327. (N. t.) 

de altcineva și te-aș trimite să-i duci un bilet, ai fi în stare cu sigu- 
ranță să faci comisionul ăsta, ba chiar să-mi aduci şi răspunsul“. 
Ea îi declară că nu-i e ruşine de el și nu-l respectă, apoi continuă: 
„Aș avea poftă să dau foc casei. Caut mereu să-mi închipui cum 
ar fi dacă m-aş duce şi i-aș da foc pe furiș, așa, tiptil-tiptil. Toată 
lumea se munceşte să-l stingă, şi focul arde înainte, iar eu ştiu ce 
este și tac chitic. Vai, ce tîmpenie! Groaznic mă plictisesc. 

Și făcu un gest de om sătul pînă-n gît.. 

— Trăieşti în huzur și bogăţie — rosti cu glas scăzut Aleoșa. 

— Vreau să fiu bogată și toți ceilalți oameni să fie săraci. Să 
mă îndop toată ziua cu bomboane şi frişcă şi să nu dau nimănui 
nimic. 

— Dumneata confunzi răul cu binele — spune Aleoşa - —, e 
numai O criză trecătoare. Asta se datorează probabil bolii de care 
ai suferit mai înainte. 

— Văd că mă disprețuieşti! ! Eu nu am poftă să fac bine, dim- 
potrivă, nu vreau să fie decît rău, şi asta n-are nici în clin, nici în 
mînecă cu boala mea. 

— De ce să faci rău? 

= — Ca să distrug. Ah, ce minunat ar fi să nu mai rămînă nimic! 
Ştii, Aleoşa, uneori îmi trece prin minte să fac cît pot mai mult 
rău, numai și numai răutăți, așa, cu duiumul; și să mă îndelet- 
nicesc cu treaba asta pe ascuns o bucată bună de vreme, ca la un 
` moment dat să afle toată lumea cine-i făptașul și să se Strîngă ca 
la urs în jurul meu, arătîndu-mă cu degetul, iar eu să mă uit așa la 
toți şi să le rîd în nas. Mă gîndesc CE plăcut o să fie. Dar poate 
că-ți spun lucrurile astea numai așa, ca să te necăjesc. 
— N-aș crede... deşi poate că simți și nevoia asta! 
— Aşa, puţin. Vezi, niciodată nu pot să te mint — rosti ea cu o 
lumină ciudată în ochi.“4 
Cea mai îngrozitoare mârşăvie i-o servește spre final: 
„Am aici o carte în care scrie că nu știu unde a fost judecat un 
ovreu care a ciopîrțit un băiețel de patru ani. Întâi şi-ntâi i-a tăiat 
„degetele de la mînuţe și după aceea l-a răstignit pe perete: l-a bătut 
în cuie cu braţele desfăcute; a declarat apoi la proces că băieţelul 
a murit după patru ore. Foarte repede, nu? Zicea că a gemut şi s-a 
văitat tot timpul, iar el stătea lîngă el și-l privea. Ce splendid! 


4 Ibidem, pp. 779-781. (N. t.) 

— Splendid? 


— Superb! uneori îmi închipui că eu l-am răstignit. Îl Jate cum 
stă atîrnat de perete şi geme, în vreme ce eu mănînc compot de 
ananas, instalată pe un scaun în faţa lui. La nebunie îmi place 
compotul de ananas! Dar dumitale ?“5 

E greu de înțeles cum poate un om să spună aşa ceva: eşti 
copleșit de impresia că ai de-a face cu o ființă iremediabil decă- 
zută, dar e suficientă o privire mai atentă ca să descoperi îndată că 
nici pe departe nu e vorba de o răutate suprasatanică și că printre 
motivele complexe ale acestei decăderi se află exigenţa unui bine 
pur, a unei iubiri pure, din care să lipsească orice interes meschin, 
şi dipreţul de sine din cauza incapacității de a realiza acest bine. 
Conversaţia se încheie cu rugămintea ei: 

„— Scapă-mă, Aleoșa! Mi s-a făcut lehamite de viață, vreau să 
mă stea Nu mai am nici un chef să trăiesc, totul mi se pare 
urît. Urît, da, urît, totul e urît. Aleoșa, de ce nu mă iubeşti deloc, 
deloc? — izbucni ea în cele din urmă furioasă. 

— Ba, te iubesc! — răspunde din toată inima Aleoşa. 

— Şi ai să plîngi după mine, da? 

— Da. 

— Nu pentru că n-am vrut să fiu soția dumitale, ci aşa, pentru 
mine, numai pentru mine? 

— Da. 

— Îți mulțumesc. Eu nu am nevoie decît de lacrimile dumitale. 
Toţi ceilalți n-au decît să mă condamne, să mă calce în picioare, 
toți, toţi, fără nici o excepţie! Pentru că eu nu iubesc pe nimeni. 
Auzi: pe ni-me-ni! Dimpotrivă, îi urăsc pe toți! Du-te, Aleoșa, 
trebuie să te duci la fratele dumitale! — își aminti ea deodată, 
desprinzîndu- -se de el. 

— Cum să te las aşa? — întreabă Aleoşa aproape speriat. 

— Du-te la fratele dumitale. Să nu închidă poarta la închisoare, 
du-te, du-te, uite pălăria! Sărută-l pe Mitea din partea mea, hai, 
pleacă. Îl împinge cu forță spre ușă.“6 

Ea pretinde iubirea pură de la Aleoșa, dar și de la sine. 
Compotul de ananas a fost pomenit pentru prima dată în următorul 


5 Ibidem, pp. 782-783. (N. t.) 
6 Ibidem, p. 784. (N. t.) 


128 N. O. LOSSKI : 


context: „Ştii, cînd am citit povestea asta cu ovreul, am tremurat 
şi am plîns toată noaptea. Mi se pare că aud mereu tipetele şi 
gemetele băieţaşului (la patru ani copiii îşi dau seama de toate) și 
în acelaşi timp nu-mi iese din cap ideea cu compotul de ananas.“ 
Chiar în clipa în care sufletul omului se umple de compasiune 
pentru .copilul suferind, din subconștient se strecoară subit, 
printr-un joc de asociaţii, imaginea aberantă a compotului. Este cu 
neputinţă ca spiritul să nu se revolte împotriva unei asemenea 
mîrşăvii, cu atît mai' mult cu cît această bizară asociere de 
reprezentări nu este nicidecum un proces pur teoretic şi totodată 
spontan de alternare a imaginilor: în spatele asociațiilor, fie şi hao- 
tice, ba chiar apărute într-o stare de boală mentală, se ascund 
mobiluri subconştiente ale voinței — sursa lor primă. E greu de 
spus ce motiv se ascundea în sufletul Lisei. Imaginea îngrozitoare 
a copilului răstignit nu numai că i-a răscolit sufletul, umplîndu- -] 
„de compătimire, dar mobilul i-a trezit, inconștient, și o frică pen- 
tru ea însăși, aşa cum se întîmplă adesea cînd omul contemplă sau 
chiar îşi imaginează ceva înspăimîntător; apare însă imediat și 
gîndul că n-am motive să-mi fie frică, sînt în deplină siguranță și 
mulțumit la fel ca atunci cînd am ocazia „să mănînc preferatul 
meu compot de ananas“. Acest amestec de frică pentru altul şi 
pentru sine, însoțit de o autoliniștire absurdă, subminează încrede- 
rea în bine, inspiră dispreț față de sine și de toată lumea; „totul 
este urit“, „ah, ce minunat ar fi să nu mai rămînă nimic! Ep Această 
trecere bruscă de la descoperirea răului în sinele propriu la negarea 
binelui şi în comportamentul altor oameni are loc pe fondul unei 
alterări mai profunde a sufletului decît frica, și anume din pricina 
orgoliului care nu admite ca eu să fiu rău, iar alții buni. Cunos- 
cător al sufletului omenesc, Zosima ştie de existența acestei căi 
care duce direct la porțile iadului; de aceea îi îndeamnă pe oameni 
să aibă încredere deopotrivă în ei şi în alții: 

| „înlăturați orice aversiune, fie că-i vorba de alții, fie chiar de 
“ dumneavoastră, căci tot ce vi se poate părea respingător, privind 
în sufletul dumneavoastră, se luminează și se curățește din clipa 
cînd v-aţi dat seama de asta... Iară dacă s-ar întîmpla să aveți 


7 Ibidem, p. 183. (N. t.) 

momente de laşitate pe drumul ce duce spre iubire, nu trebuie să 
vă speriaţi după cum nici tie rele nu trebuie să vă âuspăiguhie 
prea mult.““8 7 . 

Despre forma sistematică pe care o poate lua, această neîn- 
credere în bine aflăm din vivisecția sufletului lui Ivan Karamazov. 
Căutînd zadarnic binele în interioritatea sa, el, ca Şi Lisa, a devenit 
excesiv de sensibil la răul din alţii şi a ajuns să se îndoiască î în 
genere de existența binelui. „Și el crede, probabi în compotul de 
ananas. Și el e tare bolnav acum, Lisa. 

— Chiar crede într-adevăr ? — întări Lisa, Faleza ae l cu pri- 
virea. 

— să ştii în însă că nu disprețuiește pe nimeni, urmă Aleoșa. Dar 
nici nu crede în nimeni. Și din moment ce nu crede în nimeni, se 
prea poate să-i dispreţuiască.'“9 

Că negarea binelui nu constituie mobilul de bază al voinţei 
Lisei reiese din felul în care se pedepsește pe sine pentru un 
„drăcuşor“ din sufletul ei: „Cînd se convinse în sfîrşit că nu mai 
era nimeni pe sală, Lisa trase zăvorul, întredeschise ușa şi vîri 
degetul în crăpătură; închise apoi ușa brusc, strivindu-şi degetul. 
După cîteva clipe î îşi slobozi mîna din strînsoare, se apropie încet 
de fotoliu şi așezîndu-se în el, dreaptă ca o strună întinsă, îşi 
cercetă mînioasă degetul învineţit, sub unghia căruia mustise o 
picătură de sînge. Îi tremurau buzele și ea ce întruna, iarăși și 
iarăși, pe nerăsuflate: — Ticăloasă, ticăloasă... !**10 

Formele rafinate de chinuire, care DER n ee suferinţele 
morale, nu fizice — atitudinea Katerinei Ivanovna față de Dmitri 
Feodorovici Karamazov, atitudinea Gruşenkăi față de oameni, 
atitudinea Nastasiei Filipovna, a lui Toma Opiskin şi a altor per- 
sonaje create de Dostoievski — apar și ele în mod evident ca un 
fenomen secund, de regulă pe fondul unei traume psihice (afec- 
tiuni nervoase), care accentuează setea de răzbunare pe oameni, 
pe întreaga societate și neîncrederea față de orice om. 

Desigur, orice lezare presupune o anumită meteahnă a sufle- 
„tului, alterat de cele mai variate forme ale orgoliului sau egois- 
mului. Aşa, de pildă, există egoiști pe care nu îi interesează ceilalți - 


- 8 Ibidem, p. 78. (N. t.) 
9 Ibidem, p. 183. (N. t.) 
10 Ibidem, p. 785. (N. t.) 

oameni; nici orgolioși, nici invidioşi, ei sînt doar concentrați 
„asupra propriei activităţi, atrași de propriul activism, preocupaţi 
de consumul propriei energii; printre ei se găsesc şi indivizi care 
își orientează energia spre scopuri nobile, suprapersonale, dar în 
aşa fel încît acest suprapersonal să devină un mijloc de satisfacere 
a propriei ipseități, de îmbogăţire a vieţii sufletești cu noul 
conţinut interesant şi divers, ori un prilej de încîntare de propria 
iscusință, de propriul meșteșug și talent. (Despre caracterele ego- 
` iste vezi cap. „Caracter“ din cartea mea Principalele teorii psiho- 
logice în perspectiva voluntarismului.) Există însă şi o categorie de 
egoişti care, dimpotrivă, sînt centraţi pe relaţia individualităţii lor 
cu „eul“ altora, manifestă un interes mărit față de „eul“ lor, dar 
acest interes are o tentă negativă, exprimîndu-se prin invidie sau 
vanitate care nu tolerează superioritatea altuia. Așadar, orice formă 
de orgoliu și de egoism duce la înstrăinarea de alți oameni, care 
poate atinge un nivel atît de înalt încît și un egoist, fără a fi rău și 
răzbunător, să poată pricinui oamenilor mari suferinţe doar din 
plictiseală (Cleopatra, care înfigea ace în pieptul sclavilor) sau din 
curiozitate (Stavroghin gustă deopotrivă frumuseţea „„voluptății 
animalice şi a faptelor eroice“, ceea ce e posibil numai pe fundalul 
unui egocentrism exacerbat). 
Ţinînd seamă de multiplele și diversificatele căi de manifestare” 
a răului, suscitat de perturbarea relaţiei dintre om și lume, de 
iubirea anormală față de propriul „eu“, sîntem nevoiţi să recu- 
noaștem că nici la Dostoievski nu se găsesc personaje care ar ates- 
ta existenţa urii faţă de binele altuia ca impuls primar al voinței; 
ele nu ne îndreptăţesc să credem în existența unei creaturi pe care 
s-o putem numi suprasatanică. 
În articolul despre Dostoievski, intitulat „Talent necruţător“, 
N. C. Mihailovski!! afirmă că „există oameni care îi chinuie pe 
alţii nu din interes sau din răzbunare și nici pentru că le-ar sta în 
cale, ci spre a-şi satisface propria înclinaţie sadică“. . 
í Multe personaje dostoievskiene ar aparține, după el, acestei 
categorii de sadici. „Omul din subterană“, de pildă, o chinuieşte 
pe prostituată cu povestirile sale și o face să plîngă disperată. Și 


1! Mihailovski N. C. (1842— pat: Pea critic literar rus, adept al 
narodnicismului. (N. t.) 

în această scenă de sadism rafinat „Dostoievski respinge orice 
motivaţie de ordin exterior: personajul chinuieşte pentru că așa 
vrea el, pentru că asta îi este pe plac. Aici nu există nici un motiv, 
nici un Scop și, crede autorul, nici nu este nevoie de ele dat fiind 
că ni se prezintă aici cruzimea în sine şi pentru sine, și numai ea 
interesează“. După părerea lui Mihailovski, însuși Dostoievski 
este un asemenea sadic; el s-ar deosebi de chinuitorii de rînd doar 
prin geniul său artistic, de care se folosește pentru a-l chinui pe 
cititor. Argumentarea acestei idei se bazează pe analiza unor 
creații dostoievskiene din prima perioadă, vădit deficitare din 
punct de vedere artistic: Dublul, Nevasta altuia și un soț sub pat, 
Eternul soț. Este semnificativă remarca lui Mihailovski conform 
căreia capodoperele scriitorului conțin şi o mulțime de instrumente 
de tortură sufletească inutilă; dar această remarcă a rămas fără 
suport analitic din lipsă de spaţiu și de timp. „Operele din ultima 
perioadă — spune el — începînd cu Crimă și pedeapsă şi mai ales 
Demonii şi F rații Karamazov sînt încărcate pînă la refuz de cru- 
zime fără rost.“ 

„Sub influența șabloanelor puse în circulație de presa noastră de 
avangardă î în explicarea oricărui fenomen uman prin condițiile de 
viață socială, Mihailovski consideră că dezvoltarea „talentului 
necruţător“ al lui Dostoievski se datorează absenței la autor a unui 
anumit ideal și mai ales faptului că realitatea rusă din perioada 
premergătoare marilor reforme şi imediat după implementarea lor 
era ostilă închegării unor asemenea idealuri și desfășurării vieţii 
sociale active. Din consideraţiile lui reiese însă că nu a abordat 
suficient de clar problema torturii ca motiv primordial al voinţei 
şi nu a demonstrat existenţa acestui fenomen. Mihailovski vor- 
beşte despre tortură „fără dedesubturi utilitare“, fără „profit“ 
material pentru cel ce torturează, dar nici el n-ar fi negat prezența - 
„profitului“ într-un sens mai subtil, cum ar fi satisfacerea orgoliu- 
lui, cel puţin referitor la caracterul lui Foma Opiskin (Stepanci- 
covo şi locuitorii săi) pe analiza căruia își construieşte articolul. 
Mihailovski remarcă: „Prin expresia « cruzime inutilă » se acope- 
ră întreg profilul moral al lui Foma şi dacă îl întregim cu orgoliul 
nemăsurat, asociat nulităţii lui spirituale, portretul lui Foma 
Opiskin devine complet.“ În afară de orgoliu, mai trebuie men- 
ționate umilirea la care a fost supus de vechiul stăpîn al satului 
Stepancicovo precum şi decepțiile pricinuite de eșecuri pe tărîm 

literar — toate acestea sînt patimi şi sentimente care au alimentat 
spiritul de răzbunare, exprimat în batjocorirea oamenilor. 

Ura, aşadar, a fost dintotdeauna un fenomen derivat, determi- 
nat de goana după un bun personal care poate fi şi unul mai sub- 
til de ordin sufletesc. Nici măcar căderea satanei nu se prezintă ca 
o manifestare primordială, ci secundară a voinţei sale. În opinia 
părintelui bisericesc Grigorie Teologul „cea dintii dintre luminile 
cereşti s-a stins și şi-a pierdut slava « din cauza propriei sale tru- 
fii »: voind să devină Dumnezeu, ea s-a prefăcut în întuneric“. 

: De aici rezultă că Satan ştie despre desăvîrşirea lui Dumnezeu. 
E de înţeles: cine a cunoscut valoarea absolută (pînă la a o invidia) 
nu poate să n-o recunoască în ea însăși, dar ea poate fi respinsă de 
voință sau, mai exact, poate deveni obiect al unei atitudini, volitive 
denaturate: în loc să-L iubească pe Dumnezeu mai presus de sine, 
Satan îndrăgește numai ideea divinității şi încearcă să-şi atribuie 
această demnitate sau, dacă ar fi posibil, să-L umilească pe Dum- 
nezeu pentru satisfacerea propriei sale trufii primare. El s-ar fi 
împăcat cu Dumnezeu dacă Dumnezeu i-ar fi îndeplinit cerința 
atunci cînd, arătînd spre întreaga împărăție pămînteană, a rostit: 
„Acestea toate i le voi da Ție, dacă vei cădea înaintea mea şi Te 

- vei închina mie“ (Matei, 4, 9). 

Un spirit ca acesta, de o clarviziune ie mai mare decît a 
noastră, se lasă uneori fascinat de supremaţia irezistibilă a lui 
Dumnezeu şi a ființelor contopite într-o iubire armonioasă față de 

"EI, dar nu ajunge să-l consacre adorația sa. „Am fost de față atunci 
cînd Cuvîntul răstignit pe cruce s-a ridicat în ceruri, ducînd cu sine 
sufletul tîlharului crucificat alături; am auzit strigătele fericite ale 
heruvimilor care-L proslăveau cîntînd « osana »; am auzit înăl- 
țîndu-se în extaz glasurile serafimilor, al căror tumult a zguduit 
- tăriile cereşti şi întreaga fire. Și-ţi jur pe tot ce poate fi mai sfint 
pe lume că în clipa aceea aș fi vrut să mă alătur corului lor și să 
cînt osanale într-un glas cu ei. Cuvîntul « osana » îmi stătea pe 
buze, era gata-gata să mi se smulgă din piept... știi, sînt foarte 
sentimental din fire şi sensibil ca un artist. Dar bunul simț — ăsta-i 
cusurul meu, din păcate cel mai nefericit din toate cîte le am — 
m-a silit să păstrez măsura chiar și atunci, și am lăsat să-mi scape 
momentul prielnic“!2. Drumul iadului e pavat cu bune intenţii, da, 


- 2 F, M. Dostoievski, op. cit., p. 868. (N. t.) 

negreşit cu cele bune; respingînd pe Dumnezeu şi Împărăţia 
Domnului, diavolul nu intenționează, firește, să-și spună sieși și 
altor oameni: „Procedez aşa din trufie, invidie și orgoliu“; fără 
îndoială, el își justifică purtarea invocînd motive înalte, pe măsura 
îndrăznelii sale ca, de pildă, asigurările că îi iubeşte pe oameni mai 
mult decît Creatorul. „Mefisto“ — spune diavolul karamazo- 
vian — „arătîndu-i-se lui Faust, îi mărturiseşte că dorind să facă 
numai rău, în pofida voinței lui, face numai bine. N-are decît, 
treaba lui, cu mine se întîmplă pe dos. Sînt poate singura fiinţă de 
pe lume care iubește adevărul şi năzuiește sincer să facă binele““13. 
Sub pana lui Dostoievski, chipul și întreaga conduită a unei 
asemenea ființe apar extrem de complexe, duplicitare, tesute, parcă, 
din contradicții. Intenţia ei nu este de a distruge, ci de a crea o îm- 
părăţie exclusiv după proiectul ei, fără Dumnezeu și în pofida Lui. 
Calea relativ uşoară care duce la această realizare constă în a-i 
ispiti pe oameni cu bunuri de ordin inferior, în a le canaliza toate 
gîndurile spre construcţia, cu ajutorul științei, a „furnicarului“ 
(metafora preferată a lui Dostoievski) în care le-ar fi asigurată 
tuturor hrana pămîntească. Grăbindu-se să atingă acest scop, omul 
care L-a repudiat pe Dumnezeu se simte îndreptăţit să înceapă cu 
exterminarea tuturor acelora care par a nu fi potriviţi, prin struc- 
tura lor sufletească, vieţii din furnicar, şi astfel, în loc de iubire, 
apare de fapt în prim-plan ura. „Ei declară fără ocolișuri“ — nota 
Dostoievski în Jurnalul scriitorului — „că nu vor pentru ei înșiși 
nimic și că lucrează pentru ceilalți cu scopul de a instaura noua 
ordine a lucrurilor întru fericirea umanității. Ei se confruntă însă 
aici cu poziţia destul de fermă a burghezului care le reproșează 
direct că vor să-l oblige să fraternizeze cu proletarul și să-și îm- 
partă cu el averea prin forța cnutului şi prin vărsare de sînge. Deşi 
cam așa stau lucrurile, instigatorii răspund că burghezia, în opinia 
lor, nu este în stare să se solidarizeze cu poporul, şi de aceea ei o 
atacă pur și simplu cu forța şi o exclud complet din marea fami- 
lie: « Cică frăţie se va forma mai tîrziu şi numai din proletari, iar 
voi — cei o sută de milioane de suflete — sînteţi sortiți pieirii şi 
atît. În numele fericirii umanității s-a terminat cu voi. »“ 
(Lebedev din romanul /diotul spune: „Omenirea devine prea 
zgomotoasă şi prea industrială, în detrimentul liniştii sale spiri- 

tuale — spune cu amărăciune un gînditor solitar, retras din iureșul 
vieţii. Ce are a face, dar zgomotul căruțelor care aduc pîine celor 
flămînzi preţuiește poate mai mult decît liniştea spirituală — îi 
răspunde triumfător un altul, ce a cutreierat lumea în lung şi-n lat 
şi, plin de orgoliu, îl sfidează pe cel dintîi. Dar uite că eu, ticălosul 
Lebedev, nu cred în căruțele astea pline care aduc omenirii pîine, 
căci fără un principiu moral care să stea la baza oricărei acțiuni 
căruțele acestea, menite să care pîine omenirii întregi, pot foarte 
bine şi cu mult sînge rece să excludă de la fericirea de a se bucu- 
ra de pîinea adusă o bună parte din ră ceea ce s-a mai în- 
tîmplat... 14 

Ineficienţa modului ateist-științific d Suptimare a vieții umani- 
tăţii se va dovedi însă prea repede şi prea evident: „de vreme ce 
au început să ridice Turnul lui Babel fără noi, vor ajunge, în cele 
din urmă, la antropofagie“!s, „fiindcă în vecii vecilor oamenii nu 
vor fi în stare să împartă pîinea între .ei“16. De aceea părintele min- 
ciunii va născoci pentru om o ispitire infinit mai rafinată: un 
pseudozeu şi o pseudoreligie bazate pe tolerarea poftelor pămîn- 
teşti ale omului dar în așa fel încît conştiinţa lui să fie adormită de 
un acord aparent cu poruncile lui Dumnezeu. Substratul acestei 
ispitiri ni-l relevă poemul lui Ivan Karamazov intitulat „Marele 
Inchizitor“. Însuși protagonistul îi declară lui Hristos: „noi nu 
sîntem cu tine, ci cu El“, cu „puternicul și iscusitul duh“ care 
„prin punerea în pustiu a celor trei întrebări lui Hristos“, a dove- 
dit „o inteligență nepieritoare și desăvîrșită“. Pe firul acestei 
inteligențe, Marele Inchizitor a recunoscut că religia lui Hristos 
nu este pe măsura puterilor omului. „În loc să cauţi a pune stă- 
pînire asupra oamenilor, Tu te-ai străduit să-i desfășori cît mai larg 
fruntariile !*... „Fiindcă nu există ceva mai ademenitor pentru El 
decît libertatea conştiinţei dar în acelaşi timp nu există ceva mai 
cumplit! Iar Tu, în locul unor principii temeinice care ar fi stator- 
nicit o dată pentru totdeauna liniștea în conștiința umană, ai ales 
tot ce poate fi mai ciudat, mai nedeslușit și mai vag, tot ce depă- 
- şeşte puterile oamenilor, procedînd așa ca și cum nu i-ai fi iubit 
cîtuși de puţin... Ai vrut să ai parte de dragostea liber consimțţită 


14 M. F. Dostoievski, /diotul, op. cit., vol. VI. p. 425. (N. t.) 
15 M. F. Dostoievski, Fraţii Karamazov, op. cit., p. 351. (N. t.) 
16 Ibidem, p. 344. (N. t.) 


DESPRE NATURA SATANICĂ 135 


a omului, ai dorit ca el să te urmeze de bunăvoie, ademenit şi sub- 
jugat de tine, de ideea ta. În locul legii străbune, pe care se putea 
bizui din momentul acela, omul trebuie să aleagă cu inimă slobodă 
ce este rău şi ce este bine avînd înaintea ochilor doar chipul tău 
drept călăuză.““!7 „Tu le-ai făgăduit pîinea cerească dar, iarăşi te 
întreb, crezi într-adevăr că poate avea același preț în ochii stirpei 
omeneşti, nevolnice, desfrînate şi pururea nerecunoscătoare ca 
pîinea reală pămîntească? Sau ţie nu-ţi sînt dragi decît cele cîteva 
zeci de mii de suflete mari şi puternice, restul, adică puzderia 
nenumărată ca nisipul mării, de oameni slabi de înger, dar care te . 
iubesc cu adevărat, fiind menită să slujească doar ca un suport 
material celor puternici şi oțeliți? Nu, nouă ne sînt deopotrivă de 
dragi şi cei slabi din fire.!18 

Iată un mare umanist care s-a ridicat împotriva lui Hristos în 
numele iubirii față de om, şi care s-a decis să îndrepte fapta Lui 
istorică. El nu-i cere omului să aibă măreţia spiritului, să poarte 
crucea lui Hristos, să fie capabil de fapte eroice. Dar nici nu-i 
făgăduieşte omului o fericire infinită de pe urma posesiunii binelui 
absolut, ci o „fericire tihnită şi umilă, o fericire pe măsura unor 
făpturi nevolnice, aşa cum au fost plămădite“. „O, le vom da voie 
chiar să şi păcătuiască, ştiindu-i slabi de înger și bicisnici, şi ei, la 
rîndul lor, ne vor iubi ca niște copii pentru că vom fi fost atît de 
toleranţi ! Le vom spune că oricare din păcatele lor va fi de bună 
seamă răscumpărat, de vreme ce a fost săvîrşit cu învoirea noas- 
tră, şi că numai şi numai din dragoste le îngăduim să păcătuiască, 
luînd asupra noastră pedeapsa ce li se cuvine. Și luînd-o asupra 
noastră, cu atît mai vîrtos ei ne vor iubi ca pe nişte binefăcători 
ce-i vor fi izbăvit de povara păcatelor înaintea lui Dumnezeu [...] 
Ei vor muri în pace, se vor sfîrşi din viaţă în numele său, și din- 
colo de mormînt nu vor găsi decît moartea. lar noi vom păstra cu- 
grijă secretul şi, pentru fericirea lor, îi vom amăgi, făgăduindu-le 
o răsplată veșnică în ceruri. Fiindcă, de bună seamă, chiar dacă 
lumea de apoi ar exista cu adevărat, ea nu va fi fost făcută pentru 
făpturile de seama lor.“!° Pentru a le linişti conștiința, „vom căuta 
să-i convingem că nu facem decît să ascultăm de porunca Ta și că 


-u Ibidem, p. 346. (N. t.) 
18 Ibidem, p. 344. (N. t.) 
1 Ibidem, pp. 353-354. (N. t.) 

domnim în numele Tău“20, punînd la baza religiei miracolul, taina 
și autoritatea. [...] Am avut ori nu dreptate să procedăm așa, 
propovăduind învățătura aceasta oamenilor, spune! Crezi, oare, că 
noi n-am iubit omenirea, de vreme ce am înțeles cu atîta umilință 
slăbiciunile ei și am căutat din toată inima să-i ușurăm povara 
îngăduind firii sale nevolnice chiar şi păcatul, cu osia ca să fie 
săvîrșit cu ştirea noastră ?“2! 

Nu o dată în operele sale, Dostoievski pia e ideea instituirii 
fericirii pe pămînt prin îngăduința față de slăbiciunile omenești 
. sau chiar prin înjosirea firii omeneşti. În cartea sa Marele Inchi- 

zitor, Rozanov insistă asupra acestei idei. Ea este exprimată într-o 
formă grosieră de către Șigaliov şi reluată de Piotr Verhovenski 
(Demonii) care îi spunea lui Stavroghin: „Totul e la el bine pus la 
punct în caietul acela [...] instaurează în primul rînd spionajul. 
Fiecare membru al societăţii îi supraveghează pe ceilalți și este 
obligat să denunțe. Fiecare aparține tuturor, şi toți fiecăruia în 
parte. Toţi sînt sclavi şi egali î în sclavie. În cazuri extreme calom- 
nia şi omorul, esenţialul însă este egalitatea. Mai întîi și întîi scade 
nivelul culturii, științelor, talentelor. Un nivel înalt al ştiinţelor şi 
talentelor este accesibil numai unor capacităţi superioare, dar nu 
e nevoie de capacități superioare: capacităţile superioare totdeau- 
na acaparează puterea și devin despoți.“2 
Ideea după care spiritul răului nu se arată fățiș ca un demola- 
tor şi mizantrop, ci, dimpotrivă, se declară drept filantrop care 
“urmărește să edifice, desigur pe pămînt, împărăţia fericirii gene- 
rale, fără a se recurge la mari schimbări, a fost exhaustiv dez- 
voltată de V. Soloviov în Trei dialoguri despre război, progres și 
Sfirșitul istoriei universale. El consideră că ultima tentativă de a 
instaura împărăția terestră a bunăstării va avea ca punct de pornire 
nu un „materialism sau altceva asemănător“; ci o „impostură reli- 
gioasă, cînd își vor lua numele lui Hristos nişte forțe din rîndul 
omenirii care de fapt în esenţă îi sînt străine și chiar dușmănoase 
lui Hristos și Duhului Său“%. 


20 Ibidem, p. 345. (N. t.) 

2! Ibidem, p. 350. (N. t.) 

22 F. M. Dostoievski, Demonii, Editura Cartea Românească, București, 
1970, pp. 437-438. (N. t.) 

23 V, Soloviov, Trei dialoguri despre sfirşitul istoriei universale, Editura 
Humanitas, București, 1992, p. 106. (N. t.) 

Soloviov ni-l prezintă pe Antihrist ca pe un spiritualist, ascet 
şi filantrop“. Ales drept împărat roman şi universal, el se stră- 
duiește să fie binefăcătorul omenirii, oferindu-i o rînduială statală 
care asigură oricărui cetățean „pîinea şi circul“. Dar.mobilul 
întregii sale activități era nu iubirea de om, ci iubirea de sine fără 
margini care l-a făcut, în final, să se proclame drept „unica ade- 
vărată întrupare a supremei divinități“ 24, 

Umanism, fie şi aparent, lucrare de edificare, fie şi greşit c orien- 
tată — toate acestea nu contrazic oare opinia curentă: după care 
diavolul întruchipează spiritul neființei — opinie la care subscrie 
şi Marele Inchizitor? Evident, nu este prezentă aici nici o contra- 
dicţie: plenitudinea vieţii devine posibilă numai în Împărăţia lui 
Dumnezeu; orice lepădare de Dumnezeu şi orice încercare de a 
edifica o împărăție potrivnică Lui conduce la î împuținarea exis- 
tenței, la exterminarea unor ființe de către altele și, în ultimă 
instanță, la acea sfîṣiere cumplită a cărei trăire o descrie Florenski 
în cartea sa Stilpul și afirmarea adevărului: „Cea de a doua moarte 
` este o chestiune intimă şi dureroasă. Am resimțit-o într-un vis în 
toată concreteţea ei. Nu erau imagini, ci numai trăiri pur sufleteşti. 
Mă înconjura un întuneric compact, 'de o densitate aproape palpa- 
bilă. Forțe invizibile m-au împins spre margine, și mi-am dat sea- 
ma că este marginea existenţei divine, dincolo de care domneşte 
neantul absolut. Am vrut să strig și n-am putut. Ştiam că din clipă 
în clipă puteam fi azvîrlit în bezna neantului. Întunericul începuse 
să pătrundă în toată ființa mea. Conștiinţa de sine era pe jumătate 
pierdută şi știam că este vorba de anihilarea metafizică absolută. 
Disperat la culme, am strigat cu o voce de nerecunoscut: « Din 
adînc te chem, Doamne Dumnezeule, fie ca glasul meu să fie auzit 
de Tine... ». În aceste cuvinte s-a revărsat tot sufletul meu. Mii- 
nile cuiva m-au prins, ca pe un înecat, și m-au aruncat undeva, 
departe de beznă. Izbitura era neașteptată şi violentă. M-am. 
pomenit brusc într-o ambianţă obișnuită, pare-se în camera mea; 
din neantul mistic am nimerit într-o existență cotidiană. De îndată 
m-am simțit în în = Dumnezeu şi atunci m-am trezit inundat de 
o transpirație rece.‘ 

Marele Inchizitor îl numește pe Javà „duhul nimicniciei şi al 
neființei“. Întrucît însă neființa nu este cu putință ca impuls prim 


24 Ibidem, p. 163. (N. t.) 


138 | N. O. LOSSKI 


al voinţei, ea rămîne un fenomen derivat și trebuie să-i clarificăm 
modul de apariţie. Diavolul, cum s-a spus, justifică în faţa celor- 
lalți și chiar în propriii săi ochi proiectul trufaș de a crea propria 
împărăție și încă mai bună decît Împărăţia lui Dumnezeu, nu prin 
invidia josnică, ci printr-o aparentă dragoste de bine. Înşelătoarea . 
strălucire a binelui constituie minciuna principală a firii diavolești. 
Și nu numai: orice încercare de creaţie, dacă duce, fie şi tempo- 
rar, nu la distrugere pur și simplu, ci la o reală înălțare a împă- 
răției, este posibilă numai pe baza existenței deja create de 
Dumnezeu, și a principiilor vitale stabilite de El, cum ar fi soli- 
daritatea, armonia, îndeplinirea fidelă a datoriei; numai că aceste - 
principii sînt luate nu în cuprinderea lor absolută, ci în acea re- 
lativitate care le deformează finalitatea și conduce, în ultimă 
instanță, nu la plenitudinea vieții în Împărăția lui Dumnezeu, ci la 
minimalizarea şi restrîngerea ariei existenței. Așa, de pildă, un 
popor orbit de trufie e capabil, într-un război, să dea dovadă de 
vitejie, disciplină şi fidelitate față de datorie, dar cu cît tot acest 
iureş al vieţii este mai intens şi cu cît apelează mai des la forțele 
binelui pentru a ajunge în final la ceva rău, cu atît este mai cumplit 
dezastrul pe care îl provoacă. Este calea diavolului, împresurată 
de minciună: în vorbe şi în mijloace e de partea binelui, dar țin- 
teşte răul; sau prin scopul final simulează binele, dar mijloacele 
sînt luate din arsenalul răului. însusi Hristos spune că diavolul 
„este mincinos şi tatăl minciunii“ 

Pe parcursul activităţii sale și a = Hate ei, o asemenea 
fiinţă trebuie să ajungă la ipocrizie și minciună deliberată. Prin 
minciună deliberată se recunoaște însă propria slăbiciune şi supe- 
rioritatea adversarului: de aici se iscă inevitabil suferințe pentru o 
ființă orgolioasă. Aceasta se pretează, prin natura ei, la confrun- 
tarea directă prin care își demonstrează, în văzul tuturor, superio- 
ritatea. Suferințele pricinuite de propria activitate trebuie în cele 
din urmă să-i stîrnească ură şi față de realizările ei, ba chiar față 
de propria sa persoană. În cazul în care nici acest final nu o va 

` duce la căință, ura față de Dumnezeu și universul Lui trebuie să 
ajungă la paroxism o dată cu conștiința zădărniciei tuturor încer- 
cărilor de a-L depăși. Întreaga viaţă a acestei fiinţe orgolioase se 


2Sloan, 8, 44. (N. t.) 

transformă în măcinare sterilă și de aceea suferințele ei îngrozesc 
prin găunoşenia și morbiditatea lor. „Iar oamenii iau toată come- 
dia asta în serios, chiar dacă sînt înzestrați cu o incontestabilă inte- 
ligenţă. Tocmai în asta constă tragedia lor. Și bineînţeles suferă, 
dar... trăiesc, trăiesc cu adevărat, nu numai în imaginaţie, fiindcă 
suferința înseamnă viaţă. De altfel, cum ar mai putea să simtă 
plăcerile vieţii dacă n-ar suferi? Întreaga lor existență s-ar des- 
făşura ca o interminabilă liturghie care, cît ar fi ea de sfi întă, e 
totuși plicticoasă. Dar eu? Sufăr și eu, din păcate, chiar dacă nu 
trăiesc. Eu sînt x-ul dintr-o ecuaţie cu o necunoscută. Un fel de 
fantomă a vieții, care nu ştie de unde vine, nici unde se pia. care 
a uitat chiar şi cum o cheamă.'“26 : 

Suferinta care şi-a pierdut orice sens se transformă într-o stare 
de depresie (acedia), unul dintre păcatele de moarte. Această stare 
duce direct la neființă. Un om deprimat este, de regulă, înclinat 
să-şi curme zilele prin spînzurare şi ar fi gata să repete zilnic un 
astfel de gest condamnabil dacă ar putea nădăjdui să ajungă, pe 
„această cale, la neantul total. Dar nici chiar în clipa morţii, câtă 
vreme se mai află în starea de depresie, el nu s-ar căi și n-ar înceta 

să-l urască pe cel căruia voia să-i facă rău. Smerdeakov, de pildă, 
s-a spînzurat fără să lase măcar un bileţel din care să rezulte că s-a 
sinucis, deşi era convins că Ivan Feodorovici nu va pomeni în 
declaraţia sa de istoria crimei, pe care i-o povestise. 

Aşadar, spiritele întunericului devin spirite ale „sinuciderii și 
neființei““: neavînd cum să se distrugă definitiv, ele pretind ca 
Dumnezeu să le desființeze. Iată cum le înfățișează starețul Zo- 
sima: „De săturat însă, nu se vor sătura niciodată, pentru că nu se 
înduplecă să primească iertarea și-L blestemă pe Dumnezeu care-i 
cheamă la El. Ochii lor nu-L pot privi decît cu ură şi ar dori ca 
viul Dumnezeu să piară, nimicindu-se şi pe sine şi nimicind și 
toată zidirea izvodită de El. Aceştia în veci vor arde în vîltoarea 
mîniei lor, rîvnind cu pesa moartea și neființa. Dar pururi moartea 
se va depărta de ei... 

A fi veşnic în preajma răului, în toiul chinurilor infernale, 
pricinuite de propria voinţă şi sensibilitate, pare de neînțeles unui 


25 F, M. Dostoievski, Frații Karamazov, p. 861. (N. t.) 
2 Ibidem, pp. 443—444. (N. t.) 

om normal. Probabil este firesc ca, după ce se ajunge la con- 
secințele scandaloase ale răului, să vină momentul trezirii, al 
rușinii de propria decădere și al căinţei. Într-adevăr, datorită liber- 
tății de voinţă orice ființă are posibilitatea depășirii de sine. Pe de 
altă parte însă, tocmai datorită libertăţii această posibilitate nu 
devine în mod necesar o realitate și nu se poate nega faptul că 
unele ființe vor rămîne veșnic despărțite de Dumnezeu. Pentru a 
înțelege o asemenea perseverență nu e musai să coborîm în iad, e 
de ajuns să privim în adîncul inimii noastre şi să fim atenţi la 
manifestările zilnice, fie şi neînsemnate, de orgoliu şi egoism, care 
se întîlnesc la tot pasul. O aluzie cît de mică la ceva de felul 
ordinului, dispoziţiei, exigenţei sau interdicției, mai ales dacă ni 
le impune o persoană pe care o socotim inferioară nouă ca rang, 
ne rănește dureros orgoliul. Cataclismele sociale care au înlăturat 
mai întîi aristocrația de sînge iar în prezent ţintesc să elimine 
diviziunea în stăpîni și muncitori sînt determinate nu numai de 
relațiile economice şi de aspiraţia îndreptăţită de'a proteja demni- 
tatea omului, ci și de pretențiile trufiei și egoismului care nu tole- 
rează superioritatea şi puterea altuia chiar și în acele împrejurări 
şi relaţii în care inegalitatea este oii din punct de vedere 
moral și instrumental. D 
Dar cîte eforturi trebuie să facă öil fie şi numai pentru a-și 

recunoaște propria vinovăție! Dostoievski zugrăvește un tablou 

deprimant al acestui proces în spovedania către Zosima a ,„,oaspe- 
telui de taină“. Pentru mulți oameni, spovedania preconizată de 
biserica ortodoxă și catolică reprezintă o barieră de netrecut care 
îi împiedică să revină în sînul ei. Se pare că puţini oameni respectă 
ritul ortodox al spovedaniei și sînt capabili, mergînd la biserică, 
să se oprească din drum ca să ceară iertare oamenilor pentru a le 
fi păcătuit şi să facă acest lucru în mod firesc, nu exaltînd artifi- 
cial sentimentul și sugrumînd vocea. Nici măcar pentru micile 
abateri de la regulile de politeţe nu se cere iertare cum se cuvine. 
În Rusia, vechea expresie „mă scuzați“ sau „vă rog să mă iertați“ 
a fost înlocuită cu o formulă nouă: „mă scuz“. Ea nu implică 
apelul la voința altuia ci se rezumă la o simplă consemnare a fap- 
tului, așa cum o face individualitatea mea și în cazul expresiilor: 
„mă spăl“, „mă pieptăn'“. Este surprinzător cu cîtă plăcere a fost 
preluată această formulă de toţi, inclusiv de intelectuali. * 

Dacă voinţa orgolioasă și egoistă este atît de sensibilizată la 
micile conflicte cu mediul, ce să mai vorbim de cazurile. mai 
grave. La Dostoievski găsim o întreagă galerie de suflete distor- 
sionate fie din cauza unei ofense sociale severe (inegalitate so- 
cială, dependențe patrimoniale corelate cu umilirea etc.), fie din 
motive individuale (mai ales din pricina pîngăririi sentimentului 
de dragoste). Pe unii ofensele grave îi înalță la sfințenie; pe alţii, 
mai cu seamă pe cei orgolioși și egoiști, îi coboară î în subterană ori 
îi bagă în pușcărie, unde se dedau, cu mare plăcere, la masochism, 
la chinuirea altora sau devin nişte saltimbanci. Aşa sînt Nastasia 
Filipovna, Gruşenka, Katerina Ivanovna, Adolescentul, Ippolit, 
Feodor Pavlovici Karamazov (un linge-blide în tinereţe), Sne- 
ghirev, Smerdeakov şi multe alte personaje dostoievskiene. 

Inima rănită a unui om orgolios se sfîșie neîncetat, zi şi noapte, 
de durere și este gata în orice clipă, folosindu-se de cel mai mic 
pretext, să izbucnească în ură absurdă. Sub numele de Dolgoruki, 
Adolescentul, fiul nelegitim al lui Versilov, este cuprins de o furie 
dementă în momentul î în care o nouă cunoștință presupune că ar fi 
prințul Dolgoruki: „Îmi permit să te întreb cum te cheamă, de 
vreme ce m-ai privit cu atîta stăruință, mi se adresă pe neașteptate 
învățătorul cu un zîmbet perfid. — Dolgoruki. — Prințul Dol- 
goruki? — Nu, pur şi simplu Dolgoruki, fiul fostului iobag Makar 
Dolgoruki şi copilul din flori al fostului meu stăpîn, moşierul 
Versilov. Dar, n-aveţi grijă, domnilor, nu v-am spus acest lucru ca 
să mă luaţi numaidecît în braţe și să începeți să plîngeţi de duioșie 
ca niște viței! Deodată izbucni o salvă de rîsete nerușinate şi atît 
de puternice, încît copilul care adormise î în camera vecină se trezi 
şi începu să scîncească. Tremuram tot de furie.*“28' 

În Rusia, unde numele de nobil nu se deosebește de celelalte - 
prin particula „von“ sau „de“, multe persoane, crescute într-un 
mediu intelectual, află relativ tîrziu că nu aparțin nobilimii și 
această descoperire îi lezează profund, îi pune într-o situație peni- 
bilă atunci cînd încearcă să-şi ascundă apartenenţa socială, şi îi 
face potrivnici deosebirilor de castă nu atît din rațiuni supraindi- 
viduale privind folosul obștesc și dreptatea, cît sub influența orgo- 
liului rănit. 


*% F, M. Dostoievski, Adolescentul, Editura Univers, vol. 8, p. 69. (N. t.) 

În Frații Karamazov chiar şi marele abstinent și taciturnul 
părinte Ferapont, slab la minte, un monah neşcolit şi fără rang 
bisericesc, ascunde în sufletul său trufaș aceleaşi simțăminte ca şi 
Adolescentul. „Eu pot să mă lipsesc de pîinea lor, nu-mi face tre- 
buință, mă duc în pădure şi acolo găsesc și ghebe şi mure ca să-mi 
astîmpăr foamea, pe cînd ei nu pot să trăiască fără pîine, prin 
urmare, diavolul îi ţine încă legaţi.“ Și la egumen și la alți călugări 
el îi vede pe draci: „Unu avea pe dracu în deşte, altul, pitit sub 
anteriu, doar coarnele şi le lăsase afară, iar la altul se itea din 
buzunar, şi uite-așa i se învîrteau ochii din cap, pasămite îi era 
frică de mine; altul îl purta în măruntaie, da, da, acolo găsise să-și 
facă sălaș, în măruntaiele lui spurcate, altuia i se agățase de gît și 
se ținea vîrtos de el și umbla așa cu el spînzurat de grumaz, dar de 
văzut nu-l vedea. 

— Dar... dumneata? — il iscodi călugărul. 

— Dacă-ți spun că eu văd tot, nimic nu-mi scapă. «29 

În faţa lui apar Sfîntul Duh şi Hristos: a 

„— ... Adevărat să fie oare ce vorbeşte lumea despre sfzifaltă, 
căci pînă hăt-departe, peste țări și mări, ţi-a mers pomina cum că 
zi și noapte ai sta de taină cu Sfîntul Duh? . 

— Coboară uneori la mine. 

— Şi cum coboară? Ce chip ia? 

- — De pasăre. 

— Sfîntul Duh în e, de porumbel” +) 

— Acela-i Sfîntul Duh, și ăsta de care- -ți spun eu e Duhul Sf nt. 
Află că nu-i totuna. Duhul Sfînt coboară şi în chip de altă pasăre: 
rîndunică, sticlete, Pitigoi. 

— Şi cum ştii că nu-i un pițigoi de rînd? 

— Fiindcă voroveşte. 

— Și cum vorovește ? Ce fel de grai? 

— Grai omenesc. 

— Și ce spune? 

— Azi, bunăoară, îmi dădu de știre c-o să vină pe aici un 
nătărău să mă întrebe vrute i nevrute. Prea multe pofteşti să i, 

- călugăre! < 

— Înfricoşătoare cuvinte ai rostit, preafericite și cuvioase 
părinte! spuse călugărul dînd din cap, dar în ochișorii lui speriați 
se deslușea o umbră de neîncredere. 


2 F, M. Dostoievski, Frații Karamazov, p. 227. (N. t.) 

— Vezi tu copacul ăsta? — întrebă părintele Ferâpont după un 
răstimp de tăcere. 


1j văd, sfinția ta. 


— Pentru tine-i un ulm ca toți ulmii, pentru mine însă-i altceva. 

— Ce anume? stăruie călugărașul, după cîteva clipe în care 
așteptase în zadar ce poate fi. ] 

— Să-ţi spun ce mi se întîmplă uneori peste noapte; vezi cele 
două cioturi? Cîteodată, în puterea nopții, Hristos îşi întinde 
brațele spre mine și mă cată. Îl văd şi mă cutremur. Vajnică și 
cumplită arătare ! l | | 

„— Dar de ce ţi-e frică dacă ştii că-i Hristos? 

— Şi dacă mă ia şi mă ridică în väzduk 

„— Aşa viu? 

— N-ai auzit de înălțarea întru Duh Şi slavă a lui Ilie? Te ia o 
dată aşa, în braţe, şi pleacă cu tine.“*30 

Acest fanatic nu-i suportă pe călugării şcoliți şi mai ales pe 
starețul ieromonah Zosima, înconjurat de admiratori și oameni 
care așteaptă de la el sfaturi şi mîngîieri. După o serie de ieşiri 
necuviincioase, Ferapont, la căpătîiul stareţului, ÎŞI « dă în vileag 
adevăratele simțăminte. „Cînd o fi să-l prohodiţi, o să-i cîntați Aju- 
torul și sprijinitorul, canonul preafericitților, iar mie, cînd oi crăpa, 
să-mi cîntaţi la căpătîi Toată dulceaţa vieții, stihoavnă mică, se 
tîngui el cu lacrimi în ochi. V-aţi umflat în pene, fumurile trufiei 
vi s-au urcat la cap, pustiu a rămas locul acesta! răcni el deodată 
ca ieşit din minți și, vînturîndu-și brațele, se năpusti valvîrtej pe 
trepte.“31 

Orice sentiment sublim sau situație superioară se bucură din 
partea noastră de respect și admirație cîtă vreme le percepem de 
la distanță şi se prezintă mai curînd ca proiecţii ale imaginaţiei 
noastre, nu ca întruchipări în omul viu de lîngă noi. „... O 
suferință umilitoare și degradantă, cum ar fi, de pildă, foamea, 
poate mai degrabă să trezească milă cuiva; dacă însă suferința mea 
este de ordin superior, bunăoară dacă, să zicem, aş avea de păti- 
mit pentru o idee, prea puţini ar fi dispuşi să-i dea crezămînt decât 
doar în cazuri extrem de rare, pentru că uitîndu-se la mine ar con- 
stata că n-am înfățișarea pe care, după părerea lor, ar trebui să o 


% Ibidem, p. 228. (N. t.) 
5 Ibidem, p. 462. (N. t.) 

aibă omul sortit să sufere în numele unei idei““32, „Omul se bucură 
cînd un preafericit păcătuieşte şi se face de rușine“ — a afirmat nu 
o dată Dostoievski. Grușenka îl roagă pe Rakitin să-l aducă pe 
Aleoşa: „Adu-l la mine. Am să-i dau jos anteriul.** Profitînd de 
ocazie, Rakitin îl conduce pe Aleoșa la Gruşenka cu o imensă 
plăcere. „... Nu de dragul bucuriei pe care se gîndea c-o să i-o 
prilejuiască Grușenkăi ținuse să-l ia pe Aleoşa cu el; Rakitin era 
un om cu capul pe umeri și nu făcea decît ceea ce știa că poate să-i 
aducă vreun folos. De astă dată urmărea un îndoit scop: în primul 
rînd, voia să se răzbune cumva, să vadă cu ochii lui « terfelirea 
omului drept », să asiste la « căderea » neîndoielnică a lui Aleoşa 
« din rîndul sfinților printre păcătoşi », şi-i rîdea inima numai 
gîndindu-se dinainte la desfătarea ce-l aştepta, iar, în al doilea 
rînd, nădăjduia să obțină și un oarecare profit material cît se poate 
de avantajos pentru dînsul. “33 

Manifestări specifice ale orgoliului apar în cazul înfruntării lui 
cu forța invincibilă a iubirii: este vorba de ura conținută în dra- 
goste (la haine dans L'amour), exprimată atît de poetic în romanele 
lui Hamsun Pan şi Victoria. La Dostoievski acest sentiment tra- 
versează dragostea în cazul mai multor personaje, cum ar fi Ver- 
silov, Lise Hohlakova. | | 
„Pînă şi binelui din propria subiectivitate un om autoritar și 
vanitos i se supune abia după mari frămîntări şi prin autodepășire. 
Împotrivirea lui devine cu deosebire înverşunată atunci cînd are 
impresia că exigenţa binelui şi necesitatea realizării sale îi sînt 
impuse din afară — prin voinţa societăţii, a statului, a lui Dum- 
nezeu: „Eu nu datorez nimănui nimic și-i plătesc societății sub 
formă de impozite dreptul de a nu fi jefuit, bătut sau ucis, iar mai 
mult decît atît nu-mi poate pretinde nimeni. Mai ştii, poate că eu 
personal am și alte idei, poate că am de gînd să mă pun chiar în 
slujba omenirii şi că voi izbuti să fac de zece ori mai mult pentru 
ca decît toţi demagogii laolaltă, numai că eu nu îngădui nimănui 
să-mi pretindă s-o fac [...] am deplina libertate să nu mișc un 
deget dacă asta mi-e voia.'3* 


32 Ibidem, p. 320. (N. t.) 
3 Ibidem, p. 471. (N. 1.) 
#8 M. F. Dostoievski, Adolescentul, op. cit., p. 66. (N. t.) 

Nici forța impersonală a binelui nu se înstăpîneşte fără împo- 
trivire asupra sufletului omului trufaş. Mistuit de conștiința 
încărcată ca urmare a crimei lui Smerdeakov, Ivan Karamazov, în 
discuţia avută cu Aleoşa, atribuie diavolului ce-l stăpînește urmă- 
toarea apreciere a comportamentului său: „Te duci acolo ca să faci 
o faptă virtuoasă, cu toate că tu nu crezi în virtute, de aia. ești 
furios şi te frămînţi aşa, de aceea spumegi acum și-ți vine să te 
răzbuni pe toată lumea.'“35 Iată cum interpretează Aleoşa starea lui 
Ivan: „Sînt frămîntările unei conștiințe puternice și adînci. Dum- 
nezeu, în care nu crede, şi adevărul lui au început să-i cîştige 
inima, ce se încăpăținează în nesupunere. Da, se gîndea Aleoșa, 
stînd culcat pe divan, acum, că Smerdeakov nu mai există, o să 
mai creadă oare cineva o iotă din declaraţiile lui Ivan? Şi totuși, 
sînt sigur c-o să se ducă să depună la proces! Aleoșa zîmbi. Dum- 
nezeu o să învingă! Iar Ivan... Ivan ori se va scula din morți la 
lumina adevărului ... ori se va prăbuşi mistuit de ură, căutînd să 
se răzbune pe sine însuși și pe toată lumea pentru că s-a pus în 
slujba unei idei în care nu crede, se gîndi cu amărăciune tînărul şi 
se mai rugă o dată pentru Ivan.*36 

Impactul profund şi atotcuprinzător asupra tuturor resorturilor 
sufleteşti ne îndreptățește să vedem în trufie şi orgoliu culmea 
tuturor păcatelor. Înţelegem astfel și slăvirea smereniei în etică 
creştină; desigur, nu trebuie confundată adevărata smerenie cu 
varianta ei denaturată despre care se spune că ar fi „mai rea decît 
trufia“. Unele personaje ale lui Dostoievski se află necontenit 
într-o stare de autoumilire exacerbată. „Nikolai Ilici Sneghirev, 
mă rog dumneavoastră, fost căpitan de infanterie în armata ru- 
- sească, deși stigmatizat din pricina viciilor sale degradante, totuși 
căpitan. De fapt ar trebui acum să mă numesc « Mă rog dum- - 
neavoastră » în loc de Sneghirev, întrucît începînd din a doua 
jumătate a vieții, cucoane, am început să folosesc această formulă. 
Mă rog dumneavoastră este apanajul umilinţei, cucoane. 

— Ai dreptate, zîmbi Aleoşa. Se naște însă întrebarea dacă 
apanajul acesta e involuntar sau folosit cu bună-știință.““37 


35 Ibidem, p. 877. (N. t.) 
3% Ibidem, p. 879. (N. t.) 
3 Ibidem, p. 268. (N. 1.) 

-După o clipă de asemenea slugărnicie, Sneghirev, aflînd că fiul 
său l-a mușcat pe Aleoșa de deget, strigă: „Stai că ţi-l croiesc eu 
acuși cu nuiaua, cucoane! Îl bat de-l zvînt, mă rog dumneavoas- 
tră! zbieră fostul ofiţer, sărind năprasnic în picioare. 

— Dar n-am venit să mă plîng, v-am povestit numai ce s-a 
întîmplat [...] Vă rog să nu-l bateți. De altminteri, mi se pare că-i 
bolnav [...] 

— Dar ce, credeţi chiar c-o să-l bat, nu vă fie cu supărare? C-o 
să-l altoiesc pe Iliuşecika, puiul tatii, chiar acum pe loc, în faţa 
măriei-voastre, pentru deplina dumneavoastră satisfacție ? Chiar 
atît de grăbit sînteți, măria-voastră ? Sneghirev se răsuci atît de 
brusc spre Aleoşa, încît ţi-ai fi închipuit că-i gata-gata să tabere 
asupra lui. Îmi pare foarte rău pentru gingașul dumneavoastră 
deget, cucoane, dar decît să-l croiesc cu nuiaua pe Iliuşecika, pen- 
tru dreapta mulțumire a măriei-voastre, n-aţi binevoi mai curînd 
să-mi retez chiar acum, mă rog dumneavoastră, cu cuțitul, aste 
patru degete de la mînă? Cred că patru degete ajung ca să vă 
potolească setea de răzbunare, nu vă fie cu supărare... n-o să-mi 
pretindeţi și pe al cincilea, cucoane? Se opri, ca și cum i s-ar fi pus 
un nod în gît. Toţi mușchii feței îi zvîcneau, și se uita la Aleoșa cu 
figura crispată, înfruntîndu-l din ochi. Părea turbat de mînie.‘“38 

La oameni cu o fire puternică, de pildă la Grușenka, această 
stare de înjosire se întrezărește o clipă şi se compensează neîn- 
tîrziat printr-o criză de răzbunare masivă cu urmări infernale. În 
timp ce, pe un ton de exaltare nervoasă, Katerina Ivanova o lăuda 
pe Grușenka și chiar îi săruta mîna, Grușenka, la rîndu-i, o ia de 
mînă și i se adresează: „Daţi-mi-o, scumpă domnişoară, ca s-o 
sărut, aşa cum aţi sărutat-o pe a mea. De trei ori mi-ați sărutat-o, 
ţineţi minte? Poate c-ar- trebui la rîndul meu să v-o sărut de trei 
sute de ori ca să fim chit. Ce să-i faci, ce-o fi o fi, Dumnezeu cu 
mila! Poate că am să fiu roaba dumneavoastră și am să caut să vă 
fac pe plac în toate cele, întocmai ca o roabă. Și acum, fie ce-o fi, 
cum o vrea Dumnezeu, fără nici un fel de legămînt şi promisiuni ! 
Mînuţa asta, ah mînuţa asta dulce! Domnișorica mea scumpă, zîna 
mea din poveşti, frumoasă cum nu e alta pe lume! Gruşenka duse 
încet la buze mîna Katerinei Ivanovna, cu un gînd, ce-i drept, cam 
ciudat: ca « să fie chit », înapoindu-i sărut pentru sărut. 


38 Ibidem, p. 270. (N. t.) 

Katerina Ivanovna nu-și retrase mîna; asculta cu un grăunte de 
speranță promisiunea din urmă, şi ea tot atît de curios formulată, 
a Grușenkăi, care se arăta gata să i se supună în totul «ca o 
roabă » ; şi se uita țintă în ochii ei, care păstrau aceeaşi seninătate 
şi voie bună... « Poate că-i prea naivă»! — se gîndi Katerina 
Ivanovna cu o licărire de nădejde. Între timp, Grușenka fermecată 
de « mînuța ei dulce » o ducea încet-încet la gură. În momentul 
cînd însă era gata s-o atingă cu buzele, se opri cîteva clipe, ca și 
cum ar fi chibzuit ceva. 

— Ştiţi ceva, dragă deris dame îngeraş scump... — rosti ea 
deodată cu cel mai duios şi mai dulce glăscior. Totuşi n-am să vă 
sărut mînuţa! Și Gruşenka izbucni într-un rîs Spuit zglobiu. 

Katerina Ivanovna tresări. 

— Cum vrei. Dar de ce? 

— Ca să-ți aduci aminte că mi-ai sărutat t mînuța şi eu nu ţi-am 
sărutat-o! O licărire ciudată îi fulgeră în privire. Se uită drept î în 
ochii Katerinei Ivanovna. 

_— Neobrăzato ! șopti Katerina Ivanovna, ca şi cum s-ar fi lumi- 
nat deodată ceva în mintea ei, şi sări în picioare, roşie ca focul de 
mînie. Gruşenka se sculă şi ea tacticos. 

— Am să-i spun și lui Mitea că mi-ai sărutat mînuţa, dori că eu 
n-am catadicsit să ţi-o sărut. Ce-o să mai rîdă! 

— leşi afară, ticăloaso ! 

— Vai, ce ruşine, domnişoară, ce ruşine! Nu m-aș fi așteptat să 
aud asemenea cuvinte din gura dumitale, drăguță domnișoară, nu-i - 
frumos! 

— leşi afară, femeie Bierdutăi urla Katerina NE RR Toată 
faţa i se schimonosise și tremura. 

— Ei, asta-i bună, ba nu zău, femeie pierdută! Da dumneata 
cînd erai domnişoară nu umblai după parale prin casele burlacilor 
pe înserat, spune, nu te duceai să-ți pui frumuseţea la mezat, ce, 
parcă eu nu știu?! Katerina Ivanovna dădu un țipăt și poate că ar 
fi tăbărât asupra ei dacă Aleoșa n-ar fi reținut-o cu toată puterea. 

— Este o viperă! răcni Katerina Ivanovna. De ce m-ai oprit, 
Aleoșa. Oh, ce bătaie i-aș fi tras! 

Nu mai era în stare să se mai stăpînească în faţa lui, sau poate 
nici nu voia să se stăpînească. 

— Ar trebui bătută cu biciul, pe eșafod, ar trebui dată pe mîna 
călăului, s-o bată cu biciul în faţa lumii întregi!... 

Aleoșa începu a se retrage spre uşă. 

— Doamne! strigă deodată Katerina Ivanovna, înălțîndu-şi 
braţele către cer, dar el, el! Cum a putut să se poarte atît de urît cu 
mine, atît de neomenos ?... I-a povestit tot lepădăturii ăsteia, tot 
ce s-a întîmplat atunci, în ziua aceea nenorocită, fie blestemată în 
veci! « Te duceai să-ți pui frumuseţea la mezat, drăguță domni- 
șoară! » Fratele dumitale este un ticălos, Alexei Feodorovici.“% 

Smerenia este necesară și credinţei în Dumnezeu, căci un om 
trufaș, oricît de ridicol ar fi, este gata să-l înfrunte chiar pe Dom- 
nul Savaot sau, cel puțin, încearcă să tăgăduiască existenţa Fiinţei, 
inaccesibilă prin măreţia Sa. Cînd un astfel de om aduce argu- 
mente împotriva existenței lui Dumnezeu, rămii uluit de precari- 
tatea coerenței lor logice: îi observi intonaţiile, expresia feţei și îţi 
dai seama că necredinţa lui ascunde în subconștient invidia față de 
Dumnezeu şi aversiunea provocată de gîndul că ar putea exista o 
ființă infinit superioară lui. Chiar şi atunci cînd acești oameni cred 
în Dumnezeu, credința lor se dovedește contrafăcută. Adolescentul 
îl întreabă pe Vasin despre Versilov: „Vă închipuiţi oare că el e 
în stare să creadă în Dumnezeu? — După cum spuneai şi d-ta, este 
un om mîndru, şi adesea, astfel de oameni sînt înclinați să creadă 
în Dumnezeu, mai ales cînd se și cred superiori celorlalți. Mulţi 
oameni puternici simt parcă un fel de nevoie firească de a găsi 
ceva sau pe cineva căruia să i se închine. Un om puternic se simte 
uneori apăsat de propria lui forță [...] în loc să se închine înaintea 
oamenilor, îl preferă pe Dumnezeu — firește, în mod inconşti- 
ent — căci astfel se simt mai puțin umiliți. De multe ori, oamenii 
din această categorie cred din tot sufletul, mai bine zis, doresc din 
tot sufletul să creadă şi de aceea confundă dorința lor cu adevărata 
credință. Nu rareori însă tocmai aceștia devin pînă la urmă scep- 
tici. 

Cînd oameni cu o asemenea structură sufletească încep să-L 
înfrunte pe Dumnezeu şi deci pășesc pe tărîmul existenței infer- 
nale, ei caută, cum s-a mai spus, să-și justifice comportamentul 

_invocînd motive nobile. „Căci trufia e meșteșug diavolesc şi 
anevoie ne putem da seama de ea, aici, pe pămînt, de aceea ne 
putem înșela atît de ușor și cădea atît de lesne în greșeală, ba încă, 


3% Ibidem, p. 206. (N. 1.) 
% M. F. Dostoievski, Adolescentul, op. cit., p. 71. (N. t.) 

pe deasupra, sîntem încredințați c-am făcut cine ştie ce lucru 
minunat şi de ispravă.““+! Năruirea planurilor semete, făcute fără 
binecuvântarea lui Dumnezeu, și chiar îndoiala cît de mică privind 
propria superioritate iscă în voința ambițioasă o ură crescîndă, 
strălucit descrisă de V. Soloviov în scurta sa „Povestire despre 
Antihrist“: „Mîndru și fără prihană, el așteaptă semnul suprem 
spre a porni la mîntuirea omenirii; așteaptă şi nu mai are răbdare. 
A împlinit deja treizeci de ani, mai trec încă trei ani. Şi iată că-i 
trece prin cap un gînd și-l pătrunde pînă-n măduva oaselor ca un 
tremur de foc. « Şi dacă? [...] Și dacă nu sînt eu, ci EI, galileanul. 
Dacă nu este înainte-mergătorul meu, ci Cel adevărat, Cel dintîi 
şi Cel de pe urmă? Însă atunci El trebuie să fie în viaţă. Dar unde 
este ?... Dacă vine la mine... acum, aici... Ce o să-i spun? Va tre- 
bui să mă plec în fața Lui, ca ultimul țăran prost, ca orice mujic 
rus şi să biigui fără sens: « Doamne, Isuse Hristoase, miluiește-mă 
pre mine, păcătos ce sînt. » Ori să-mi răstignesc mîinile-n cruce, 
ca muierile poloneze ? Eu, geniul luminos, supraomul. Nu, nicio- 
dată! Și pe dată, în locul respectului înțelept şi rece față de 
Dumnezeu și de Hristos se naşte şi crește în inima lui întîi un fel 
de groază, apoi o ciudă năprasnică, ce-i prinde și-i chinuie întrea- 
ga ființă, şi o ură crîncenă, ce-i taie răsuflarea. « Eu, eu, nu El! El 
nu mai este viu, nu e şi nici n-o să mai fie. Nu a-nviat, nu a-nviat, 
nu a-nviat! A putrezit ca ultima... » Și cu spume la gură, iese în 
salturi spasmodice din casă, din grădină, şi aleargă pe o cărare 
stîncoasă în noaptea adîncă și neagră... Furia i se stinse și-i luă 
locul o disperare grea ca stîncile acestea, sumbră ca noaptea aceas- 
ta. Se opri pe buza prăpastiei şi ascultă departe, în vale, vuietul tul- 
bure al torentului fugind peste pietre. Avea inima strînsă de-o 
disperare de nesuportat. Deodată simți o tresărire. « Să-L chem, 
să-L întreb ce să fac? » Şi-n întuneric i se arată un chip blînd şi 
mîhnit. « Îi este milă de mine... Nu, niciodată! Nu a-nviat, nu 
a-nviat! » — Şi se aruncă în prăpastie. Dar ceva elastic, ca o co- 
loană de apă, îl menţinu în aer, simţi o zguduitură ca la un șoc 
electric și o forță îl împinse îndărăt.'“42 


41 F, M. Dostoievski, F rații Karamazov, op. cit., p. 438. (N. t.) 


42 V, Soloviov, Trei dialoguri despre sfirșitul istoriei universale, 
pp. 144-145. (N. t.) 

Devenit suveranul universal, el convoacă Sinodul. lerarhul 
ortodocșilor, starețul loan îi spune: „« Iar la întrebarea ta: ce-ai 
putea să faci pentru noi — iată răspunsul nostru drept: închină-te 
aici, în fața noastră lui Iisus Hristos, Fiul Domnului, Cel care s-a 
întrupat, a înviat și va veni — închină-te Lui și noi te vom primi 
cu iubire ca pe adevăratul înainte-mergător al.Său, la cea de-a 
doua, măreaţa venire. » Tăcu și-și aținti privirea asupra chipului 
împăratului. Ceva rău se petrecea cu acesta. În interiorul său se 
stîrnise aceeași furtună infernală ca atunci, în noaptea fatală. Își 
pierdu cu desăvîrşire echilibrul interior, și toate gîndurile lui se 
concentrară asupra modului în care să nu-i dispară și stăpînirea de 
sine exterioară și să nu se trădeze înainte de vreme. Făcea eforturi 
supraomenești ca să nu se azvîrle urlînd sălbatic asupra celui ce 
vorbise şi să nu înceapă să-l roadă cu dinții.“4 

O asemenea ființă poate nutri la nesfîrșit ură faţă de Dumnezeu . 
și chiar dacă posedă forța necesară autodepășirii, nu va apela la ea 
niciodată. Această ură îi sfîşie fără încetare sufletul și îl umple de 
chinuri infernale, dar nu Dumnezeu este Cel care pricinuiește atare 
chinuri veșnice, ci ființa respectivă însăși care se iubeşte pe sine 
mai mult decît Binele Preaveşnic. În raport cu astfel de fiinţe, harul 
dumnezeiesc se manifestă doar în măsura în care le menține în 
propria lor sferă şi nu le sporeşte chinurile apropiindu-le de Aura 
Slavei Lui. Swedenborg povesteşte că într-una din vedeniile sale 
se întreba: „cum e posibil ca harul lui Dumnezeu să-i țintuiască 
pe demoni în iadul veșnic? Abia mi-a trecut prin minte această - 
nedumerire, că a şi coborît un înger din auriculul drept în zona 
unde sălășluiește marele Satan şi a izgonit de acolo, la sugestia 
Domnului, pe unul dintre cei mai răi demoni ca să-i ofere o feri- 
cire cerească. Dar mi-a fost dat să văd cum, pe măsură ce îngerul 
urca în sferele cerești, prizonierul lui se schimba la față, expresiei 
de trufie luîndu-i locul una de suferință, iar corpul i se înnegrea; 
o dată introdus, cu toată împotrivirea sa, în straturile mediane ale 
cerului, el a fost cuprins de convulsii puternice și prin toată 

. înfăţişarea şi mișcările sale arăta că trece prin chinuri teribile și 
insuportabile; ajuns în preajma „inimii“ cerurilor, limba i-a ieșit 


43 Ibidem, pp. 157-158. (N. t.) 
+ Swedenborg Emanuel (1688—1772) — teozof suedez. Pe baza viziunilor 
sale a dezvoltat o doctrină numită „Noul Ierusalim“. (N. t.) 

mult afară ca unui cîine însetat şi istovit, iar ochii i-au crăpat ca 
de o căldură toridă. Mi s-a făcut milă de el şi m-am rugat la Dum- 
nezeu să poruncească îngerului să-i dea drumul, și cînd, din mila 
Domnului, a fost slobozit, s-a aruncat cu capul în jos cu atâta repe- 
ziciune încît i-am putut zări doar călcîiele negre ca tăciunii. Şi 
atunci am avut intuiţia că prezenţa cuiva în ceruri sau în infern 
depinde nu de bunul plac al lui Dumnezeu, ci de starea interioară 
a fiinţei înseși, iar trecerea forţată din infern în ceruri ar fi fost la 
fel de dureroasă pentru cel transferat ca şi mutarea din ceruri în 
infern. Astfel am înţeles că veşnica prezenţă în infern a celor ce-și 
găsesc acolo fericirea corespunde deopotrivă providenţei și haru- 


lui lui Dumnezeu“ (citat din articolul lui V. Soloviov despre 
Swedenborg). 335 i ierti t 


2. EVOLUȚIA SATANICĂ ŞI UNITATEA MORALITĂȚII 


Nu există o ființă suprasatanică, iar în ceea ce-l priveşte pe 
Satan, el, ca orice ființă; năzuieşte spre plenitudinea absolută a 
vieţii. Lupta lui Satan împotriva lui Dumnezeu și răul adus de el 
în lume sînt rezultatul trufiei sale şi al pășirii pe un drum care îi 
contrazice idealul final. Iată de ce viaţa lui Satan este plină de 
decepţii, de eșecuri şi de tot felul de nemulțumiri neîntrerupte. 
Aşadar, avem motive temeinice să afirmăm că pînă şi un Satan îşi 
va învinge, mai devreme sau mai tîrziu, trufia și va păși pe făgașul 
binelui. (Vezi reflecţiile sfîntului Grigore din Nysa î în lucrarea sa 
Despre crearea omului.) . 


Capitolul VII 
Caracterul absolut al responsabilităţi morale 


„Binele şi răul moral reprezintă valoarea faptelor personale ale 
făptuitorului, precum și valoarea personalităţii înseși, izvor al 
faptelor. În calitatea ei de ființă liberă și înzestrată cu însușiri a 
căror utilizare conduce spre perfecțiunea absolută, orice persoană 
își asumă deplin responsabilitatea morală pentru faptele sale. Prin 
aceste afirmaţii vrem să sugerăm că orice ființă răspunde nu 
numai de latura subiectivă, ci și de cea obiectivă a faptelor sale, 
nu numai de forma, ci şi de conţinutul lor. De aceea sistemele eti- 
ce care în evaluarea morală țin seama doar de motivația compor- 
tamentului şi anume de latura ei subiectivă (interes/dezinteres etc.) 
sînt unilaterale, după cum unilaterale sînt şi doctrinele care deduc 
întreaga valoare morală a faptei din conținutul ei obiectiv şi din 
consecinţele sale, previzibile graţie experienţei (Erfolgsethik). 

Conșştiința subiectivă privind puritatea intenţiei, eliberarea'ei 
de orice calcul personal și chiar manifestările de sacrificiu în 
momentul săvîrşirii unei fapte nu garantează încă perfecțiunea ei 
morală. Avînd la activul lor nenumărate asasinate și atrocități, 
iacobinii, inchizitorii, bolșevicii încearcă să-şi justifice faptele 
invocînd înaltele principii și binele suprem în numele cărora luptă. 
Mulţi dintre ei erau, într-adevăr, animați de o dragoste înflăcărată 
pentru valorile obiective autentice, şi totuși comportamentul lor 
este respingător prin hidoșenia lui morală. Latura obiectivă a 
„ faptelor lor este cumplită. Dar nici latura subiectivă, ce pare făptui- 
torului însuși pură, nu este, în realitate, perfectă din punct de 
vedere moral. Îngustimea conștiinței axiologice, inerentă tuturor 
creaturilor care s-au lepădat de Dumnezeu, atinge un grad de-a 
dreptul înspăimântător la fanaticii religioși, la revoluționari și la 
adepții reformelor sociale. De cele mai multe ori această îngus- 

time se manifestă prin aceea că fanaticul pune o idee abstractă, o 
teorie sau un proiect de reformă mai presus de omul viu, ceea ce 
îl face capabil de asasinate şi violență, în stare să distrugă viața 
oamenilor în numele realizării idealului său. (Multe idei valoroase 
cu privire la caracterul degradant al fanatismului sînt cuprinse în 
cartea lui Berdiaev Despre menirea omului; vezi, de asemenea, 
Hegel, Fenomenologia iz iri, cap. „Legea inimii și nebunia 
prezumțţiei““.) 

De regulă, în adîncul sufletului acestor dp tutori ai binelui, 
care se socotesc binefăcătorii omenirii, dar în realitate comit acte 
inumane, se ascunde trufia care îi face să prețuiască mai mult idea- 
lurile și proiectele elaborate de ei decît omul viu. Insensibilitatea, 
necomunicarea, incapacitatea de a îndrăgi persoana concretă a 
aproapelui, toate aceste trăsături coexistă de obicei cu trufia care 
duce la fanatism. 

. Așadar, mi se va putea spune că etica elementelor subiective 
ale sufletului este totuşi valabilă: atunci cînd componenţa obiec- 
tivă este deficitară, nici latura subiectivă a comportamentului nu 
este perfectă. E posibil ca această imperfecţiune să fie absorbită 
integral în subconștientul subiectului, motiv pentru care nu-și dă 
seama de ea, chiar dacă este prezentă în sufletul lui. Impărtășind 
această opinie, înclin totuși să neg valabilitatea eticii elementelor 
subiective ale sufletului, pentru că laturile subiective şi obiective 
ale faptei sînt inseparabile. Atunci cînd Jean Valjean (Mizerabilii 

„de V. Hugo) a furat sfeşnicele de la episcopul Bienvenu, iar aces- 
ta i le-a oferit în dar, demnitatea faptei monseniorului a constat în 
atitudinea de iubire față de sufletul altuia şi în descoperirea modu- 
lui de transformare a acestuia. Perspicacitatea omului înzestrat cu 
harul divin, renunţarea la drepturile sale, întregul ansamblu de acte 
subiective nu pot fi descrise şi concepute în afara conținuturilor și 
a valorilor obiective vizate. Aceeași structură este inerentă în ge- 
nere faptelor oricărei ființe: semnificația morală a faptei este 
determinată deopotrivă de actele subiective şi de obiectele vizate 
de ele. De aceea o preocupare excesivă pentru latura subiectivă a 
comportamentului, mutarea centrului de greutate în propriul uni- 
vers interior, ca în cazul polarizării atenţiei exclusiv asupra ființei 
iubite, poate lesne conduce la deteriorarea morală cunoscută sub 
numele de fariseism. El constă în aceea că omul face „binele de 
dragul binelui“ şi nu din iubirea efectivă față de alt om; fariseul 

este preocupat nu atît de ființa pe care o iubeşte sau care îi trezește 
compasiune, cît de dorinţa de a fi socotit „bun“, „drept“, „impar- 
țial“. În opinia lui Max Scheler, de acest cusur nu este scutită, se 
pare, etica lui Kant, întrucît afirmă că un om cu adevărat bun în 
sens etic este acela care, de pildă, atunci cînd își oferă ajutorul este 
interesat nu de asigurarea reală a binelui altuia, ci de îndeplinirea 
datoriei sale. | 

De domeniul fariseismului țin, după Scheler, toate teoriile etice 
conform cărora trebuie să trăim și să acţionăm în așa fel încît să 
putem face faţă examenului la care ne supunem noi înșine com- 
portamentul, să avem dreptul la respect față de propria noastră 
persoană etc. În acest caz, spune el, adevăratei voințe și existențe 
morale i se substituie „dorinţa de a avea o bună i imagine intelec- 
tuală în care să ne oglindim“. Este o specie de fariseism numită 
„autoîndreptăţire““. „Contrar celui care se simte îndreptăţit, un om 
cu adevărat smerit se teme de « imaginea » sa cea « bună » și toc- 
mai prin această teamă își manifestă bunătatea.“ În același timp, 
Scheler nu neagă faptul că un precept de felul: ,„Comportă-te în 
așa fel încît să te poți respecta“ poate avea o semnificaţie pozitivă 
tocmai în cazul în care respectul de sine și verdictul „sînt bun“ nu 
constituie scopul voinţei, ci consecința comportamentului corect. 

În anumite medii de sectanți se dă adesea prea mare importanță 
scopului de a fi pur din punct de vedere moral, ceea ce introduce 
în viață un dezechilibru. Unii sectanţi se leapădă de biserică pe 
motiv că nu i-au înțeles îngăduința înțeleaptă față de păcătoşi şi 
acomodarea ei la slăbiciunile omeneşti, practicate de fapt cu in- 
tenţia de a-i apropia pe enoriași de porţile Împărăției lui Dum- 
nezeu fără zbucium sufletesc dureros. Un asemenea sectant arde 
de nerăbdare să realizeze Împărăţia Domnului aici, pe pămînt, și 
acum, fără nici o întîrziere. El cenzurează necruţător moravurile 
altora, se amestecă brutal în viața lor, ceea ce de multe ori se 
încheie cu o ripostă fermă și cu accentuarea și mai mare a răului. 
Sau se centrează pe propriul comportament și se străduiește să fie 
„de o bunătate care îi depășește posibilităţile: în acest caz toate 
manifestările lui devin mieroase, convenţionale și uneori chiar 
ipocrite. 

Pe vremea cînd își crea capodoperele și nu se dedase încă exce- 
sului moralizator, Lev Tolstoi a zugrăvit cu deosebită pregnanță 
fariseismul. În Anna Karenina el povestește despre sejurul prințului 

Șcerbațki, împreună cu fiica sa Kitty, la Karlsbad, unde fac 
cunoștință cu chietista madame Stahl care i-a stîmit lui Kitty un viu 
interes. Dar tatăl acesteia, om bun din fire, face în treacăt o remarcă 
la adresa doamnei Stahl: „Ea mulțumește lui Dumnezeu pentru 
orice, chiar pentru nenorociri. Îi mulțumește fiindcă i-a murit 
bărbatul. E cam comic, căci au trăit rău împreună.“ Exemplar este 
contrastul între simplitatea prințului şi artificialitatea comporta- 
mentului doamnei Stahl. Nici experiența lui Kitty-de a-i imita 
chietismul n-a durat prea mult, încheindu-se în deceptie; ea îi 
mărturiseşte Varenkăi, fiica adoptivă a doamnei Stahl: „Nu pot trăi 
altfel decît cum îmi spune inima, pe cînd dumneata trăieşti după 
reguli stabilite. Eu te-am îndrăgit pur și simplu, în timp ce dum- 
neata, fără îndoială, vrei numai să mă salvezi... să mă înveţi...“! 

Unilaterală este și etica formalistă, conform căreia criteriul 
binelui moral nu rezidă în conţinutul ci în forma comportamentu- 
lui; după Kant, de exemplu, este vorba de forma propriei legislații 
(posibilitatea transformării regulii de conduită în lege a naturii), 
în viziunea lui Miinsterberg și Lipps acest criteriu rezidă în con- 
secvența comportamentului. În realitate însă, se are în vedere nu 
forma ca atare, ci suportul unui anumit conţinut. În capitolul des- 
pre natura satanică am arătat că în condiţiile existenţei binelui 
absolut, comportarea lui Satan ar putea fi perfect consecventă și 
totuşi josnică din punct de vedere moral. 

Revenind la problema eticii componenţei subiective a sufletu- 
lui, vom demonstra, pe baza analizei cîtorva cazuri concrete, că 
puritatea mobilurilor conștiente ale faptei nu ne îndreptățește încă 
să vorbim despre perfecțiunea ei morală. Așa, de pildă, atunci cînd 
ne îngrijim de binele copilului, recurgem adesea, din lipsă de 
experienţă şi din necunoaștere, la mijloace de educare și instruire 
care, în loc de folos, îi aduc prejudicii. Ce-i drept, ignoranța noas- 
tră micşorează responsabilitatea morală pentru procesul defectuos 
al educării copilului, dar nu ne dispensează total de ea: caracterul 
limitat al cunoștințelor noastre se datorează vinovăţiei de a ne fi 
lepădat de Dumnezeu. Fiecare om este limitat în felul său distinct, 
şi această limitare se află în funcţie de pasiunile și viciile lui, de 
discordanța dintre aspiraţiile sale, determinată de opțiunea greșită 
pentru valorile inferioare. 


1 L, N. Tolstoi, Anna Karenina, Editura Minerva, 1972, p. 333. (N. t.) 

Gradul de obtuzitate îndeobște numit prostie este asociat cu 
structura defectuoasă a creierului, în unele cazuri condiţionată de 
creditate. Să nu credem însă că omul poate fi absolvit de respon- 
sabilitate morală pentru greșelile din comportarea lui prin invo- 
carea structurii creierului său ori a eredității nefericite, moștenite 
de la strămoși. Potrivit teoriei „eului“ ca agent substanţial supra- 
temporal şi supraspațial, fiecare „eu“ își făurește corpul, efectuînd 
selecția „aliaților“, respectiv a agenților substanțiali inferiori după 
gustul, interesele și pasiunile lui. Trupul omului este un ansamblu 
de organe, adică de instrumente care, în cele din urmă, au fost 
create de însuși „eul“ omenesc; de aceea omul este răspunzător 
de propriul său trup și nu are dreptul să se dezvinovăţească atunci 
cînd, din prostie, aduce prejudicii apropiaților săi, chiar dacă 
această prostie se datorează unor deficienţe în structura creierului. 
Iar în cazul în care le moşteneşte, omul nu are dreptul să dea vina 
pe strămoși. Atunci cînd agentul substanțial atinge în dezvoltarea 
sa înălțimea la care devine apt de viață omenească, el singur îşi 
alege, pentru nașterea lui, trupurile viitorilor părinţi în care i se va 
dezvolta embrionul — alegere pe care o va face în conformitate cu 
pornirile şi preferințele sale instinctuale. Prin urmare, în cazul 
proastei eredități şi al unei vieți de familie dezorganizate vina o 
poartă omul care le-a ales. Strămoșii răspund pentru proasta 
moștenire lăsată urmașilor, dar şi urmașii, la rîndu-le, sînt răspun- 
zători de faptul că au acceptat această nefericită moștenire. 

Bolile psihice ca și handicapurile fizice nu-l scutesc întru totul 
pe om de responsabilitatea morală pentru acțiunile lui. La baza 
tuturor bolilor psihice și a nevrozelor stau, ca sursă primă, particu- 
laritățile caracterului empiric al omului, care exprimă valoarea lui 
morală. Preocuparea exacerbată de propriul „eu“, o fire închisă, 
suspiciune, timiditate sau, din contra, aroganță şi alte trăsături de 
acest gen preced bolii psihice și se exprimă prin ea. Voi explicita 
ideea mea luînd ca exemplu boala psihică a cunoscutului pictor 
rus A. A. Ivanov care, locuind la Roma, şi-a dedicat douăzeci de 
„ani din viaţă realizării tabloului Hristos se arată poporului. În jur- 
nalul său Amintiri literare şi de viaţă, I. Turgheniev notează: 
„Numeroși ani de viaţă, retrasă în solitudine, obsedat de aceeași 
idee fixă, au pus o pecete aparte asupra lui Ivanov; avea în el 
deopotrivă ceva mistic și copilăros, înțelept și ludic, ceva pur și 
ascuns, ba chiar șiret. La prima vedere părea că toată fiinţa lui este 

pătrunsă de suspiciune, de sfială, uneori posacă, alteori insinuantă; 
cînd devenea însă mai familiar, ceea ce se petrecea destul de 
repede, sufletul lui blajin se deschidea ca o floare.“ În timpul călă- 
toriei în comun la Albano, Turgheniev şi V. P. Botkin? i-au pro- 
pus lui Ivanov să ia masa de prînz la Roma. 

„— Prînzul? — a exclamat Ivanov şi dintr-o dată a pălit. 
Prînzul — a repetat el. Nu, mulțumesc frumos, era cât pe aci și 
aseară să nu mai fiu în viață. Refuz invitația — ăia or să mă 
otrăvească. 

— Cum aşa? | 

— Da, mă vor otrăvi, îmi vor pune otravă în mîncare. Faţa lui 
Ivanov a căpătat o expresie de nepăsare, privirea îi era rătăcită... 
M-am uitat la Botkin: o senzaţie de groază instinctivă ne-a cuprins 
pe amîndoi. 

— Ce-i cu dumneata, dragă Alexandr Andreevici, cum ar pu- 
tea să te otrăvească, doar luăm masa împreună? Pentru asta ar tre- 
bui să otrăvească toată mâncarea. Și apoi, cine este interesat să te 
omoare? 

— Sînt oameni care fip să-mi ia viața. Iar în ceea ce nat 
toată mîncarea... el poate. pune otrava numai în farfuria mea. 

— Cine el? 

— lată ce-ţi propun, Alexandr Andreevici — zise Botkin. Vino 
la noi mîine la prînz, ca şi cum nu s-ar fi întîmplat nimic, și îndată 
ce mîncarea va fi servită vom schimba farfuriile între noi... 

Ivanov a acceptat invitația, paloarea i s-a retras de pe faţă, bu- 
zele au încetat să-i tremure, iar privirea i-a devenit calmă.“ 

Chiar şi în cazul unei boli cum este paralizia progresivă, 
însoţită de distrugerea tot mai accentuată a țesutului creierului, 
fenomenele psihice sînt legate de caracterul empiric al omului — - 
răspunzător de sine ca „autor“ al său. 

In acord cu propriul său caracter, cu experiența şi iscusința sa, 
„eul“ uman se luptă cu boala şi foloseşte celulele sănătoase ale 
creierului în vederea continuării unor activități pe care le consideră 
mai importante. Aşadar, la orice om evoluţia bolii este condi- 
ționată de însușirile propriului „eu“. 


2 Botkin M. P. (1839-1914) — pictor rus, autorul monografiei despre A. 
A. Ivanov. (N. t.) 

Sînt cazuri cînd boala schimbă radical personalitatea omului, 
ale cărei manifestări se deosebesc considerabil de structura ei ante- 
rioară. Botanistul A. N. Beketov, om de mare noblețe și de o cul- 
tură rafinată, a mai trăit cîțiva ani după hemoragia cerebrală care 
l-a țintuit paralizat la pat; devenise cu totul alt om ducînd o viată 
aproape animalică și manifestînd o grosolănie sălbatică. Cel care 
înțelege că personalitatea omului nu este un fel de suprastructură 
la baza căreia se află exteriorizările de ordin somatic, nu va accep- 
ta ca boala să producă o schimbare a psihicului atît de drastică. In 
cazul de față este plauzibilă următoarea ipoteză: Beketov a murit 
în timpul hemoragiei cerebrale, cu alte cuvinte, agentul substanțial 
care asumase conştiinţa eului său s-a retras din trupul pe jumătate 
distrus şi a îmbrățișat o nouă viață într-un alt mediu pe care nu-l 
cunoaștem: trupul lui a mai trăit însă cîțiva ani datorită faptului că 
un anume agent, „fostul“ responsabil al unuia din centrii nervoși, 
a preluat conducerea asupra întregului organism și s-a dovedit 
capabil să prelungească viaţa, dacă nu umană, cel puţin umanoidă. 

Prin urmare, orice rău făcut unei fiinţe, oricare ar fi ea, cu par- 
ticiparea mea, fie şi cea mai indirectă, este într-un fel consecința 
imperfecţiunii mele morale: dacă aș fi aparținut Împărăției Dom- 
nului, aș fi devenit pentru toate ființele sursa binelui pur în toate 
sensurile acestui cuvînt și n-aş fi adus nimănui nici un fel de preju- 
dicii. Pasagerii tramvaiului sub roțile căruia a fost strivit un om au 
contribuit, prin greutatea lor, la această nenorocire. Corporalitatea 
lor materială cu proprietățile ei de respingere și impenetrabilitate 
rezultă din izolarea păcătoasă a fiecăruia dintre ei, exprimată în 
planul acțiunii. Așadar, într-o anumită măsură, ei sînt vinovaţi de 
nenorocirea care s-a petrecut. Cei care aparțin Împărăției lui Dum- 
nezeu posedă corpuri transfigurate, interpenetrante și impondera- 
bile, motiv pentru care nu sînt capabili de un act atît de brutal cum 
este strivirea. 

Responsabilitatea omului nu numai pentru motivația compor- 
tamentului său, ci și pentru conţinutul obiectiv al faptei, pentru 
„săvîrşirea și consecinţele ei poate fi fundamentată și după cum 
urmează. Responsabilitatea morală este posibilă doar în condiţiile 
existenţei libertăţii agentului: pot să răspund numai pentru ce stă 
în puterea mea. În analiza problemei cu privire la ce anume stă în 
puterea mea trebuie să distingem libertatea de voinţă și libertatea 
de acţiune. 

Libertatea de voință constă în aceea că „eul“ este sursa crea- 
toare de dorinţe şi decizii, dar el nu este constrîns să le manifeste 
nici de condițiile exterioare şi nici de caracterul lui empiric. Cu 
totul alt caracter are: voinţa de acţiune care se manifestă acolo 
unde dorința și decizia survenite nu întîmpină dificultăți în calea 
realizării lor. Astfel de dificultăți sînt adesea generate.de împre- 
jurări care se situează dincolo de sfera puterii mele; în asemenea 
cazuri, fiind lipsit de libertate, nu port răspunderea pentru neîn- 
deplinirea bunelor mele intenţii. Acest raționament, în aparență 
absolut corect, face pe mai mulți gînditori să adopte etica naturii 
subiective a sufletului — doctrină conform căreia valoarea morală 
a comportamentului este determinată exclusiv de motivaţia subiec- 
tivă şi nu de conţinutul lui obiectiv. Greșeala acestor gînditori iese 
la iveală o dată cu acceptarea distincției între libertate formală şi 
libertate materială pozitivă. Libertatea materială pozitivă a agen- 
tului este condiționată de gradul puterii lui de creaţie. Ea atinge 
limita superioară, respectiv infinitul la cei ce aparțin Împărăției lui 
Dumnezeu: datorită racordării la puterea creatoare a celorlalți și 
la puterea creatoare a lui Dumnezeu însuși, ei dispun de forța crea- 
toare infinită pentru înfăptuirea frumosului desăvîrşit şi a binelui, 
şi pentru luarea în posesie a adevărului absolut; libertatea lor de 
voință este în același timp şi libertatea infinită de acţiune, îndrep- 
tată spre realizarea binelui absolut în toate sensurile cuvîntului. 

Într-o situaţie diferită se află ființele care există în afara grani- 
telor Împărăției Domnului. Fiind mai mult sau mai puțin înde- 
părtate de Dumnezeu și separate, datorită egoismului, de celelalte 
ființe, ele dispun de o libertate pozitivă considerabil redusă și de 
o libertate de acţiune limitată. În schimb, păstrează intactă liber- 
tatea formală care rezidă în următoarele: posedînd forța creatoare 
supracalitativă, „eul“ agent stăpînește toate manifestările concrete, 
toate intențiile, deciziile și faptele; indiferent de valoarea lor, de 
rațiunea lor, pe care o invocă „eul“ agent, intenţiile și faptele lui 
nu decurg din aceste date, aşa cum decurge o concluzie din pre- 
mise; toate aceste date slujesc doar ca material și pretext pentru 
actul creator de sine stătător care, în virtutea forței creatoare supra- 
oii a „eului“, ar putea | fi realizat pi decît a fost nd 
orice situaţie dată, Ar chiar și în starea lui decăzută, își 
păstrează puterea suficientă atît pentru manifestarea liberă a 

dorinței de a dispune de toate aceste posibilități cît şi pentru 
năzuința realizării deciziei sale, în măsura în care ea depinde de 
forța lui. Așadar, el poate, în orice caz, să renunţe la calea răului 
Şi cel puţin să intre pe făgașul binelui fie şi numai sub forma unui 
deziderat sincer de a face primii pași în această direcţie. De aici 
rezultă că situarea agentului în afara Împărăției Domnului se 
datorează vinei lui, după cum răspunderea pentru imperfecțiunea 
propriului comportament, atît sub raport subiectiv, cât și în privin- 
ţa conținutului obiectiv, o poartă el însuşi. Oricît de multe ar fi 
împrejurările (necunoaștere, prostie, boală etc.) ce micşorează 
responsabilitatea agentului pentru imperfecţiunea obiectivă a pro- 
priului comportament, această răspundere nu poate fi niciodată 


declinată. 


Capitolul VIII 
Sancțiunile legii morale 


1. PEDEAPSA ai sai 


iri codului tat prin care se interzice o faao sau alta 
sînt, de regulă, însoțite de sancțiuni, respectiv de dispoziții privind 
pedeapsa care trebuie aplicată infractorului. La toate popoarele şi 
în toate epocile întîlnim convingerea larg răspîndită că legea 
morală este şi ea însoţită de sancţiuni: unii presupun că pedeapsa 
este aplicată de însuși Dumnezeu, alții cred că actele imorale se 
pedepsesc prin alcătuirea însăși a naturii. Doctrina etică este obliga- 
tă să răspundă cu exactitate la întrebarea cu privire la sancțiunile 
legii morale. . 

Dacă ne dăm seama în ce constă legea tA răspunsul la 
întrebarea privind sancţiunea vine de la sine. O faptă este pe de- 
plin bună din punct de vedere moral dacă este săvîrşită în temeiul 
unei mai mari iubiri faţă de Dumnezeu decît față de sine şi al 
iubirii față de toate fiinţele egală cu iubirea de sine. Este o faptă 
prin care se realizează desăvîrșirea absolută (valorile absolute) a 
Împărăției lui Dumnezeu. În existența noastră psihomaterială toate 
faptele sînt doar relativ perfecte şi deci relativ bune din punctul de 
vedere al moralei; ele conţin, într-o măsură mai mare sau mai 

mică, valorile relative, adică se constituie într-o realitate care pen- 
"tru unii este bună, iar pentru alţii este rea. Astfel de fapte nu aduc 
niciodată agentului lor o satisfacție deplină. Într-adevăr, fiecare 
ființă îşi propune să atingă în viaţă plenitudinea absolută a exis- 
"tenţei, Acest scop poate fi îndeplinit prin intermediul unor fapte 
care conţin în structura lor fie și numai o doză infimă de valori 
negative, adică acea existenţă care stînjeneşte și depreciază viața 
oricărei fiinţe. De aici derivă cu necesitate următoarea lege: orice 
acțiune în componenţa căreia intră o valoare negativă îi provoacă 
agentului, cel puțin parţial, un sentiment de insatisfacție. Fericirea 

supremă accesibilă omului pe pămînt, pe care o aduce creația în 
domeniul artei, filozofiei, ştiinţei este totdeauna grevată de con- 
știința imperfecţiunii ei. Fără îndoială, nu a existat şi nici nu va 
exista vreodată un arhitect, un pictor sau un scriitor pe deplin satis- 
făcuţi de o catedrală construită, de un tablou pictat sau de o carte 
tipărită. Această dorință arzătoare de continuă perfecţionare este 
descrisă şi explicată cu mare forță de convingere de către părin- 
tele Serghei Bulgakov! în cartea sa Lumina cea neapusă: „Spiritul 
uman nu se poate exprima în nici un « ce » pierdut în incomensu- 
rabil. De aceea omului îi este inerentă aspiraţia la creația absolută 
după chipul lui Dumnezeu... Tocmai acest absolut potenţial al 
creației umane, cu neputinţă de a deveni actual, generează tragedia 
omului, pe care numai cel cantonat în suficientă și lene intelectu- 
ală nu o trăiește. Căutarea capodoperei în condiţiile imposibilității 
de a o găsi, îmbrățișările înflăcărate care încearcă să rețină o um- 
bră mereu în retragere, descurajarea și acea decepție singulară care 
îl pîndește pe artist în timpul creaţiei — toate acestea ne sugerează 
faptul că spiritul uman nu este în stare să-și creeze propriul uni- 
vers, singurul care i-ar putea potoli o imensă sete.“ 

O insatisfacție asemănătoare îl pîndeşte pe om şi în viaţa de 
familie: cea mai fericită familie cu copii normali și cuminţi rămîne 
totuși departe de idealul plenitudinii absolute a vieţii. La fel, orice 
percepție sau impresie produsă de frumuseţea naturii, de marile 

„opere de artă, de evenimentele istorice importante nu are în con- 
știința noastră deplinătatea și desăvîrșirea capabile să ne aducă o 
mulțumire totală. Nimic, de aceea, în viața noastră nu merită să fie 
prezervat alături de prospețimea prezentului: datorită imperfec- 
țiunii, totul este condamnat la moarte și se retrage în domeniul tre- 
cutului care se învăluie în ceața uitării partiale sau totale. 

Incompleta mulțumire de viață este consecinţa nu numai a 
imperfecțiunii morale, ci și a imperfecțiunii de ordin estetic, gno- 
seologic, social etc. La baza tuturor acestor multiple deficiențe stă 
însă un singur act imoral — lepădarea de Dumnezeu și de Împă- 
răția Lui. El se află la originea incompletitudinii şi imperfecțiunii 
vieții. Această caracteristică a vieţii și expresia sub forma senti- 


! S. N. Bulgakov (1871-1944) — filozof și teolog rus, autor al unor 
lucrări de mare varietate tematică: De la marxism la idealism, Icoana și cultul 


ei, Filozofia limbii etc. (N. t.) 

mentului de insatisfacție reprezintă principala pedeapsă concretă 
pentru nerespectarea legii morale. Pedeapsă care nu se alătură din 
afară faptelor săvârșite, ci rezidă în caracterul însuşi al vieţii rioas- 
tre. O putem de aceea numi sancțiune imanentă nemijlocită a legii 
morale. În majoritatea covîrşitoare a cazurilor această sancțiune 
este resimțită nu ca pedeapsă pentru un rău moral, ci ca simplă 
insatisfacție provocată de unele scopuri formulate în mod neferi- 
cit şi nerealizate pînă la capăt. Ea ne obligă să nu rămînem pe 
aceeași treaptă a vieții, dimpotrivă, să căutăm mereu noi drumuri, 
făcînd astfel loc evoluţiei care, dacă e normală, duce la potențarea 
binelui, inclusiv a binelui moral prin intensificarea iubirii faţă de 
Dumnezeu şi creaturile Lui. 

Pînă acum a fost vorba de irkaii de dezamägirea care 
apare în urma neîmplinirii scopului vizînd plenitudinea absolută 
a vieții. În cele ce urmează trebuie supuse analizei şi acele imper- 
fecțiuni, însoțite de suferinţe fizice şi psihice deseori extrem de 
mari, care sînt generate de insuficienta iubire față de Dumnezeu 
şi creaturile Lui. Izolarea egoistă a agentului și adversitatea lui față 
de celelalte ființe se exprimă exterior prin acte de respingere care 
creează corporalitatea materială impenetrabilă. Ieşirea treptată din 
această izolare totală se realizează prin asocierea agentului respec- 
tiv cu un număr mai mare sau mai mic de alți agenți care se află 
pe o treaptă inferioară de dezvoltare şi care devin corpul lui, res- 
pectiv un ansamblu de organe menite să îndeplinească scopurile 
agentului principal care și le subordonează. Așa sînt corpurile 
atomului, moleculei, cristalului, plantei, animalului, poporului, 
planetei. 

Un complex de agenţi subordonați și totuși relativ indepen- 
denti, corpul nu este niciodată cu desăvîrșire armonios și supus 
agentului principal. Urîţenia, bolile şi bătrîneţea sînt expresii ale 
„acestei dizarmonii a corpului. Mai mult: interesele „eului“ și cele 

ale corpului său devin cu timpul atît de divergente încît destră- 
- marea asocierii devine iminentă, prevestind moartea, respectiv izo- 
larea agentului principal de subordonatele sale. 

În cazul în care corpul agentului nu satisface îndeajuns nevoile 
acestuia și uneori intră într-o relaţie de adversitate cu el, cu atît 
mai mare este dizarmonia între agent și mediul exterior. Influența 
nocivă a condiţiilor climaterice, calamităţile naturale, lupta pen- 
tru existență între animale și plante, neorînduielile și catastrofele 


164 N. O. LOSSKI 


sociale — toate aceste forme de limitare reciprocă a vieţii — și nu 
de concertare a forțelor întru creația sobornicească îndeobște con- 
venită — sînt deopotrivă consecinţele și expresiile iubirii B 
fecte a ființelor între ele și față de Dumnezeu. 

Într-adevăr, nu trebuie uitat faptul că întreaga lume, în viziunea 
personalismului, este compusă din fiinţe care sînt sau pot deveni 
personalități. Toate relaţiile lor reciproce ar putea fi pătrunse de 
sentimentul iubirii. În aceste condiții, natura s-ar manifesta în ra- 
port cu noi ca o mamă grijulie, dar și noi am renunţa la o postură 
de profitori ordinari și am adopta o atitudine de fidelitate filială 
față de ea. 

Așadar, toate nenorocirile pe care le îndurăm nu sînt pedepse 
pe care le-am primi din exterior, ci expresia și consecința imper- 
fecțiunii noastre morale; ele pot fi desemnate prin sintagma: 
sancțiune imanentă secundară a legii morale. Indiferent de nenoro- 
circa care s-a abătut asupra noastră, chiar dacă nu a fost urmarea 
unei fapte recent săvîrşite, nu avem dreptul să ne socotim victime; 
însăși vulnerabilitatea noastră este consecinţa şi expresia insol- 
vabilității noastre morale. Corpul nostru este expus traumelor de 
tot felul din cauza imperfecțiunii sale, fiind un corp păcătos. Viaţa 
noastră sufletească poate fi afectată de calomnii, de oprimări, de 
concurență neloială, dar toate aceste trăiri pot zdruncina sufletul 
numai în măsura în care omul este egoist, vanitos, trufaş, adică 
departe de sfințenie. 

Conform legii formulate de M. Scheler și N. Hartmann, cu cît 
valoarea unei existenţe este mai mare cu atît aceasta din urmă este 
mai fragilă și mai dependentă de o existenţă valoric inferioară. De 
aici se nasc nenumărate drame în viața noastră morală. Vom 
demonstra însă ulterior că legea raportului invers proporţional 
între rangul valorii și forța ei de afirmare acţionează numai în 
lumea psihomaterială a existenţei. Structura lumii noastre este 
consecința izolării reciproce a ființelor și a relaţiilor lor de adver- 
sitate, determinate de alegerea unui drum greşit al vieţii. Situaţia 
„umilitoare în care ne pune această lege constituie, de asemenea, o 
pedeapsă imanentă secundară pentru imperfecțiunea morală. În 
strînsă legătură cu legea respectivă și, în genere, cu perturbarea 
armoniei în univers se află lipsa de coordonare în lumea noastră 
între valoarea scopurilor şi valoarea rnijloacelor. În Împărăţia lui 
Dumnezeu, orice mijloc este totodată și scop cu valoare absolută, 

-iar în lumea noastră mijloacele sînt, în mod curent, valoroase pen- 

tru noi doar ca o verigă necesară ce ne apropie de țel, chiar dacă 
de foarte multe ori ele reprezintă în sine o valoare negativă la care 
sîntem uneori constrînşi să apelăm pentru realizarea unui scop 
important.: 

Scopul bun nu scuză era rele, dar sînt cazuri cînd sîn- 
tem moralmente obligaţi să urmărim un scop care, în universul 
nostru psihomaterial, nu poate fi realizat decît cu mijloacele 
cuprinzînd în ele un rău. Aşa, de pildă, într-o societate umană e 
necesar adesea să se recurgă la forță pentru apărarea împotriva 
criminalilor. Această necesitate regretabilă constituie una din con- 
- secinţele desprinderii de Împărăţia lui Dumnezeu. 

Prin urmare, toate laturile nefericite ale structurii lumii psiho- 
materiale rezultă, evident, din izolarea reciprocă și din dezbinarea 
fiinţelor care au încălcat legea morală; aceste laturi reprezintă 
sancţiunea şi pedeapsa imanentă pentru linia greşită a comporta- 
mentului pe care am ales-o în mod liber, fără să ne-o impună cine- 
va, și deci ne asumăm întreaga ei responsabilitate. Suferim din 
pricina răului universal, dar trebuie să recunoaștem că noi înşine 
sîntem vinovaţi de existenţa lui şi nu avem dreptul să aruncăm 
vina pe seama altor ființe. 

Este necesar să ne dăm seama mai ales ia faptul că Creatorul 
lumii n-are nici un amestec în răul universal şi nu poartă nici o 
vină pentru apariţia lui. Dumnezeu a creat lumea ca totalitate de 
ființe capabile să desfășoare o activitate autonomă, liberă și să 
acceadă la îndumnezeire, adică la perfecțiunea absolută. Numai o 
asemenea lume merită să fie creată de Dumnezeu. Dar ființele 
înzestrate cu aptitudini superioare, inclusiv cu libertate, sînt apte, 
şi ele, să se comporte după bunul plac reprezentînd răul care are 
puterea de-a se diversifica. Condiţiile care fac ca binele să devină 
posibil implică ş şi condiţiile posibilității răului. Înfăptuirea binelui 
nu reclamă însă realitatea răului. Răul poate să rămînă o pură posi- 
bilitate pe care nimeni și nicicînd nu ar fi transformat-o în reali- 
tate, dacă nimeni nu ar fi abuzat de propria libertate; în lume s-ar 
fi înfăptuit numai binele. Cunoașterea și dezvoltarea acestui ade- 
văr stau la baza teodiceii ştiinţei. 

“Toate aceste consecinţe regretabile ale încălcării legii morale 
nu sînt percepute, de regulă, ca rezultat al păcatului, dar ele trezesc 
sentimentul nemulțumirii de viaţă, care îndeamnă la căutarea unor 

„noi modalități de comportament ce duc, în caz de evoluţie nor- 
mală, nu numai la perfecționarea proceselor biologice, a cunoaș- 
terii și creaţiei estetice, ci şi la ridicarea nivelului de moralitate. 
Există însă și împrejurări în care nemulțumirea de viață capătă un 
caracter pur moral, îmbrăcînd forme de remușcare sau de căință 
dureroasă. În sensul strict al cuvîntului, remușcarea apare atunci 
cînd după săvîrşirea unui grav delict, cum ar fi omorul sau trăda- 
rea, omul își dă seama de încălcarea legii morale şi înfierează 
această faptă dar nu are puterea să se condamne pe sine însuși în 
așa măsură încît să renunţe definitiv la patima care l-a împins la 
crimă, ceea ce demonstrează că nu doreşte încă transfigurarea 
sufletului său. De aceea mustrările de conștiință sînt pe cît de dis- 
perate pe atît de ineficiente: trecutul este aperceput ca ceva abso- 
lut abominabil şi de neacceptat, dar el nu poate fi despărțit de 
infamia conștientizată, pentru că sufletul, în pornirile și înclinațiile 
lui, rămîne același ca și înainte de săvîrşirea crimei. 

Tabloul zguduitor al unui asemenea supliciu insuportabil ni-l 
oferă întregul roman al lui Dostoievski Crimă și pedeapsă, întrea- 
ga istorie a frămîntărilor sufleteşti ale lui Raskolnikov după ce a 
omorît-o pe bătrîna cămătăreasă şi pe sora ei Lisaveta. Conform 
teoriei protagonistului, oamenii de rînd trebuie să se supună 
legilor, iar cei care sînt capabili de o idee nouă au dreptul să 
încalce orice lege, să „verse sînge, să treacă peste cadavre“ în nu- 

mele ideii lor. Aceștia sînt, după părerea lui, „legiuitorii şi marii 
conducători ai omenirii... Licurgii, Solonii, Mahomeţii, Napo- 
leonii“2. Socotindu-se printre oamenii din această categorie, 
Raskolnikov a comis un dublu omor, dar de îndată a fost cuprins 
de „groază-și dezgust“. Cumplita faptă pe care a săvîrşit-o este 
continuu prezentă în conștiința lui: mereu revine la ea încercînd 
iarăși Și iarăși aceleași emoții; este interesat de prezentarea ei în 
ziare, se duce în locuinţa victimei, pe care o zugrăveau niște lucră- 
tori, sună la uşă și ascultă cu atenţie clinchetul clopoțelului de ti- 
nichea, redeșteptînd „senzația apăsătoare a unei izolări și a unei 
„ înstrăinări chinuitoare“3. În conversaţia cu funcţionarul Zametov 
ȘI cu judecătorul de instrucţie Porfirii Petrovici, care îl bănuiește 


2F. M. Dostoievski, Crimă și pedeapsă, Ed. Cartea Românească, 1982, 


p- 299. 
3 Ibidem, p. 121. 

de omor, el se situează parcă dinadins la marginea prăpastiei. În 
sufletul lui se formează un imens cîmp de amintiri, de sentimente, 
de gînduri pe care este obligat să le ascundă, dar ele se conexează, 
prin asocieri și trăiri profunde, cu alte laturi ale vieţii, tot mai 
diversificate. Se ajunge astfel la apăsătoarea dedublare insuporta- 
bilă a personalității, la umilitoarea obligaţie de a minţi şi a se 
preface: în contact cu lumea exterioară el muşamalizează și con- 
testă faptele, ideile și sentimentele care în interiorul conștiinței sînt 
resimțite implacabil și constituie conţinutul principal al vieții. 
Într-o asemenea scindare a vieţii interioare şi exterioare, omul își 
pierde treptat simţul realității. După discuţia cu Svidrigailov, 
Raskolnikov nu este sigur dacă l-a văzut aievea sau a avut de-a 
face „doar cu un strigoi“. „Poate sînt nebun — îi spune lui Ra- 
zumihin — poate că tot ce s-a întîmplat în ultimele zile nu s-a 
întîmplat decît în închipuirea mea“, rațiunea i s-a întunecat într-a- 
tîta încît „încurca, de pildă, un fapt cu altul, sau credea că un lucru 
este urmarea unei întîmplări care nu exista decît în închipuirea 
lui“5, 

În mod firesc, o asemenea scindare şi, mai cu seamă, negarea 
de sine, dă naștere la „senzația apăsătoare a unei izolări și a unei 
înstrăinări chinuitoare nesfîrşite''. Ea l-a invadat pe Raskolnikov 
chiar a doua zi după săvîrşirea crimei. La sosirea iubitei sale 
mame şi a surorii, „nu mai putea nici să le întindă braţele ca să le 
strîngă la pieptul lui“. La dragostea şi mîngîierile lor, el, care 
poartă în suflet o taină odioasă, neputînd şi neîndrăznind s-o 
dezvăluie, răspunde cu o ură pe care începe deja s-o nutrească şi 
sfîrșeşte prin a pleca de-acasă. Soniei îi spune: „i-am părăsit pe-ai 
mei“ și „am rupt cu ei“ orice relaţie. 

Înstrăinarea completă de oameni este însă de nesuportat. Din 
această stare se poate ieși fie prin sinucidere, pe care Raskolnikov 
era, de cîteva ori, pe punctul de a o săvîrşi, fie prin destăinuirea 
măcar în fața unui singur om. După ce Sonia i-a citit, la cererea 
lui, din Evanghelia după loan despre învierea lui Lazăr, el măr- 
turiseşte pe jumătate taina sa, iar a doua zi o dezvăluie pînă la 
capăt. Dar nu a fost o căinţă binefăcătoare, care aduce cu sine 
ușurarea sufletului scăldat în lacrimi. Uşurarea a durat o clipă, 


4 Ibidem, p. 338. (N. t.) 
5 Ibidem, p. 224. (N. t.) 

după care, la hotărîrea Soniei de a-l urma la ocnă, el îi declară „cu 
același zîmbet plin de ură și aproape trufaș: « Poate că cu n-am 
încă de gînd să mă duc la ocnă »“6. El se justifică prin faptul că 
„n-am ucis decît un păduche““, dar recunoaște că „aş fi fost fericit 
acum, dacă aș fi ucis numai din pricina foamei“. Într-adevăr, omul 
care este împins la crimă de foame nu neagă legea morală și numai 
din slăbiciune nu poate îndeplini exigenţele ei, în timp ce omorul 
săvîrșit de Raskolnikov s-a datorat teoriei sale trufaşe, care a dena- 
turat conținutul însuși al legii morale. De aceea remușcările lui sînt 
atît de cumplite, deși aici nu este vorba de o căinţă care l-ar obliga 
să renunțe la trufie. Din contra, ceea ce îl chinuie cel mai mult e 
faptul că n-a avut suficient curaj să comită omorul cu destul calm, 
deci el însuşi este o „făptură tremurătoare“ și nu un Napoleon — 
păduche și nu om. Realizase deja că „diavolul m-a împins“ şi 
totuși îi reproșează Sonici, care vrea să găsească la el măcar o sin- 
gură urmă de adevărată căință: „Ce-ţi pasă, de vreme ce chiar 
adineauri am recunoscut că am făcut rău? Ce ti-ar aduce acest 
triumf prostesc asupra mea ?“7 

Se poate spune cu certitudine că însuşi Satan, chinuit de mus- 
trări de conștiință, ajunge, uneori, în pragul căinţei, dar gîndul la 
faptul că imaginea „diavolului pocăit“ va stîrni unora un zîmbet 
ironic, iar altora milă, încă mai jignitoare iram el, îi ațîță din nou 
trufia şi îi curmă bunele porniri.: 

„N-am să mă dau bătut“ — exclamă Roiitoinitoy cu un zîmbet 
răutăcios pe care l-a fluturat forțat pe buze. După destăinuirea 
făcută Soniei, el a început s-o urască, își dă seama de mîrşăvie toc- 
mai acum cînd a făcut-o să sufere și mai mult. Aflat în această 
stare josnică, începe să creadă că Sonia ar putea să aibă dreptate, 
„poate că la ocnă mi-ar fi într-adevăr mai bine“? 

La supliciul dedublării se adaugă, în cazul lui Raskolnikov, 
conștiința dureroasă a faptului că ceea ce a săvîrșit ține de dome- 
niul urîtului; totodată el se disprețuiește pe sine pentru chinurile 
îndurate, punîndu-le pe seama lipsei de voință: „sînt un păduche 
literar și nimic mai mult“ — spune acuzîndu-se. Degeaba invocă 
lipsa de voinţă pentru a motiva dezgustul pe care i-l stîrneşte 


6 Ibidem, pp. 472—474. (N. t.) 
7 Ibidem, p. 474. 
* Ibidem, p. 487. 

crima săvîrşită: frumosul este o valoare absolută, ca și binele 
moral. Perfecțiunea morală şi frumosul, fără a fi identice cu răul 
moral şi urîtul estetic sînt cu necesitate interconectate. Motiv pen- 
tru care suferințele pricinuite de remușcări sînt adesea dublate de 
înregistrarea în conştiinţă a urîţeniei faptei rele. 

Supliciul dedublării, al înstrăinării de toţi oamenii, inclusiv de 
cei apropiaţi, conștiința situaţiei umilitoare, sesizarea urîtului este- 
tic al faptei și mai cu seamă mustrările exasperante de conştiinţă 
din cauza condamnării faptei dar și a nerenunțării la patima care 
a produs-o — toate acestea, laolaltă, reprezintă chinurile iadului. 
Si nici nu este nevoie de întreg acest cortegiu de suferinţe, pentru 
că mustrările de conştiinţă pot atinge un grad de intensitate și tot- 
odată de deznădejde atît de ridicat încît trăirea lor să merite din 
plin denumirea de „chinurile iadului“. | | 

Nu sînt puţini cei care, aflînd despre teoria iadului ca îndurare 


a chinurilor morale, vor spune: „Nu e cine știe ce.“ Ei, ca și Peer 
Gynt, cred că 


în privinţa asta, eu nu stau la tocmeală, 
Pentru că, vezi, tortura-i în primul rînd morală 
N-aș fi trimis de-a dreptul la topeală?. 


E vorba de oameni meschini care n-au evoluat într-atît încît să 
fie demni de o autentică pedeapsă finală, pornită imanent din 
adîncul sufletului. De aceea, gîndindu- se la iad, ei îl reprezintă ca 
pe un loc de torturi fizice, mai mult sau mai puţin convenţionale. 
Îşi închipuie, de pildă, că la păcătoşii din infern „capul este strîns 
de un lanţ, ochii sînt ieşiţi din orbite, creierul li se scurge prin ori- 
ficiile urechilor și nasului“ (vezi romanul lui Briusov Îngerul de 
foc; o lungă listă de torturi similare se găsește în cartea cardinalu- 
lui de Tourrekremate Revelaţiile sfintei Briggite). Feţele bisericeşti 
întreţin adesea o astfel de imagine asupra chinurilor iadului. Nu 
este exclus ca marea lor majoritate să urmărească un scop peda- 
gogic, încercînd să se adapteze nivelului de dezvoltare al oame- 
nilor pe care nu-i poţi constrînge la autodisciplină altfel decît pe 
calea amenințărilor exterioare. 

Conform teoriei susținute de mine privind dezvoltarea ca meta- 
morfoză, ca succesiune de etape ale vieţii ce trece prin diferite 


9 H. Ibsen, Teatru, 1966, EPLU, vol. I, p. 634. (N. t.) 

prefaceri, orice agent, fie și Peer Gynt, care n-a cunoscut încă ma- 
rile frământări morale, va urca, cu timpul, pe o treaptă mai înaltă 
a vieţii personale: mai devreme sau mai tîrziu, el va deveni capa- 
bil de acte volitive viguroase şi de o înțelegere profundă a datoriei 
morale prin care se ajungea insuportabilul supliciu de autocon- 
damnare a propriului rău. O asemenea persoană își dă seama că 
supliciul mustrărilor de conștiință este mai teribil decît orice 
pedeapsă exterioară. Pentru Othello, care aflase că Desdemona, 

ucisă de el, este nevinovată, suferinţele fizice puteau aduce chinu- 
rilor lui sufletești alinarea dorită: 


Ce chip arăţi, copilă-a relei zodii ? 
Alb, cum îţi e cămașa! La judeţ 

El o să-mi zvîrle sufletul din cer 
Ca să-l înhaţe diavolii; iubito, 

Eşti rece, cum ţi-a fost neprihänirea. 
“Ah, cîine blestemat! 

Voi, demoni, izgoniți-mă cu biciul 
Din faţa arătării ei cerești! 
Suflați-mă-ntr-a vîntului bătaie! 
Frigeţi-mă pe flăcări de pucioasă! 
Scăldaţi-mă-n străfund de rîu de foc!!0 


Nu se poate face însă abstracţie de prejudecata extrem de 
răspîndită cu privire la existența chinurilor iadului datorate focu- 
lui. Toate trăirile interioare se exprimă corporal: cu cît sînt mai 
adînci şi mai intense, cu atît manifestările lor exterioare sînt mai 
pregnante şi mai încărcate de urmări. Amintirea unei fapte ruși- 
noase îl face pe om să geamă, să se chircească sau să umble neli- 
niştit încolo şi-ncoace. O ruptură lăuntrică violentă între prezent 
şi trecut produce fracturi şi dezechilibre organice cu răsunet în 
plan sufletesc; probabil că asemenea vătămări corporale pot atinge 
gradul destrămării cauzate de arsuri. În acest context, arderea 
obrajilor de ruşine nu mai prezintă o metaforă, ci expresia de chin 
cu adevărat arzător, mai intens şi mai insuportabil decît chinul dat 
de arsurile corpului, provocate de cauze exterioare. 
„ Remușcările nu duc, de regulă, la căință atunci cînd omul nu 
reuşeşte să-și înfrîngă trufia, îngîmfarea, aroganța și alte trăsături 


10 W, Shakespeare, Opere complete, Ed. Univers, 1987, vol. 6, p. 361. (N. t.) 

de acest gen. În literatură, acest calvar sufletesc a fost descris de 
Dostoievski nu numai în Crimă și pedeapsă, ci şi în Demonii (desti- 
nul lui Stavroghin) precum şi în Fraţii Karamazov (biografia lui' 
Smerdeakov). Aflaţi în impas, amîndoi sfîrşesc la fel, alegînd 
calea spînzurării. Remuşcările lipsite de căinţă sînt redate cu o 
mare forță artistică de W. Scott în Jescnierea morții baronului Fron 
de Beuef (Ivanhoe). 
Chinurile căintței pîrjolesc sufletul mai tare decît Rias 
ele sfîrșesc prin suprimarea aspectului rău al voinței care a adus 
la o faptă reprobabilă şi determină profunde modificări în carac- 
terul empiric al omului. Atunci cînd începe să- -şi dea seama că nu 
mai este cel de altădată, omul se disociază de fapta sa rea în aşa 
măsură încît aceasta încetează să-l mai chinuie; el devine capabil 
să înceapă o viață nouă, revigorat și încrezător în viitor. Pînă și 
puterile unui geniu ca Dostoievski au fost depășite de sarcina de 
a crea imaginea veridică a acestei cotituri radicale, relatarea despre 
felul în care s-a produs acest reviriment la Raskolnikov pe cînd îşi . 
ispășea pedeapsa este schematică, incoloră, lipsită de valoare ar- - 
tistică. Dostoievski menţionează că la ocnă Raskolnikov era ursuz 
şi posomorît; chiar și cu Sonia, în ciuda solicitudinii şi dragostei 
arătate, s-a purtat dispreţuitor Şi brutal. Pînă la urmă însă s-a obiş- 
nuit cu vizitele ei, care „au ajuns să-i fie aproape necesare, așa că 
s-a simțit foarte trist cînd ea s-a îmbolnăvit şi n-a putut să vină să-l 
vadă cîteva zile“i!. La ocnă el s-a îmbolnăvit nu din pricina hranei 
proaste, ci a „mîndriei crunt rănite“: „Dar oricît de aspru se jude- 
ca, cugetul lui înrăit nu găsea în trecutul lui nici o vină deosebită, 
nu-și imputa decît că a dat greș, ceea ce i se poate întîmpla oricui. 
Îi era rușine să se vadă pe el, Raskolnikov, pierdut prostește, fără 
leac, fără nădejde, fără rost, învins de destinul orb... Măcar să-i fi 
trimis soarta remușcarea, o remușcare arzătoare... O, cît de feri- 
cit ar fi fost atunci! Suferința și lacrimile — sînt şi ele viață! [...] 
Ocnașii au început să-l urască, iar într-o zi chiar s-au năpustit asu- 
pra lui strigînd: « Necredinciosule! Nu crezi în Dumnezeu! Ar 
trebui ucis. »“12 În schimb pe Sonia au îndrăgit-o ca pe o soră sau 
pe o mamă. Într-o zi de convalescenţă, Raskolnikov stătea pe ma- 
lul rîului lat și privea fascinat spre malul pac încă S unde trăiau 


1 F, M. Dostoievski, Crimă și pedeapsă, p. 618. (Ni t.) 
12 Ibidem, p. 623. (N. t.) 

oameni liberi. „Deodată, Sonia răsări în fața lui şi se aşeză lîngă 
el. În clipa asta, Raskolnikov şi-a dat seama cît de mult o iubește; 
parcă o putere nevăzută l-a aruncat la picioarele ei. Plîngea și îi 
îmbrățișa genunchii.“!3 Boala, priveliștea naturii măreţe şi 
dragostea, de mult gestată, pentru Sonia i-au înfrînt mîndria lui 
Raskolnikov, și din această clipă a început renașterea sufletului 
său, aprofundarea lui religioasă pe care Dostoievski nu a descris-o, 
pretextînd că ar constitui „tema unei noi povestiri“. 

În romanul său Mizerabilii, V. Hugo a reușit să creeze o imagi- 
ne convingătoare a căinţei care învie sufletul. Ce-i drept, sarcina 
a fost mai ușoară decît în cazul romanului dostoievskian. Jean 
Valjean era un țăran sărac, un om modest, departe de excesele tru- 
fiei. În tinerețe, el întreținea, muncind ca tăietor de lemne, copiii 
mici ai surorii sale, rămasă văduvă. În anul de restriște a încercat 
să fure de la brutărie o pîine ca să-și hrănească nepoții. Condamnat 
pentru furt prin efracție la cinci ani de ocnă, Jean Valjean a fost 
deținut timp de nouăsprezece ani pentru încercări de evadare. La 
început, el singur credea că-şi merită pedeapsa, recunoscînd fap- 
tul că e mai bine să cerșeşti decît să furi. Cu timpul însă, dispro- 
porția dintre vină și pedeapsă, lungul șir de nedreptăți suportate, 
atitudinea societăţii față de ocnaș, pe care nu-l socotește om, l-au 
înrăit la culme și l-au făcut să nu mai aibă încredere în existenţa 

„binelui. Cartea de identitate pe care o primeşte la ieșirea din de- 
tenţie și în care este calificat drept „periculos“ îl priva de posibili- 
tatea unei comunicări normale cu ceilalţi. Plină de dramatism este 
descrisă de Hugo situația omului singuratic, gonit de pretutindeni, 
neputînd să-și găsească peste noapte adăpost nici măcar în cuşca 
unui cîine şi nimerind, în final, într-o căsuță modestă a sfîntului 
ascet, monseniorul Bienvenu, pe care îl ia drept un preot oarecare. 
Pierzînd orice credinţă în existenţa binelui, Jean Valjean nu se lasă 
impresionat de ceea ce i-ar putea slăbi ura față de semeni. El nu 
vrea să cedeze și să recunoască existența binelui adevărat. Într-o 
noapte fură de la monsenior argintăria, iar peste cîteva ceasuri este 
adus înapoi sub escorta jandarmilor. Abia atunci află că a avut 
de-a face nu cu un preot oarecare, ci cu episcopul, a cărui sărăcie 
îl uimeşte, obișnuit cum era cu ideea că un episcop este o persoană 


13 Ibidem, p. 627. (N. t.) 

care trăiește în lux şi refuză să aibă relaţii normale cu oamenii de 
rînd. Episcopul declară jandarmilor că îi dăruise lui Jean Valjean 
argintăria, ceea ce și face pe loc. Lăsîndu-l să plece în pace, îi 
spune: „Jean Valjean, fratele meu, tu nu mai ești în stăpînirea 
răului, ci a binelui. Îţi cumpăr acum sufletul; ţi-l smulg din gheara 
gîndurilor negre şi a duhului pierzării şi-l dăruiesc Domnului.“14 - 

Cînd l-a părăsit pe episcop „avea o mulțime de senzaţii noi. 
Simţea în el un fel de furie; nu ştia împotriva cui anume. Nu ar fi 
putut să spună dacă era mișcat sau umilit. Îl cuprindea uneori o 
înduioșare ciudată, împotriva căreia lupta cu toată asprimea... 
Vedea cu neliniște cum se zdruncină înlăuntrul lui acea liniște 
îngrozitoare pe care i-o dăduse nedreptatea nenorocirii lui... Mai 
erau, pe ici pe colo, printre gardurile de mărăcini, cîteva flori întîr- 
ziate; mergînd, le simţea mireasma, care îi trezea amintiri din 
copilărie. Amintirile acestea îi erau aproape de neîndurat, atît de 
mult trecuse de cînd nu-i mai veniseră în minte... Spre seară se 
aşeză pe marginea drumului şi auzi, deodată, un zgomot plăcut. 
Îşi întoarse capul Și văzu venind pe cărare un mic savoiard, de 
vreo zece ani, care cînta din gură, cu viola la șold şi cu o cușcă cu 
o marmotă în spinare; era unul dintre acei copii drăgălași și veseli 
care pribegesc, cu genunchii ieşiţi prin găurile pantalonilor. Băia- 
tul cînta, se oprea din cînd în cînd din mers și se juca cu nişte 
bănuți pe care-i ținea în mînă... Moneda de doi franci îi scăpă jos 
şi se rostogoli spre mărăcini pînă la Jean Valjean. Jean Valjean 
puse piciorul pe ea. 

— Domnule, spuse micuțul savoiard, cu acea încredere a copi- 
lăriei care e făcută din neștiință şi nevinovăție, banul meu! ! 

— Pleacă de aici — spuse Jean Valjean. 

— Domnule, stăruie copilul, dă-mi banul! Îl luă de gulerul 
hainei și-l scutură. În același timp se silea să-i dea la o parte ghea- 
ta mare și țintuită, pusă pe comoara lui. 

— Cară-te de aici! a strigat Jean Valjean și copilul, înfricoşat 
de înfățișarea lui de ocnaș, o luă la goană; plînsetele lui ajungeau 
la urechea lui Jean Valjean; după cîteva clipe copilul pieri.“!s 
Venindu-și în fire şi zărind moneda furată de la copil, Jean Val- 


14 V, Hugo, Mizerabilii, 1962, EP, p. 146. (N. t.) 
15 [bidem, pp. 147—149. (N. t.) 

jean s-a arătat descumpănit: „Furîndu-i copilului banul acela Jean 
Valjean făcuse o faptă de care nu mai era în stare... A început să-l 
caute pe copil, dar în zadar.“ Întîlni un preot pe care îl întrebă 
dacă nu cumva a văzut trecînd un mic savoiard. Dădu preotului 
cîteva monede pentru săracii lui și îl rugă să-l aresteze, decla- 
rîndu-se singur hoț. Cînd preotul înfricoșat își precipita plecarea, 
Jean Valjean începu să-l caute din nou pe copil și, în cele din 
urmă, „căzu pe un bolovan, zdrobit, cu degetele înfipte în păr, cu 
faţa între genunchi și strigă: « Sînt un ticălos! »[...] În momentul 
acela [...] se văzuse așa cum era: cu sacul plin de lucruri furate în 
spinare, cu fața hotărită și posomorită, cu mintea plină de planuri 
blestemate.“!$ Cu alte cuvinte, îl văzu pe „ocnaşul hidos, Jean 
Valjean“. Devenind într-un fel vizionar, el „îl văzu aievea în fața 
lui pe acest Jean Valjean, acest chip fioros, şi fu cît pe-aci să se 
întrebe cum era omul acesta de care se îngrozea. În același timp, 
văzu în sufletul lui un fel de lumină pe care o luă drept făclie... 
Scrutînd-o îndelung, el băgă de seamă că făclia era episcopul. 
Conștiința lui îi cîntări pe rînd pe acești doi oameni puşi astfel în 
faţa ei; ...episcopul se mărea şi strălucea în ochii lui, iar Jean 
Valjean se micșora și se ștergea. La un moment dat, nu mai fu 
decît o umbră. Deodată dispăru. Rămăsese numai episcopul. Um- 
plea întregul suflet al nenorocitului cu o strălucire plină de măre- 
„ție. Jean Valjean plînse îndelung. Plînse cu lacrimi fierbinți, plînse 
cu hohote, mai slab decît o femeie, mai înfricoșat decît un copil. 
Plîngea și în mintea lui se făcea ziuă din ce în ce mai tare... Își 
privi viața și-i păru îngrozitoare; își privi sufletul şi-i păru înfri- 
coşător. Cu toate acestea, o lumină blîndă se apleca asupra aces- 
tei vieți și acestui suflet... Pe la orele trei dimineaţa el s-a apropiat 
de casa episcopului și, îngenunchind pe caldărîm, s-a rugat înain- 
tea porţii lui.“!7 De atunci viața lui Jean Valjean s-a transformat 
într-un lung șir de fapte caritabile și eroice ale căror sens și nece- 
sitate morală vor fi analizate mai tîrziu. 
Purificat prin căință sinceră, sufletul cunoaşte o adevărată 
renaștere. El se desprinde din starea de umilință cu prospețimea și 
vigoarea tinereţii. „Rănile spiritului nu lasă urme“ — remarca 


16 Ibidem, p. 151. (N. t.) 
1 Ibidem, pp. 155 —156. (N. t.) 

Hegel în Fenomenologia spiritului. Dar această renaştere e prece- 
dată de operația grea a suprimării propriului caracter empiric ante- 
rior. O face numai cel ce se autocondamnă, își recunoaște vina, 
trece peste trufia sa şi se resemnează. E tocmai schimbarea radi- 
cală care se petrece în sufletul lui Jean Valjean cînd ajunge la con- 
cluzia: „Sînt mai rău decît cei pe care i-am ofensat.“ j 

Asceții și gînditorii creştini sînt unanim de părere că smere- 
nia constituie condiţia sine qua non a desăvîrșirii spirituale. Ceea 
ce este de înțeles dacă ținem seama de faptul că obstacolul prin- 
cipal în conştientizarea propriilor lipsuri îl reprezintă trufia ȘI că 
lucrul cel mai greu pentru om este s-o depăşească. Mii de fapte 
ne conving, zilnic, de acest lucru. Bunăoară, sînt o mulțime de 
familii în care părinții — mai ales tatăl — trec peste voința copi- 
ilor, de pildă o reneagă pe fiica iubită care s-a căsătorit fără 
consimțământul lor şi chiar dacă ulterior îi dau dreptate, nu sînt 
în stare, trecînd peste orgoliul lor, să facă primul pas spre recon- 
ciliere. O mulțime de ofense rămîn fără reparaţii, deoarece ofen- 
satorul, chiar și atunci cînd știe că este vinovat, nu se căiește 
într-atît încît să-şi ceară scuze. Exprimîndu-şi opinia într-o 
chestiune ridicată în parlament, în cadrul unei comisii sau al unei 
societăţi ştiinţifice, majoritatea oamenilor continuă s-o susțină 
chiar în pofida evidenţei, considerînd că este umilitor pentru ei să 
retracteze. Sînt numeroşi cei care, ascultînd într-o societate alo- 
cuțiunea cuiva, mai ales dacă aceasta este plină de miez și de 
spirit, depun toate eforturile nu pentru a-l înțelege pe vorbitor, ci 
pentru a-i descoperi puncte vulnerabile sau a-l discredita măcar 
printr-o ieşire zgomotoasă. Atunci cînd alții dau dovadă de 
inteligenţă, talent şi cultură, asemenea persoane se simt umilite 
şi lezate în demnitatea lor. O competiţie de acest gen este uneori 
rezultatul complexului de inferioritate la baza căruia stau orgo- 
liul și egolatria frustrate. 

Civilizaţia contemporană, semeată și anticreștină, nutrește 
repulsie față de noțiunea de păcat și chiar față de acest cuvînt. Nu 
sînt puțini cei care vor lăsa din mînă cartea de față din simplul 
motiv că în paginile ei figurează acest termen. Numai cel care are 
conştiinţa vinovăţiei sale în existența răului este capabil să-şi 
înfrunte propria trufie și să ajungă la smerenia creștină care îl 
ajută să-şi recunoască greşelile și abaterile şi să facă eforturi 

pentru îndreptarea lor. „Să nu crezi că ai făcut fie și cel mai mic 
pas pe calea desăvîrșirii, cîtă vreme nu te consideri mai prejos 
de alţii“, spune Thomas a Kempis!8. Înainte de spovedanie, 
creştinul ortodox se roagă: ,„,Mărturisesc, Doamne, cu credință 
că ești adevăratul Hristos, Fiul lui Dumnezeu cel Viu, care a 
venit în lume să-i mîntuiască pe cei păcătoşi și mai întîi pe 
mine.“ Cu cît faptele vieţii unui creștin sînt mai purificate de rău 
cu atît este mai profundă conștiința păcătoşeniei sale: într-ade- 
văr, el devine extrem de sensibil la cele mai fine nuanţe ale 
dinamicii proceselor psihice de automulțumire, autoproslăvire și 
narcisism, asociate, toate, trufiei, și descoperă că, atîta timp cît 
persistă asemenea sentimente, nimic nu este încă realizat fiindcă, 
pornind chiar de la cel mai mic embrion al răului, se posie Byn: 
ge la decăderea satanică. iu 

Observaţii fine asupra acestei fairi. a sufletului se gäsesc 
în cartea sfîntului Nicodim de la Muntele Athos fupciac ata invi- 
zibilă. | aaj 

- Orice nenorocire ar suferi, omul ciocane sensibil la propriul rău 
va spune: „Am primit pedeapsa meritată.“ Într-adevăr, toate neno- 
rocirile lumii noastre psihomateriale rezultă în mod firesc din răul 
moral, din insuficiența iubirii noastre față de Dumnezeu, față de 
toate fiinţele. Suferințele îndurate de noi reprezintă pedeapsa ima- 
nentă secundară pentru acest rău moral: ele contribuie la diminu- 
area bunăstării-noastre în dublu sens: ca o răscumpărare dreaptă 
pentru răul făcut lumii și ca leac împotriva imperfecțiunii morale. 
Sensul compensatoriu şi curativ al pedepsei reprezintă două as- 
pecte ale acesteia, indisolubil legate între ele. În sens strict însă, 
termenul de pedeapsă este corelativ descreşterii bunăstării în mă- 
sura în care această descreştere constituie o răsplată pentru răul 
făcut. 

Structura oricărei fiinţe și a tt univers servește drept 
garanţie a faptului că, mai devreme sau mai tîrziu, răul săvîrşit îşi 

„va primi pedeapsa şi că fiecare ființă, după toate peripeţiile, va 

păși liber, mai devreme sau mai tîrziu, pe drumul binelui. Oare nu 
la această structură ne trimit cuvintele din Sfînta Scriptură: „A 
mea este răzbunarea; Eu voi răsplăti, zice Domnul“ (Rom. 12, 19)? 


18 Thomas a Kempis (1379-1471) — scriitor mistic german. (N. t.) 

2. GRADELE DE PROFUNZIME A INSATISR ACER 
ȘI SATISFACȚIEI 


Un eta al pedepsei imanente se exprimă în planul senti- . 
mentului desemnat adesea prin cuvîntul „insatisfacţie“. Am intro- 
dus mai demult acest termen, alături de cel al „satisfacției“, în 
cartea mea Principalele teorii psihologice în perspectiva volun- 
tarismului, Şi l-am folosit îndeosebi în cazurile în care devine nece- 
sară distincția clară între starea „eului“ uman însuşi şi „datele“ 
lui de ordin corporal: plăcerile şi suferințele organice. 

La „datele“ corporale ale plăcerii şi suferinţei — ca, de pildă, 
plăcerea stării de saţietate sau suferință provocată de tăierea la un 
deget — se adaugă și plăcerea sau neplăcerea „mea“ ca trăire prin 
care se manifestă nu numai corpul, ci şi „eul“ meu. Originea axi- 
ală, deloc periferică, a acestui sentiment se evidenţiază mai ales 
atunci cînd apariţia lui este legată de scopuri propuse direct de 
„eul“ omenesc, ca în cazul soluționării corecte sau greșite a unei 
probleme matematice: în acest context termenii de „satisfacție“ și 
„insatisfacţie“ sînt cît se poate de oportuni. Sentimentele de acest 
fel sînt mult mai profunde decît simpla satisfacție sau insatisfacție 
corelate plăcerilor şi neplăcerilor de ordin somatic. Fără îndoială 
Platon se referea tocmai la această deosebire de profunzime atunci 
cînd trasa o linie de demarcaţie între plăcerile exterioare şi senti- 
mentul de fericire lăuntrică pe care o încearcă omul drept. 

Max Scheler a elaborat o teorie asupra diferitelor straturi de 
profunzime ale plăcerii şi suferinţei, teorie extrem de prețioasă pen- 
tru scopurile eticii. El face distincţie între sentimentele axiale și 
periferice și stabileşte următoarele patru straturi de profunzime 
avînd în vedere o deosebire calitativă și nu cantitativă: 1. Senti- 
mente-ale senzitivităţii; 2. Sentimente ale corpului (ca atare) și ale 
vieţii lui (ca funcţii); 3. Sentimente pure sufleteşti (sentimente 
pure ale „eului“); 4. Sentimente spirituale (sentimentele persona- 
lității umane). | 

În contextul sistemului meu metafizic, semnificaţia ontologică 
a sentimentelor sus-menționate poate fi explicitată în felul urmă- 
tor: Sentimentele senzitive sînt condiționate de stările diferitelor 
părţi ale corpului meu; ele nu sînt manifestări ale „eului“ meu, ci 

„îmi sînt date“ de corpul meu. Sentimentele corporale și cele ale 
vieții corpului se raportează la corp ca la un întreg unitar și de 

aceea implică deja un aspect al trăirii „mele“; o totalitate spa- 
țio-temporală, corpul cuprinde într-adevăr nu numai manifestările 
spaţiale ale agenților, unite cu mine, ci și manifestările spaţiale ale 
propriului „eu“, precum și activitatea reglatoare superioară vizînd 
întregul sistem al organismului. Sentimentele sufletești acoperă 
manifestările „eului“ însuși; obiectul trăirii eului îl constituie 
valoarea actelor sale, de pildă, bucuria dată de cîștigarea unei 
competiții sportive sau dezaprobarea unei fapte de felul cuvîntu- 
lui injurios scăpat într-o dispută. În fine, sentimentele spirituale 
aparțin nemijlocit personalității umane, căci sînt trăiri subiective 
ale valorii obiective care este inerentă personalităţii ca un tot uni- 
tar din perspectiva ideii ei individuale normative. Aceste senti- 
mente sînt unice prin profunzimea și specificul lor. În cazul 
concordanței cu ideea sa individuală, un asemenea sentiment 
echivalează cu fericirea supremă — beatitudinea; în cazul năruirii 
totale a personalităţii, el se identifică cu trăirea intensă a unei 
catastrofe, cu starea de maximă disperare (depresie), urmată de 
actul sinuciderii, de regulă prin spînzurare, sau de cel al renașterii 
prin căința mîntuitoare. 

Scheler consideră că sentimentele de asemenea natură nu pot 
fi calificate drept sancțiuni ale legii morale din două motive: „în 
primul rînd, pentru că plăcerile recompensei și neplăcerile pedep- 
sei nu pot atinge niciodată axialitatea și gradul de profunzime 
inerente bucuriei legate de buna voinţă și suferinţei legate de rea- 
ua-voință; în al doilea rînd, pentru că intenţia volitivă care vizează 
sentimentele respective este suficientă ca ele să devină imposi- 
bile“. Cele două particularități aparțin, fără îndoială, sentimentelor 
în cauză; spre deosebire de Scheler însă, cu le consider consub- 
stanțiale sancțiunii imanente a legii morale. Trebuie amintit, tot- 
odată, că în perspectiva ontologiei valorilor elaborată de mine 
însuși conținutul existenţei care se apropie de Dumnezeu constitu- 
ie o valoare pozitivă, ceva demn, ce merită să fie; și invers, însuşi 
conținutul existenţei care se îndepărtează de Dumnezeu este ne- 
demn de ființare; la rîndu-le, sentimentele de care sînt pătrunse 
aceste conținuturi în sufletul omului reprezintă o trăire subiectivă 
a valorii lor obiective. Prin urmare, conform teoriei ontologice a 
valorilor, momentul de afirmare în comportamentul bun şi mo- 
mentul de negare în comportamentul rău sînt conținute mai ne- 
mijlocit decît preconizează teoria lui Scheler; cu toate acestea, 

noțiunea de sancțiune imanentă trebuie păstrată în sistemul eticii, 
deoarece determinările descrise ale binelui şi răului conduc la 


rezultatele practice care sînt așteptate tocmai de la sancțiunile apli- 
cate, asociate legii morale. 


3. MĂSURI PUNITIVE DE ORDIN 
PEDAGOGIC ŞI CIVIL. 


Viaţa noastră este plină de nenorociri, amărăciuni și nemul- 
țumiri care, toate, constituie consecinţele firești ale încălcării legii 
morale, sancțiunile imanente secundare cauzate de îndeplinirea ei. 
De multe ori însă, omul nu-și dă seama că nenorocirile lui se 
datorează răului moral de prezența căruia este, el însuşi, vinovat 
într-o măsură mai mică sau mai mare. Oamenii cu un nivel inferior 
de dezvoltare a conștiinței morale săvîrşesc fapte rele fără să se 
simtă cîtuşi de puţin vinovaţi pentru aceasta; nu rareori ei duc o 
viață relativ prosperă, profitînd de consecinţele favorabile ale 
ticăloșiilor lor. E nevoie de o maturitate morală considerabilă pen- 
tru ca să fii capabil de mustrări de conştiinţă, să ajungi la căință, 
adică la sancţiunea imanentă directă a legii morale. Mai devreme 
sau mai tîrziu vine vremea acestei maturităţi pentru toate fiinţele: 
dacă nu în perioada dată a existenţei, atunci după moarte, prin 
metamorfozări ulterioare. 

Copiii și mulţi dintre adulţi sînt departe de a avea o maturitate 
morală. În cadrul familiei, școlii, al vieţii sociale şi de stat, mij- 
locul de combatere a delictelor îl constituie pedeapsa în sensul 
restrîns al acestui cuvînt, şi anume deposedarea delincventului de 
orice fel de bunuri, pe care o execută educatorul, statul, societatea. 
Vom numi publică o atare pedeapsă, fără să utilizăm adjectivul 
respectiv atunci cînd reiese clar din context despre ce este vorba. 

În analiza esenței pedepsei publice ne vom concentra atenţia 
asupra componenţei și semnificației sale etice. Se impune, tot- 
odată, să abordăm pedeapsa şi ca fenomen juridic, pe care însă îl 
vom examina aici în latura morală și nu sub raportul esenței lui 

specific juridice. 

Pedeapsa publică ca fenomen deopotrivă juridic și moral com- 
portă un ansamblu de asemănări și trăsături înrudite: pedeapsa 
penală este o sancțiune pentru încălcarea normei juridice, iar 

pedeapsa morală este o sancțiune pentru încălcarea normei morale. 
Întregită de sancțiune, norma juridică se suprapune adesea cu 
norma morală (de pildă, „să nu depui mărturii false la adresa prie- 
tenului tău“); chiar dacă norma juridică nu exprimă în mod direct 
dispoziţiile legii morale, obligaţia de a se supune legilor statului 
este, în orice caz, o exigență nu doar a dreptului ci şi a moralei. 
Cel puţin unele norme juridice au un conţinut care îngăduie să li 
se aplice formula propusă de V. Soloviov: „Dreptul constituie 
limita de jos a moralei sau nivelul ei minimal.“ „Ideea de drept“ 
— spune N. Reimers în tratatul său Dreptul și morala — „cores- 
punde unui demers cu ajutorul căruia ideea morală, sub aspectul 
ei formal, pare a fi coborâtă din cer pe pămînt și tratată pe picior 
de egalitate cu legile naturii.“ si 

Datorită strînsei legături între problemele dreptului şi cele ale 
moralei, în abordarea unora dintre ele se pot face referiri şi la 
cercetările consacrate celorlalte. Așa se face că în investigația mea 
voi porni de la teza de bază a studiului lui S. I. Hessen F. ilozofia 
pedepsei, dedicat analizei unei probleme juridice. | 

„Din punct de vedere formal“ — spune Hessen —, crima este 
un delict grav pe care îl comite un subiect al dreptului. Ea este un 
simptom al discordanţei între drept și viaţă, un semn al neres- 
pectării dreptăţii. În cazurile în care legea este dreaptă şi deci nu 
„poate fi abrogată, restabilirea dreptăţii, lezată de săvîrşirea delic- 
tului, se obține prin confirmarea normei juridice a cărei expresie 
o constituie condamnarea delictului. Este o formă pură de pe- 
deapsă. Ca orice activitate îndreptată spre instaurarea dreptății în 
societate, pedeapsa este pusă în slujba dreptului şi deci a infrac- 
torului condamnat în calitatea lui de subiect al dreptului. Pedeapsa 
se aplică în propriul lui interes, deoarece, ca subiect al dreptului, 
el este la fel de interesat în restabilirea dreptăţii ca şi judecătorii 
săi.“ Face cinste infractorului că pedeapsa prevede dreptul lui pro- 
priu: prin aceasta, el este apreciat ca o ființă rațională — citează 
Hessen cuvintele lui Hegel din Filozofia dreptului ($ 100). La 
forma pedepsei se adaugă, de regulă, materia ei şi anume ,„sus- 
pendarea tuturor drepturilor concrete ale infractorului: dreptul la 
proprietate, dreptul la libera circulație etc.“. | 


19 V, Soloviov, Îndreptățirea binelui, p. 419. (N. t.) 


SANCȚIUNILE LEGII MORALE 181 


Chestiunea care anume „drepturi trebuie interzise într-un caz 
concret se rezolvă exclusiv în temeiul considerentelor de ordin 
material. Rolul decisiv îl joacă scopurile subiacente în urmărirea 
cărora statul utilizează pedeapsa ca mijloc: de pildă, protecţia socie- 
tății şi a statului de indivizi primejdioși, măsuri de intimidare, de 
corecție etc.““; se iau în calcul mijloacele de care dispune statul şi, 
în fine „individualitatea psiho-fizică a persoanelor concrete care 
săvîrşesc infracțiuni“. 

„ Stabilind esenţa pedepsei ca act juridic, Hessen îi fixează limi- 
ta inferioară şi mai ales pe cea superioară dincolo de care pedeap- 
sa, ieşind din sfera propriu-zis juridică, se transformă dintr-un act 
de justiţie într-un act de răzbunare sau de apărare a securității so- 
ciale etc. Limita inferioară a pedepsei o constituie pronunțarea pu- 
blică a sentinţei, iar cea superioară este marcată de „deposedarea de 
toate drepturile cu excepţia unuia graţie căruia infractorul este con- 
siderat încă un subiect al dreptului“. Prin urmare, deposedarea de 
toate drepturile, „trecerea prin foc şi sabie“, declararea omului „în 
afara legii“ nu constituie un act juridic. Tot aşa, spune Hessen, „ori- 
cît de înțeleaptă din punctul de vedere al statului ar fi, uneori, apli- 
carea pedepsei cu moartea, trebuie să fim pe deplin conştienţi de 
caracterul ei antijuridic. .. În acest caz, este suprimat însuși subiec- 
tul dreptului, și pedeapsa îşi pierde sensul juridic. Mai exact, este 
supus exterminării nu subiectul dreptului (el este indestructibil, ca 
orice purtător de semnificaţie), ci posibilitatea lui de materializare“. 

Consideraţiile lui Hessen asupra pedepsei ca act juridic sînt în 
mare măsură valabile şi pentru pedeapsa ca act moral. Viziunea 
mea se deosebește însă principial de teoria lui Hessen prin aceea 
că o dezvolt pornind nu de la idealismul transcendental, ci de la 
metafizica personalismului și de la teoria ontologică a valorii. Din 
acest motiv, subiectul dreptului și al moralei nu reprezintă, în 
interpretarea mea, o anumită valoare, ci agentul concret, supratem- 
poral şi absolut valoros, care se manifestă în mod liber în actele 
sale spaţio-temporale. 

Asemănător cu sfera juridică, forma principală a pedepsei 
morale o constituie dezaprobarea. Prin această atitudine se con- 
firmă norma morală pe care toți sînt interesaţi s-o apere, inclusiv 
insul care săvîrșeşte o infracțiune. Mai mult: dezaprobarea morală 
are o semnificaţie mai înaltă decît dezaprobarea juridică, întrucît 
vizează nu numai apărarea unor interese, ci și valoarea infrac- 
torului, respectiv perfecționarea lui morală pe calea îndreptării. 

Limita inferioară a pedepsei morale o reprezintă dezaprobarea 
care poate fi exprimată şi doar între patru ochi. Pentru un om cu 
simț moral dezvoltat, ca şi pentru o persoană cu o fire orgolioasă 
sau autoritară, dezaprobarea morală constituie o pedeapsă dintre 
cele mai dureros resimtite. Într-o familie bazată pe dragoste reci- 
procă şi pe autoritatea părinţilor, sau chiar într-o şcoală condusă 
de cadre didactice competente și bucurîndu-se de autoritate morală 
— mai ales în condiţiile în care funcţionează autonomia școlară — 
dezaprobarea morală, ca formă de pedeapsă, este în majoritatea 
cazurilor suficientă, așa încît recurgerea la pedepse mai compli- 
cate devine superfluă și deci lipsită. de demnitate morală. 

În societatea primitivă, la crimă se răspunde în general prin- 
tr-un act de răzbunare care pricinuiește suferințe de diferite grade. 
Ca expresie a egoismului personal, familial sau gentilic, răzbu- 
narea nu cade sub incidența noţiunii de pedeapsă juridică sau 
morală. Dar dacă răzbunarea implică într-o formă elementară şi 
sentimentul de pură mînie față de cel ce încalcă legea morală, ea 
capătă caracter de pedeapsă. Pe măsura ridicării nivelului de cul- 
tură, răzbunarea primitivă şi răscumpărarea brutală a răului moral 
cu un rău derivat se restrîng între anumite limite şi sînt parţial 
transferate în competența statului. Pe toate treptele dezvoltării 
însă, în prim-planul răzbunării se află dezaprobarea, mînia, indig- 
narea, trezite de o faptă josnică. Acest element emoţional al 

"reacției la o faptă rea, perceput intuitiv de persoana vinovată con- 
tribuie în cel mai înalt grad la conştientizarea caracterului repro- 
babil al faptei: martor al reacției vii la josnicia faptei sale, 
vinovatul î însuși începe să vadă clar această latură a comporta- 
mentului său şi să fie cuprins de un sentiment de ruşine. Pentru un 
copil, chiar şi o pedeapsă grosolană, cum ar fi datul unei palme, 
cu condiţia să fie aplicată într-o stare de indignare sinceră, este 
mai de acceptat, mai de înțeles decît interdicţia dulciurilor sau a 
distracţiilor, aplicată cu un calm metodic. 

Dezaprobării morale însoţite, la nevoie, de poveţe, i se adaugă 
„pedepse suplimentare cum ar fi confiscarea de bunuri și provo- 
carea unor suferințe — pălmuire, punere la colț, amenzi, detenţie, 
deportare etc. Ne vine în minte, drept răspuns, ideea conform 
căreia pedeapsa este o răsplată dreaptă a răului prin rău. Este 
punctul de plecare în elaborarea teoriei pedepsei ca răsplată. În- 
tr-adevăr, după cum s-a arătat mai sus, lumea este astfel alcătuită 

încît cel vinovat de o faptă rea îşi primește în mod firesc și nece- . 
sar răsplata sub formă de pedeapsă imanentă nemijlocită (mustrări 
de conștiință) sau secundară. Atare răsplată firească a răului mo- 
ral prin rău este apreciată nemijlocit ca semn de orînduire dreaptă 
a lumii. Filozoful englez Moor” remarcă faptul că în cazul în care 
acțiunii abominabile i se adaugă suferința pricinuită de pedeapsă, 
valoarea negativă a situaţiei pe care o percepem în ansamblul ei 
este mai mică decît dacă o faptă josnică ar fi rămas nepedepsită. 

Printr-o asemenea apreciere directă a valorilor se justifică în 
mod evident teoria pedepsei ca răzbunare sau răsplată. Obiecţiile 
la adresa acestei teorii pot fi făcute doar din perspectiva falsei 
teorii hedoniste potrivit căreia plăcerea este singura valoare pozi- 
tivă, suficientă sieși, și deci singura formă a binelui; de unde 
decurge, în mod logic, concluzia după care răsplata pentru sufe- 
rința adusă de o faptă reprobabilă este un alt rău care potențează 
răul săvârşit de infractor. Remarca lui Moor, întregită de teoria 
care demonstrează că plăcerea nu este singura formă a binelui, 
constituie însă un argument ON ingătoi în favoarea ideii de 
ERA Rs ca răsplată. 

- Răul universal nu este o sumă de suferinţe, după cum nici 
binele universal nu este un cuantum de plăceri. În lumina teoriei 
ontologice a valorilor susținută de mine, orice existenţă şi orice 
aspect al ei, considerat sub raportul importanţei lui în realizarea 

plenitudinii vieţii, are o valoare pozitivă sau negativă. Suferința 
-“subsecventă pedepsirii unui delict nu înseamnă sporirea răului: 
delictul şi pedeapsa formează, laolaltă, un întreg organic avînd 
propria lui valoare inedită, ireductibilă la valoarea elementelor 
sale. Se creează astfel posibilitatea ca infractorul care suferă din 
cauza pedepsei să prezinte o valoare mai mare decît valoarea unui 
infractor care se înfruptă din roadele crimei sale (M. Scheler vede 
îndreptățirea morală relativă a pedepsei ca răsplată în aceea că ea 
micşorează ponderea răului în lume). 

„S-ar putea ca cineva să mă contrazică spunînd că pedeapsa 
poate fi socotită o răsplată dreaptă cîtă vreme este vorba de o 
pedeapsă imanentă care rezultă în mod firesc din sciziunea 
fiinţelor, provocată de un comportament moralmente rău, egola- 


.2 Moor G. E. (1873- 1958) — filozof englez, fondator al neorealismului. 
În etică se reclamă de la intuiționism. (N. 1.) 


184 N. O. LOSSKI 


tric. Acum însă ar trebui să vorbim despre pedeapsa celor vino- 
vaţi, aplicată de educator, de societate, de stat. Îmi însușesc întru 
totul această observaţie și mă voi strădui, în cele ce urmează, să 
arăt că teoria pedepsei ca răsplată dreaptă este valabilă Și în cazul 
unor măsuri de constrîngere publică. HR 

Pedeapsa imanentă nemijlocită va veni mai devreme sau mai 
tîrziu sub forma mustrărilor de conștiință sau a căinței, dar în 
momentul săvârșirii unui delict sau a unei crime, acest tip de 
sancțiune lipsește adesea cu desăvîrşire. În ce privește pedepsele 
imanente secundare (handicapuri de ordin fizic, boli, suferințe 
generate de privaţiunile în planul vieţii sociale), ele nu sînt per- 
cepute ca răsplată pentru o anume faptă săvîrşită. Nu rareori, de 
aceea, un delincvent își însușeşte netulburat consecințele avanta- 
joase ale faptei sale și îşi bate joc, cu insolență, de victima sa. E 
de înţeles de ce societatea, dar mai ales statul nu așteaptă sosirea 
acelui moment necunoscut cînd omul rău, poate doar după moarte, 
într-o nouă etapă a vieții, își va da seama de josnicia caracterului 
său empiric şi o va regreta; societatea găsește de cuviință să-l 
pedepsească neîntîrziat pe delinecvent. Un exemplu concret va ilus- 
tra sensul acestei reacții publice. Să presupunem că un bărbat, 
după ce și-a asigurat pe viață soția, o ucide pentru a încasa prima 
de asigurare şi, intrînd în. posesia sumei respective, se bucură, evi- 
dent, nemeritat de bunăstarea lui materială. Pentru această crimă 
odioasă este drept să plătească nu numai prin deposedarea avuţiei 
ilegal însușite, ci și prin privarea de libertate. Nu e exclus ca per- 
soanele angajate în aplicarea pedepsei să aibă motivele lor de 
răzbunare, de autoapărare etc. Este vina lor, dacă nu au ajuns să 
înțeleagă latura dezinteresată, pur morală a pedepsei, lipsită de 
orice motivaţie egoistă. Oricum, latura morală rămîne evidentă, 
deoarece ticălosul a primit ce merita. Chiar şi atunci cînd printre 
motivele pedepsei drepte figurează o componentă nedemnă și 
anume atitudinea egoistă de răzbunare a societăţii faţă de crimi- 
nal, egoismul acestuia din urmă va fi înfrînat de egoismul con- 
cetățenilor săi. Deşi generate de societate şi nu de natură, 
suferințele îndurate de criminal nu au un caracter de pedeapsă ima- 
nentă secundară: aşa cum un mîncău, cînd se îmbolnăvește din 
pricina lăcomiei sale, primeşte ceea ce merită, tot astfel un crimi- 
nal egoist, pedepsit de societate din raţiuni egoiste, provoacă, 
firește, o reacție socială potrivită, pe care o merită. În ambele 

cazuri, pedeapsa imanentă secundară comportă o semnificaţie 
morală: în primul rînd, este drept ca încălcării legii morale să-i 
urmeze o diminuare a bunăstării, în al doilea rînd, este tămăduitor 
pentru sufletul criminalului să treacă printr-o situaţie neprielnică, 
deoarece mai devreme sau mai tîrziu aceasta îl va obliga să-și 
caute noi drumuri în viață și să cunoască raporturile corecte între 
valori. Semnificațiile de răsplată şi tămăduire ale pedepsei sînt 
două aspecte ale ei corelate în mod necesar. 

Potrivit consideraţiilor de mai sus, pedeapsa convenţională se 
dovedeşte în fapt o expresie firească a izolării mutuale, care se sta- 
bilește între criminalul egoist și societatea cu înclinații egoiste. 
Această izolare explică însăși existența pedepselor civile şi implică 
îndreptățirea morală a pedepsei din punctul de vedere al crimina- 
lului: el trebuie să fie şi de regulă este conștient de faptul că merită 
înrăutățirea condiției sale materiale, cel puţin cîtă vreme socie- 
tatea, prin reacţia ei la crimă, nu se situează sub nivelul crimi- 
nalului, adică nu-l depășește în egoism. Mai rămîne să justifice 
societatea care recurge la pedepse convenţionale. Ea se compune 
din ființe care își asumă datoria morală şi care recunosc că n-au 
dreptul, conform idealului creştin, să răspundă la izolarea egoistă 
a criminalului prin propria lor izolare egoistă. Călăuzindu-se nu 
numai după ideea de dreptate şi după intenţia de îndreptare, ci 
luînd în calcul şi motivele egoiste ale răzbunării, omul poate trece 
ușor peste limitele stabilite de scopul moral. Atunci cînd suportă 
consecinţele faptei rele a cuiva, un om răzbunător este tentat să-l 
pedepsească pricinuindu-i o suferinţă înzecită: dacă intenţionează 
să confere o aparență de dreptate răzbunării sale, va invoca teoria 
răsplății echitabile: „Ochi pentru ochi, dinte pentru dinte.“ Un cu 
totul alt caracter îl are pedeapsa a cărei motivaţie este pur morală. 
Ea implică o serie de acţiuni care reprezintă consecințele drepte 
ale delictului: mai întîi condamnarea, apoi repararea prejudiciilor, 
amenda, diferite grade de privare de libertate pentru a se fi abuzat 
de ea, munca forțată pe măsura puterilor şi aptitudinilor celui con- 
damnat. Pentru a fi echitabilă, pedeapsa trebuie să ia în consi- 

deraţie nu numai prejudiciile aduse de delict, ci și individualitatea 
delincventului, precum și, pe cît posibil, a tuturor circumstanțelor 
concrete în care s-a produs delictul. De aici rezultă că genul de 
pedeapsă pentru acelaşi delict poate fi extrem de diferit. Pe scurt, 
pedeapsa trebuie să fie individualizată. E nevoie de un simț moral 

acut, de o cunoaștere profundă a sufletului omenesc și, în fine, de 
resurse materiale considerabile pentru a individualiza în suficientă 
măsură pedepsele aplicate de către stat infractorilor. Întrucît sta- 
tul modern nu diferențiază suficient pedepsele datorită lipsei 
mijloacelor materiale necesare, se comite un păcat asemănător 
celui pe care îl săvîrșesc nomazii care, din lipsă de hrană și de 
mijloace de transport, își ucid bătrînii. Sînt inadmisibile mai ales 
acele pedepse care duc la scăderea nivelului moral al personalităţii 
umane. Sistemul judiciar care a funcționat în Rusia din 1864 pînă 
la revoluţia bolşevică şi care reprezenta o realizare a justiției 
umane dintre cele mai remarcabile, interzicea smulgerea de la 
inculpat a mărturiilor prin amenințări sau promisiuni. Mai mult, 
președintele completului de judecată era obligat să-l anunţe pe 
inculpat că are dreptul să nu răspundă la întrebările puse. După 
stabilirea infracțiunii sînt inadmisibile, din punct de vedere moral, 
sentințele care duc la destrămarea personalității, ca în cazul deten- 
tiei celulare îndelungate, al condamnării la o muncă ce depăşeşte 
puterile fizice și sufletești ale condamnatului etc. Este de aseme- 
nea inadmisibilă supunerea inculpatului la torturi care, în loc să 
ducă la îndreptarea lui, îl înrăiesc și înverșunează mai mult; nu 
sînt justificate nici gesturile și formele de adresare cu caracter 
înjositor, care sînt resirnțite ca jignire şi nu ca pedeapsă. La un 
„anumit nivel de cultură şi în raport cu o anumită structură a carac- 
terului, orice pedeapsă corporală — pălmuiri, lovituri de cravașă, 
de linie etc., aplicate elevilor de către profesori, reprezintă mai 
degrabă o insultă; nici măcar un bun dresor de animale, cum este 
„VI. Durov, nu recurge la asemenea măsuri pentru a obține re- 
zultatele dorite. Purificînd pedepsele aplicate de stat de toate 
elementele care contravin conştiinţei morale, obținem, cît e cu 
putință, pedepse naturale care rezultă în mod logic din delict: de 
pildă, repararea prejudiciilor, amenda, privarea de libertate pentru 
abuzul de libertate, munca forțată pe măsura puterilor și aptitu- 
dinilor celui pedepsit. A exercita influențe, prin intermediul pe- 
depsei, asupra infractorului de așa manieră încît să-i înlesnească 
îndreptarea, este o întreprindere dificilă, succesul ei fiind deter- 
minat de multiple condiţii. „Desigur, cel mai important“ — spune 
Soloviov — „este ca în fruntea instituţiilor penitenciare să se afle 
oameni — cei mai buni jurişti, psihiatri și persoane cu vocaţie 

religioasă — pa abis să îndeplinească o sarcină atît de nobilă și 
dificilă. “21 | 
Mai rămîne să lămurim o chestiune extrem ag gravă precum 
pedeapsa capitală. Filozofii care insistă asupra subordonării pedep- 
sei față de exigenţele moralei nu admit, de regulă, aplicarea pedep- 
sei capitale. „În cadrul tranzacţiei de acest fel nu poate fi 
soluționată chestiunea dacă infractorul care a săvîrşit o crimă își 
pierde sau nu drepturile umane. Dacă nu şi le pierde“ — continuă 
să se întrebe Soloviov — „atunci cum ar putea fi el privat de prima 
stipulație a oricărui drept — dreptul la viață — așa cum se întîmplă 
în cazul pedepsei capitale ?“2 În opinia lui, invocarea nemuririi 
pentru justificarea pedepsei capitale este o expresie a ipocriziei. 
Consideraţiile lui Soloviov, ca de altfel toate argumentele 
împotriva pedepsei cu moartea nu sînt însă convingătoare. Pe noi, 
cei care ne-am născut în secolul al XIX-lea cînd exista un respect 
generalizat pentru drepturile inalienabile ale omului, și cînd 
Europa nu intrase în perioada atrocităților şi a dominării dis- 
preţului faţă de viaţa omului, — pe noi ne dezgustă ideea pedep- 
sei capitale. Căutăm necontenit argumente în favoarea abrogării 
ei, dar rațiunile absolut inatacabile pentru suprimarea ei definitivă 
nu au fost încă sugerate. Am stabilit mai sus dubla finalitate a . 
pedepsei: în lumina cerinţei de dreptate, pedeapsa este un mijloc 
de diminuare a bunăstării pe care omul n-o merită, şi un îndemn 
la reflecţie asupra celor săvîrșite, la conştientizarea greşelii de 
comportament. Există crime atît de odioase, care dezvăluie o atît 
de neobişnuită structură sufletească a criminalului, încît ne vedem 
îndreptățiți să credem că acesta nu merită să rămînă în viață. 
Uneori persoanele care au săvîrșit delicte grave își dau seama, ele 
însele, că merită pedeapsa cu moartea. Numeroasele cazuri de ac- 
cidente provocate, cum ar fi, de pildă, aruncarea sub roțile unei 
mașini ori de pe o înălțime, automutilarea etc. nu sînt altceva decît 
forme de autopedepsire inconștientă, împinsă pînă la intenţia sinu- 
ciderii. 
lată un exemplu de crimă care îl privează pe om de dreptul la 
viaţă, În 1854, în orașul Tobolsk a fost întemnițat într-o închisoare 
cu regim special criminalul Korenev, care a săvîrşit optsprezece 


21 V, Soloviov, Îndreptățirea binelui, p. 375. (N. t.) 
2 Ibidem, p. 365. (N. t.) 


188 N. O. LOSSKI 


omoruri Şi a evadat de cîteva ori de la ocnă. A încercat să evadeze 
și din închisoarea orașului Tobolsk, dar a fost prins după numai 
trei săptămîni. Iată cum povestea el ce i s-a întîmplat în acest inter- 
val de timp: „După ce am evadat, am trecut pe la un amic, mi-am 
schimbat hainele, am făcut rost de ceva biștari și mi-am îndreptat 
paşii pe drumul Irbitskului. Am strîns cîțiva flăcăi — puţini dar 
strașnici! Păi, de-alde noi, ocnașii, hoinăresc prin pădure cîtă 
frunză şi iarbă. Ei bine, am dus-o mişto, trai pe vătrai, (povestea 
el pe nerăsuflate), făceam tîlhării, omoruri, pe unde se nimerea, 
dădeam foc la case, dar toată treaba asta ne-o strică blestemata de 
votcă. Odată, am năvălit într-un han pe cinste, așezat la marginea 
pădurii; stăpînul era singur în casă, nici n-a apucat să scoată un 
țipăt că l-am și isprăvit, am scormonit prin sertare şi cufere, am 
strîns ceva bănet dar iarăşi am dat de blestemata aia de vodcă: 
ne-am năpustit asupra ei și am chefuit pe cinste! Deodată s-a auzit 
un scîrțiit de roți neunse. « Fraților — le spun — fiţi cu ochii în 
patru, un nou chilipir!» Ne-am ascuns, fiecare unde s-a nimerit; 
ni se arată o șaretă; lîngă bătrînul care mîna calul stătea o tînără 
cu pruncul în brațe. Cu bătrînul n-am avut prea mult de furcă, l-am 
isprăvit numaidecît. Deîndată ce-am văzut sînge — continua entu- 
ziasmat criminalul — o fi fost de vină băutura, fir-ar să fie, parcă 
m-a lovit cineva cu măciuca în cap, l-am apucat pe ăla micu’ de 
picioruşe, l-am smuls mă-sii şi am început să-l rotesc pe sus. 
Ștrengarul a început să urle. Ei bine, pentru a scăpa de el mai iute, 
l-am izbit strașnic cu capul de o roată că s-a făcut țăndări, creierul 
i s-a împrăștiat și am fost împroşcat de sîngele cald. În timp ce ne 
distram așa, muierea, lua-o-ar diavolii, a zbughit- -0 în sat și a dat 
sfoară-n țară. A sosit norodul şi furăm prinși pe loc! Asta-i tot“ — 
şi-a încheiat cu cinism povestirea omul-fiară. (Din cartea lui 
A. Vranghel, Amintiri despre Dostoievski.) 

În cazul crimelor politice, judecătorii trebuie să dea dovadă de 
o sensibilitate deosebită în aprecierea structurii sufleteşti a incul- 
patului, deoarece printre motive se află, de regulă, şi unele aspi- 
rații dezinteresate la valori pozitive, reale sau imaginare. Dar în 
rîndul criminalilor politici există oameni ale căror delicte sînt atît 
de revoltătoare încît ne vine greu să-i considerăm demni să tră- 
iască într-o societate umană. E suficient să invocăm cazul crimi- 
nalilor care manifestă un fanatism feroce şi un dispreț total fată de 
om și de viața semenilor. 

Se poate obiecta că, în conformitate cu teza preconizată de 
mine, pedeapsa trebuie să aibă întotdeauna un dublu sens: formă 
de răsplată și instrument de îndreptare; or, pedeapsa capitală se 
reduce la răsplată, ea nu-l poate îndrepta pe criminal din simplul 
motiv că îi suprimă însăși existența. Ca răspuns la această obiecţie 
trebuie remarcat faptul că nici celelalte pedepse nu duc, de cele 
mai multe ori, la îndreptarea ciminalului, şi totuşi în măsura în 
care fac parte din experienţa lui, alături de alte trăiri, ele vor exer- 
cita, mai devreme sau mai tîrziu, dacă nu în etapa actuală a vieţii, 
atunci în cele ulterioare, o influență educativă asupra comportării 
acestuia. Cu atît mai puternică trebuie să fie înrîurirea trăirii 
zguduitoare a pedepsei cu moartea asupra comportamentului de 
după moarte al criminalului. În ce privește consideraţia lui Solo- 
viov după care pedeapsa capitală suprimă existența însăşi a 
„ subiectului, aceasta ar fi fost de înțeles dacă venea de la un mate- 
rialist ori de la filozofi de aceeași orientare, dar nu şi de la oameni 
care recunosc eternitatea eului omenesc. Pedeapsa capitală dis- 
truge doar viața corporală prezentă și nu-l împiedică pe subiect 
să-şi creeze condiţii noi, în acord cu voinţa sa şi cu nivelul său de 
dezvoliare. LR 

Afirmația după care pedeapsa capitală este legată de privarea 
tuturor drepturilor umane se dovedeşte falsă: nu numai în timpul 
executării sentinței dar chiar și ulterior, multe din drepturile con- 
damnatului rămîn în vigoare, de pildă, dreptul de a fi apărat 
împotriva calomniei. 

Sînt şi persoane pe care le chinuie o frică patologică de moarte. 
Pentru ele așteptarea execuției reprezintă o sursă de suferințe 
cumplite. Există în literatură descrieri tulburătoare ale unor ase- 
menea stări psihice, ca în romanul lui V. Hugo Ultima zi a con- 
damnaătului la moarte. Pentru finalitatea morală a pedepsei este 
suficientă umilinţa îndurată de cel socotit nedemn să-şi continue 
viaţa, de cel eliminat practic din comunitatea viilor. De aceea 
suferinţele izvorîte din frica de moarte trebuie, pe cît posibil, ali- 
nate sau înlăturate. De pildă, prin a i se acorda condamnatului 
dreptul de a-și alege felul execuţiei. 

Consideraţiile expuse permit a se recunoaște, în plan teoretic, 
existența unor cazuri cînd pedeapsa capitală constituie o răsplată 
dreaptă şi deci moralmente justificată. Însă atunci cînd recurge în 

practică la măsura extremă, societatea este nevoită să-şi asume 

rolul judecătorului care își arogă cu îndrăzneală o atât de perfectă 
cunoaștere a inimii omenești încît ne îndoim că nouă ne-ar fi acce- 
sibilă. De aceea, dacă ne călăuzim după regula conform căreia este 
mai bine să-i aplici criminalului o pedeapsă mai mică decît să 
încalci exigenta de dreptate, trebuie să evităm administrarea unei 
asemenea măsuri. | 

Raţiunilor de ordin juridic și morit li se pot Mbia alte mo- 
tive, de pildă apărarea societății împotriva elementelor pericu- 
loase, intimidarea cu scopul preîntîmpinării crimelor etc. 

În situaţii excepționale, cum ar fi războiul sau iminenţa unei 
răzmerițe, pedeapsa capitală devine necesară din punct de vedere 
statal. Trebuie remarcat însă faptul că prin recurgere, în astfel de 
cazuri, la folosirea forței pentru eliminarea răului, manifestăm pro- 
pria noastră incapacitate de a lupta împotriva lui pe căi mai sub- 
tile, ceea ce ține de vina noastră. De unde situația paradoxală a 
ființei păcătoase: obligaţia morală de a recurge la mijloace imper- 
fecte de luptă împotriva răului, pentru că noi înșine, prin căderea 
în păcat, ne-am transferat în zona inferioară a existenței, unde nu 
există mijloace mai bune de dezrădăcinare a răului. 

Sistemul eticii elaborat de mine se vrea creștin. Or, creştinis- 
mul, spun unii, propovăduieşte iertarea dușmanilor și răufăcă- 
torilor noștri. În replică la această observaţie trebuie amintit că 
- propovăduirea iertării nu exclude pedeapsa: trebuie să ne eliberăm 
de reacția egoistă de răzbunare față de un copil obraznic sau de un 
criminal primejdios, dar pedepsirea rămîne necesară și în numele 
dreptăţii, și pentru îndreptarea răufăcătorilor, și pentru apărarea 
celor ce suferă din cauza lor. 

În încheiere țin să reamintesc că sensul exact al înrîuririi asu- 
pra celui vinovat poate fi desemnat prin termenul de „pedeapsă“ 
doar în măsura în care aceasta are caracter de răsplată; toate cele- 
lalte aspecte sau modalităţi de influențare a vinovatului cad sub 
incidenţa altor termeni, de pildă, sub incidenţa noţiunii de edu- 
caţie, de vindecare etc. Prin urmare, filozofii care nu acordă pe- 
depsei semnificaţia de răsplată voiesc, strict vorbind, fie să elimine 
definitiv pedeapsa, considerînd-o lipsită de justificare morală, fie 
chiar să demonstreze că pedeapsa în sens de răsplată nici nu e 
prevăzută în alcătuirea lumii noastre. În majoritatea cazurilor, 
motivația psihologică a unui asemenea punct de vedere greșit ține, 

se pare, de vanitatea disimulată, care nu tolerează ideea pedepsei 
ca răsplată. 


4. „PEDEPSELE LUI DUMNEZEU: 


După cum s-a clarificat mai sus, toate speciile de rău — mala- 
die, moarte, catastrofe naturale — reprezintă o pedeapsă naturală 
pentru răul moral numit egolatrie : ele apar ca urmare a disocieri- 
lor şi înfruntărilor, inerente sferei noastre de existenţă. Fiind însă 
expresii ale structurii generale, proprii naturii noastre, corupte de 
păcat, de multe ori aceste nenorociri nu au nici'o legătură directă 
cu faptele noastre; noi suferim din cauza lor, dar nu le privim, de 
regulă, ca pe o pedeapsă pentru diversele noastre acțiuni malefice. 

În rîndurile creştinilor este însă răspîndită convingerea după 
care Providența contribuie adesea la o înlănțuire a împrejurărilor 
de aşa natură încît catastrofele naturale să servească drept pedeap-. 
să și pentru anumite fapte singulare reprobabile şi să-l determine 
pe răufăcător să-și revizuiască viața şi să-şi recunoască vina. (Des- 
pre faptul că un concurs de împrejurări care pare la prima vedere 
absolut accidental, dar în realitate este determinat de agenții su- 
premi ce asigură unitatea lumii, vezi cartea mea, Lumea ca un tot 
organic.) 

Predicatorii creştini supralicitează o asemenea ifiterpietăne a 
calamităţilor naturale, deşi însuşi Isus Hristos a spus că nu orice 
nenorocire poate fi tîlcuită (Luca, 13). 

Remarcabil este faptul că nu rareori cei mai înveteraţi egoiști 
și răufăcători duc'o viaţă relativ prosperă și nu li se întîmplă nici 
un fel de nenorociri extraordinare. Un porc jubilînd triumfător este 
o privelişte respingătoare, dar nu și rar întâlnită în sfera noastră de 
existență. De aici tentaţia de a contesta Providența şi de a crede că 
lumea este lipsită de sens, fiindcă se află la cheremul întîmplări. 
Înţelepciunea populară, î în schimb, își păstrează credința în Pro- 
vidență, cum rezultă si din zicala „Dumnezeu ştie adevărul dar nu 
se grăbeşte să-l spună“. 

La întrebarea de ce judecata lui Dumnezeu pare adesea retar- 
dată este greu de răspuns, deoarece căile Domnului sînt necunos- 
cute. Putem doar presupune că la nemulțumirea generală de viață, 
divers gradată, care ne însoţeşte în mod firesc toate activităţile din 

pricina imperfecţiunii noastre morale, Judecata Domnului adaugă 
anumite sancțiuni speciale numai în cazurile în care răufăcătorul 
este suficient de matur ca să-i audă glasul: „Eu pe câţi îi iubesc îi 
mustru şi îi pedepsesc“ (Apoc. 3, 19). Boetius2 afirmă că un 
răufăcător nepedepsit este mai nenorocit decît unul pedepsit: 
într-adevăr, pedeapsa este un mijloc de satisfacere a exigențelor 
dreptății şi un instrument de îndreptare; în consecință, întîrzierea 

„acesteia nu face decît să înrăutățească situația. Mai ales atunci cînd 
un răufăcător, lăsat de Dumnezeu, începe să prospere, apare bă- 
nuiala că se bucură de protecția unei forțe obscure care inspiră 
repulsie oamenilor buni. Din contra, atunci cînd omul alege calea 
binelui, destinul lui se construieşte prin punerea la încercări tot 
mai sofisticate şi în situaţii în care nici un pas greșit nu poate fi 
ascuns. Marilor scriitori le sînt cunoscute aceste căi tainice ale 
Domnului. V. Hugo le-a dezvăluit prin destinul lui Jean Valjean. 
Fost ocnaș, Jean Valjean și-a câștigat, sub pseudonimul Madelaine, 
o poziție socială excepţională prin rolul activ jucat în industria 
locală și prin actele sale de caritate. Într-o bună zi, el este pus în 
situaţia de a-și folosi puterea şi îndemînarea fizică în prezenţa 
inspectorului Javert, care vădise virtuţi asemănătoare în încercarea 
de a-l salva pe cărăușul prins între roţile unui vehicul încărcat. 

Madelaine își îndeplineşte datoria, expunîndu-se astfel bănuielilor 
lui Javert, care din clipa aceea începe să-l urmărească. Între timp 

Madelaine află că într-un oraș învecinat cineva este luat drept Jean 

Valjean și, probabil, va fi osîndit la ocnă. Luînd hotărîrea să se 

prezinte la proces, el nu ştie încă ce va face, dar în noaptea aceea 

distruge toate relicvele trecutului său, atît de dragi: azvîrle în foc 

zdrenţele sale de ocnaș, topește sfeșnicele dăruite de episcop. Dis- 

trugerea suspectă a urmelor îi produce un sentiment de rușine, el 

începe să semene cu un om care ascultă „ceva îngrozitor“. Se 

prezintă la proces, îl salvează pe omul nevinovat, dezvăluindu-şi 

trecutul și ajunge iarăși la ocnă. Urmează o evadare, după care 

Jean Valjean își dedică viaţa creșterii micuţei orfane Cosette. Pe 

“măsură ce fetița creştea iar Jean Valjean devenea mai bătrîn, 
atașamentul lui față de Cosette rămîne singura mîngiiere şi unicul 
sens al vieții lui. Dragostea care se înfiripă între Cosette și Marius 


23 Boetius (480—524) — filozof roman, comentator și traducător al operei 
Stagiritului. Autor al lucrării Consolare filozofică. (N. t.) 

îl amenință însă cu pierderea a ceea ce adora. În pofida acestui 
fapt, Jean Valjean îl salvează pe Marius în timpul revoluției, ris- 
cîndu-și viaţa, și o mărită pe Cosette cu el. De asemenea, îl scâpă 
de furia revoluționarilor pe Javert. Refuzînd să se bucure de 
„respect prin fraudă“ în familia lui Cosette, Jean Valjean îşi 
dezvăluie trecutul de ocnaș evadat. Suportă cu resemnare aversiu- 
nea pe care i-o stîrneşte lui Marius. Acesta, fără să ştie că i-a sal- 
vat viața, îl gonește din casă. Nu se plînge nici de nepăsarea 
Cosettei, care nu face nimic să-l readucă acasă pe cel care îi fuse- 
se mai mult decît tată. Doar cîteva ceasuri înaintea morţii lui Jean 
Valjean, părăsit de toţi, Marius și Cosette află întîmplător cât de 
mult îi datorau şi descoperă că a fost un „sfînt“, un „erou“. 

Clemenţa lui Dumnezeu nu este un exces de toleranță: ea se 
corelează cu dreptatea cea mai strictă, şi nimeni dintre noi nu va 
ieşi din temnita fiinţelor căzute în păcat pînă nu va „fi dat cel de 
pe urmă ban“ (Matei, 5, 26). Dreptatea recompensatorie relevă un 
aspect al lui Dumnezeu, redat prin expresia „focul mistuitor““. Îl 
imaginăm, antropomorfic, ca pe o ființă cu chip ameninţător, care 
pedepseşte fără cruțare orice delict. În realitate însă este exclus ca 
Insuși Dumnezeu să ridice î împotriva noastră mîna Lui dreaptă. În 
ipostaza de Bine absolut, El pur şi simplu nu se implică în nici un 
fel de rău. Din cauza răutăţii noastre sîntem părăsiți de Dumnezeu, 
ceea ce antrenează inevitabil un lung cortegiu de distrugeri şi 
suferinţe cîtă vreme întunericul nu va fi izgonit din aa inimii 
noastre pentru a DURE aici lumina lui Dumnezeu. 


5. RĂSPLATA-IMANENTĂ 


Din punct de vedere moral, conţinutul însuși al faptei bune este 
demn de existenţă, ceva ce se justifică prin sine și, ca simptom al 
valorii lui înalte, este realizat de către subiect cu un sentiment de 
profundă satisfacție. Sentimentul asociat nu unor fapte disperate, 
ci întregii structuri morale a fiinţei bune din fire constituie o feri- 
cire; aceasta culminează cu beatitudinea. „Numai omul bun este 
fericit“ — spune Scheler. Asta nu exclude însă faptul că tocmai 
fericirea constituie rădăcina și sursa oricărei bunăvoinţe și acțiuni, 
ea nefiind, din principiu, finalitatea sau obiectivul propus delibe- 
rat. Numai cel fericit săvirșește fapte bune. Așadar, fericirea nu este 

nicidecum un mijloc de obţinere a stării de beatitudine. Fericirea 
constituie rădăcina și sursa virtuţii, dar o sursă care este, ea însăși, 
consecința esenței morale pozitive a persoanei. Altfel spus, feri- 
cirea și esența morală a individului sînt două aspecte indisolubil 
legate de aceleași realități valoroase în planul obiectiv şi pe care 
le percepem ca fericire în plan subiectiv: realitatea demnă din 
punct de vedere moral este o realitate a fericirii, și invers, reali- 
tatea fericirii este demnă din punct de vedere moral. Cine încearcă 
sentimentul „bucuriei de Dumnezeu“ nu poate fi un om rău. 

„O faptă bună“ — continuă Scheler — „îi poate aduce bine- 
făcătorului tot felul de daune, îl poate pune în situaţii defavora- 
bile, dar neplăcerea care rezultă din acea faptă nu va atinge 
niciodată intensitatea pe care o are plăcerea faptei bune însăși, mai 
ales plăcerea, chiar mai profundă, care constituie sursa faptei bune 
(adică bunătatea interioară a persoanei) — plăcere pe care n-o pot 
anula neplăcerile, oricît de mari, din straturile periferice.“ Nici o 
recompensă pentru binele moral nu poate constitui, în esența sa, o 
sursă de fericire atît de profundă precum însăși fericirea care 
însoţeşte voința bună și îi serveşte drept izvor; la fel, nici un rău 
pricinuit de pedeapsă nu poate aduce o suferință egală în profun- 
zime cu sentimentul propriei nenorociri generatoare de faptă rea 
şi cu sentimentul de insatisfacție care o acompaniază. 

Scheler a demonstrat convingător suprapunerea stării de beati- 

` tudine cu moralitatea firii bune a omului și a explicat de ce nu este 
de acord ca fericirea şi nenorocirea să fie socotite drept „sanc- 
țiuni““ ale legii morale. El are dreptate spunînd că aici nu poate fi 
vorba de confirmarea exterioară a binelui; dacă însă ţinem cont de 
faptul că binele se afirmă prin propria sa îndreptățire fericită, şi că 
se destramă în disperarea răului, îi vom înțelege și pe cei ce pro- 
movează noțiunea de sancţiune imanentă nemijlocită (vezi mai 
sus, $2). - 

Ideea conform căreia comportarea bună din punct de vedere 
moral se corelează cu cea mai profundă satisfacție este contrazisă 
de o mulţime de fapte din viața cotidiană. Într-adevăr, un lung șir 
de ani din viața multor oameni se reduce cu precădere la înde- 
plinirea datoriei, resimţită ca o povară, ca ceva deprimant și plic- 
tisitor (de pildă, atunci cînd cineva, sacrificîndu-și aproape în 
întregime viaţa pentru un membru al familiei grav bolnav, se alege 
cu o existență searbădă). Asemenea fapte nu contrazic însă teoria 

asupra unităţii dintre fericire şi comportamentul bun; ele demon- 
strează doar imperfecțiunea formei în care se înfăptuieşte binele. 
Într-adevăr, dacă îndeplinirea datoriei are un efect deprimant şi 
duce la sărăcirea vieţii, asta înseamnă că acea îndeplinire este 
determinată nu atît de iubirea faţă de cel ce suferă, cît de teama 
oprobriului din partea opiniei publice sau de frica de eventualele 
pedepse de după moarte ori de alte motive similare; mai poate 
semnifica, de asemenea, lenea, lipsa de ingeniozitate, incapaci- 
tatea de a introduce un element creator în nimicurile vieţii — în 
genere, defecte legate de imperfecțiunea morală a persoanei. Cu 
fiecare îndreptare a acestor deficiențe sporeşte consistenţa şi 
coerenţa comportamentului, astfel încît îndeplinirea datoriei, re- 
simțită înainte ca o povară, să se poată transforma într-o viață 
plină de lumină și de bucurie. 

După cum reiese din distincția făcută de Platon între plăcere şi 
fericire, filozofia antică ajunsese la înțelegerea faptului că satis- 
facţia spirituală este mai presus de plăcerile exterioare. În „Apo- 
logia“ sa, după ce află de condamnarea la moarte, Socrate spune: 
„Trebuie socotit valabil faptul că pentru un om prea drept răul nu 
există nici în viaţă și nici în moarte.“ În filozofia greacă este expri- 
mată chiar ideea potrivit căreia un om drept rămîne fericit chiar 
dacă va fi fost supus la cazne şi lipsit de orice plăcere. Obiecţia la 
adresa suficienţei din partea virtuţii Aristotel o formulează astfel: 
„Omul fericit are nevoie, pe lîngă celelalte, şi de bunuri ale cor- 
pului, şi de bunuri exterioare, și de bunuri datorate hazardului, 
pentru ca activitatea lui să nu fie stînjenită sub acest aspect. Cît 
despre cei ce pretind că un om supus torturii de a fi tras pe roată 
sau copleșit de mari nenorociri este fericit dacă e un om virtuos, 
ei nu fac decît să debiteze, cu sau fără voie, un nonsens'.24 

Reflecţia lui Socrate cu privire la invulnerabilitatea omului 
drept în raport cu răul şi chiar teza referitoare la imposibilitatea 
distrugerii fericirii prin supliciu conţin în sine un adevăr absolut, 
dar premisele lui metafizice au rămas necunoscute filozofilor 
greci. De aceea, nu trebuie să ne mire faptul că Aristotel, în teoria 
sa despre fericire, îmbina în mod eclectic virtutea cu bunurile exte- 
rioare. Numai în contextul doctrinei asupra desăvârşirii absolute a 


24 Aristotel, Etica nicomahică, Ed. Științifică și Enciclopedică., 1988, 
p.180. (N. t.) 

celor ce aparțin Împărăției Domnului Și asupra structurii lor onto- 
logice specifice se poate ține seama, fără a cădea în eclectism, de 
importanța pentru fericire a prezenţei unor bunuri ca sănătatea, 
avuţia etc., și a absenței unor calamități cum ar fi, de pildă, supli- 
ciul. Cîtă vreme omul va continua să aparţină sferei noastre de 
existenţă, el nu va atinge, probabil, perfecțiunea morală absolută, 
incompletitudinea bunătății lui răsfrîngîndu-se chiar asupra cor- 
poralităţii sale materiale exterioare, care îl face vulnerabil din 
punct de vedere fizic și dependent de bunăstarea exterioară. Pleni- 
tudinea absolută a binelui este însoţită de transfigurarea corpului 
şi de îndumnezeirea prin har care îl înalță pe om în Împărăţia lui 
Dumnezeu, unde nu mai există nici un fel de rău derivat. 

Se întîmplă şi aici, pe pămînt, ca omul, suferind o degradare 
fizică extremă, să se simtă fericit: lucrul este posibil fie în con- 
diţiile desprinderii de trup în urma unei nevroze, şi în acest caz 
sentimentul de fericire este trecător, fie cu puţin timp înainte de 
moarte, cînd omul se leapădă de trupul rudimentar și trece în lumea 
supremă. Numai în Împărăţia lui Dumnezeu este realizată per- 
fecțiunea absolută a binelui moral care reprezintă, totodată, pleni- 
tudinea absolută a existenței demne prin ea însăși și de aceea 
fericită în mod constant. 


6. EUDEMONISMUL ŞI ETICA TEONOMĂ CREȘTINĂ 


Teoria expusă mai sus conform căreia chinurile iadului și 
deliciile paradisului constituie o determinare intrinsecă a celei mai 
rele și, respectiv, a celei mai bune lumi ne îndreptățește să facem 
o apreciere finală a cudemonismului. În calitatea sa de doctrină a 
fericirii ca scop final care transformă în mijloc al realizării sale tot 
ce rămîne din conţinutul lumii și al tuturor faptelor, eudemonis- 
mul este fals și superficial. Considerat însă ca o convingere potri- 
vit căreia comportamentul corect, bazat pe dragostea dezinteresată 
față de valorile absolute şi deci mai întîi pe iubirea faţă de Dum- 
nezeu și faţă de toate ființele individuale personificate, este însoțit 
în mod necesar de formele superioare ale satisfacţiei, filonul eude- 
monistic este prezent în cadrul eticii teonome creștine a iubirii. 
Totuși trebuie reținut faptul că fericirea desăvîrșită despre care 
este vorba se deosebeşte radical de eudemonia vizată de filozofii 
antici: creştinismul condiţionează fericirea transcendentă din 

Împărăţia lui Dumnezeu de transfigurarea sufletului Și a trupului. 
Sfîntul loan Casian?5 distinge trei moduri de comportament: 
1) comportamentul sclavilor aflaţi sub imperiul fricii de pedeapsă; 
2) comportamentul mercenarilor călăuziți de dorința recompensei, 
a fericirii; 3) comportamentul fiilor omului, călăuziți de iubire 
pentru binele ca atare (Filocalia, vol. Il, Sf. loan Casian, ID 

Convingerea după care comportamentul cu adevărat desăvîrşit 
nu este ghidat de teama de pedeapsă sau de calculul recompensei 
este larg răspîndită la toate popoarele. În Cronica sfintului Ludovic, 
scrisă în secolul al XIII-lea, Joinville? povesteşte că într-o zi, pe 
o străduță din Damasc, trecea o sarazină bătrînă, ducînd în mîna 
dreaptă cărbune încins, iar în stînga un vas cu apă. Întrebată „la 
ce-ţi trebuie toate astea?“, bătrîna a răspuns că ar vrea să ardă 
paradisul şi să stingă focul iadului pentru ca oamenii să făptuiască 
binele numai din iubirea pentru Dumnezeu şi nu din frica de iad 
sau din speranța într-o fericire paradisiacă. 

În predicile creştine şi în cărţile de îndrumare destinate po- 
porului se pune adesea în prim-plan ideea fericirii sau chiar a in- 
timidării cu pedepse. Această morală a sclavilor şi mercenarilor 
are semnificația unui demers pedagogic. La întrebarea mai tran- 
şantă dacă trebuie să ne supunem voinței lui Dumnezeu din 
interes, numai din teama că vom fi pedepsiți, din dorința de feri- 
cire şi nu din iubire pentru Dumnezeu ca atare, toți gînditorii 
creştini de seamă răspund în spiritul eticii iubirii dezinteresate ca 
formă supremă de comportament. Nu rareori însă, această idee se 
formulează confuz datorită relației firești între binele desăvîrşit 
şi fericire, ceea ce dă naştere la o serie de neînţelegeri. Astfel, 
O. Willmann vorbește de un eudemonism creştin în sensul că rea- 
lizarea binelui de dragul binelui se suprapune cu realizarea binelui 
de dragul fericirii, ambele acţiuni avînd aceeași semnificaţie — de 
a face binele de dragul lui Dumnezeu, în sînul căruia binele și feri- 
cirea coincid. Etica iubirii este clar exprimată mai ales de misticii 
creştini. 

În Epistola I către corinteni, Apostolul Pavel spune: „Dacă 
m-am luptat ca om cu fiarele din Efes, care îmi este folosul? Dacă 
morţii nu înviază, să bem și să mîncăm, căci mîine vom muri“ 


25 Sf. loan Casian (365-435) — părinte al monahismului răsăritean. (N. r.) 
2 Joinville (Jean, sire de) (1224-1317) — cronicar francez. (N. t.) 

(15, 32). La prima vedere s-ar părea că Apostolul este un adept al 
eudemonismului transcendent care recomandă săvîrşirea faptelor, 
avîndu-se în vedere că ele vor fi răsplătite în paradis. În realitate 
însă, cuvintele Apostolului au următorul sens: dacă nemurirea în 
plan individual este imposibilă, atunci nu există nici bine absolut 
şi nu ne rămîne decît să ne umplem viaţa cu bunuri relative. Că 
tocmai în acest sens trebuie interpretate cuvintele Apostolului care 
închinase un imn înălțător iubirii, că trebuie să-l considerăm adept 
al eticii iubirii dezinteresate — aceasta reiese din următoarea lui 
declaraţie: „Căci aș fi dorit să fiu eu însumi anatema de la Hristos 
pentru fraţii mei, cei de un neam cu mine, după trup“ (Rom. 9, 3). 

Apostolul Pavel este gata oricînd să renunţe la binele suprem pen- 
tru interesul personal în favoarea î împărtășirii din el a por săi, 

a celorlalți oameni. 

În 1699 Biserica Catolică a condamnat cartea lui Fénelon? 
Maximele sfinților nu pentru ideile referitoare la iubirea dezin- 
teresată pentru Dumnezeu, ci pentru considerațiile legate de 
chietismul doamnei Guyaune, care purtau în ele pericolul de a fi 
interpretate î în spiritul doctrinei misticului spaniol Molinos2, con- 
form căreia sufletul supus voinței lui Dumnezeu nu mai trebuie să 
se îngrijească de mîntuire și să lupte împotriva poftelor trupeşti. 
Biserica propovăduiește grija pentru mîntuirea personală și spe- 
ranța în veșnica fericire, dar ea nu consideră că aceste obiective ar 
„Fi singurul motiv de iubire pentru Dumnezeu. 

Potrivit doctrinelor expuse, chinurile iadului și fericirea para- 
disiacă sînt fundamental imanente și nu date din afară. Existenţa 
malefică, nedemnă și dureroasă, atinge apogeul disperării în pla- - 
nul mustrărilor de conștiință; existenţa benefică, demnă și senină 
în sine, desăvîrşindu-se în Împărăția lui Dumnezeu, este totodată 
pătrunsă de fericire. Dar orice stare interioară se exteriorizează Și 
interacționează cu întreaga lume. Aceste interacțiuni diferă con- 
siderabil între ele în funcţie de gradul de diferenţiere a conţinutu- 
lui intrinsec al ființelor, astfel încît se poate vorbi de existenţa a 


21 Fenelon-Frangois de Salignac de la Mothe (1651-1715) — prelat şi 
scriitor francez, cunoscut pentru activitatea sa apostolică. Autor al lucrărilor: 
Dialogul morților, Aventurile lui Telemac etc. (N. t.) 

23 Molinos-Miguel de (1628—1696) — teolog spaniol, condamnat de 
Inchiziţie pentru ideile sale chietiste. (N. t.) 

trei împărății — Împărăţia lui Dumnezeu (paradisul), împărăția 
existenţei noastre psihomateriale și împărăţia lui Satan (infernul). 
Așadar, infernul există nu numai în sufletul păcătosului, ci și în 
mediul înconjurător al acestuia; pe baza celor expuse mai sus, se 
poate vorbi chiar de focul gheenei şi deci de chinuri deopotrivă 
interne şi externe. La fel, Împărăţia lui Dumnezeu (paradisul) 
există în noi, în interiorul duhului fiinţei îndumnezeite, precum şi 
în mediul ei înconjurător ca un complex de interrelaţii care fac 
imposibilă moartea trupească și conduc la plenitudinea creaţiei 
sobomicești, la perfecțiunea frumuseţii proprii acestui domeniu de 
existență considerat ca totalitate. Prin urmare, fericirea paradisiacă 
este determinată nu numai de stările interioare ale fiinţei, ci şi de 
ambianța ei. Atitudinea de sfidare faţă de reprezentările naive 
`. asupra infernului şi paradisului nu este justificată: pentru a le 
purifica de orice urmă de naivitate trebuie doar să le dezvoltăm şi 
să le precizăm. 

Persoanelor care tratează cu dispreț superstiţiile religioase ale 
poporului nu le-ar strica să arunce o privire în adîncul sufletului 
lor și să descopere astfel motivele psihologice care i-au făcut să 
renunţe la credința sinceră. Lupta atît de frecventă în cadrul filo- 
zofiei actuale împotriva ideilor de datorie și obligaţie, împotriva 
poruncilor lui Dumnezeu și, implicit, împotriva ideii de sancțiune 
în dublul ei sens — ca pedeapsă şi ca recompensă — această luptă 
este dictată de trufie. Diavolul, bineînţeles, nu suportă gîndul că 
cineva ar putea îndrăzni să-i judece comportamentul: „Cum își 
permit să mă laude! ?“ Pe de altă parte însă, el se simte ofensat 
cînd nu se acordă atenţia cuvenită actelor sale aparent caritabile. 
„Cum!? Eu am catadicsit să cobor la nivelul lor, iar ei nici măcar 
nu observă asta!“ Dimpotrivă, un om care nu mai este centrat pe 
propriul „eu“ și se simte smerit în fața măreției lui Dumnezeu și 
în fața Binelui Lui, găseşte cu totul firească ideea de obligație, de 
la în și pedeapsă. 


"1. RECOMPENSA EXTERIOARĂ 


În cadrul societăţii, imixtiunea în cursul firesc al evenimen- 
telor, dictată de încălcarea legii morale, se face prin aplicarea 
pedepsei, iar în cazul respectării ei — prin acordarea unor recom- 

pense exterioare. La un prim nivel, recompensa nu este decît o 
simplă laudă; ulterior, ea poate lua forme mai complexe prin acor- 
darea de bunuri: cadouri, bani, semne de distincţie, avansări în 
ierarhia socială etc. . l wi a; UF Aia? 

Recompensele exterioare nu-i aduc omului o satisfacție inte- 
rioară profundă. De aceea, recompensele exterioare pentru înde- 
plinirea oricărei datorii — de exemplu, a datoriilor de dădacă, de 
dascăl, de soldat, de medic etc. — nu echivalează cu binele făcut 
de cel recompensat și nu anulează sentimentul de gratitudine față 
de el. În practica pedagogică recompensele trebuie acordate cu 
prudență, şi anume în așa fel încît să nu aibă urmări negative cum 
ar fi concentrarea interesului pentru plăceri superficiale, dez- 
voltarea vanităţii etc. ` | | 


8. ISPITELE INIMII PE DRUMUL EI SPRE BINE 


Cunoașterea exactă a motivelor profunde ale comportamentu- 
lui și stabilirea măsurii în care principalele acțiuni ale omului sînt 
determinate de dragostea dezinteresată faţă de valorile absolute 
este extrem de dificilă nu numai pentru un spectator din afară, ci 
şi pentru protagonistul însuşi. În schimb, viaţa este parcă anume 

„Tînduită ca să pună inima omului la încercări şi să-i dezvăluie 
ascunzișurile. Atunci cînd omul, dezaprobînd unele laturi ale com- 
portamentului său, înaintează sensibil pe calea apropierii de bine, 
el se expune adesea la noi nenorociri, sau cel puțin tentaţii. Potrivit 
doctrinei ocultiştilor, în ridicarea sa la tărîmul mai înalt al binelui, 
omul are de înfruntat un „paznic al pragului“ care îi inspiră teama 
de a merge mai departe. În Cartea înțelepciunii lui lisus fiul lui 
Sirah (Eclesiastul) citim despre Preaînțelepciunea lui Dumnezeu: 
„Cine are încredere în ea are parte de ea şi urmașii lui o moșşte- 
nesc; că umblă cu el cu fața ascunsă și-l încearcă la început cu is- 
pite și-l înfricoşează și-l strîmtorează și-l chinuiește cu învățătura 
sa, pînă ce va prinde încredere în el, şi-l va ispiti întru îndreptările 
sale; şi iarăși se va întoarce drept la el și-l va veseli Și îi va desco- 
peri lui cele mai ascunse ale sale“ (4, 17—20). 

Dezvăluirea totală a tainelor Preaînțelepciunii Domnului şi 
lepădarea de ispite nu sînt, se pare, cu putință decît în Împărăţia 

Cerului, respectiv după îndumnezeire. În viața pămîntească urca- 
rea treptelor superioare ale binelui este de regulă însoțită de inten- 
sificarea prigoanei și de înmulţirea năpastelor. E suficient să ne 
amintim de acuzaţiile odioase aduse lui Seuse sau de povestea 
vieţii sfîntului Serghei de Radonej, nevoit să părăsească temporar 
mînăstirea ctitorită de el, după ce a introdus o rînduială mai se- 
verá. „Și toți care voiesc să trăiască cucernic în Hristos lisus“ — 
spune Apostolul Pavel — „vor fi prigoniți. lar oamenii răi și 
amăgitori vor merge spre tot mai rău, rătăcind pe alţii şi rătăciți 
fiind ei înșiși“ (II Tim. 3, 12—13). Funcţia soteriologică a acestor 
dificultăţi ale vieţii ni se va releva dacă ținem seama de faptul că 
sporirea perfecțiunii este acompaniată de primejdia amplificării 
trufiei. „Pentru mai mulți oameni este adeseori util să fie ispitiți 
şi năpăstuiţi ca să nu-i copleşească trufia și să nu facă abuz de bu- 
curii exterioare“ (Imitatio Christi, cartea I, Cap. XX). 
Pe treptele intermediare ale binelui, bunăstarea obișnuită se 
obține, de asemenea, cel mai lesne prin adaptarea la nivelul comun 
de trai propriu momentului și mediului social date. Orice încer- 
care de a se ridica deasupra rutinei vieții sociale îl pune pe om în 
situaţii grele care fac ca realizarea noilor forme ale binelui să fie 
nu numai dificilă dar şi însoțită de primejdii, în locul binelui 
putînd apărea noi întruchipări ale răului. Tolstoi cunoştea acest 
adevăr încă de tînăr și l-a transpus artistic în nuvela Dimineața 
unui moșier (1852). Ceea ce nu l-a împiedicat să aleagă calea unei 
vieți insolite și să-şi ducă crucea pînă la capăt. Invocarea vieţii lui 


“Tolstoi și a altor militanți ai binelui pur este suficientă pentru a 


demonstra inconsistenţa teoriilor naturaliste cu privire la viața 


- morală. 


Cine vrea să se elibereze de rutina vieţii pentru a urma calea 
binelui trebuie să-şi întărească voința și să cultive o atitudine 
curajoasă faţă de nenorocirile zilnice: calomnie, pierderea pozi- 
tiei sociale, sărăcie, moarte. Numai în astfel de împrejurări com- 
portamentul omului se va putea identifica cu libera căutare a 
adevărului. „Totul trebuie să ţi se supună“ — spune Thomas a 
Kempis —; „trebuie să fii stăpînul și ziditorul faptelor tale, nu 
sclav, nici mercenar“ (Cartea III, cap. 38). 

Frica de moarte are un rost doar la începutul drumului, ulterior 
ea trebuie înăbușită pentru ca în faţa lui Dumnezeu să te prezinți 

descătuşat de orice impulsuri și dispoziții egoiste. Eroismul creștin 
reclamă puritatea inimii în care curajul se îmbină cu smerenia. În 
caz contrar, atunci cînd curajul este alimentat de trufie, eliberarea 
de frică se obține mai uşor, dar se preschimbă în rău, căci ne poate 
îndruma spre ascetismul demonic. Nietzsche n-a înțeles că erois- 
mul monahului creştin smerit cere o putere de spirit Psomparabil 
mai mare decît curajul omului vanitos. 


Capitolul IX. 


Înfruntarea răului 


1. ZELUL LIPSIT DE RAȚIUNE 


Sarcina dificilă a înfruntării răului a fost deseori comentată în 
capitolele anterioare ale cărții de față şi va constitui obiectul de 
cercetare al cîtorva alte capitole care urmează. Aici va fi vorba 
doar de dificultățile majore ale luptei împotriva răului. 

Apărarea binelui îmbracă uneori forma luptei înverşunate doar 
împotriva uneia dintre înfățișările răului ca şi cum ea ar fi sursa 
tuturor nenorocirilor. Considerat în afara corelaţiilor sale armo- 
nioase cu celelalte forme ale binelui, un bine parțial se denaturează 
şi atrage după sine nenorociri mai mari decît cele împotriva cărora 
se deschisese lupta. Să analizăm cîteva exemple privind acest fe- 
nomen. 

Alcoolismul este un viciu grav. A te lăsa cuprins de ură împo- 
triva lui în aşa măsură încât să decretezi legea prohibiţiei, cum s-a 
întîmplat în SUA, înseamnă să faci loc unui rău și mai mare: gang- 
sterismul, apariția mai multor forme de escrocherie, consumul de 
înlocuitori extrem de nocivi etc. 

Sacrificarea animalelor pentru consumul cărnii reprezintă un 
rău. Dar trecerea la un vegetarianism riguros constituie pentru 
multă lume, în condiţiile vieţii noastre, un rău şi mai mare. Fiziolo- 
gia nutriției este încă insuficient dezvoltată; agricultura și comer- 
tul nu sînt adaptate pentru o campanie mai largă de înlocuire a 
produselor alimentare din carne prin cele vegetale. De aceea, în 
majoritatea cazurilor, vegetarienii nu-şi pot asigura o hrană sufi- 
cient de diversă şi consistentă pentru a răspunde tuturor cerințelor 

organismului. De unde anumite fenomene regretabile, cum ar fi 
încetinirea proceselor psihice. 

O preocupare obsedantă pentru cugenie, care nu ține cont de 
obiectivele și funcţiile suprabiologice ale omului, reprezintă un 

rău. Bazată pe o viziune pur naturalistă, eugenia nu preţuiește 
decît sănătatea și forța omului mijlociu, fără să ia în considerație 
faptul că în condiţiile vieţii pămîntești epilepsia, ca şi alte aseme- 
nea devieri de la normă, însoțește fatalmente fenomenul genia- 
lităţii. Departe de mine gîndul de a susţine că orice geniu ar fi o 
ființă bolnavă din punct de vedere psihic și fizic. Am în vedere 
doar faptul că geniul se naște într-o familie care nu duce o viață 
mediu echilibrată, ceea ce favorizează apariţia unor indivizi cu o 
sănătate zdruncinată şi a unei fericite excepţii — purtători ai unor 
forme originale de creaţie care îmbogăţesc viața întregii omeniri. 
Dacă este așa, atunci dirijarea procreaţiei pe baza teoriilor știin- 
țifice moderne nu va duce decît la scăderea spiritualităţii omului 
și la producerea unei rase umane de mediocrități sănătoase sub 
raport biologic și banal „frumușele“. 

Războiul este un mare rău. Dar propovăduirea pacifismului 
necondiţionat care îndeamnă la refuzul serviciului militar ar putea 
să conducă, acolo unde se bucură de succes, la deteriorarea statu- 
lui şi la o anarhie care dezorganizează totul și care este mai devas- 
tatoare decît orice conflict militar. Așadar, un pacifism abstract, 
care nu ţine seama de condiţiile concrete ale conjuncturii istorice 
complexe, este un rău şi mai mare decît războiul. 

Foarte mulți oameni își mobilizează în prezent toate forțele 
pentru a combate răul generat de exploatarea muncii de către capi- 

„tal în condițiile orînduirii capitaliste. Obsedaţi de această pro- 
blemă, ei îşi pierd luciditatea, capacitatea de a o aborda în mod 
obiectiv, devin adepți fanatici ai socialismului sau comunismului 
integralist, refuzînd să înțeleagă că o problemă particulară privind 
apărarea muncii de exploatare poate fi soluționată, ca și toate 
celelalte probleme de ordin tehnic, în moduri diferite, și trebuie 
aleasă acea cale de atingere a scopului care să antreneze o cît mai 
mică distrugere a trecutului și deci un minimum de- suferințe. 
Fanatismul revoluţionarilor posedaţi a creat deja în Rusia o situație 
în care multe milioane de oameni au fost exterminați, alte mili- 
oane au rămas cu sufletul mutilat, iar exploatarea muncii de către 
Stat a căpătat dimensiunile pe care nu le cunoștea statul bazat pe 
proprietatea privată. Mai mult: lichidarea progresivă a proprietăţii 
private a dus la pierderea unor libertăţi fundamentale nu numai de 
partea foştilor proprietari ci și a muncitorilor; ele nu au fost înlo- 
cuite de motivația mai elevată a muncii pentru binele general. 
Destinul Rusiei postrevoluţionare ne demonstrează astfel pe viu 

că alegerea unei întruchipări a răului ca unica ţintă a luptei revo- 
luţionare avînd un caracter de intervenţie chirurgicală în viaţa 
organismului social generează exclusiv noi forme ale răului; mai 
mult, răul mai vechi, extirpat într-un loc, se reface aiurea, aidoma: 
tumorii maligne. 

În cadrul existenţei iii cale dirijate ra Providenţă, chiar și 
răul este astfel folosit încât printre consecințele lui să apară unele 
forme ale binelui — ceea ce dovedeşte că răul nu este niciodată 
absolut. Într-o societate bazată pe proprietatea privată, setea de 
profit conduce la dezvoltarea industriei și a comerțului; vanitatea 
şi invidia care-l îndeamnă pe cutare savant să-şi pună mintea la 
contribuție pentru descoperirea punctelor slabe din cercetările altor 
savanți conduc la descoperirea a noi adevăruri, la precizarea cu- 
noștințelor etc. Dacă i se reprimă omului atașamentul față de pro- 
prietate fără ca el să-şi însuşească o motivaţie mai elevată a 
muncii; dacă savantului i se refuză vanitatea fără a se pune în 
locul ei prețuirea pentru sine a adevărului — atunci se iscă în sufle- 
tul omului un gol, o stare de lene, de apatie, urcarea cedînd locul 
coborîrii. De aceea nu ne miră faptul că Mandeville, în „Fabula 
despre albine“ (1705-— IEIR dezvoltă ideea nelipsit de adevăr a 
utilității viciilor. 

J. S. Eriugena! spune că viciile pot fi transformate în virtuţi 
atunci cînd, de pildă, frica naşte îngrijorarea că vei fi pedepsit pen- 
tru păcate şi îndeamnă să te abţii de la ele, sau cînd mîndria tre- 
zeşte dispreţ faţă de slăbiciunile pămîntești. 

Așa cum ridicarea unui turn a cărui înălțime este disproporţio- 
nată în raport cu celelalte părți ale edificiului poate nărui întreaga 
construcţie, la fel ţintirea unei singure întruchipări a răului poate 
duce la accentuarea lui. Este cu neputinţă să înalți o latură a sufle- 
tului sau un aspect al orînduirii sociale pînă în pragul Împărăției 
Domnului, dacă celelalte laturi ale vieţii continuă să rămînă în 
imperiul răului. Viaţa omului este un tot unitar și de aceea desă- 
vîrşirea lui reclamă o educare armonioasă a tuturor forțelor bine- 
lui. Lupta împotriva răului trebuie să fie energică, angajînd toate 

resorturile sufletului; ea se poate desfășura într-o anumită succe- 


|J. S. Eriugena (= 810-877) — filozof de origine irlandeză, adept al neo- 

 platonismului. În lucrarea sa de bază Divizarea naturii, dominată de viziunea 

panteistă, distinge natura creată și natura increată (Dumnezeu). În pi al 
XIII- lea ideile lui erau proscrise ca eretice. (N. t.) 

siune, începînd cu varietățile mai simple ale răului de ordin sen- 
zual, cum ar fi lăcomia sau alcoolismul. Această luptă trebuie însă 
protejată permanent de excesele fanatismului care creează inevi- 
tabil situaţia în care dezrădăcinarea unui rău este însoțită de spo- 
rirea altui rău, motiv pentru care prima victorie se dovedește 
fragilă: de pildă, succesele dobîndite în lupta cu instinctele pri- 
mare accentuează îngîmfarea celui care scapă din vedere totali- 
tatea exigenţelor binelui. Educarea multilaterală, armonioasă în 
spiritul binelui este un proces lent care necesită răbdare și o atitu- 
dine îngăduitoare față de slăbiciunile voinței umane. . 

Biserica înțelege că omul nu poate ajunge, dintr-un singur salt, 
în sfera Absolutului și de aceea a elaborat un sistem complex de 
demersuri menite să-i influențeze voința; în fazele iniţiale ale 
acestei practici se recurge la amenințări cu pedepse, promisiuni de 
recompensă, permanenta punere la încercare a conștiinței în rugă- 
ciuni solitare sau pe timpul spovedaniei în fața preotului; în fazele 
avansate se. mizează pe efectul frumuseţii slujbei: religioase, 
impregnată de simboluri semnificative care trezesc în om capaci- 
tatea intuiției mistice a lumii de dincolo, se trece la formarea ati- 
tudinii evlavioase față de tainele și măreția Domnului Dumnezeu 
şi a sfinţilor Lui preacuvioşi. În toate demersurile sale edificatoare 
Biserica se arată a fi o instituție educativă înțeleaptă, care nu vio- 
Jează individualitatea păstoriţilor săi, știind să le trezească dra- 
. gostea pentru idealul desăvîrşirii absolute și voinţa liber asumată 

de a se ridica la:înălțimea acestuia. Ea îi obligă pe slujitorii săi la 
cumpătare atunci cînd observă la ei că se amestecă autoritar în 
viaţa enoriașilor căutînd s-o îngrădească, așa cum procedase, de 
pildă, Savonarola. 
Atitudinea îngăduitoare a Bisericii față de slăbiciunile Da lopeşti 
nu echivalează cu toleranța excesivă sau cu subestimarea idealu- 
lui așa cum vrea să sugereze legenda „Marelui Inchizitor'““, căreia, 
de regulă, i se atribuie semnificaţia de demascare a Bisericii ro- 
mano-catolice. Demascare la care ar fi subscris Dostoievski 
însuşi: i se reproşează scriitorului că s-ar fi aflat sub influenţa pu- 
“terii lui Antihrist și că luînd în consideraţie parțial natura servilă a 
omului, dar manifestînd și dispreţ față de ea, ar fi înlocuit idealul 
lui Hristos — iubirea plină de abnegaţie față de Dumnezeu — cu 
scopuri meschine vizînd jalnica bunăstare pămîntească. Nu este 
exclus ca Dostoievski să fi fost stăpînit, în crearea legendei respec- 
tive, de o atitudine nedreaptă, tendenţioasă față de Biserica cato- 


ÎNFRUNTAREA RĂULUI 207 


lică, dar, atribuindu-l lui Ivan Karamazov, marele scriitor l-a pre- 
zentat în fapt drept o viziune a acestui ateu luminat care nu a 
înțeles spiritul Bisericii în genere, fie ea catolică sau ortodoxă. 
Este și interpretarea propusă de teologul Romano Guardini, care 
arată că Ivan Karamazov are ca reper idealul abstract al creștinis- 
mului, rupt de realitate, în timp ce Biserica este nevoită să rămînă 
aproape de realităţile concrete ale existenței şi își propune ca scop 
formarea treptată în om a sentimentului de dragoste față de idealul 
transcendent al perfecțiunii absolute. Întocmai ca Ivan Karamazov, 

numeroși sectanți stăpîniți de dorința de a instaura numaidecît 
Împărăţia Domnului pe pămînt aduc Bisericii critici neîndurătoare. 
După cum arată Ernest Troeltsch?, ei încep cu propovăduirea 
reformei bisericeşti, apoi încearcă să instituie în mod forțat drep- 
tatea și puritatea morală și, în final, după toate eșecurile, încearcă 
să organizeze mici comunități înstrăinate de lume. 

În realitate, îngăduinţa Bisericii față de cei păcătoşi nu în- 
seamnă subestimarea idealului. Lucrul este evident dacă ținem 
seama de faptul că Biserica îşi proslăveşte sfinţii proeminenți și 
creează în sînul ei condiţiile favorabile atingerii treptelor supe- 
rioare ale stării monahale atît pentru călugării care duc o viaţă 
retrasă, cît și pentru cei care activează în lume. Prin aceasta, Bise- 
rica se deosebește de sectarism: ea este universală și, căutînd să 
rămînă liberă faţă de orice intoleranță, fanatism și precipitare, 
oferă adăpost celor ce apelează la ajutorul ei. . 


2. ÎMPOTRIVIREA VIOLENTĂ LA RĂU 


Problema dificilă a împotrivirii la rău prin forța sancţiunilor 
de ordin fizic și psihic a mai fost enunțată în capitolul despre 
pedeapsă. Acum este necesar s-o abordăm pe larg, luînd în con- 
sideraţie toate cazurile de folosire a forței, cum ar fi războiul, 
răscoala, replica ofensivă la atacul unui tilhar etc. Prin operele lui 
L. N. Tolstoi, literatura rusă a dăruit pledoaria cea mai strălucită 
și elocventă din punct de vedere artistic în favoarea ideii de neîm- 
potrivire violentă la rău în formula cea mai tranșantă. Dar în lite- 


2 Ernest Troeltsch (1865—1923) — teolog și filozof german, unul dintre 
fondatorii sociologiei religiei. Adversar al principiului istorismului. (N. t.) 

ratura rusă găsim şi contestarea totală a acestei idei false, precum 
şi soluționarea justă a problemei privind utilizarea forței în com- 
baterea răului. Am în vedere remarcabila lucrare a lui V. Soloviov 
Trei dialoguri, care prin profunzimea ideilor filozofice, prin inge- 
niozitatea şi perfecțiunea ei artistică este comparabilă cu Dia- 
logurile lui Platon, precum și cartea lui I. A. Ilyin?, Împotrivirea 
violentă la rău, care conţine o analiză detaliată a problemei şi for- 
mulări exacte. În afară de problema utilizării forţei în combaterea 
răului, Soloviov cercetează şi chestiunea mai spinoasă privind răul 
satanic care se prezintă sub aparenţa binelui. Lectura acestui dia- 
log genial este obligatorie pentru orice om instruit. Aici mă voi 
limita la expunerea principalelor idei cuprinse în lucrarea lui 
I. Ilyin. | 
Autorul stabilește o legătură între doctrina lui Tolstoi asupra 
neîmpotrivirii la rău și moralismul lui sentimental care neagă valo- 
rile spirituale superioare în totalitatea lor. Știința, în opinia lui 
Tolstoi, este un produs nefast al curiozităţii sterile, al vanităţii și 
înşelăciunii. Arta ar trebui limitată la rolul de mi jloc al unei instru- 
iri morale accesibile tuturor oamenilor. Dreptul și statul apar, în 
viziunea lui, ca oprimare organizată, menită să protejeze înclinații 
egoiste, răzbunătoare și vicioase. Patriotismul, iubirea de țară, este 
interpretat în cadrul doctrinei sale ca o „înclinaţie respingătoare și 
jalnică“. În cazul agresiunii împotriva tării tale, Tolstoi socotește 
că trebuie satisfăcute pretenţiile inamicului, pe care îl şi com- 
pătimește pentru a nu se fi mulțumit cu propria sa avuţie. Toate 
dogmele şi ritualurile religiei, tot conţinutul ei, cu excepţia mo- 
ralei, sînt calificate drept „superstiție primitivă idolatră“. Aşadar, 
moralismul excesiv al lui Tolstoi, care pustiește sufletul, duce, 
după părerea lui Ilyin, la nihilism religios. Autorul are dreptate 
spunînd că negarea valorilor spirituale coboară morala lui Tolstoi 
la nivelul „utilitarismului spiritual-nihilist“, aidoma doctrinelor 
„oricărui materialism consecvent“. Pentru susținerea afirmației 
sale el reproduce din Tolstoi următoarea formulă a sensului vieţii: 
în luptă cu natura, spune Tolstoi, omul obține „deplina satisfacere 
- a nevoilor naturii sale fizice şi spirituale: a se hrăni, a se îmbrăca, 
a avea grijă de sine şi de apropiații săi reprezintă satisfacerea ne- 
voilor fizice; a face acelaşi lucru pentru alții reprezintă satisface- 


3 Ilyin I. A. (1882-1954) — filozof rus, reprezentant al neohegelianis- 
mului. (N. t.) 

rea nevoii spirituale. Orice altă activitate a omului este legitimă 
numai atunci cînd urmăreşte satisfacerea acestei nevoi prioritare 
a omului, căci tocmai în satisfaganea ei rezidă inte bă viaţă a 
omului““€. 

Tolstoi califică Saia forței î în ankta BeA Haa în toate 
cazurile, drept „violență“ şi vede în ea încrederea omului de a 
suplini, prin sacrilegiu, voinţa divină, căci intruziunea în univer- 
sul intim al celuilalt este doar de competența lui Dumnezeu. 
Astfel, după Ilyin, doctrina lui Tolstoi ajunge la următoarea abe- 
raţie: „Atunci cînd un răufăcător îl ofensează pe un om cinstit 
sau perverteşte sufletul unui copil, el se bucură de îngăduința lui 
Dumnezeu; cînd însă un om cinstit intenționează să-l abată pe 
răufăcător de la asemenea fapte, el încalcă voia lui Dumnezeu“ 
(I. A. Ilyin, Împotrivirea violentă la rău KR sopiativicpii zlu siloiu, 
Berlin, 1925). 

Partea constructivă a cărțiii lui Ilyin debutează cu specificarea 
faptului că nu orice constrîngere poate fi calificată drept „vio- 
lentă“ deoarece cuvîntul însuşi implică o apreciere negativă, Prin 
termenul de „violență“ t trebuie să fie desemnată numai o con- 
strîngere arbitrară şi neîntemeiată, care izvorăşte dintr-un suflet 
înrăit sau îndrumă spre rău. Pentru a preîntîmpina consecinţele ire- 
mediabile ale greşelii sau patimii nefaste, omul bine intenționat 
este obligat să caute mai întîi resursele sufletești şi spirituale capa- 
bile să asigure victoria binelui asupra răului. Dacă însă nu dispune 
de asemenea resurse, nu-i rămîne decît să apeleze la mijloace de 
constrîngere şi reprimare fizică sau psihică. Dreptatea e de partea 
celui care îl împiedică pe drumeţul distrat să cadă în prăpastie; a 
celui care smulge din mîna sinucigaşului înverşunat sticluța cu 
otravă; a celui care loveşte la timp mîna revoluționarului gata să 
tragă la țintă; a celui care în ultima clipă răpune pe incendiator; a 
celui care îi alungă din lăcaşul sfînt pe profanatorii neruşinați; a 
celui care, cu arma în mînă, atacă pe soldaţii care violează o fetiță. 

„împotrivirea violentă la rău e permisă nu atunci cînd este posi- 
bilă, ci atunci cînd devine necesară“ datorită lipsei altor mijloace 
de luptă; în acest caz, omul nu numai că are dreptul, dar este chiar 


obligat să acționeze astfel, ceea ce se poate solda chiar cu moartea 
fizică a răufăcătorului. 


4 L. N. Tolstoi, O naznacenii nauki i iscusstva (Menirea științei și artei). 
(N. a.) 

Reiese oare de aici că scopul scuză mijloacele? Nicidecum. 
Răul generat de constrîngerea și reprimarea fizică nu se trans- 
formă în bine doar întrucît acest rău s-a dovedit a fi singurul 
mijloc disponibil pentru realizarea unui scop benefic. În astfel de 
cazuri, spune Ilyin, calea forței şi a sabiei este o „cale obligatorie 
şi în acelaşi timp nedreaptă“. „Numai cei mai buni oameni sînt 
capabili să îndure această nedreptate fără a se lăsa contaminaţi de 
ea, să-i descopere și menţină măsura necesară, să nu uite de primej- 
dia ei spirituală şi să-i găsească un antidot de ordin personal și 
social.“ „În comparaţie cu guvernanţii politici, monahii, savanții, 
artiștii și observatorii pasivi sînt oameni fericiți pentru că fac un 
lucru curat cu mîinile curate. În loc să profereze judecăţi și critici 
severe la adresa politicianului şi militarului, ei trebuie să aducă 
mulțumiri și să se roage pentru înțelepțirea și purificarea lor, 
fiindcă este necesar să înțeleagă faptul că mîinile lor sînt curate 
pentru a face un lucru curat numai datorită altora care au făcut, cu 
mîinile lor curate, un lucru necurat.“ „Dacă prin imaginea mili- 
tarului vom reuni toate acțiunile coercitive ale statului, iar prin cea 
a monahului toate demersurile religioase de purificare, de rugăciuni 
și dreptate, atunci problema se rezolvă prin luarea în consideraţie 
a faptului că ei au nevoie unul de altul.“ | | 

“In opinia lui Ilyin și a altor gînditori care îi împărtăşesc con- 
cepția, tragedia morală a omului rezidă în posibilitatea apariţiei 
unor situații care în mod fatal conduc la contradicții între un scop 
„bun şi un mijloc defectuos. Aici însă ar fi mai corect să vorbim nu 
de o condiţie tragică, ci de o situație dramatică deoarece, potrivit 
viziunii creștine, nu există un impas absolut și pentru totdeauna: 
omul are posibilitatea de a ajunge în Împărăţia Domnului, unde se 
rezolvă orice contradicție, se aplanează orice conflict. Cei care-i 
aparţin cultivă binele cu altfel de mijloace, care nu au nici o tan- 
genţă cu răul. Ei nu cunosc munca de salahor, nu sînt nici măcar 
echipați pentru aşa ceva. Totodată, fiind părtaşi la puterea divină 
de cunoaștere absolută, ei știu exact cînd şi în ce scop cursul 
evenimentelor trebuie lăsat în voia forțelor imperfecte ale exis- 
tenței noastre pămîntești. În schimb, noi, oamenii, aflîndu-ne în 
situația dramatică de a fi obligați să apărăm binele şi neavînd la 
dispoziție decît mijloace nedrepte, sîntem pedepsiţi pentru pă- 
cătoșenia noastră. Cel ce face parte din oastea devotată lui Dum- 
nezeu simte nevoia pocăinței, chiar dacă va fi săvîrşit în război 
fapte de vitejie; pe el trebuie să-l mustre conștiința nu pentru că a 

recurs la suprimarea fizică a răului, ci pentru că este vinovat și el, 


„ în parte, de existenţa răului pe care sîntem constrînși să-l. în- 


fruntăm cu iaci violente. 


3. TRUFIA ȘI LUPTA ÎMPOTRIVA LUI DUMNEZEU 


Ultima treaptă a răului o epierintă ura față de Binele Suprem 
al lui Dumnezeu şi lupta î împotriva Lui. În capitolul „Natura sata- 
nică“ a fost evidențiat faptul că acest gen de rău nu poate fi 
primordial deoarece derivă din trufie. Pentru curmarea luptei îm- 
potriva lui Dumnezeu este necesar deci să ştim ce este trufia, cum 
poate fi ea identificată în noi şi la alţii, cum trebuie s-o înfruntăm. 

Trufia este o egolatrie care nu recunoaşte superioritatea altor 
ființe, nu acceptă să se supună voinței altuia sau chiar unei valori 
impersonale. Mîndria obișnuită îl antrenează în competiție cu 
ceilalți oameni fără să îndrăznească a se compara cu Dumnezeu. 
La nivelurile inferioare ea se învecinează cu îngîmfarea, cu aro- 
ganța, așadar cu acele vicii care-l fac. pe om ridicol. La un om mai 
înzestrat şi cu o personalitate mai puternică, acestor vicii mărunte 
le ia locul vanitatea în stil mare. Ființa la care mândria este dusă la 
limită se debarasează chiar şi de orgoliul care cere laudă şi recu- 
noaștere din partea altuia; ea se mulțumește cu autorecunoașterea. 

Ambiţiile fiinţei orgolioase pot merge așa de departe încît 
aceasta să refuze chiar ascendentul lui Dumnezeu asupra sa. De 
aici provin diversele teorii privitoare la autodepăşire, la glorifi- 
carea spiritului prometeic etc. 

"Omul care îşi dă seama de distanța infinită dintre lumea creată 
şi Dumnezeu consideră ideea rivalități cu Dumnezeu drept deri- 
zorie şi absurdă. În realitate însă, asemenea predispoziții și aspirații 
se întîlnesc destul de des, mai ales printre oamenii care neagă exis- 
tența lui Dumnezeu. Într-adevăr, incoerenţa logică şi emoţională 
a apologiei ateismului este adesea condiționată de respingerea 
ideii de existenţă a unei fiinţe situate la o înălțime inaccesibilă 

omului. „Dacă zeii ar fi existat“ — spune Nietzsche — „cum aș fi 
suportat gîndul că nu sînt un Dumnezeu? Deci zeii nu există!“ 
Vulturul și șarpele, aceste animale semeţe şi de o inteligență 
vicleană, sînt aleși de el ca însoțitori. 

Mai dificilă este situaţia în care:se află acei oameni vanitoşi 
care nu-L pot nega pe Dumnezeu, căci experiența lor spirituală le 

revelează cu certitudine existența Lui, dar în același timp nu po 
nici să accepte superioritatea Lui infinită în raport cu ei. Nu rareor 
acești oameni își găsesc remediul aderînd la concepţia panteist: 
care le permite să declare cu mîndrie: „Nu sînt o creatură, ci 
epifania lui Dumnezeu Însuși.“ Strict vorbind, rugîndu-se la Dum- 
nezeu, ei închină această rugăciune propriei lor persoane: Mai în 
glumă, mai în serios, Lessing afirmase undeva că nu este exclus 
ca el însuși să fie Ființa Supremă care, deocamdată, se află î într-o 
stare de maximă comprimare. 

Nu susțin, desigur, că orice panteist este un jus Sufletul 
omenesc este complicat, problema esenței lui Dumnezeu și a ati- 
tudinii Lui faţă de lume este dificilă; viziunea logic invalidată pe 
care o numim panteism poate avea diverse motivații psihologice. 

În fine, atitudinea cea mai profund distorsionată de trufie a omu- 
lui față de Dumnezeu se manifestă prin competiţia deschisă cu 
Dumnezeu şi lupta împotriva Lui, însoțită de ură. V. Soloviov ne 
oferă o imagine impresionantă a acestui gen de rău în „Povestea 
despre Antihrist“ şi Trei dialoguri. Ura este totdeauna un senti- 
ment infernal, dar mai ales atunci cînd îl are drept țintă pe Însuși 
Domnul Dumnezeu. Ea duce la alterarea sufletului, pe care Sche- 
ler o descrie cu claritate spunînd că ura provoacă supărare cînd 
persoana vizată se arată virtuoasă şi bucurie cînd se constată că 
are vicii. „E un lucru al necuratului“ — spune Efrem SirulS — „să 
te ofenseze virtuțile celor care au reuşit î în viață.“ 

~ Trufia este cu atît mai primejdioasă cu cît, ascunsă la nivelurile 
inferioare ale vieții spirituale, începe a se amplifica pe măsură ce 
omul înaintează pe treptele perfecțiunii spirituale. Nu numai 
oamenii laici care, datorită superiorității lor spirituale, ocupă 
poziţii înalte în viața socială, dar chiar şi misionarii creștini și 
'sihaştrii cad pradă acestei patimi. Energiile alese ale spiritului 
eliberat de senzualism, în loc să fie utilizate pentru binele pur, 
servesc în acest caz afirmării de sine orgolioase. De aici se iscă, 
mai devreme sau mai tîrziu, un conflict cu voința lui Dumnezeu, 
„iar dacă nici în fața Chipului Lui nu se simte smerită, ființa trufașă 
ia calea înfruntării cu El. Răsculat trufaş î împotriva lui Dumnezeu, 
Lucifer era un înger dintre cei mai înzestrați cu har. 


5 Efrem Sirul (306-373) — predicator creştin, autor al unor lucrări de 
patristică. (N. t.) 

Distorsiunile sufleteşti cauzate de trufie sînt înspăimîntătoare, 
fapt ce reclamă căutarea din timp a măsurilor menite s-o reprime 
în fașă. Condiţia de bază a luptei cu patimile nefaste o constiiuie 
cunoaşterea esenței lor şi a ponderii răului pe care îl provoacă. În 
realitate însă, noi, oamenii, avem o reprezentare foarte superficială 
despre patimile sufletești şi nu știm, atunci cînd le trăim, sau nu 
vrem să le identificăm, ori pur şi simplu nu le percepem nici 
măcar în noi înșine. O mulțime infinită de acţiuni ale omului se 
produc din motive care nu depăşesc zona subconştientului. Schim- 
bul de păreri, formularea unor judecăţi sau observaţii în cadrul 
unei discuţii animate între cîteva persoane sînt călăuzite adeseori 
de vanitate, de orgoliu, de invidie şi de alte simțăminte de acest 
gen dintre care multe rămîn absolut neconştientizate. 

În unele manifestări ale vanităţii, setei de putere sau mîndriei 
de proporţii uriaşe mulți oameni văd ceva frumos, ceva ce ar ține 
mai degrabă de bine decît de rău. Răul supradimensionat nu lise 
mai pare rău. Așa, de pildă, există în literatură încercări de a 
demonstra că Iuda Iscarioteanul a trădat nu din slăbiciunea pentru 
„arginţi“, ci mînat de patimi mult mai puternice. Orice presu- 
poziție de acest fel este respinsă fără echivoc de către creștini; ei 
o interpretează drept încercare de a-l dezvinovăţi pe Iuda, ceea ce 
denotă ignorarea răului imens, inerent marilor patimi sufleteşti. 
Sînt foarte semnificative, în acest sens, reflecţiile la care ne invită 
remarcabilul tratat al părintelui S. Bulgakov, intitulat / uda Isca- 
rioteanul — Apostolul trădător. ati 

Bazîndu-se pe lucrarea profesorului Muretof Iuda vînzătorul, 
părintele S. Bulgakov emite o ipoteză referitoare la faptul că Iuda 
ar proveni dintr-o familie citadină, animată de un spirit reli- 
gios-politic. El consideră că în iubirea faţă de Isus Hristos, Iuda a 
investit propriul său vis obsedant al unui Mesia care, ca rege . 
pămîntean, ar elibera poporul izraelit, pe plan extern de înrobirea 
politică, iar pe plan intern de divizarea oamenilor în bogaţi și 
săraci. Bulgakov vede în Iuda un revoluţionar care supralicitează 
latura materială a vieţii şi ne duce cu gîndul la ceva de felul unui 
„marxist bolşevic mesianic“, purtînd totodată „în tenebrele sufle- 
tului său şarpele trufiei și al slăbiciunii pentru bani“. Potrivit 
tilcuirii lui, Iuda este prezent în Sfînta Evanghelie după Ioan ca un 
om cu suflet arid, aproape lipsit de capacitatea compătimirii pen- 
tru cineva anume (asemeni multor revoluționari), preocupat însă 
de ideea abstractă, impersonală a „grijii faţă de săraci“. lubindu-L 

pe Isus Hristos, el „vrea să-I deformeze Chipul, făcîndu-L să 
semene cu el“, vrea să-L determine, prin trădare, să facă uz de pu- 
terea Lui miraculoasă și să intre pe făgașul lui Mesia ca un 
împărat pămîntean. Trădîndu-L pe Hristos, el se înjoseşte pînă la 
primirea banilor, dar asta nu era decît „un paravan în spatele 
căruia se petrece tragedia titanismului““, căci s-a lăsat ispitit de 
diavol să lupte împotriva creștinismului și a lui Dumnezeu. 
Într-adevăr, toți ceilalți. Apostoli păcătuiseră față de Isus Hristos, 
dar păcatele lor se datorau slăbiciunilor omeneşti, pe cînd Iuda s-a 
lăsat ispitit „de bunăvoie şi dintr-o voință prost direcționată: el a 
păcătuit în fața iubirii înseși, dar nu din neputinţă ci din tăria 
nefastă care l-a împiedicat să deosebească invidia și cupiditatea 
de iubire“. 

Se spune despre părintele Serghei că l-ar fi „byronizat“ pe 
Iuda. Este perfect adevărat, dar de aici nu rezultă că ar fi mini- 
malizat răul cuibărit în sufletul lui Iuda. Nu trebuie să ne lăsăm 
seduși de frumusețea aparentă a titanismului și să nesocotim abisul 
răului care se ascunde sub învelișul ei. În opera lui Byron, care era 
el însuși victima ispitelor diavoleşti ale trufiei, frumusețea apa- 
rentă a personajelor și adevărata frumusețe a plăsmuirii lor artis- 
tice se împletesc într-un ghem greu de desfăcut; este şi motivul 
influenţei nefaste pe care a exercitat-o Byron asupra culturii euro- 
pene. Imaginea concretă a lui Iuda din tratatul părintelui Serghei 
poartă, şi ea, amprenta estetică a grandorii, dar în același timp 
implică demascarea răului profund înrădăcinat în acest personaj 
și ne învață să ne temem de păcatul satanic care tocmai din cauza 
grandorii sale se cuibărește în sufletul multor oameni supradotați 
în așa măsură încît ei nu-l observă și nu-l înfruntă. Ce-i drept, în 
tălmăcirea părintelui Bulgakov Iuda stîrneşte milă, ceea ce con- 
stituie de fapt o dreaptă atitudine față de omul păcătos şi față de 
păcatul lui: teama de păcat și mila de păcătos. 

La întrebarea: ce este o inimă miloasă, Isaac Sirul a răspuns: 
„inima omului care se înflăcărează la gîndul oricărei creaturi — 
oameni, păsări, animale, demoni și oricare altă creatură“. Arătînd 
“milă și „dușmanului însuși al adevărului“, el nu l-a ocolit, desi- 
gur, nici pe Iuda Iscarioteanul. 

În lupta cu trufia nu este suficient să-i cunoaștem nocivitatea în 
cazul altora, mai trebuie să ne deprindem s-o observăm în noi 
înșine în manifestările ei cele mai neînsemnate, să-i surprindem 
slăbiciunile adiacente. Atunci cînd oamenii comunică între ei, con- 

versînd, povestind vreo întîmplare, discutînd despre orice subiect, 


un număr impresionant de enunțuri și moduri de exprimare se 
datorează vanităţii şi invidiei, aroganţei şi trufiei. Atent la moti- 
vația comportării acestor oameni, cel care îi ascultă se amuză: 
momentul de autocunoașştere, în care descoperă cu stupoare ace- 
leași metehne în propria sa conduită, constituie un pas mare înainte 
pe calea mîntuirii. Pentru orice om cel mai greu lucru este să se 
debaraseze de spiritul nefast al rivalității în domeniul de activitate 
care constituie principalul conţinut al vieţii sale. Un savant recu- 
noaşte cu plăcere meritele şi virtuțile poetului, artistului, omului de 
stat; un artist, un poet, un om de stat recunoaște fără efort meritele 
savantului. Este dificil însă pentru un poet să-l aprecieze pe con- 
fratele lui, mai ales dacă acesta îi este contemporan şi conațional; 
este, de asemenea, dificil pentru un filozof să-l judece corect pe un 
alt filozof contemporan etc. E nevoie de o severă disciplină a spiri- 
tului şi de o atitudine exigentă față de sine însuși pentru a menţine 
o judecată dreaptă în astfel de aprecieri reciproce. Dar şi această 
imparţialitate, obținută în cazul în care deficienţele depistate în 
creaţia altuia sînt reale dar nu ne fac să nu vedem şi virtuțile ei, 
rămîne încă foarte departe de puritatea sufletească dacă vigilența 
noastră în fața defectelor este dictată de rivalitate. 

După cum s-a mai spus, numeroasele victorii repurtate asupra 
patimilor primare pot da naștere la o prea mare siguranţă de sine 
şi suficiență care conduc la dezvoltarea excesivă a trufiei. O bună 
pavăză împotriva acestui flagel o poate constitui pătrunderea, prin 
toate fibrele ființei noastre, a înţelesului următorului adevăr abso- 
lut: binele desăvîrşit este armonios legat de întregul univers și de 
Dumnezeu; sarcina realizării lui este atît de grandioasă încît o 
ființă limitată n-o poate îndeplini dacă forţele sale nu se vor aso- 
cia cu puterea lui Dumnezeu. Celui care voiește sincer şi nesilit de 
nimeni să înfrângă răul şi să făptuiască binele din pură iubire față 
de Dumnezeu, El îi acordă ajutorul Său binefăcător, cooperează 
cu el, întregindu-i astfel forțele slabe prin puterea Sa, întru facerea 
binelui adevărat. „Fără mine nu puteți face nimic“ (loan, 15, 5). 
Ideea trufaşă a autoispășirii este aberantă,; orice recuperare a bi- 
nelui trebuie raportată nu atît la omul însuși cît la Dumnezeu, ea 
trebuie să devină un motiv de proslăvire a lui Dumnezeu și nu de 
preamărire a sinelui propriu. 

Este vorba de o stare de spirit creștină numită smerenie. Pătruns 
de ea prin toate fibrele sale, omul este protejat de pericolul ampli- 

ficării trufiei, fiindcă fiecare succes al său îl face să se gîndească 
bucuros înainte de toate la Dumnezeu ca la izvorul binelui în 
general, și nu la propria mulțumire de sine; în caz de eşec, el nu 
se simte descurajat, fiind conştient de limitele puterilor sale. - 

Starețul Nicodim de la muntele Athos spunea: „Cu cît tristețea 
oamenilor care ajung să se prăbușească este mai dezolantă și mai 
întunecată cu atît se vede mai bine că prea mult și-au pus speranța 
în propriile forțe, prea puţin în puterea lui Dumnezeu: de aceea, 
tristețea lor nu poate fi risipită de nici o bucurie.“ El îl-sfătuiește 
pe om să-și:pună mai multă nădejde în Dumnezeu și să se lupte 
pînă la capăt cu „urîtele patimi netrebuincioase“ fără a se lăsa însă 
pradă tristeţii şi Iîncezelii, căci aceste stări țin de orgoliu (1, 4). 
„Primul lucru care trebuie făcut este să nu-ți spui: „Cum de am 
ajuns eu să pățesc așa ceva!“ Este un semn de înfumurare. Dim- 
potrivă, fii smerit şi, ridicînd ochii spre Dumnezeu, să spui cu 
toată simţirea: „Ce puteai, Doamne, să aștepți de la mine, om slab 
şi rău?“ Ar fi însă la fel de greşit să aruncăm vina pe neputința 
noastră şi cu asta să ne liniștim.: Starețul ținea să sublinieze că 
Sursa primă a faptei rele o constituie voința liberă a omului. „Nici 
oamenii din preajma ta, nici împrejurările nu sînt de vină pentru 
păcatul tău. De vină e numai arbitrariul tău, şi n-ai decît să-ţi faci 
reproșuri'“, dar în așa fel încît „durerea ta adîncă și mîhnirea să fie 
stîrnite nu de propria ta înjosire prin păcătuire, ci dej jignirea pe 

care ai adus-o prin asta lui Dumnezeu“. 

Învățăturile sihaștrilor creștini arată căile de vindecare a rănilor 
sufleteşti și a complexelor psihice descoperite de Freud. Numai 
că, spre deosebire de psihiatrul vienez, ele duc mai direct și mai 
simplu la scopul urmărit, fără scormoneala psihanalitică în suflet. 
Starețul Nicodim nu recomandă să ne fixăm steril pe propriul 
„eu“, deoarece gîndurile și. sentimentele referitoare la „eu“ ca 
subiect al succesului sau eșecului poartă pecetea orgoliului şi ego- 
latriei; starețul îl învață pe om să depăşească limitele „eului“ său 
şi să-şi concentreze atenția asupra laturilor respingătoare ale pati- 
mii şi asupra lui Dumnezeu ca ființă desăvîrșită care se simte ofen- 
sată de patimă. 

Prin cultivarea smereniei creștine sufletul omului se vindecă 
radical, pentru că este înlăturată cauza primară a maladiei — or- 
goliul, trufia, vanitatea şi, în genere, toate patimile legate de 
supralicitarea propriului „eu“. Deprecierea ideii de smerenie, de-: 
seori întîlnită în zilele noastre, se datorează, înainte de toate, spi- 

ritului prometeic al epocii, și nu în ultimul rînd neînţelegerii 
esenței smereniei, mai ales confundării acesteia cu corpi de : 
inferioritate în forma lui de autoumilire. 

Complexul de inferioritate implică sentimente, aspirații şi 
reprezentări legate de teama obsedantă de a nu rămîne în urma ` 
celorlalți oameni, de a nu fi mai prejos decît ei într-o privință sau 
alta; acest complex îl constrînge pe individ la chinuitoarea ope- 
raţie de a se compara permanent cu ceilalți oameni. Putem distinge 
două tipuri de complexe: refularea şi defularea. Primul complex 
îl îndeamnă pe om la negarea sau minimalizarea valorii altor 
oameni, şi cînd are prilejul să cunoască activitatea rodnică a celor 
care îi trezesc spiritul de competiție, se angajează îndată și el în 
același gen de îndeletnicire ca să demonstreze că „nu este mai pre- 
jos decît ei“. Cel care se defulează a pierdut deja speranţa de a-i: 
ajunge din urmă sau de a-i depăși pe alții, dar continuă neîncetat 
să se compare deznădăjduit cu ei; spre deosebire de refulat, omul 
defulat cade în cealaltă extremă, exagerînd atît virtuțile celorlalți, 
cît și propriile sale defecte; cu orice prilej vorbeşte în termeni ne- 
gativi despre sine şi nu are curajul să se apuce nici măcar de o 
treabă pe măsura forţelor şi capacităţilor lui. La baza ambelor 
tipuri de complexe stau aceleași patimi: orgoliul, vanitatea, trufia. 

Complexul deprimant de inferioritate constituie drama ascunsă 
a multor artişti și poeţi, savanți, politicieni, a altor oameni din 
toate clasele şi de toate rangurile. Adevărata smerenie se deose- 
beşte profund de acest complex al autoumilirii prin aceea că are 
ca sursă dragostea față de Dumnezeu şi de binele absolut, deci un 
sentiment care îndeamnă să te compari nu cu ceilalți oameni, ci cu 
idealul binelui absolut, ceea ce te face să recunoști că ești departe 
de perfecţiune şi incapabil s-o atingi cu propriile tale puteri, fără 
ajutorul binefăcător al lui Dumnezeu. Idealul perfecțiunii absolute . 
conține: și un sentiment de-iubire faţă de orice întruchipare a 

binelui şi orice gen de virtute a ființei, oricare ar fi ea. Pătruns de 
acest ideal, de conţinutul, lui, omul se eliberează de obsesia com- 
paraţiei cu alții şi, prin urmare, de complexul de inferioritate. 

Modurile amintite de înfrîngere a trufiei pot realiza, într-o 
măsură mai mare sau mai mică, țelul propus numai cu condiţia ca 
omul însuși să se angajeze deschis în lupta cu defectele sale. 
Există însă oameni orgolioși, mai ales printre atei, care apreciază 
propria trufie drept virtute. Noi, oamenii, n-avem cum să le venim 
în ajutor altfel decît îndemnîndu-i să fie mai atenți la manifestările 

trufiei pentru a-i identifica laturile negative. Dar nu trebuie să fim 
disperaţi şi să credem că ne paşte pe toți experiența teribilă a în- 
depărtării de Dumnezeu pe calea evoluției satanice. Sufletul 
omului este complicat, manifestările trufiei și ale împotrivirii față 
de Dumnezeu, ca și condiţiile ce le generează sînt extrem de vari- 
ate. Chiar şi în sufletul unui orgolios, aflat la limita acestei îm- 
potriviri, pot sălășlui multe alte înclinații şi sentimente, cum ar fi, 
bunăoară, o simpatie puternică faţă de cei vitregiți de soartă sau 
iubirea pentru cineva anume — sentimente care, intrînd în conflict 
cu mîndria, îi pot îmbuna sufletul și îl pot deprinde cu uitarea de 
sine. Trufia nu provine neapărat din supraevaluarea inițială a pro- 
priului „eu“: sînt cazuri cînd ea derivă din atașamentul față de alte 
valori sau pornește de la ceva negativ. Un exemplu complex de 
trufie derivată și de confruntare cu Dumnezeu ni-l oferă drama 
sufletească a lui Nietzsche. 

În copilărie Nietzsche era credincios, extrem de ascultător şi 
nu suporta injuriile prietenilor săi. În articolul „Boala lui Nie- 
tzsche“ Landsberg remarca înclinația lui constantă spre bunătate și 
compasiune împinse uneori pînă la un sentimentalism lacrimogen. 
Timiditatea, reveria nostalgică erau resorturile tainice ale sufletu- 
lui său. În Așa grăir-a Zarathustra, unde recomanda îmbrîncirea 
celui gata să cadă, Nietzsche vorbeşte astfel despre adolescența 
sa: „Aşa vorbea odinioară, în ore faste, puritatea mea: « Divine 
fi-vor pentru mine toate ființele » [...] O, sfinte fi-vor pentru mine 
toate zilele — așa vorbea odinioară înțelepciunea tinereţii mele 
[...] Voi însă mi-aţi furat pe urmă nopțile, dușmani ai mei, și le-aţi 
vîndut pe insomnie și pe chin: vai, unde-a dispărut această voioasă 
înțelepciune? [...] Încredinţat-aţi milei mele cerşetorii cei mai 
insolenți; peste nerușinaţii incurabili silit-aţi grija mea să se aplece. 
În felu-acesta mi-aţi rănit virtuţile-n credinţa lor.“ Spectacolul 
trivial al virtuții mimate şi al slăbiciunilor inerente tuturor vir- 
tuților noastre pămîntene, întîlnirile cu imoralitatea nerușinată a 
oamenilor, înjosite de mediu, şi totodată nemulțumirea provocată 

-de propria sensibilitate care, aidoma oricărui lucru pămîntean, 
exprima înaltele calități ale spiritului într-o formă imperfectă, 
inadecvată, ba uneori chiar ridicolă — toate aceste împrejurări 


6 F. Nietzsche, Așa grăit-a Zarathustra, Editura Humanitas, București, 
1994, pp. 170-171. (N. t.) 

puteau să facă loc în sufletul lui Nietzsche dorinţei de a evada din 
lume şi din universul lui sufletesc, dorinţei de a căuta un refugiu 
în emfatica stilizare a trufiei, a voinței de a stăpîni, a cruzimii și 
necredinței. El singur întrevedea un asemenea substrat nu atît al 
renegării lui Dumnezeu, cît al respingerii reprezentărilor defec- 
tuoase asupra lui Dumnezeu, pe care în parte le crea singur, în 
parte le atribuia celorlalți oameni. 

Bătrînul papă care îl întîlneşte pe necredinciosul Zarathustra 
în munți Și îi cere adăpost î îi spune: „Cel care a iubit şi a avut mai 
mult — acela a și pierdut mai mult.“7 În această conversaţie, 
Zarathustra îi reproşează lui Dumnezeu faptul că „Dacă ne înșală 
urechea noastră, de ce ne-a dat ureche care să ne-nșele? Prea 
multe a greşit olaru-acesta, lipsit de-nvăţătură! Dar să se răzbune 
pe blide, oale și pe creaturi, devare — ce-i păreau greşite — aces- 
ta este un păcat chiar împotriva bunului gust. Destul, cu un atare 
Dumnezeu!“ Auzindu-l vorbind aşa, bătrînul papă îi spune: „O 
Zarathustra, tu eşti mai evlavios decît te crezi, cu atare lipsă de 
credință. Un fel de Dumnezeu ascuns în tine te convertește la 
necredința-n Dumnezeu." Zarathustra îi arată drumul spre peştera 
lui, spunînd că l-ar fi însoţit cu mare plăcere el singur, „căci 
oamenii cucernici îmi sînt dragi“, dar se grăbeşte să ajungă acolo 
de unde se aude „un strigăt de durere“ şi vrea ca pe domeniul său 
„să n-aibă nimeni vreo neplăcere . „Imi place să-i ajut pe cei 
nenorociți să se ridice şi să se ţină zdravăn pe picioare.“ Tocmai 
prin aceste cuvinte se exprimă adevărata fire a lui Nietzsche, și nu 
prin rostiri grandilocvente referitoare la voința nemiloasă de pu- 
tere. Landsberg afirmă că sensibilitatea excesivă, receptivitatea 
extraordinară faţă de suferința altuia erau inerente caracterului său, 
ceea ce confirmă, printre alții, şi J. Burkchardt pe baza unui mate- 
rial faptic. 

Cînd o boală cumplită i-a afectat creierul în aşa măsură încît 
Nietzsche și-a pierdut abilitatea de a masca adîncurile sufletului 
său gingaş, capacitatea lui nativă de compasiune s-a manifestat 
furtunos și irezistibil: în ziua de 3 ianuarie 1889 este martorul unui 


- spectacol zguduitor: un cal slăbănog zăcea prăbușit pe stradă în 


7 Ibidem, p. 324. (N. 1.) 
3 Ibidem; p. 326. (N. 1.) 
9 Ibidem, p. 327. (N. t.) 

urma loviturilor stăpînului său; filozoful s-a apropiat de cal, l-a 
îmbrățișat cu lacrimi în ochi și a leșinat. De atunci înainte, copleșit 
de boala care avea să-l răpună în 1900, Nietzsche a manifestat 
blîndeţe şi resemnare, rareori avînd accese de mînie; el spunea: 
„Vreau, oameni buni, să vă dăruiesc uep frumos“; „ar fi vrut să 
sărute şi îmbrățişeze pe toți trecătorii“. 

După cum se vede din exemplul lui Nietzsche, linia de demar- 
caţie între mîndrie ca efect secundar, lupta împotriva lui Dum- 
nezeu și iubirea înflăcărată față de El, respectarea smerită a 
poruncilor Lui este extrem de labilă. Altfel stau lucrurile în cazul 
mîndriei ca trăsătură primordială a caracterului unei fiinţe înzes- 
trate cu puteri deosebite. Răscolirea sufletului unei asemenea ființe 
centrate pe grandoarea propriului „eu“ este o sarcină atît de difi- 
cilă, încît se poate presupune că există cazuri în care un om trufaș 
nu-și schimbă năravul, trece prin toate fazele evoluţiei satanice și 
este sortit pe vecie chinurilor iadului ca urmare firească a exis- 
tenţei îndepărtate de Dumnezeu și de binele adevărat. Libertatea 
de voinţă face posibilă o permanentă îndîrjire, dar tot ea creează 
condiţia revenirii la bine din cea mai exasperantă decădere. Tre- 
buie să admitem că Providența dispune de mijloacele necesare 
pentru a-l pune pe om într-o asemenea situație încît să sesizeze, 
pe baza propriei experiențe, măreţia valorilor supreme şi să le 
iubească, în mod liber, mai mult decît pe sine însuşi. 

Contemplarea frumosului, bucuria creaţiei, legată de receptarea 
marilor valori şi mai ales dragostea fie şi numai pentru o făptură 
pot face minuni în privinţa transfigurării chiar şi a celui mai trufaș 
om. Idei valoroase cu privire la importanţa creaţiei în înălțarea 
sufletului spre Împărăția Domnului sînt exprimate de Berdiaev în 
cartea sa Menirea omului (capitolul „Etica creaţiei“); iar cu privire 
la contemplarea frumosului — în cartea lui Vișeslavţev, Etica ero- 
sului transfigurat. | 

Diversitatea căilor de dezvoltare și a tipurilor de imperfecţiune 
este atît de mare încît nici nu putem lua drept regulă generală fap- 
tul că o ființă imperfectă datorită insuficientei iubiri pentru Dum- 
nezeu atinge mai repede pragul Împărăției Domnului decît ființa 
care Îl urăște și deci s-a îndepărtat de El la o distanţă infinit de 
mare. Marmeladov din Crimă și pedeapsă reprezintă un exemplu 
elocvent de păcătoșenie omenească, şi nu satanică. Într-o zi, după 

ce cheltuise pe băutură banii destinaţi hranei copilaşilor săi, Mar- 
meladov s-a întors acasă şi a îngenuncheat în prag. Soţia lui, 
Katerina Ivanovna, „îl apucă de păr şi-l trase în odaie. Ca să-i 
cruțe efortul, Marmeladov se tîra smerit, în genunchi, după ea. 
« Asta îmi face plăcere! Nu mă doare, mă bu-cu-ră, stima-te 
domn » — striga el, în timp ce ea îl trăgea de păr, scuturîndu-l, ba 
îl şi izbi cu capul de perete.“10 Ceva mai devreme, la cîrciumă, 
spusese că la Judecata de Apoi, Dumnezeu „cînd va fi isprăvit de 
judecat va grăi către noi: « Veniţi și voi, bețivanilor, voi cei slabi 
de înger, veniţi, voi, păcătoşilor. » Și va spune El: « Sînteţi nişte 
porci! Aveţi chip de animale şi apucături aidoma lor, dar veniţi și 
voi în împărăţia mea. »“ La întrebarea „preaînțelepţilor“ de ce 
face asta, Dumnezeu răspunde: „Îi primesc, v-o spun vouă, fiindcă 
nici unul din ei nu s-a crezut vrednic să fie primit.“!! 

Marmeladov are dreptate în credinţa lui că un om smerit care 
ştie să discearnă între bine şi rău, dar care nu are o voință destul 
de puternică pentru a nu se lăsa pradă ispitelor trupeșşti, nu va fi 
supus chinurilor iadului. El greşeşte însă atunci cînd crede că 
asemenea ființe slabe vor intra în Împărăţia lui Dumnezeu printr-o 
acțiune exterioară, de felul deschiderii porților. Împărăţia lui 
Dumnezeu nu este „încuiată“, ea ne înconjoară din toate părțile, 
dar participarea noastră la ea este condiționată de acceptarea — 
printr-un act creator al voinței — binecuvîntatului ajutor pe care 
ni-l acordă Domnul Dumnezeu. Încordarea maximă a voinţei pre- 
cum Și cultivarea ei complexă sînt necesare urcării pe această 
treaptă. Sînt și cazuri cînd un om trufaş care-l urăște pe Dumnezeu 
îşi sporeşte vigoarea prin suprimarea patimilor meschine; dacă 
experienţa îi deschide ochii, este posibil ca ura aprinsă să cedeze 
locul iubirii tot atât de înflăcărate față de Dumnezeu, și dintr-o dată 
această ființă să ajungă mai aproape de pragul Împărăției decît 
nelegiuiţii de rînd. 


10 F, M. Dostoievski, Crimă și pedeapsă, p. 34. (N. t.) 
11 Ibidem, p. 31. (N. t.) 


Capitolul X- 
Iubirea 


1. ESENȚA IUBIRII 


În mod obişnuit, raportarea la o realitate axiologic pozitivă 
generează în noi sentimente pozitive de satisfacție, admiraţie, des- 
„fătare etc.; corelativ, este posibil să se nască şi sentimentul de 
iubire ca o componentă emoțională a fenomenului cu același 
nume. În afară de sentiment, iubirea implică o atitudine activă față 
de valoarea pozitivă, respectiv năzuinţa de a o realiza sau însuşi; 
de pildă, interpretarea ariei îndrăgite sau cel puţin dorința de a o 
asculta în interpretarea altuia. Cu aceasta nu am spus încă totul: 
latura esențială a iubirii constă în aceea că obiectul ei face parte 
integrantă din esența mea, devine, din punct de vedere ontologic, 
indestructibil legat de „eul“ meu și de viața mea. 

Prin urmare, iubirea este o relaţie ontologică între realitatea 
iubită și ființa care iubește, relaţie însoțită de trăiri emoţional-voli- 
tive specifice: apariția sentimentului de iubire echivalează cu o 
restructurare ontologică ireductibilă la trăirile psihice subiective. 
Iubirea nu are nimic surprinzător atunci cînd obiectul ei face parte 
din economia „eului“ ca individ, cînd omul iubeşte, de pildă, pro- 
pria sa capacitate de a fi spiritual, îndemînarea fizică sau activi- 
tăți de felul alimentației, sportului etc. Ea devine enigmatică, din 
perspectiva unei viziuni neorganice asupra lumii, atunci cînd 
obiectul ei se situează în afara individului: frumusețea naturii sau 
a operei de artă, științele, alți oameni ca, bunăoară, un prieten, lo- 
godnica etc., sau ființe de ordin superior cum ar fi poporul, ome- 
nirea, Dumnezeu. Acest gen de iubire dezinteresată poate fi înțeles 
numai pe baza viziunii organice asupra lumii, care respinge teza 
închiderii în sine a personalității: datorită unității ființiale ab- 
stracte, ea este capabilă să urce diferitele trepte ale unității ființiale 
concrete și să aibă acces la diversele ei modalități, participînd la 

viața altuia ca la propria sa viață şi transformînd-o în economia 
propriului său „eu“. V. Stern numeşte introcepție o asemenea 
inserare a scopurilor altuia în economia intereselor propriului 
„eu“: grație acestui proces, spune el, se produce o sinteză între 
autotelos și heterotelos, adică o sinteză a intereselor proprii şi a 
intereselor altuia, însoţită de amplificarea „eului a de metamor- 
fozarea acestuia în microcosmosl. 

Potenţarea maximă a personalităţii are loc în tin pănă Dom- 
fiini ai cărei locuitori nutresc o iubire desăvîrşită față de Dum- 
nezeu, față de toate creaturile şi toate valorile absolute; datorită 
acestui fapt, ei dobîndesc plenitudinea absolută a existenței şi pu- 
terii nelimitate de creație. În împărăția noastră psihomaterială 
apropierea treptată de acest țel se realizează pe parcursul unei evo- 
luţii normale. Extinderea intereselor unui agent, respectiv creşterea 
numärului de obiecte îndrăgite, duce cu necesitate la unirea cu un 
ansamblu tot mai cuprinzător de alți agenți. În unele cazuri, unirea 
slujește doar drept mijloc de efectuare într-un efort conjugat a 
unor acțiuni vitale preferate. În alte cazuri, unirea este conside- 
rabil mai strînsă: ea devine scop în sine, deoarece agenţii implicați 
se iubesc şi aspiră la o cît mai unită viață în comun. Oricum, în 
ambele cazuri, unirea între agenţi izvorăşte din amplificarea senti- 
mentului de iubire. Să reamintim cîteva dintre asocierile invocate 
mai sus, punîndu-le în ordinea creșterii complexităţii lor; aso- 
cierea electronilor, protonilor etc., care conduce la formarea ato- 
mului; apoi molecula, organismul plantei sau animalului; unirea 
bazată pe atracţia sexuală, din care se naşte familia; poporul, 
națiunea, statul, mai exact, acel sector unitar organic — Pămîntul 
— familiar nouă, oamenilor, în acea parte a lui care este compusă 
din societatea umană; urmează planeta sau corpul ceresc în ge- 
nere; sistemul solar; în fine, unitatea între lumea întreagă și 
Dumnezeu care o conduce. 

Multe din modurile de sporire a vieții, mai ales cele inferioare, 
sînt determinate de acea iubire care are doar un caracter de atracție 
inconștientă. Ţinînd seama de acest fapt, se poate înțelege că atît 
combinaţia chimică, nutriția plantei sau animalului, cît și contac- 
tul sexual, participarea civică sau cultul religios sînt modalități ale 
iubirii extrem de variate. 


1 V, Stern, Celoveceskaia licinosti (Personalitatea umană), 1, cap. TI. (N. a.) 

Pentru înțelegerea unei modalităţi a iubirii e nevoie să apelăm 
nu la o altă formă a acesteia, ci la conceptul ei generic, bazîndu-ne 
pe teoria generală a valorilor, pe caracterul deschis al personalității 
şi luînd în calcul trăsăturile specifice ale valorii ce generează un 
sentiment de iubire ale cărei expresii necesită o explicație. Rezultă 
de aici cu claritate în ce anume constă greșeala școlii lui Freud. Ea 
a transformat libidoul într-un principiu general din care deduce 
genetic toate celelalte genuri de iubire omenească. În realitate, 
orice formă de iubire — față de logodnică și soție, față de propriii 
copii, față de părinți, fraţi şi surori, față de șeful statului, față de 
Dumnezeu — are propria ei sursă autonomă, vizînd o valoare 
aparte care nu se confundă cu valorile ipielese ca obiect al atrac- 
tiei sexuale. 

Desigur, toate genurile de iubire se aseamănă între ele, pentru 
că fiecăruia îi sînt inerente trăsăturile generice ale acesteia. Aşa se 
face că în unele cazuri excepționale sînt posibile erori și denaturări 
care provin din transferul anumitor trăsături specifice de la un gen 
de iubire la celălalt; de pildă, unele trăsături ale libidoului își pot 
lăsa amprenta asupra relațiilor dintre copii și părinţi, asupra tră- 
irilor religioase etc. Toate aceste fenomene secundare, derivate se 
grefează artificial pe trăsăturile originare specifice ale dragostei 
fiului față de mamă, a fiicei față de tată, a omului religios față de 
Dumnezeu. Marile descoperiri ale lui Freud — însemnătatea 
traumelor sufleteşti în apariţia nevrozelor, dezvăluirea diferitelor 
complexe, de pildă complexul Oedip, complexul de inferioritate 
etc. — și-ar fi sporit valoarea dacă nu ar fi fost corelate cu rolul 
exagerat de mare atribuit libidoului şi cu tentativa de a explica 
toate genurile de iubire umană pe baza presupusei lor legături cu 
instinctul sexual. 

Adevărul cuprins în teoriile- lui Freud va fi epurat de erorile 
semnalate atunci cînd sistemul lui va suferi modificările cerute de 
concepția despre lume care consideră că dragostea este într-adevăr 
un factor fundamental al vieții universale, primordial în mai mare 
‘măsură însă decît libidoul și nicidecum reductibil la o înclinație 
fiziologică. Este și calea pe care a ales-o psihiatrul N. E. Osipov. 
El realizează o simbioză între teoria psihologică a lui Freud şi 
metafizica personalistă elaborată de mine. „Semnificaţia empirică 
a cercetărilor lui Freud“ — spune Osipov — „rămîne intactă dacă 
acestea vor fi axate nu pe înclinația fiziologică, ci pe Iubire în 

accepțiunea ei de eidos, ca o valoare absolută. În universul nostru 
spațio-temporal Iubirea cunoaşte diferite grade, începînd cu cel 
inferior de identificare (îmi plac merele şi, în virtutea acestei 
plăceri, le mănînc și le distrug); iubirea se exprimă prin voluptate 
— legată sau nu de procreație — și prin tandreţe. În fine, Iubirea se 
exprimă prin stări specifice de afinitate care constituie forma ei 
superioară de manifestare la oameni. Iubirea în sens de eidos este 
întotdeauna accesibilă omului sub expresia ei de egolatrie, de nar- 
cisism; trebuie însă ca iubirea narcisistă să iradieze şi alte forme 
de iubire. Absența unor asemenea iradieri, insuficienţa sau ab- 
sorbția lor constituie un rău.“? . DE 

Din păcate, boala şi apoi moartea (1934) l-au împiedicat pe 
N. E. Osipov să dezvolte nuanțat teoria sa asupra iubirii ca factor 
cosmic fundamental, care explică relațiile dintre oameni altfel 
decît o fac freudiştii înclinați spre pansexualism. 


2. IUBIREA FAȚĂ DE PERSOANE - 


Viața în ansamblul ei este susținută de ataşamentul față de va- 
lori. Genurile iubirii sînt extrem de diversificate, ca şi modalitățile 
existenței valorice. Trebuie să distingem mai întîi între iubirea 
unor valori impersonale şi iubirea faţă de o personalitate indivi- 
duală. Aici ne vom ocupa de trăsăturile esenţiale, inerente iubirii 
față de persoane. i 

Despre o conduită morală pozitivă se poate vorbi numai atunci 
cînd există un atașament dezinteresat faţă de valorile obiective. 
Împărăţia lui Dumnezeu este constituită din domeniul valorilor 
absolute: numai personalităţile, respectiv Persoanele Sfintei Tre- 
imi şi cei care aparțin Împărăției Domnului, pot fi, într-adevăr, 
creatorii şi purtătorii plenitudinii absolute a existenţei sau cel puţin 
purtătorii ideii individuale normative a cărei realizare face posi- 
bilă atingerea plenitudinii absolute a existenţei. Personalităţile 
reprezintă atotcuprinzătoarele valori în sine absolute. Toate cele- 
lalte valori absolute, cum ar fi binele moral, frumusețea, adevărul, 
libertatea sînt doar valori parţiale: ele au sens numai ca aspecte 
ale vieţii persoanei individualizate. Isus Hristos a exprimat întrea- 


2 N. E. Osipov, Revoliuţia i son (Revoluţia și somnul), Praga, 1931. (N. a.) 

ga esenţă a vieţii desăvîrșite prin două porunci: „lubeşte pe Dum- 
nezeu mai mult decît pe tine însuţi şi pe aproapele tău ca pe tine 
însuți.“ În ambele porunci este vorba de dragoste personală, căci 
iubirea față de valorile impersonale parţiale se situează pe planul 
al doilea: ea nu poate fi desăvârșită decît în raport cu iubirea față 
de persoane. 

Iubirea unei persoane față de o altă persoană presupune accep- 
tarea totală, pe plan sentimental și volitiv, a individualității celei- 
lalte în așa măsură încît viața celui care iubește şi viața celui iubit 
se contopesc într-un nou întreg. În caz de reciprocitate, unitatea 
ființială a celor două persoane încetează să fie abstractă: toate senti- 
mentele și năzuințele unei persoane sînt împărtășite de cealaltă per- 
soană și se înfăptuiesc într-un efort concertat la nivelul creației 
sobornicești. „Culmea iubirii se atinge prin unirea celor doi... — 
aceasta este teza, ilustrată de o imagine simbolică însoţită de textul 
explicativ corespunzător, pe care părintele P. Florenski o pune la 
baza lucrării sale Stîlpul și afirmarea adevărului. Este vorba, bine- 
înțeles, de unitatea sufletească a două persoane și nu de identitatea 
lor, care ar duce la pierderea specificului individual al persoanei. 

Ca unitate ființială concretă desăvîrșită a două sau mai multe 
persoane, iubirea se obține, desigur, numai în Împărăţia lui Dum- 
nezeu care este și Împărăţia desăvîrșirii absolute. În lumea noas- 
tră psihomaterială iubirea interpersonală poate doar să se apropie, 


` într-o măsură mai mare sau mai mică, de acest ideal, realizabil din 


cînd în cînd și numai în situaţii deosebite. 

În Împărăţia lui Dumnezeu, unitatea fiinţială concretă desă- 
vîrșită reprezintă nu numai un ansamblu de trăiri psihice subiec- 
tive, respectiv sentimente și aspirații comune ale cîtorva persoane, 
ci şi transfigurarea ontologică a acestora. Într-adevăr, persoanele 
care se iubesc la modul desăvîrșit devin purtătoare nu doar ale 
ideii lor individuale normative, ci şi ale aceleia care aparține per- 
soanei iubite: se produce astfel o negaţie a însingurării, conjugarea 
forțelor lor creatoare, care le transformă parcă într-o nouă ființă, 


-profund deosebită de fiecare persoană în parte, o ființă capabilă 


de acte creatoare atît de productive încît par miraculoase în com- 
paraţie cu activitatea persoanei izolate. 

Pentru a explica transfigurarea ontologică a celor ce se iubesc 
Florenski invocă cuvintele lui Isus Hristos: „[...] dacă doi dintre 
voi se vor învoi pe pămînt în privinţa unui lucru pe care îl vor 

cere, se va da lor de către Tatăl Meu care este în ceruri. Că unde 
sînt doi sau trei, adunați în numele Meu, acolo sînt şi Eu în mij- 
locul lor“ (Matei, 18, 19—20). Un acord perfect între două per- 
soane, un acord în toate privințele din care rezultă deplina lor 
solidaritate, este într-adevăr posibil numai cu condiția eliberării 
de individualismul egoist şi a supunerii celor două persoane care 
se iubesc la unica voinţă a lui Dumnezeu. O asemenea iubire 
desăvîrşită, spune Florenski, se identifică cu „înălțarea oamenilor 
către tainica zonă spirituală din preajma lui Hristos, cu împăr- l 
tăşirea de puterea Lui binefăcătoare'“; această iubire „se preface 
într-o nouă esență spirituală, îi transformă pe cei doi într-o părti- 
cică din Trupul lui Hristos, întruchipare vie a Bisericii“. De aici 
reiese limpede că iubirea faţă de o persoană constituie expresia 
supremă a vieţii în general şi a vieţii morale în particular. „De aş 
grăi în limbile oamenilor și ale îngerilor, iar dragoste nu am, 
făcutu-m-am aramă sunătoare şi chimval răsunător. Și de aș avea 
darul prorociei şi tainele toate le-aș cunoaşte și orice ştiinţă, şi de 
aş avea atîta credinţă încît să mut și munţii, iar dragoste nu am, 
nimic nu sînt. Şi de aș împărți toată avuția mea și de aş da trupul 
meu ca să fie ars, iar dragoste nu am, nimic nu-mi folosește. 
Dragostea îndelung rabdă; dragostea este binevoitoare, dragostea 
nu pizmuiește, nu se laudă, nu se trufeşte. Dragostea nu se poartă 
cu necuviinţă, nu caută ale sale, nu se aprinde de mînie, nu gîn- 
dește răul. Nu se bucură de nedreptate, ci se bucură de adevăr. 
Toate le suferă, toate le crede, toate le nădăjduieşte, toate le rabdă. 
Dragostea nu cade niciodată. Cît despre prorociri — se vor desfi- 
ința; darul limbilor va înceta; ştiinţa se va sfîrşi; pentru că în 
parte cunoaştem şi în parte prorocim. Dar cînd va veni ceea ce e 
desăvîrşit, atunci ceea ce este în parte se va desființa“ (Pavel 1 
Cor. 13, 1—10). 

În lumea noastră psihomaterială dragostea nu este niciodată 
absolut desăvârșită, nu atinge niciodată plenitudinea unității 
fiinţiale concrete: ne sînt accesibile însă anumite forme ale ei re- 
lativ evoluate, cărora le corespunde o transfigurare cel puțin par- 
tială a ființei noastre; tot așa cum atributele iubirii din Împărăția 
lui Dumnezeu se manifestă într-o variantă diminuată și în reali- 
tatea pămînteană. Chiar și o iubire neîmpărtășită îl înnobilează pe 
cel ce iubește, care devine deopotrivă purtătorul vieţii sale şi al 
vieţii altuia; de aceea și acest gen de iubire exercită o influență 
puternică asupra vieţii celui iubit. 

Individualitatea personalității nu poate fi exprimată prin nici o 
trăsătură bine determinată, prin nici o calitate. De aceea, în cazul 
unei adevărate iubiri nu se poate spune „pentru ce“ îl iubim pe 
cutare om. Adeseori spunem că pe unul îl iubim pentru bunătatea 
lui, pe altul pentru inteligența lui pătrunzătoare sau pentru sensi- 
bilitatea morală. În astfel de cazuri, ori este vorba de iubirea față 
de valori întruchipate în calitățile amintite și nu față de o persoană, 
ori este vorba de iubirea faţă de o persoană, dar din dorinţa de a 
evidenția valoarea celui iubit invocăm o calitate complexă, mar- 
cînd întreaga lui individualitate. În acest caz, încercarea de a expri- 
ma în termeni abstracți motivul iubirii noastre nu-și atinge scopul. 
Nu este greu să iubeşti pe cineva pentru calităţile lui pozitive 
reale, dar o asemenea iubire nu încununează viața personală și nici 
nu reprezintă un merit deosebit de mare. Caracterul impersonal și 
„superficial al iubirii de acest gen se relevă cu pregnanţă atunci 

cînd la prima manifestare a unei însușiri negative în sentimentul 
de iubire față de persoana respectivă intervine o răceală. „lubiţi-ne 
pe noi, păcătoșii, căci pe cei virtuoși oricine îi poate iubi“ — spune 
un proverb. Într-adevăr, dragostea individuală, personală îl vizează 
pe omul iubit în întregul lui, cu toate lipsurile sale, ba mai mult, 
cu cît aceste lipsuri sînt mai evidente, cu atît sentimentul de 
dragoste se accentuează, căpătînd un caracter de sacrificiu; ceea 
ce se întîlnește adesea în atitudinea părinţilor față de un copil bol- 
nav fizic sau psihic sau atunci cînd, de pildă, o fată iubeşte pe 
cineva cu porniri criminale și se căsătorește cu el de piia salvării 
şi mîntuirii lui. 

Nu este surprinzător faptul că dragostea îl angajează pe om în 
întregul său. Personalitatea care își realizează în Împărăţia lui 
Dumnezeu ideea individuală normativă reprezintă o valoare indi- 
viduală absolută, irepetabilă și nesubstituibilă. Dacă o personali- 
tate:se află într-o stare de cădere din Împărăția Domnului, viaţa ei 
este plină de imperfecţiuni, iar ideea sa se realizează în mod defor- 
mat. Chiar aflîndu-se în cădere, personalitatea nu-și pierde însă 

~ unicitatea; dincolo de imperfecțiuni se întrezărește valoarea ei sin- 
gulară, irepetabilă; un ochi înzestrat cu agerime morală și estetică, 
capabil să surprindă în manieră artistică personalitatea în toată 
concreteţea ei, poate descoperi în surîsul unui copil bolnav, în ges- 
tul unui risipitor sau duelist de genul lui Dolohov (din Război și 
pace) întreaga ei individualitate. De îndată personalitatea respec- 

tivă este consacrată ca obiect al iubirii, viaţa ei unindu-se cu viața 
altuia în aşa măsură încât lasă impresia unui tot unitar. . 

Un același tip de vizare a individualului ca întreg, abstracție 
făcînd de lipsurile lui, se regăseşte și în dragostea față de persona- 
lităţile de ordin suprem, cum ar fi patria, națiunea, statul. Cel ce 
declară că își iubeşte patria pentru că are „legi bune“ nu nutrește 
față de ea un sentiment autentic de dragoste. i 

A face loc în sufletul fău persoanei iubite cu toate defectele ei 
nu înseamnă a-i tolera defectele şi pornirile rele. Scrutînd esența 
ideală a fiinţei iubite, adevărata dragoste găsește cele mai bune 
modalităţi de educare şi de disciplinare a acesteia şi mai ales este 
în stare să transmită altuia, molipsindu-l, propria sa dragoste pen- 
tru o mare valoare şi activitate prin care aceasta se înfăptuieşte sau 
se însușeşte. 

Atunci cînd viciile fiinţei iubite sînt tolerate sau chiar susținute, 
este vorba, probabil, de adăugarea la dragostea adevărată a unui 
sentiment egoist și de apariţia dorinţei de a-i fi pe plac pentru a o 
cîştiga și mai mult. În cazul dragostei autentice, năzuinţa spre 
desăvârșirea celui iubit este mai puternică decît teama de a ne 
pierde simpatia din cauza suferințelor pe care i le pricinuim prin 
tentativa de a-l disciplina, educa sau uneori chiar pedepsi. Într-o 
familie în care părinţii îşi iubesc cu adevărat copiii, indignarea 
provocată de o faptă reprobabilă a copilului nu vizează nicidecum 
personalitatea acestuia, ci doar o trăsătură empirică rea, motiv pen- 
tru care o asemenea reacție nu are nimic de-a face cu insultarea 
sau cu înjosirea celui iubit. 

Dragostea faţă de o persoană implică și compasiunea, dar 
numai ca moment subordonat: principala dorinţă generată de 
dragoste o constituie preocuparea ca fiinţa iubită să trăiască din 
plin şi să-şi dezvăluie toate forțele active. Acest conţinut pozitiv 
este legat în mod necesar de momentul negativ al scutirii fiinţei 
iubite de suferinţe prin depistarea cauzelor acestora sau prin 
înălțarea deasupra lor. Atare viziune pozitivă asupra dragostei este 
strîns legată de concepţia creștină conform căreia viața individu- 
ală a persoanei reprezintă o valoare absolută. În lumina budismu- 
lui, din contră, orice existenţă în lume este un rău și o sursă de 
suferințe: suprimarea lumii, dar mai ales a existenţei personale, 
este ceca ce îşi propune să realizeze budismul. În contextul aces- 

tei viziuni, dragostea este redusă exclusiv la compasiune. 

Unitatea ființială o dată realizată în Împărăţia Domnului, os- 
moza membrilor ei atinge o asemenea adîncime încît ceea ce 
aparţinea altuia devine totodată și al meu. Graţie acestei introcepții, 
adică a unităţii fiinţiale concrete, se depășește diviziunea între 
„eu“ şi „non-eu“ fără ca libertatea și autonomia personalităţii să 
fie ştirbite. După cum s-a mai spus, puterea de creativitate creşte, 
în același timp, în mod nelimitat datorită conjugării forțelor mai 
multor persoane. Este de remarcat că dragostea, chiar și în sfera 
noastră de existență, sporeşte, e drept, într-o măsură mult mai 
mică, aptitudinile creative ale omului datorită forței sale de trans- 
figurare pe plan metafizic: intuind eidosul omului iubit, spune 
Hartmann, cel care iubește îl identifică cu propriul său eidos. 

O imagine fermecătoare a acestei forțe a iubirii ne este oferită 
de Burnett în nuvela sa Micul lord Fountleroy, unde se povestește 
cum un copil care îl iubea pe bunicul său înfrînge trufia aristo- 
cratică a acestuia — trufie care îl îndepărtase de oameni — și tre- 
zeşte în el o atitudine binevoitoare față de ei. 

În Împărăţia lui Dumnezeu dragostea stabilește între oameni o 
relaţie de așa natură încît moartea fizică devine imposibilă. Deşi 
nu ne absolvă de distrugerea trupească, dragostea pămînteană este 
și ea capabilă, datorită orientării spre „eul“ nostru veşnic, să tre- 
zească în noi conștiința nemuririi: ,„De-ar fi Carol la căpătiiul 
meu“ — spune bătrînul Moor din Hoţii lui Schiller — „aş fi viu 
chiar și în moarte și niciodată n-aş muri“ (II, 2). 

Acolo unde este dragoste și înțelegere, acolo creşte și bogăţia 
vieții; din contră, acolo unde este vrajbă și mai ales ură — acolo 
are loc secătuirea vieții, sleirea ei. Cel ce se află în compania 
adversarului nu va recita însufleţit o poezie; va adopta un ton de 
țîrcovnic, exprimînd doar sensul ei, golit de frumusețea imaginii 
poetice. El este stăpînit de teama că adversarul va sesiza cu pre- 
cizie, ori de cîte ori îl va trăda simțul măsurii, fiecare greşeală și 
notă melodramatică, şi acest gînd îl face să se simtă stingher. 
Oamenii înzestrați cu un instinct accentuat de autoconservare au 
“o atitudine de neîncredere faţă de tot ce aparține lumii exterioare, 
nu suportă nici un fel de vociferări, le repugnă pînă și conversațiile 
zgomotoase care au loc pe stradă, în tramvai sau în tren. Scho- 
penhauer mărturisea cît de mult îl iritau zgomotele și orice sunet 
ascuțit. Exteriorizările violente ale omului care ne este antipatic, 
vocea stridentă, mișcările lui bruște ne pot induce o stare acută de 

enervare: în mod inconștient ripostăm la fiecare pătrundere bru- 
tală a unor astfel de impresii și amenințări aparente, irosindu-ne 
fără rost energia și sfirşind prin oboseală. În cazul în care reuşim 
să ne eliberăm de sentimentul de aversiune şi să descoperim la 
omul respectiv anumite trăsături atrăgătoare, situaţia se schimbă 
dintr-o dată: sunetele stridente şi gesturile bruşte care ne inva- 
dează organismul sînt asimilate de această dată ca o rezervă de 
puteri benefice şi, în loc de oboseală, putem resimți chiar un soi 
de înviorare. O atare metabolizare a energiei altuia nu are nimic 
comun cu vampirismul: în asemenea cazuri nu-l deposedăm de 
nimic pe celălalt; îi folosim doar energia pe care o consumase 
deja. În virtutea acestei diferenţe de atitudine faţă de lumea exte- 
rioară, e posibil ca unii, ascultînd zgomotul necontenit al oceanu- 
lui, să capete tulburări nervoase şi insomnie, iar alţii, din contra, 
să se delecteze cu priveliștea vigorii lui și să prindă, ei înşişi, noi 
puteri. 


3. ETICA CONCRETĂ 


Iubirea personală este orientată spre valoarea individuală anu- 
me a persoanei ca întreg ireductibil la concepte şi reguli generale. 
Sesizînd cu fineţe specificul individual al situaţiilor de viaţă, sem- 
nificative pentru destinul fiinţei iubite, dragostea îndeamnă la 
fapte care poartă pecetea individualului şi de aceea nu pot fi sub- 
sumate unor norme generale. Examinarea lor teoretică ține de 
competenţa eticii concrete. O putem schița doar în linii generale, 
căci domeniul de aplicare al eticii concrete în toată amploarea ci 
îl constituie Împărăţia Domnului şi nu existența noastră pămîn- 
teană. 

În Împărăţia lui Dumnezeu acțiunile oricărui agent sînt abso- 
lut individuale, pentru că însuși conţinutul oricărui eveniment are 
aici un caracter atotcuprinzător și reprezintă, prin existenţa și valoa- 
rea lui, un unicat; el nu poate fi exprimat prin noțiuni generale, 
după cum nici realizarea lui nu poate fi guvernată de reguli gene- 
rale. Împărăţia lui Dumnezeu este locul harului și nu al legii. 

În lumea psihomaterială, conţinutul acţiunilor este sărăcit, mul- 
te dintre ele se repetă în mod uniform și se exprimă integral prin- 
tr-un set de noțiuni abstracte: aceste acţiuni țin de individual, adică 

au o semnificaţie individuală nu prin ele însele, ci prin situarea lor 
în întregul universal (vezi cartea mea Valoare și existenţă, II). 

Nu e nimic surprinzător în faptul că o conduită compusă din 
asemenea acţiuni poate fi călăuzită de norme exprimate prin re- 
guli, comandamente și legi generale. Sub forma lor de porunci suc- 
cint formulate, aceste legi nu țin cont de întreaga complexitate a 
situațiilor individuale, și de aceea stricta lor respectare ar da 
naștere, în unele cazuri, la mari durități și nedreptăţi. Ca și în cazul 
aplicării legilor juridice, aceste reguli necesită uneori o explicitare 
nuanțată, chemată să dezvăluie faptul că ele pot fi o călăuză numai 
dacă forma lor abstract universală este supusă unor limitări. Cine 
nu are o inteligență cuprinzătoare, mai bine zis un tact moral sem- 
nalînd necesitatea individualizării conduitei; cine reclamă subor- 
donarea strictă a tuturor acțiunilor regulilor abstracte uniforme — 
acela transformă etica legii într-o etică justiţiară, ineficace, gău- 
noasă și rigoristă, direct opusă împărăției fericirii, dominată de 
etica concretă a iubirii. 

Moralistul rigid care asistă la o culpă sau la o crimă se va simţi 
îndreptăţit să-l sancționeze pe vinovat fie și numai prin oprobriul 
său. Un om sensibil la individualitatea aproapelui nu procedează 
totdeauna în acest mod: avînd de-a face cu o persoană care supor- 
tă greu blamul și care, dîndu-și seama de fapta rea, o dezaprobă în 
forul său interior, el se va abține de la orice observaţie, mizînd pe 
ocazia oferită vinovatului de a se pedepsi singur. Aceasta nu în- 
scamnă că morala concretă a iubirii abrogă etica legii. Dacă o 
faptă individuală bună nu concordă cu regulile curente ale moralei, 
asta denotă imprecizia lor și faptul că nu sîntem capabili să for- 
mulăm o regulă complexă generală în așa fel încît să cuprindă, 
într-adevăr, toate cazurile posibile și să fie respectată întocmai. În 
plus, formularea exactă a unei asemenea reguli ar fi prea compli- 
cată și n-ar putea fi utilizată ca poruncă ce se adresează tuturor 
oamenilor indiferent de gradul lor de instruire și dezvoltare inte- 
lectuală. Regulile eticii legii sînt formulate lapidar şi simplu pen- 
tru a fi înrădăcinate în conștiința oricui, dar ele sînt imprecise și 
de aceca cer, în anumite împrejurări concrete, să fie ajustate prin 
tactul moral. 

Este necesar să distingem două posibilităţi atunci cînd se pune 
problema încălcării regulilor morale. În primul rînd, există Situaţii 
cînd regula, doar aparent încălcată, se dovedește inaplicabilă. Ea 

pare încălcată numai datorită formulării sale succinte, care nece- 
sită o explicitare mai mult sau mai puțin complexă. În al doilea 
rînd, există cazuri de confruntare a două reguli ale eticii legii, 
cazuri cînd în numele unei valori mai înalte sau datorită conflic- 
tului între rangul şi forța de afirmare a valorilor sîntem nevoiţi să 
încălcăm una dintre ele. Sînt situaţii cînd comportamentul moral 
devine dramatic, fiindcă omul își asumă vina pentru o faptă rea ca 
să evite un rău şi mai mare. Potrivit explicaţiilor de mai sus, aşa 
ceva nu este posibil decît în acea lume imperfectă a existenţei care 
s-a creat în urma lepădării noastre de Dumnezeu. 

Primul şi al doilea caz pot fi ilustrate pornind de la încălcarea 
poruncii „să nu minți“. Adept al rigorismului moral, Kant nu ad- 
mitea nici o excepţie de la această regulă, considerată chiar în 
forma ei universală de valabilitate. În articolul „Dreptul fictiv de 
a minţi din iubire pentru om“, Kant analizează problema, însă nu 
din perspectiva moralei, ci din cea juridică. El remarcă: „Since- 
ritatea judecăților pe care nu le putem evita constituie o datorie 
formală a omului faţă de oricare alt om, chiar dacă ca poate avea 
urmări dăunătoare atît lui cît și altora.“ Pentru justificarea exis- 
tenţei acestui tip de datorie Kant indică faptul că minciuna sub- 
minează încrederea în judecăţi şi deci în toate regulile bazate pe 
consens. În opinia lui, așadar, chiar şi atunci cînd ucigașul ne în- 
treabă dacă prietenul nostru, pe care vrea să-l ucidă, se ascunde în 
casa noastră, sîntem obligaţi să-i spunem adevărul. 

Examinînd exemplul lui Kant, V. Soloviov distinge sensul for- 
mal și moral al cuvîntului „minciună“: „afirmația falsă sub 
raport formal, care contrazice faptul reflectat, nu este neapărat un 
fals în sens moral sau o minciună ieșită la iveală, ci devine ca atare 
numai atunci cînd izvorăște dintr-o rea-voinţă care alsifică în mod 
intenţionat cuvintele în propriul avantaj. La rindul ci, reaua-voinţă 
intră în contradicţie nu cu un fapt oarecare, ci cu ceca ce s-ar 
cuvenit? 

Un caz mai complex în care intervine confruntarea între cele 
două exigențe ale datoriei îl găsim în Mizerabilii de V. Hugo. Cind 
s-a convins de faptul că respectabilul primar Madelaine este în 
realitate un ocnaş evadat, Javert, inspectorul poliţiei justiţiare, 
reprezentantul tipic al moralei justițiare dublate de cea a castei, s-a 


» V, Soloviov, Îndreprățirea binelui, p. 156. (N. 1.) 

hotărît să-l aresteze. În acest scop el se duce la spital, deschide ușa 
unui salon, în spatele căreia se ascunde Madelaine, și o întreabă 
pe călugărița Sulpiţia dacă acesta se află acolo. Infirmiera îi răs- 
punde negativ, și Javert pleacă, fiind încredințat de cucernicia și 
sinceritatea călugăriței. Comportarea infirmierei reprezintă un caz 
de dramă morală în condiţiile vieţii de-aici, cînd omul se vede 
nevoit să-și asume vina faptei rele. 

Avînd în vedere valorile individuale și, mem cazurile de 
comportament care nu pot fi exprimate prin regulile eticii legii, 
etica concretă, prin însăşi esența obiectului său, nu-i poate conferi 
acestuia o dezvoltare teoretică atotcuprinzătoare. E nevoie doar, 
spune Scheler, ca etica să identifice și să explice faptul indubitabil 
Că „ea însăși este dominată de cunoașterea etică a înțelepciunii fără 
de care cunoașterea valorilor general valabile (și mai ales expu- 
nerea ei științifică) este esențialmente imperfectă. Prin urmare, 
etica nu poate şi nici nu trebuie să se substituie oodstiigioi indi- 
viduale“. 

Se înșală profund însă și acele persoane care, suferind de pe 
urma eticii justițiare, ar dori, dintr-o dată, să ajungă în împărăţia 
desăvîrșirii absolute și sînt gata să abroge toate regulile morale şi 
toate formele juridice de convieţuire pentru a se conduce exclusiv 
după sugestiile iubirii. În Împărăţia lui Dumnezeu nu există, desi- 
. gur, legi juridice pentru că lipsește raţiunea lor de a fi; înseși 
relațiile morale, fiind absolut individuale, nu pot fi exprimate, în 
esența lor, prin reguli; a institui însă o asemenea ordine în viaţa 
noastră pămîntească ar însemna s-o transformăm numaidecît 
într-un infern. Schelling spune că substituirea juridicului prin mo- 
rală nu ar putea stăvili fanatismul. 


4. EDUCAREA IUBIRII 


Isus Hristos a redat fundamentele vieţii morale în cele două 
porunci: „iubeşte-l pe Dumnezeu mai mult decît pe tine însuţi şi 
pe aproapele tău la fel ca pe tine însuţi“. În etica sa, Kant conside- 
ră că iubirea nu poate face obiectul vreunei porunci, pentru că nu 
depinde de voința noastră. Iubirea nu este o faptă comparabilă cu 
darea de pomană, care poate fi impusă de voința noastră și ime- 
diat transpusă în realitate. De unde se poate trage concluzia că 

viaţa morală a omului este compusă din fapte pentru care el își 
asumă responsabilitatea. Omul este răspunzător numai pentru ceea 
ce depinde de voinţa lui. Întrucât iubirea nu depinde de voința 
omului, ea nu poate fi socotită drept expresia lui morală funda- 
mentală. îi Ra 

Acest raționament, corect în aparenţă, este de fapt greșit. 
Există o serie de trăsături pozitive ale caracterului uman, care nu 
pot fi dobîndite printr-o simplă decizie a voinţei, dar atunci cînd 
omul manifestă o dorință sinceră de a le cultiva, se pot găsi mij- 
Joacele și crea condiţiile propice pentru educarea lor. Starețul 
Ambrosie de la Optina recomanda următoarea cale: „Iubirea e mai 
presus de toate. Dacă simţi că nu poți iubi şi totuși ai dori să fii în 
stare, săvîrșeşte faptele iubirii şi chiar dacă la început n-ai s-o faci 
cu tragere, Dumnezeu îţi va aprecia dorința şi străduinţa şi va 
aprinde în inima ta flacăra iubirii.“ Nu trebuie să ne deruteze 
cuvintele poetului Nekrasov : „Sortite ne sînt pornirile bune, dar 
nu ne este dat să le şi săvîrşim.“ Ele se referă doar la acele cazuri 
în care pornirile sînt fluctuante, iar binele este iluzoriu, motiv pen- 
tru care nu se bucură de binecuvîntarea lui Dumnezeu. Dimpo- 
trivă, pretutindeni unde există o hotărîre nestrămutată de a păși pe 
drumul binelui adevărat, puterii omului i se adaugă puterea lui 
Dumnezeu și astfel totul devine realizabil. 

Dincolo de ajutorul supranatural pentru sporirea iubirii, calea 
sugerată de stareţ oferă cea mai simplă condiţie naturală a desă- 
vârşirii. Săvîrşind fapte de iubire chiar şi fără prea mare dorinţă, 
omul dobîndeşte experienţa noilor valori care contribuie la dez- 
voltarea acestui sentiment. Totodată se produce eliberarea de inhi- 
biţiile interioare care copleşesc comportamentul unui om vanitos 
însingurat. Are loc ceva asemănător cu modificarea întregii optici 
asupra conduitei, care se constată la oamenii timizi. Aflat într-o 
anume societate, omul se simte parcă încătușat datorită unui acces 
de timiditate: el nu-i poate privi pe interlocutorii săi, capul i se 
înţepenește ca şi cum o invincibilă forță de fier ar pune stăpînire 
pe el. E de ajuns să-și înfrîngă această inhibiţie într-un punct al 
corpului, de pildă prin ridicarea privirii către cei din jur, ca între- 
gul comportament să i se modifice dintr-o dată și să se stabilească 
o relaţie normală completă cu mediul. La fel şi faptele de iubire, 
chiar dacă îndeplinite iniţial fără plăcere, înlătură o mulțime de 
obstacole care păreau înainte de netrecut. 

Cele mai favorabile condiţii de formare a aptitudinii pentru 
iubirea personală le creează familia. Mai ales mama și copilul se 
află în relaţia intimă a două fiinţe, care începe cu fiinţarea uneia 
în interiorul celeilalte, ca o parte a trupului ei. Relaţia între tată şi 
copii, între mire și mireasă, între bunici și nepoți se stabileşte, de 
asemenea, la o cotă înaltă de comuniune sufletească și chiar, într-o 
oarecare măsură, de comuniune corporală. Relaţia de întrajutorare 
între membrii familiei este adesea la fel de directă ca cea între 
organele unui corp: de pildă, se constată o legătură telepatică atît 
de profundă încît gîndurile unui membru al familiei sînt exprimate 
cu voce tare de un altul, sau se dă răspuns la o întrebare neformu- 
lată. Sensibil la asemenea relaţii interumane, Tolstoi relatează 
prima altercaţie între Kitty şi Levin după cum urmează: „Înţele-' 
sese nu numai că soţia îi era aproape, dar că nici nu știa unde se 
isprăveşte ea şi unde î începe el. Se dumeri din sentimentul chinu- 
itor de dedublare pe care-l încercă în clipa aceea. La început se 
simți jignit, însă în aceeași clipă se lămuri că Kitty nu-l putea 
jigni, deoarece ea era el însuși.'“4 

Legătura familială devine uneori atît de intimă încât se poate 
menţine şi după moarte, un membru decedat al familiei conti- 


nuîndu-și viața în sînul ei. 
În lucrarea Enigmele bolii şi morții, Sed ial Bezdeck a prezen- 


„tat experiența inedită a unui bărbat care, după moartea soţiei sale, 


a simţit, într-o bună zi, că se află lîngă el și îi spune: „Nu numai 
că n-am murit, trăiesc chiar în tine, fac parte, de-acum, din spiri- 
tul tău; pot să mă unesc cu sufletul altor oameni cînd aceștia își 
amintesc de mine — dar sufletul meu şi- sufletul tău formează, 
acum, o unitate indestructibilă.“* 

Distrugerea familiei îi răneşte grav nu numai pe membrii ei, ci 
şi pe toate persoanele antrenate în orbita acesteia. Întrevederea 
tainică a Annei Karenina cu fiul ei se desfăşoară aidoma unui șir 
de convulsii ce zguduie un organism traumatizat, fiecare mișcare 
fiind resimţită cu durere de toate organele lui. 
© Onouă familie ia naştere pe baza atracției sexuale reciproce 
între două persoane. În viaţa pămînteană, acest tip de dragoste 
atinge gradul suprem de unire a sufletului cu trupul, dacă se 
îmbină cu o dragoste personală spirituală. 


4 L. N. Tolstoi, Anna Karenina, p. 72. (N. t.) 

„Strînşi unul lîngă celălalt“ — scria Turgheniev în nuvela sa De 
ajuns —„atingîndu-ne capetele, citeam o carte frumoasă; simțeam 
zvîcnirea vinișoarei sub pielea netedă a tîmplei tale, auzeam cum 
trăieşti, auzeai cum trăiesc, surîsul tău se ivea mai întîi pe faţa mea 
şi apoi pe a ta, răspundeai tacit la întrebarea mea tacită, gîndurile 
tale erau gîndurile mele și semănau cu aripile unei păsări dispărute 
în albastrul cerului... După înlăturarea ultimelor opreliști, dra- 
gostea noastră a devenit așa de adîncă şi calmă încît nu mai voiam 
să schimbăm o vorbă sau să ne privim... Doream numai să 
respirăm, să trăim, să fim împreună... fără să ne dăm seama de 
acest lucru.“ O asemenea legătură între oameni este aidoma 
întrupării lor reciproce. Gradul ei suprem, accesibil doar celor ce 
aparțin Împărăției Domnului, se exprimă în Divina Comedie a lui 
Dante prin cuvintele de intuassi şi imni (Paradisul, LX). 

Conjugarea forţelor prin acord mutual a două sau mai multe 
ființe duce la creșterea energiei lor creatoare. Ea este proprie mai 
ales unirii care se manifestă prin dragostea bazată pe relaţii sexu- 
ale. Într-adevăr, familia nu se reduce la unirea a doi oameni, ea este 
o fiinţă vie supraomenească, o unitate organică, aptă să dea viaţă 
altor oameni, respectiv copiilor care cresc în cadrul familiei ca noii 
ei membri. De aceea temeiurile prime ale dragostei bazate pe re- 
laţii sexuale se menţin în zona subconştientului, ca de altfel tot ce 
are caracter de unitate organică şi se manifestă prin activismul cre- 
ator. Probabil că o asemenea dragoste se realizează totdeauna nu 
numai prin relaţia între doi oameni, dar și cu concursul agentului 
care exercită rolul supraordonat de cap al familiei, precum şi cu 
participarea ființelor gata să se întrupeze, care sînt înrudite pe plan 
spiritual cu virtualii părinţi. Poetul şi filozoful polonez Slovatzky 
e de părere că dacă aspiraţia la ideal este mai puternică la mamă, 
atunci se naşte un băiat pe măsura idealului ei; din contră, se întru- 
pează ca fetiță o fiinţă care corespunde idealului patern. 

Nu trebuie să credem însă că scopul dragostei bazate pe rela- 
ţiile sexuale se reduce la aducerea pe lume a unui copil. Sensul ei 
mai nemijlocit rezidă în aceea că două persoane de sex masculin 
şi feminin, cu trăsături de caracter în mare parte opuse, se com- 
pletează în mod fericit. „Unirea liber consimțită a principiului 
masculin cu cel feminin cu condiţia menţinerii propriei singula- 
rizări formale, dar şi a depășirii discordiei şi decăderii majore — 

iată în ce constă ţinta imediată a dragostei“ (V. Soloviov, Sensul 
dragostei). 

O relaţie de armonie absolută între două persoane este posibilă 
nu prin realizarea lor pămâînteană, ci pe măsura apropierii comune 
de chipul lui Dumnezeu. Adevărata dragoste ia naștere tocmai 
acolo unde se ajunge la imaginea substratului ideal al personalității 
— nu la „idealizarea“ ei subiectivă, ci la o autentică cunoaștere a 
chipului lui Dumnezeu în ea. O asemenea dragoste ideală a repre- 
zentanţilor celor două sexe constituie rodul unei înalte culturi care 
este conştientă de valoarea absolută a personalităţii. Ea reprezintă 
depășirea, sub toate aspectele, a singularizării egoiste, este nu 
numai însoțită de unitatea fiinţială spiritual-sufletească, dar şi 
întregită de cea mai intimă legătură trupească, posibilă și firească 
doar în relaţiile dintre sexe opuse. 

În remarcabilul său articol „Sensul dragostei“, V. Soloviov a 
arătat că, în dragostea bazată pe relaţii sexuale, individualizată și 
pătrunsă de spiritualitate, scopul prioritar îl constituie nu pro- 
creaţia, ci unirea profundă a două persoane. Pe deplin concretă, 
această unire se finalizează în mod firesc în unirea corporală. 
Plecînd de aici am îndrăzni să conchidem că relaţia sexuală își 
păstrează valoarea chiar şi atunci cînd nu sfîrșește prin a aduce pe 


„lume un copil. Numai în cazul în care această relaţie este lipsită 


de latura spiritual sufletească și redusă la satisfacţii de natură sen- 
zuală, ea îmbracă forma desfrîului care descompune deopotrivă 


` sufletul şi trupul. 


La început, Dmitri Karamazov era atras de „nu știu ce vrajă“ 
a trupului Grușenkăi, și toate defectele caracterului său ieșeau la 
iveală cu orice prilej: „Înainte mă răscoleau numai șşerpuirile 
drăcești ale trupului ei, pe cînd sait) spital meu s-a îngemănat 
cu al ei, și prin ea am devenit alt om.‘ 

Îngemănare totală a două persoane, dragostea senzuală este 
indestructibilă în realizarea ei ideală: ea conferă dreptul la căsă- 
torie numai în cazul în care persoanele implicate sînt sincer con- 
vinse de viabilitatea relației lor, adică de autenticitatea propriei 
iubiri, Dar trăinicia familiei este mereu ameninţată de forţele 
centrifuge ale vieții pămîntene. E greu de presupus că ar exista o 
familie în care soții nu ar fi tentaţi să stabilească o legătură extra- 
conjugală: dramele dureroase, infidelitatea și chiar divorțul pot fi 


5 F. M. Dostoievski, Frații Karamazov, p. 797. (N. t.) 

evitate numai de acele familii în care soții sînt suficient de atașați 
ca să înăbușe în germene cea mai mică abatere a fiecăruia de la 
puritatea şi trăinicia vieții familiale. 

Oricât de nobilă ar fi o relaţie erotică, latura ei psihofiziolo- 
gică, sexuală implică un moment de imperfecţiune. Procreaţia bio- 
logică este un mijloc de întrupare creat de ființe supuse morţii, 
care, aidoma tuturor celorlalte calamităţi, se datorează imper- 
fecţiunii morale, generatoare de disoluție şi dizarmonie. Rezultat 
al naturii animalice imperfecte, actele psihofiziologice ale relaţiei 
sexuale capătă caracterul unei legături excepționale între două per- 
soane. De unde și atitudinea noastră ambivalentă față de aceste 
acte: pe de o parte, ele ne provoacă un sentiment de rușine, fiind 
expresia naturii noastre animalice imperfecte; pe de altă parte însă, 
se bucură de o înaltă preţuire deoarece constituie o parte impor- 
tantă a conținutului vieţii noastre și asigură perpetuarea speciei. 
Membrii Împărăției Domnului au un corp lipsit de organe fizio- 
logice şi, întrucît posedă chiar nemurirea trupească, nu au nevoie 
de procreaţie. Iată de ce în Împărăția Domnului nu există nici 
femei, nici bărbaţi. Asta nu înseamnă nicidecum că fiecare mem- 
bru al Împărăției ar îngloba în sine principiile sexuale masculin Și 
feminin şi s-ar prezenta ca hermafrodit. O asemenea constituţie ar 
eterniza în mod respingător sexualitatea. In Împărăţia lui Dum- 
nezeu, sexualitatea pur și simplu se anulează ca ceva inferior şi 
imperfect. Se comite o gravă greşeală atunci cînd noţiunea de 
principiu masculin sau feminin este utilizată cu referire la Îm- 
părăţia lui Dumnezeu sau la însăși existența Divină. 

Viaţa familială, mai cu seamă relaţiile părinţilor cu copiii, 
reprezintă una dintre cele mai firești căi de dezvoltare a capacității 
de iubire personală care transgresează cadrul familiei. Pînă și tru- . 
fia care duce la înstrăinare poate fi înfrîntă treptat şi impercepti- 
bil. În nuvela Micul lord Fountleroy, Burnett arată cum sufletul 
lordului englez se eliberează miraculos de vanitatea aristocratică 
glacială sub influența dragostei față de nepot, iar în romanul Prin 
păduri și în munți Melnikov-Pecerskis povestește cum se îmblîn- 

zeşte și dispare semeţia negustorească a lui Potap Maximiîci 
Ceapurin la vederea suferințelor și morții fiicei sale iubite. 


6 Melnikov P. I. (pseudonimul Pecerski) (1818-1 883) — scriitor rus. De 
fapt este vorba de două romane ale sale: Prin păduri şi In munți. (N. t.) 

„+ Unor familii le este propriu egoismul de clan — mai respin- 
gător decît individualismul. El demonstrează faptul că între 
membrii clanului există nu o dragoste personală reciprocă, ci 
atașamentul comun față de bunurile vitale. În cazul unor conflicte 
de interese, bunăoară atunci cînd se pune problema partajului | 
moştenirii, în astfel de familii izbucnește o ură mult mai aprigă 
decît cea între oameni care nu sînt legaţi prin rudenie, şi se să- 
vîrșesc crime oribile, adeseori nedezvăluite. 

Orice manifestare a vieţii tuturor agenţilor are deopotrivă o 

latură spiritual-sufletească şi una trupească. Îngemănarea spiritu- 
al-sufletească inerentă dragostei de orice gen este însoțită şi de o 
îngemănare trupească. În cazul prieteniei, al legăturii de rudenie 
și al altor asemenea tipuri de dragoste, relaţia trupească se deo- 
sebește profund de relaţia sexuală, dar nicidecum nu poate să 
lipsească. În timpul unei conversații, fiecare cuvînt adresat omu- 
lui şi impregnat de diverse emoţii în expresia lor corporală, în- 
dreptate spre el, sînt înregistrate nu numai de urechea acestuia, ci 
și de întregul trup pe care-l învăluie și străbate: la fel, orice atin- 
gere, orice strîngere de mînă, sărutul de mai multe feluri copleșesc 
trupul omului în întregul lui. 
-Două corpuri fie şi anorganice, avînd temperaturi și stări elec- 
tromagnetice diferite, exercită o puternică influență reciprocă. 
Incomparabil mai mare și mai diversificată trebuie să fie influența 
reciprocă a corpurilor umane care se apropie unul de altul sau 
chiar se ating! Multora le place să-i ia în braţe pe copii, să-i zgîl- 
țîie etc. De regulă, copilul nu suportă așa ceva și nu e de mirare: 
atingerile de acest fel îşi au motivaţia nu în dragostea față de 
copii, ci în dorința egoistă de plăcere tactilă, de amuzament. 
Aceste plăceri îi răpesc copilului energia şi perturbă cursul nor- 
mal al vieţii lui. Cu totul diferită este atingerea mamei iubitoare, 
care. are caracterul dăruirii de sine. | 

Unele atingeri între oameni sînt forțate, dezgustătoare și de 
aceea ele nu apropie, ci despart. Sînt și oameni care încearcă o 
senzaţie de repulsie la contactul cu clanța ușii, cu suprafața mesei, 
cu fereastra etc. Persoanele la care această stare ia forma nevrozei 
psihice, ating oamenii și lucrurile purtînd mănuși sau spălîndu-și 
mîinile de zece ori pe zi. O asemenea perturbare a legăturii cor- 
porale armonioase cu lumea contribuie la sărăcirea vieţii. Sub 
impactul înstrăinării subconștiente de oameni, atît de răspîndită în 
cultura noastră contemporană, unii pledează pentru interzicerea 

salutului prin strîngere de mînă și a sărutului. În realitate, cu 
excepția cazurilor de epidemie, este mai bine pentru omenire să-și 
asume uneori riscul contagiunii decît să se instituie moravuri care 
duc la accentuarea izolării oamenilor unul de altul. Preocuparea 
excesivă pentru propria sănătate care naşte o asemenea izolare 
face parte din tristele „roade ale învățăturii“, ironizate subtil de 
L. Tolstoi în cunoscuta piesă cu acelaşi nume. Extinderea zonei 
de propagare a iubirii pe care o cultivă familia dincolo de granițele 
ei reprezintă un pas în dezvoltarea dragostei sobornicești în sufle- 
tul omului. Pentru desăvîrșirea ei este nevoie să se facă mulţi pași 
pe această cale; există însă şi cazuri de zguduiri adînci în urma 
cărora inima omului se umple, dintr-o dată, de acest sentiment 
atotcuprinzător. Tolstoi povesteşte cum s-a produs această criză 
sufletească la Andrei Bolkonski, grav rănit. Trezindu-se după ope- 
raţie în spital, el aude hohotele de plins ale unui rănit căruia, puţin 
mai înainte, îi fusese amputat un picior. Era chipeşul Kuraghin — 
cel care, nu cu mult timp în urmă, fusese pe punctul de a o seduce 
pe Nataşa Rostova, logodnica lui Andrei. Acest om îi distrusese 
dragostea faţă de ea şi îi răpise orice speranţă de fericire familială. 
Prințul Andrei nu a putut să-și amintească imediat ce anume îl 
leagă de Kuraghin, care plîngea, deodată însă în mintea lui s-a 
reprodus imaginea vie a primei întîlniri cu Nataşa, „şi dragostea 
şi duioşia pentru ea se redeşteptară în sufletul lui mai vii decît 
oricînd. Își aminti acum şi ce legătură cra între el și omul acesta, 
care-l privea pierdut, cu ochii umflaţi şi plini de lacrimi. Prinţul 
Andrei îşi aminti tot şi un sentiment de adîncă milă şi de dragoste 
faţă de omul acesta îi cuprinse sufletul fericit. 

Nu se măi putu stăpîni și începu să verse lacrimi de duioşie 
şi de iubire de oameni şi de sine, lacrimi pentru rătăcirile lor și 
ale sale. « Compătimirea, dragostea de frate faţă de cei ce ne 
iubesc, dragostea faţă de cei ce ne urăsc, faţă de vrăjmașii noștri, 
da, dragostea aceea pe care a propovăduit-o Dumnezeu pe pă- 
mînt, de care îmi vorbea prințesa Maria şi pe care eu n-am 
înțeles-o — iată de ce-mi părea rău că mă despart de viaţă, iată 
ce mi-ar mai fi rămas dacă aș mai fi trăit. Acum însă e tirziu. 
Ştiu că e tirziu! »"7? 


1 L. N. Tolstoi, Război și pace, Editura Cartea rusă, 1955, vol. III, 
pp. 203-204. (N. r.) 

După şapte zile cît zăcuse aproape fără cunoştinţă, prinţul 
Andrei, revenindu-și din starea febrilă, se gîndea: „« Da, iubirea 
[...] dar nu iubirea care te face să iubeşti pentru ceva, într-un scop 
oarecare sau pentru un motiv oarecare, ci iubirea pe care am 
simtit-o prima oară atunci cînd, murind, mi-am văzut vrăjmașul şi 
totuși l-am iubit. Am încercat atunci simțămîntul acela al iubirii 
care este însăşi esența sufletului și care renunță la obiect. Încerc 
și acum fericirea dragostei. Să-ţi iubești aproapele, să-ți iubeşti 
vrăjmașii; să iubeşti totul, să-l iubeşti pe Dumnezeu în toate mani 
festările Lui. Pe un om care ţi-e drag îl poţi iubi omeneşte, dar 
numai pe un vrăjmaș îl poţi iubi cu dragoste dumnezeiască. Și de 
aceea m-a năpădit atîta fericire cînd am simțit că-l iubesc pe omul 
acela. Ce-o fi făcînd? Mai trăiește oare?... Iubind omeneşte, 
iubirea se poate preschimba în ură, dar dragostea dumnezeiască 
nu se poate schimba. Nimic, nici moartea chiar, n-o poate distruge 
Ea este esența însăşi a sufletului. Și cîţi oameni n-am urît cu în 
viață. Și dintre toți oamenii, pe nimeni n-am iubit și n-am urit atît 
cît am iubit-o și am urît-o pe ea. » Și deodată și-o închipui aievea 
pe Nataşa; dar nu așa cum şi-o închipuia înainte, numai cu 
farmecul ei, care-l bucura; își închipui pentru prima oară sufletul 
ei. Şi îi înțelese sentimentele, suferința, rușinea și căința. Acum 
înțelese întîia dată toată cruzimea refuzului său, văzu toată cruzi- 
mea ruperii legăturii cu ea. « Dacă aş putea s-o mai văd o dată 
măcar! O singură dată, să mă uit în ochii ei și să-i spun... »“3 

„Dragostea atotcuprinzătoare imprimă tonusului vieţii unor 
sfinți (Francisc din Assisi, Serghei de Radonej) un caracter de 
binecuvîntare. Sfîntul Serafim de Sarov îl întîmpina pe fiecare nou 
venit cu vorbele: „Bucuria mea!“. Din întreaga sa conduită emana 
o dispoziţie de veselie şi voioşie. „Veselia nu este, măicuţă, un 
păcat — spunea el unei surori — ea alungă oboseala: or, după cum 
se ştie, oboseala dă naştere tristeţii, care este mai rea decît orice 
Și eu, măicuţă, de cînd sînt la mînăstire, am mai cîntat în strană si 
“am fost din fire foarte vesel. Oamenii se adunau în jurul meu ca 
să-i înveselesc, şi așa uitau de oboseala lor. Căci nu e bine să spui 
sau să faci lucruri rele și nu se cuvine așa ceva în lăcașul lui 
Dumnezeu. Or, a spune o vorbă dulce, prietenoasă, de veselic, ca 


8 Ibidem, p. 303 (N. t.) 


NC 


ra primordială se leapădă de stricăciunea morală” și, de aceea. nu 

vede în jurul său decit frumosul și binele (Srilpul şt afirmarea 
Spune Sfintul Isase Sirul: „Cel care nu vede în jurul său decit 
oameni buni şi pe nimeni nu-l socotește necurat Fi pingârit cate cu 


ulevărat curat la suflet.” 

Este uimitoare minţii multor sfiați care reusesc să 
cuprindă cu privirea lor intreaga viaţă suflevească a altor oameni. 
Cel case s-a curățit cu desăvinure — spune loan Scărarul — vode în 

Aceeaşi dispoziţie este frumos exprimată în remarcabilul opus- 
cul „Mărturisiri ale pelerinului în fața părintelui său spiritual“. 


5. CONFLICTUL ÎNTRE INTERESELE PERSONALE 
ȘI VALORILE IMPERSONALE 


Valoarea Peona este superioară valorii aspectelor imper- 
sonale ale existenței, iar dragostea pentru o persoană este mai pre-. 
sus de dragostea pentru valorile impersonale. De aceea, atunci 
cînd coexistă la cineva atitudinea indolentă fată de viaţa altuia şi 
pasiunea pentru o valoare impersonală, acest fenomen îl percepem 
ca pe ceva anormal și respingător. Așa, de pildă, în căutarea unui 
„unicat“, pater Don Vincente, care era bibliofil, a ucis nouă oa- 
meni care, după bănuiala lui, puteau fi posesorii cărții respective; 
totodată, el s-a îngrijit de sufletele victimelor, le-a iertat păcatele 
şi şi-a motivat crima spunînd că omului îi este oricum hărăzit să 
moară, iar Dumnezeu a voit să păstrăm cărţile rare. 

Desigur, pasiunea lui Don Vincente denotă o gravă alterare 
sufletească, dar nici tendința de a considera prioritare interesele 
vitale ale omului în orice confruntare a lor cu valorile impersona- 
le nu este îndreptățită. Unii declară că interioarele somptuoase ale 
lăcașurilor bisericeşti, luxul odăjdiilor preoțești îi șochează deoa- 
rece în lume există înfometați în folosul cărora ar putea fi utilizată 
toată această bogăţie. Pe firul acestei logici am putea ajunge să ne 
îndoim de dreptul omenirii de a face cheltuieli uriașe pentru orga- 
nizarea unor muzee și mari galerii de artă, și în genere pentru 
` crearea valorilor artistice: tablouri, opere sculpturale, edificii 
grandioase cu funcţie religioasă, în stil bizantin, roman sau gotic. 
La fel, ar putea fi repudiată construcţia marilor biblioteci în care 
__se conservă toate tipăriturile unei ţări, a instituţiilor științifice care 
“nu-şi propun să satisfacă nevoile vitale elementare ale omului. O 

asemenea condamnare se întîlneșşte la Tolstoi. La baza unui uma- 
nism de acest fel stă fie negarea valorilor superioare, fie concluzia 
greșită, dedusă din legea care complică în mod dramatic viaţa în 
lumea noastră psihomaterială şi conform căreia rangurile valorilor 
nu se suprapun forței lor de afirmare: valorile inferioare se dove- 
desc mai puternice decît valorile superioare, iar nerealizarea lor 

(de pildă, lipsa de hrană) generează:un rău mai palpabil și mai 
ușor de specificat decât nerealizarea valorilor superioare. 


A 
. 


În viaţa socială, orice reformă, oricît de însemnată ar fi, orice 
întreprindere îndrăzneață poate duce la complicaţii și primejdii 
generatoare de suferințe şi chiar de moarte. Cu câţiva ani în urmă, 
introducerea stilului nou în calendarul ortodox a provocat într-un 
sat din România tulburări în timpul cărora au fost omoriți cîţiva 
oameni. Conflictul între viaţa personală a omului și puterea statu- 
lui este zguduitor exprimat în genialul poem al lui Pușkin Călă- 
rețul de aramă: nebunia unui mărunt funcţionar a cărui logodnică 
a murit în timpul inundaţiilor, accesul de mânie al acestuia la ve- 
derea monumentului lui Petru cel Mare și totala distrugere a pro- 
priului său destin... . A ge a Mi | 

Iată ce remarca Belinski în legătură cu filozofia lui Hegel: 
„Subiectul ca atare nu reprezintă, pentru el, un scop ci mijlocul de 
exprimare imediată a generalului care, în raport cu subiectul, apare 
în chip de Moloh, căci după ce s-a înfruptat din el (din subiect), îl 
abandonează ca pe nişte pantaloni vechi. « Vă mulțumesc cu 
plecăciune, Egor Fedorîci, mă plec în fața tichiei dumneavoastră 
de filozof, dar cu tot respectul cùvenit față de filistinismul vostru 
filozofic, am onoarea să vă anunț că nici dacă aş fi reuşit să mă 
caţăr pe ultima treaptă de dezvoltare nu m-aș fi temut să vă cer 
socoteală... Privitor la toate victimele făcute de hazard, superstiții, 
inchiziție, de Filip al II-lea etc. etc. — altfel, mă arunc cu capul în 
jos. La ce mi-ar fi bună o fericire fie şi oferită cadou, dacă n-aş 
avea linişte în ce priveşte fiecare dintre fraţii mei de sînge — os 
din osul meu, trup din trupul meu? » Soarta unui subiect, a unui 
individ este mai importantă decit soarta întregului univers și decit 
săriătatea împăratului chinez (adică Universalul hegelian)“. (Scri- 
soarea către V. P. Botkin, 1.11.1841 Dpi i : 

Tirada lui Belinski nu trebuie interpretată în spiritul „umanis- 
mului lacrimogen“. În abordarea problematicii legate de con- 
fruntarea intereselor personale cu obiectivul apărării şi realizării 
valorilor impersonale, nu trebuie uitat faptul că valorile imper- 
sonale (adică ceea ce nu ţine de valoarea individului însuşi) nu sînt 
defel extrapersonale: ele fac sau pot să facă parte din viaţa per- 
soanei, conferindu-i plenitudine şi consistență; renunţarea la va- 
lori precum frumuseţea, descoperirea și promovarea adevărului, 
lupta pentru reforme sociale etc. ar fi condus la totala sărăcire a 

vieții individului și deci la imposibilitatea manifestării valorii sale 
individuale în calitate de purtător al activităţii creatoare. În numele 
vieții nu este permisă pierderea sensului ei (propter vitam vitae. 
perdere causam). Dacă în caz de atacare a țării de către un popor 
învecinat agresiv cineva ar refuza s-o apere de dragul propriei sale 
supraviețuiri, acela și-ar pune viața sub semnul deprecierii. Oame- 
nii își riscă viața cu prilejuri mult mai neînsemnate, călătorind prin 
țările polare, efectuînd zboruri temerare pentru dezvoltarea avia- 
tiei, încercînd să învingă înălțimea Everestului, salvînd de la 
incendiu un tezaur artistic etc. Chiar și în lupta pentru valori sen- 
sibil inferioare cum sînt cele economice, omul întreprinde acțiuni 
riscante. Pescarii pornesc în larg și mulţi dintre ei își pierd viaţa 
mai devreme sau mai tîrziu, în valurile dezlănţuite. Negustorii 
hanseatici spuneau că este necesar să navigăm, nu să trăim (navi- 
gare necesse est, vivere non est necesse). Adeseori o primejdie 
cumplită nu-l IS pEa az, ci îl ispitește pe om. 


E o desfătare-n vitejie 

Cînd, prin hău de vijelie 
Năpustirea valului răzbați, 

Sau cînd prin Arabia pustie 
Năbușirea vîntului străbați, 

Sau a Ciumei vitregie 

Însă tot ce-amenință pieire 
Inimei în tăinuire, 
Desfătîndu-ne neînțeles, 
Chezășia va rămîne nemuririi.10 


Pușkin dă o înaltă expresie artistică ideii că primejdia exercită 
asupra omului o puternică. atracție. El oferă şi o explicaţie a 
fenomenului. Personalitatea umană este veșnică. Nu există pe 
lume valori care ar fi superioare existenței și vieții individuale per- 
sonale, dar multe dintre ele se situează deasupra existenței trupeşti 


“ pămîntene. Punîndu-și în pericol viaţa trupească în numele unui 


scop înalt, omul este conştient de indestructibilitatea propriei per- 
sonalități și, o dată cu veșnicia metafizică a eului său, dobîndeşte 
adesea și nemurirea în memoria urmașilor, ca în cazul lui Socrate, 
al martirilor creştini, al lui Galileo Galilei. 


"1 A, S. Puşkin, Micile tragedii, E.L.U., Bucureşti, 1964, p- 123. (N. t.) 

Omul nu resimte nici un conflict între interesele personale şi 
interesele societății atunci cînd îşi riscă viața luptînd pentru valo- 
rile superioare pe care le-a interiorizat (introceptat) atât de profund 
încât au devenit parte integrantă din propria lui viaţă; bunăoară, 
atunci cînd un fizician, un chimist sau un biolog face experimente 
riscante în vederea descoperirii a noi adevăruri. Conflictul apare 
în momentul în care societatea îl obligă pe individ să apere niște 
valori care depășesc înțelegerea şi sfera lui de preocupare. O ase- 
menea perturbare a echilibrului în viața sufletească poate fi 
preîntîmpinată prin cultivarea dragostei faţă de valorile superioare 
care sînt indisolubil legate de mulțimea infinită a conţinuturilor 
vieţii. Astfel, patriotismul, dragostea faţă de propriul popor susțin, 
în caz de război, apărarea eroică a valorilor sale artistice, ştiin- 
țifice, istorice, chiar dacă acestea depăşesc orizontul de înțelegere 
al ostașului. La fel, dragostea faţă de conducătorii vieţii spirituale 
Sau simţul dezvoltat al datoriei determină realizarea liber con- 
simțită a unor acțiuni importante: îndeplinirea datoriilor profe- 
sionale ale medicului, polițistului, pompierului etc. 

Belinski era aşadar îndreptăţit să ceară socoteală pentru toate 
victimele istoriei; să nu uităm însă că această cerinţă trebuie for- 
mulată în spiritul unui umanism eroic, şi nu lacrimogen. În cadrul 
teoriei pozitiviste asupra programului, care nu acceptă ideea de 
nemurire şi se consolează, asistînd la pieirea oamenilor în prezent, 
cu gîndul că pe cadavrele acestora se înalţă fericirea urmașilor lor 
îndepărtați în timp, nu se poate elabora o doctrină consecventă a 
umanismului eroic. Numai creștinismul care recunoaşte valoarea 
absolută a individului și nemurirea lui, dezvoltînd totodată teoria 
formei supreme de existenţă în Împărăţia Domnului, fundamen- 
tează justificarea morală a umanismului eroic și în planul educaţiei 
“ omului în spiritul acestui ideal. 


Capitolul XI 
Forțele favorabile și potrivnice binelui 


1. COACȚIUNE ȘI CONTRAACŢIUNE 
ÎN TRUPUL OMENESC | 


“Trupul omenesc este compus dintr-o mulțime de agenţi sub- 
stanţiali care intră în relație mai mult sau mai puţin strînsă cu 
„omul. Ei se află pe trepte de dezvoltare extrem de diverse şi for- 
mează un sistem complex, ierarhic organizat. Trupul culminează 
cu „eul“ omenesc. Lui îi sînt subordonați agentii care dirijează 
centrele superioare și grupuri întregi de organe: de pildă, agentul 
care comandă centrul vorbirii, inima, ficatul, organele genitale etc. 
După gradul de dezvoltare și de complexitate al actelor, astfel de 
agenţi nu se situează, cu siguranță, la un nivel inferior animalelor. 
Participînd intim la viața omului ca aliaţii lui de seamă (organe), 
mulți dintre acești agenţi depăşesc nivelul animalic şi sînt capa- 
` bili, ei înșiși, să înceapă, în felul unui germen, o viață de tip uman, 

apărînd:pe lume sub formă de copil și parcurgînd toate stadiile 
dezvoltării umane. | su 
„ Agenților superiori din trupul omenesc le sînt subordonați, la 
rîndul lor, agenții mai elementari, ca, de pildă, cei care comandă 
celulele; acestora din urmă li se subordonează „conducătorii“ 
moleculelor etc., pînă la electroni, protoni ș.a.. | 
Fiecare agent se prezintă ca o ființă relativ autonomă, căreia îi 
este proprie o acțiune liberă şi finalizată. În consecinţă, fiecare se 
supune unui agent superior numai în măsura în care și atîta timp 
“cît satisface viața întregului corp. Fiecare dintre agenți poate să 
părăsească corpul omului sau, rămînînd în el, să dezvolte acţiuni 
care dezechilibrează întregul şi dau naștere unei maladii. Din 
cercetările lui Freud, bunăoară, se desprinde o sugestie cu privire 
la faptul că multe cazuri de constipaţie dureroasă se datorează nu 
atoniei intestinelor, ci, dimpotrivă, activității excesive a centrilor 
care împiedică depunerea lor. Lupta împotriva unei asemenea 

„samavolnicii“ din partea centrilor nervoși şi, în genere, a orga- 
nelor fiziologice trebuie dusă cu prudenţă, recurgînd la metode 
asemănătoare cu cele utilizate în educarea copiilor îndărătnici. 

- Pentru a se dobîndi sănătatea, respectiv activitatea armonioasă 
a tuturor organelor corpului, E. Coué şi Baudouin ne recomandă 
să folosim metoda autosugestiei, dar nu sub forma comenzii, adică 
printr-un efort de voință, ci prin intermediul reprezentărilor imagi- 
native. Sensul acestei metode devine inteligibil în lumina teoriei 
personalist ierarhice a corpului. Ordinul, adică exercitarea voinţei 
asupra altuia, întîmpină de regulă o anumită rezistență. Unui copil 
capricios, care te deranjează cu nesfirşitele lui'boroboaţe, îi spui: 
„Astîmpără-te ! a-ţi cuburile şi construiește o casă.“* Mai mult ca 
sigur, acest ordin nu-şi va atinge scopul: copilul va da la o parte 
cutia cu prea cunoscutele-i cuburi şi va continua să se joace zgo- 
motos. Încearcă altfel şi spune-i: „Tii minte, aseară admiram o 
vilă cu două balcoane şi un foișor. Din cuburile tale se poate con- 
strui o vilă ca aceea.“ Sedus de această frumoasă imagine, copilul 
se va apuca, din proprie iniţiativă, să construiască din cuburi o vi- 
lișoară. Aidoma copilului, centrii superiori ai corpului uman vă- 
desc o înclinaţie spre libertatea de voinţă. Pentru a-i dirija, este de 


preferat să-i influențăm prin tablouri fascinante ale imaginației, nu 
prin darea directă a unor ordine. În tablourile imaginaţiei se dez- 
văluie şi se conştientizează valorile obiective ale existenţei, rezul- 
tatele din conduita dreaptă, de unde se iscă involuntar o dragoste 
față de aceste valori și dorinţe de a le înfăptui. l 

Prin metoda lui Coué bazată pe autosugestie poate fi obținută 
nu numai ameliorarea sănătății fizice, ci şi eliberarea de patimi 
cum ar fi lascivitatea sau lăcomia. Chipul unui suflet curat, can- 
did, minunat, care prinde contur în imaginaţie, captivează deopo- 
trivă pe omul care se educă şi pe agenţii subordonați acestuia, ceea 
ce explică ușurința crescîndă cu care imaginea trece în comporta- 
ment. | 

Viaţa sexuală se manifestă, prioritar, prin sentimente, atracții 
şi acţiuni ce par a fi impuse omului de către o altă fiinţă. Ase- 
menea sentimente şi acțiuni intră uneori în contradicţie cu prin- 
cipiile morale ale omului şi cu întreaga lui structură spirituală, dar 
ele îşi croiesc drum cu atîta impetuozitate încît înfrînarea lor cere 
un efort considerabil. Acest conflict între „eul“ omului și porniri- 
le sexuale pe care i le strecoară timpul este excelent descris în 

povestirea lui L. Tolstoi, Diavolul. Psihiatrul N. Osipov a întreprins 
o analiză fină a acestei povestiri din prepara Eopsepţiei per- 
sonaliste. 

Comunicarea somatică între oameni se realizează prin inter- 
mediul vorbirii, mimicii, al contactului corporal. (Despre nece- 
sitatea vorbirii în pofida posibilităţii de intuire a gîndurilor, 
sentimentelor, dorințelor altuia în, mod direct, vezi cartea mea 
Intuiția sensibilă, intelectuală şi mistică.) 

Toate aceste mijloace de interacţiune umană sînt de natura 
unor ciocniri care se produc la contactul corpurilor noastre rudi- 
mentare, reciproc impenetrabile. Ele constituie deopotrivă expre- 
sia comunicării între oameni şi a izolării lor unul de altul. O dată 
cu moartea, cînd omul își pierde corpul, acest tip de contact cu 
ceilalți oameni dispare și, în consecință, se întrerupe și comunicarea 
lui normală cu alți oameni. Există însă cazuri cînd, într-o aseme- 
nea situaţie, se stabilește o comunicare mult mai intimă a celui 
decedat cu apropiații săi. Ea se poate realiza nemijlocit în sufletul 
omului. Iată cum exprimă I. V. Kireevski! această sugestie cu 
prilejul decesului lui M. Vielgorski: „Dacă împărtăşim un senti- 
ment care făcea parte din viaţa lui sufletească, atunci nu încape 
îndoială că el continuă să trăiască în inima noastră şi nu ca o idee, 
ci într-o relație esențială de copenetrație.““ 

Se poate chiar admite că dacă două persoane, de pildă soţ și 
soție, se iubesc și trăiesc în deplină înțelegere, atunci după moar- 
tea uneia dintre ele „eul“ decedatului își poate continua viaţa în 
corpul celui viu, cooperînd cu el. 

Graţie acestei cooperări prietenești intime, capacitățile şi ener- 
gia noastră creatoare trebuie să urce pe o treaptă mai înaltă de dez- 
voltare. Un elan creator, numit inspirație, apare probabil atunci 
cînd reușim să conlucrăm cu agenții care ocupă în ierarhie un loc 
mai înalt decît agenții umani. În lucrarea Introducere în filozofiile 
„intuitivă și contemplativă, filozoful ceh Vladimir Hoppe spune: „În 
“cazul inspiraţiei, gîndesc, în locul nostru, muzele, spiritele care ne 

influențează, Dumnezeu.“ Vechea doctrină a inspiraţiei ca efect 
al acțiunii spiritelor superioare asupra omului este larg răspîndită 
în toate timpurile şi la toate popoarele. 


! Kireevski I. V, ( 1806-1856) — filozof rus de inspiraţie creștină. Publi- 
cist și fondator al revistei culturale Evropeiskii (European). (N. t.) 

Agenţii din împărăţia forțelor răului pot şi ei să coopereze cu 
omul atît de strîns încât să pară a fi constituenți ai corpului său. 
Orice gînd rău, orice patimă nefastă îi atrage imediat pe agenţii 
care se transfomă în complici cînd e vorba de materializarea lor. 
Scrierile asceţilor creştini abundă în observaţii pătrunzătoare pri- 
vind fenomenul „posedării““* demonice. Imagini vii de asociere a 
forţei răului la forțele omului ne sînt oferite şi de literatura be- 
letristică. V. Soloviov explică prezenţa fantasticului în poezie prin 
faptul că „tot ce se petrece în lume şi în viața omului are la bază, 
pe lîngă cauzele efective şi evidente, o altă cauzalitate mai pro- 
fundă, mai cuprinzătoare dar, în schimb; mai puţin explicită“. 
Fantasticul autentic nu apare însă niciodată în nuditatea sa. For- 
mele lui de manifestare nu trebuie să inculce credința în sensul 
mistic al evenimentelor vieţii, ci mai degrabă să-l sugereze. Fan- 
tasticul adevărat lasă totdeauna loc posibilității formale exterioare 
de explicaţie accesibilă în temeiul legăturii obişnuite între feno- 
mene dar această explicaţie pierde astfel plauzibilitatea interioară. 
Toate detaliile trebuie să aibă un caracter cotidian şi numai 
conexiunea întregului său sugerează un alt tip de cauzalitate. 

Ca un artist veritabil, Dostoievski descrie complicitatea forței 
răului la crima lui Raskolnikov în aşa manieră încât ea să nu apară 
în „goliciunea“ ei, dar prezența acestei complicităţi este neîndoiel- 
nică pentru cei iniţiaţi în complexitatea structurii lumii şi în fe- 
nomenul de interferență a mai multor planuri de existență în orice 
fenomen. Atunci cînd Raskolnikov şi-a format convingerea după 
care oamenii neobișnuiţi ar avea dreptul la crimă, i s-a furișat în 
suflet o moliciune datorită căreia voinţa şi mintea lui parcă s-au 
contopit cu voința forței răului şi i s-au aservit; ele erau instigate 
în acelaşi timp de întreg complexul impresiilor exterioare pe care 
le strecura parcă o mînă invizibilă. După prima vizită la cămă- 
tăreasă, cînd şi-a amanetat inelul de aur, Raskolnikov a simțit din- 
tr-o- dată faţă de ea o puternică aversiune și „idei ciudate“ își 
“făceau loc în mintea lui. A intrat într-un local și în timp ce-și lua 

gustarea i-a fost dat să-l audă pe un student vorbind ofițerului toc- 
mai despre această cămătăreasă. Povestind despre avere, lăcomie 
şi josnicia ei, studentul a declarat: „Cât despre blestemata aceea de 


bătrînă, aş ucide-o şi aș jefui-o şi te încredințez că nu m-ar mus- 

tra conştiinţa nici atîtica“2; în opinia lui, aşa ceva ar fi fost chiar | 
spre binele omenirii. Lui Raskolnikov i s-a părut ciudat „de ce 
tocmai acum cînd abia ieșise din odaia bătrînei cu germenul aces- 
tui gînd se nimerise să audă vorbindu-se despre ea [...] Și într-a- 
devăr, parcă era scris ca discuţia aceasta banală, auzită în local, să 
aibă o înrîurire covîrşitoare asupra desfăşurării ulterioare a 
lucrurilor și a întregii lui soarte“3. ` ii 

Peste o lună, după ce în mintea lui se conturase planul uciderii, 
află din discuția, auzită în piața Sennaia, între sora cămătăresei, 
Lizaveta Ivanovna, și un tîrgoveţ, că a doua zi, la ora șapte seara, 
Lizaveta va lipsi de acasă și că deci bătrîna va rămîne singură. Cu 
întreaga-i ființă el „simţi deodată că nu mai avea voință, nici liber 
arbitru, că totul era definitiv hotărît“*4. RP ag, 

În timp ce se gîndea la planul uciderii, era ros de îndoieli cu 
privire la reușita lui, dar „ziua din: ajun, plină de elemente nepre- 
văzute şi hotărîtoare rezolvase dintr-o dată toată problema și lucra 
asupra lui aproape mecanic: parcă l-ar fi împins de la spate o pu- 
tere oarbă și neînduplecată, de neînvins“5. Planul era cît pe-aci să 
fie dat peste cap din cauza unei femei de serviciu care stătea în 
bucătărie și îl împiedica să ia toporul. Dar deodată s-a ivit ocazia 
fericită și în mîinile lui a nimerit un alt topor. Stătea descumpănit 
la doi pași de odăița întunecată deschisă a portarului cînd a văzut 
că „sub laviţă strălucea ceva“. Era toporul de care avea să se ser- 
vească. „Aici nu rațiunea, ci dracul a fost la mijloc !“ — se: gîndi 
el. Este de înțeles de ce la cuvintele Soniei „Te-ai depărtat de 
Dumnezeu și Dumnezeu te-a lovit, te-a lăsat pe mîna diavolului“, 
Raskolnikov a răspuns: „Știu că mă îndemna diavolul“. Revine 
mereu la acest gînd, spunînd în final: „M-am ucis pe mine! Acolo 
pe loc m-am ucis pe mine, pe veci! Iar pe baba aceea a ucis-o 
diavolul, nu eu !“‘6 l 

În relatarea dramei Annei Karenina, L. Tolstoi, care era, ca și 

- Dostoievski, un cunoscător genial al sufletului omenesc, remarca 
și el faptul că eroina, înșelîndu-și bărbatul și cunoscutii, „se simțea 


? F. M. Dostoievski, Crimă și pedeapsă, p. 80. (N. t.) | 
3 Ibidem, p. 81. (N. t.) - 
+ Ibidem, p. 76. (N. t.) 

STbidem, p. 86. (N. t.) 

6 Ibidem, p. 479. (N. t.) 

apărată de zalele de nepătruns ale minciunii. Parcă o putere 
nevăzută o ajuta și o susținea“. „Simţindu-se stăpînită de duhul 
minciunii şi al înșelăciunii, în care se deprinsese, Anna se lăsă în 
voia lui și începu să vorbească fără să știe bine ce spune.“ Cînd 
şi-a dat seama că Vronski n-o mai iubește „moartea i se înfățișă 
în minte, limpede şi viu, ca singurul mijloc de a redeștepta în 
inima lui dragostea pentru ea, de a-l pedepsi și de a cîştiga izbînda 
în lupta pe care o ducea împotriva lui duhul cel rău, încuibat în 
inima ei“8. Sinuciderea devenea sfîrşitul logic al drumului pe care 
pășise. FLN Ai E 

= Oamenii slabi care săvîrșesc fapte rele şi se simt în acel mo- 
ment stăpîniți de forțele răului pot avea impresia că sînt scutiţi de 
orice răspundere. Sălbaticii dintr-un trib camerunez au obiceiul să 
spună că „sînt posedaţi de rău“ şi de aceea nu se căiesc de faptele 
lor rele şi nu se simt răspunzători. - . | 

Potrivit viziunii creștine asupra lumii, complicitatea duhurilor 
rele la orice faptă reprobabilă nu-l descarcă pe om de respon- 
sabilitate. Nu există pe lume nici o forță magică în stare să trans- 
forme ființa bună în una rea împotriva voinţei acesteia. Diavolul 
îl atrage pe om spre rău cu ajutorul ispitelor, adică prin inter- 
mediul unor imagini, amăgiri și ocazii create care incită pasiunile 
şi pornirile deja existente la om. Sfîntul loan Cassian Romanul 
spune: „Nu poate cădea în ispita diavolului decît acela care sin- 
gur îi dă consimţământul voinţei sale.“ 

O persoană cu inima curată este apărată de forţa răului atit prin 
voinţa sa cît și prin curăţenia trupului său, care o împrejmuieşte 
ca un zid impenetrabil. Un gînd libidinos îndreptat spre o 
călugăriță care și-a încredinţat voința lui Dumnezeu se izbeşte ca 
de un zid înălțat în jurul ei. 

Frecventele rugăciuni adresate lui Dumnezeu, care creează o 
stare permanentă de „față către faţă cu Dumnezeu', ne protejează 
cel mai bine de izbucnirea forţei răului. De o asemenea concen- 
trare a spiritului nu se îngrijesc oamenii care nu cred în existența 
răului personificat şi din această pricină cad uşor în mrejele lui. 
Printre șiretlicurile diavolului se numără și propagarea de către el 
a convingerii de inexistenţa sa. 


LN. Tolstoi, Anna Karenina, vol. IV, p. 212. (N. t) 
t Ibidem, p. 123. (N. 1.) 

3. IMPACTUL SOCIALULUI 


Potrivit doctrinei personalismului ierarhic, poporul, națiunea, 
statul reprezintă personalități de un înalt grad de dezvoltare. 
Fiecare om (membru al națiunii, cetățean al statului) este subor- 
donat personalității sociale din care face parte. Există anumite 
trăsături comune între felul în care omul se subordonează statului 
și îl slujeşte, şi felul în care organele corpului omului slujesc „eul“ 
său. Organele corpului omenesc își însușesc năzuinţele și intere- 
sele întregului în așa măsură încît, apărîndu-l, se sacrifică uneori, 
expunîndu-se pericolului de a-şi distruge propria alcătuire, ca în 
cazul globulelor roșii care, apărînd corpul omului de microbii 
nocivi, uneori se distrug. La fel, un cetăţean al statului își sacrifi- 
că viața în război, luptînd pentru idealurile şi interesele poporului 
său ca pentru cele mai scumpe şi nobile scopuri personale. 

Moravurile, datinile, limba, arta, credinţele religioase ale unui 
popor penetrează întreaga viață a omului, subconștientul, conști- 
ința și comportamentul lui. Unui singur om îi este extrem de greu 
să se împotrivească forței opiniei publice, să meargă contra curen- 
tului, să susțină și promoveze propria concepţie despre bine. 
Tolstoi povestește cum Karenin, văzîndu-și soția în suferință şi co- 
pleşită de remuşcări, a iertat-o, dîndu-și seama deodată „că ceca 
ce fusese izvorul suferințelor sale se preschimbase într-un izvor 
de bucurie sufletească... iar ceea ce-i păruse de nedezlegat cînd 
condamna, mustra și ura îi părea acum simplu și limpede de cînd 
jertase și începuse să iubească... Dar pe măsură ce trecea vremea, 
el înțelegea tot mai limpede că, oricît de firească ar fi fost pentru 
dînsul situaţia asta, lumea nu va îngădui să rămînă așa. Simţea că, 
în afară de blînda forță spirituală care-i călăuzea sufletul, mai 
există o forță brutală, încă mai puternică poate, care-i călăuzea 
viața, și că această forță nu-i va aduce liniștea smerită pe care o 
dorea.“ Th i | 

Forţa opiniei publice este redată mai elocvent de către Dos- 
toievski în povestirea starețului Zosima despre anii săi de tinereţe: 
s-a întîmplat, pe cînd era ofițer, să-și ceară scuze unei persoane 
ofensate, ceea ce a făcut inutil duelul, dar i-a şi schimbat radical 
poziția socială. 


? Ibidem, vol. IV, p. 271. (N. t.) 

Faptele care demonstrează puternicul impact al societății 
asupra oricărei personalități umane sînt atit de numeroase, diverse 
şi grăitoare, încît nu surprinde pe nimeni apariţia, mai ales în zilele 
noastre, a tendinței de supralicitare a însemnătăţii societăţii în 
viața personalităţii. De această greșeală sînt absolviţi numai acei 
gînditori care ştiu că centrul fiecărei personalități îl constituie 
„cul“ ei individual ca principiu ontologic aparte. Dar cunoașterea 
acestei esențe individuale intime nu este posibilă decît cu ajutorul 
unui spirit de observaţie dezvoltat, adaptat, printr-un gen special 
de exerciţiu, la sesizarea unor lucruri de acest fel. 

Adepții marxismului, pozitivismului şi ai unor orientări asc- 
mănătoare, care se sprijină în elaborarea teoriilor lor pe fapte pal- 
pabile, neagă existenţa „cului” ca esenţă ontologică primordială. 
De unde înclinarea ideilor lor despre structura personalității spre 
biologism sau sociologism, ori spre sinteza ambelor orientări. 
Astfel, conform materialismului dialectic al marxiștilor din U.R.S.S., 
personalitatea individuală ar fi o specie biologică prinsă în rețeaua 
interacțiunilor sociale: dacă sustragem biologicul şi socialul, în 
locul personalităţii nu mai rămîne nimic. (Vezi Voloşinov, Marx- 
ism i iaztk — Marxismul şi limba.) 

Dintr-o asemenea viziune se desprinde acel „umanism umili- 
tor pentru om, care anihilează gloria faptei eroice și dezonoarea 
crimei: omul nu mai este decit un pion a cărui mutare depinde de 
condițiile sociale. În Crimă şi pedeapsă Dostoievski exprimă 
această teorie într-o formă grosieră dar clară prin cuvintele lui 
Razumihin: „„...întreaga vină o poartă « mediul » și nimic altceva. 
Asta este expresia lor preferată! De aici urmează concluzia că 
dacă societatea ar fi bine orinduită, crima ar dispărea, fiindcă, ne- 
maiexistind motive de protest, toată lumea, într-o clipită, ar deveni 
sfintă. Şi de aceca instinctiv urăsc atit de mult istoria, « Istoria c 
numai monstruozitate și prostie » — și pun totul pe scama prostiei. 
De aceea urăsc ci atit de mult procesul viu al vieții. Ei nu au 
nevoie de suflete vii! Pină la urmă ci reduc totul la așezarea 
cărămizilor. la împărțirea coridoarelor şi a odăilor în falanster”.” 

În realitate, viaţa personalității umane este determinată nu 
numai de procesele biologice și de mediul social, ci și de „cul” 


ep. M. Donoievsti, Crimă pi pedenpuh. p. I5. N. £) 

individual ca nucleu ontologic care joacă un rol preponderent în 
viaţa personalităţii. Orice „eu“ individual este un agent liber și . 
creator: el concedă influenţa propriului corp, precum și influența 
mediului social asupra vieții sale numai cu condiţia trecerii ei prin 
filtrul individualităţii sale. E limpede așadar că sociologismul exa- 
cerbat comite o greşeală grosolană în explicarea crimei. Oricât de 
dezvoltată ar fi orînduirea socială, oricît de asigurată ar fi starea 
economică a fiecărei persoane, în condiţiile vieții pământești se vor 
menține totdeauna patimi egoiste ca gelozia, invidia, trufia, ten- 
dinţa de a stăpâni, fanatismul, care pot deveni ușor sursă a celor 
mai variate crime. . 

O impresie supărătoare o lasă sociologismul excesiv, atît de 
răspîndit î în vremea noastră, mai ales în lucrările istoricilor litera- 
turii. Atunci cînd o operă literară de geniu este interpretată ca 
expresie a ideologiei feudal-aristocratice sau ca produs al mediu- 
lui micii burghezii, se minimalizează și se trivializează deopotrivă 
personalitatea autorului şi opera sa. Ce-i drept, chiar și în opera de 
această valoare viziunea asupra lumii și crearea de noi universuri 
sînt determinate, complementar, de apartenența autorului ei la o 
anumită categorie socială și la o anume epocă istorică. Dar numai 
în cazul operelor de mîna a doua influențele sociale determină 
conținutul şi forma lor în așa fel încît, în examinarea lor, factorul 
social să devină prioritar necesar pentru înțelegerea genezei, com- 
poziției și mesajului operei respective. Cu totul altfel stau lu- 
crurile în cazul marilor creații artistice. Geniul întruchipează în 
imagini sensibile sensul existențial, situațiile și ideile care au o 
semnificaţie general-umană dacă nu una universală. A căuta în ast- 
fel de creaţii urme de ideologie a nobilimii sau negustorimii şi 
a reduce la ele valoarea operei înseamnă a nu înțelege adevăratul 
sens al vieții și sursele subterane ale creației. Apariţia operei 
geniale este condiționată, înainte de toate, de individualitatea crea- 
„ torului ei. În cuprinsul acestei creații o importanță de prim rang o 
au sentimentele general-umane cu conţinutul lor peren și valabil 
pentru orice epocă, popor, clasă, şi acea latură a situaţiilor de viață 
care se situează mai presus de relaţiile sociale curente și este gene- 
rată de atitudinea omului față de Dumnezeu, față de adevărul 
suprem, față de căutarea adevărului și binelui absolut. Eschil, 
Sofocle, Dante, Shakespeare, Goethe, Pușkin, Gogol, Dostoievski, 
Tolstoi sînt mari creatori ale căror opere au o semnificație perenă. 

Promovarea ideii de originalitate a personalităţii umane şi a 
sensului suprem, propriu vieţii sale, poate duce uşor la cealaltă ex- 
tremă, opusă sociologismului, și anume la supraaprecierea „eului“ 
uman în raport cu societatea, căreia i s-ar rezerva doar rolul de 
mijloc pentru realizarea vieții „eu“-rilor individuale. Napoleon 
spunea soţiei sale că „eul“ lui veşnic este independent de omenire 
și se situează deasupra ei. . i pă 

Personalismul ierarhic care afirmă deopotrivă existența per- 
sonalităţii umane și a personalității sociale de rang superior se află 
la adăpost de aceste două extreme: subordonarea totală a omului 
faţă de societate şi coborîrea societăţii la rolul de mijloc pentru om. 

-“Răcând o comparaţie între relația omului cu personalitatea 
socială şi raportul celulei somatice cu omul, personalismul ierarhic 
nu scapă din vedere o deosebire radicală între aceste două cazuri. 
Agenţii corpului uman reprezintă doar o personalitate virtuală, pe 
cînd „eul“ uman este o personalitate reală, adică o ființă pe deplin 
conștientă de existenţa valorilor absolute şi de obligaţia de a se 
conduce după ele în comportamentul său. Rezultă de aici că per- 
sonalitatea umană, ca ființă moraliceşte responsabilă, are dreptul 
de libertate de conștiință, de gîndire, de expresie etc., de care socit- 
tatea nu are voie s-o priveze. În unele privințe, personalitatea 
socială şi personalitatea umană, sub aspectul valorii lor absolute, 
sînt echivalente, şi fiecare dintre ele posedă propria ei sferă de 
drepturi inalienabile și de obligaţii reciproce. 

Corelaţia corectă între societate şi „eul“ individual al omului 
poate fi stabilită numai în cadrul acelor sisteme filozofice care 
ajung la sinteza universalismului și individualismului. In majori- 
tatea cazurilor însă avem de-a face fie cu universalismul excesiv 
care minimalizează personalitatea umană, fie cu individualismul 
exacerbat căruia îi scapă împrejurările în care personalitatea umană 
trebuie să se subordoneze valorilor sociale de rang mai înalt. 


A. DUMNEZEU ȘI ÎMPĂRĂȚIA LUI DUMNEZEU. 
BISERICA 


Orice faptă a omului se realizează doar cu concursul agenţilor 
care îi sînt inferiori, mai ales cei ai corpului său, şi cu concursul 
agenţilor care se situează deasupra lui: sociali, planetari și, în fine, 

cosmici. O şi mai mare importanță pentru om are colaborarea cu 
principiul suprem, cu Însuşi Domnul Dumnezeu. 
“Tot binele autentic de care este capabil omul se înfăptuieşte 
numai cu sprijinul lui Dumnezeu și al Împărăției Domnului, care 
sporește putinţa omului de a înfăptui ceea ce n-ar izbuti prin pro- 
priile sale puteri. Iată de ce, atunci cînd vrem să înfăptuim binele 
adevărat, primul ajutor la care trebuie să apelăm este Dumnezeu. 
Marele poet polonez Mickiewicz, împreună cu alți emigranţi 
polonezi, se dusese la Roma ca să-i atragă atenția Papei Pius al 
IX-lea asupra situației speciale în care se afla ţara lor. Înainte de 
audiența rezervată delegaţiei poloneze, Mickiewicz îi rugase pe 
toți ai săi să-şi unească sufletele cu duhul vorbelor pe care inten- 
ționa să le adreseze sfîntului pontif. În timp ce-și ţinea discursul, 
a fost cuprins de o mare agitaţie, vorbea pe un ton ridicat despre 
venirea unei noi epoci a Spiritului, despre necesitatea îndeplinirii 
de către Papă a datoriei sale, despre necesitatea ajutorului care tre- 
buie să fie acordat Poloniei. Spre final, l-a prins de mînă Și a ex- 
clamat: „Să ştii că Sfîntul Duh se cuibărește azi în bluzoanele 
muncitorilor parizieni.“ Extazul lui Mickiewicz era o formă tipică 
de manifestare a pasiunilor politice dezlănțuite care îi înceţoșează 
omului conștiința şi îl fac să-și piardă simţul autocritic : asemenea 
stări se creează în condiţiile în care o mulțime de persoane, apar- 
ținînd aceleiaşi clase sociale, se contaminează reciproc pe plan 
emoțional și își pierd identitatea în aşa măsură încît devin un fel 
de medium care îndeplinește voința unui agent ce aparţine sferei 
supraomenești de existență. Avea dreptate preotul care îi spunea 
lui Mickiewicz, înainte de audienţă, că sufletul său trebuie să se 
unească nu cu sufletul celorlaţi, ci cu Duhul Domnului Isus Hris- 
“tos. Unirea sufletului cu voința lui Dumnezeu sublimează orice 
pasiune, îl salvează de excese, de influențele degradante ale urii, 
„de simptomele descompunerii corporale, și mărește libertatea per- 
sonalității : acționînd în starea de relaţie directă cu Dumnezeu, 
omul nu se mai transformă într-un medium opac şi devine colabo- 
rator al lui Dumnezeu, cu o conștiință înalt dezvoltată și păstrîn- 
du-și autonomia. Prin urmare, doctrina expusă asupra dependenței 
de Dumnezeu a oricărui bine nu ţine de vreun determinism teo- 
logic: libera inițiativă a faptei bune porneşte de la om, dar săvîr- 
șirea ei se obține prin-cooperarea cu puterea lui Dumnezeu. 
La educarea întru bine a omului o contribuţie esenţială o aduce 
Biserica. Ea este Trupul lui Hristos, Fiul lui Dumnezeu. Devenit 

prin întrupare Dumnezeu-om, Isus Hristos, Fiul lui Dumnezeu şi 
căpetenia Bisericii, la care se raportează ca la Trupul Său, creează 
pentru membrii ei posibilitatea comuniunii lor cu El tocmai grație 
unificării în persoana Lui a naturii divine şi umane. Pentru a 
înţelege acest lucru trebuie să nu considerăm cuvîntul, Trup“ o 
metaforă, ci o expresie exactă a realităţii: celulele corpului ome- 
nesc reprezintă organele unificate de către „eul“ omenesc într-un 
întreg organic viu şi participă la desfăşurarea curentului complex 
al vieţii lui. La fel, toate persoanele care formează Trupul Bisericii 
reprezintă organele Ei, capabile să contribuie la plenitudinea vieții 
divin-umane. Așa cum agenții din corpul omenesc se formează în 
spiritul umanului prin participare intimă la viața omului, tot astfel 
și omul integrat în trupul Bisericii resimte influenţa ei atît de adînc 
încât este gata să urce către țelul suprem al îndumnezeirii pe care 
firea omului a atins-o deja în Persoana întrupată a Fiului lui Dum- 
nezeu, Isus Hristos. i è i 

Cel mai eficace mijloc de unire a credincioşilor întru Hristos 
şi de unire reciprocă a acestora în El îl constituie, potrivit Bisericii, 
taina euharistiei. Experiența nemijlocită a celor ce „cu credință şi 
iubire“ se împărtăşesc din Trupul și Sîngele lui Hristos reprezintă 
o mărturie vie în favoarea acestei învățături bisericești. „(Ie Ge. 
s-au împărtăşit cu adevărat“ — spune Nicodim de la Muntele 
Athos — „cunosc întotdeauna după aceea o stare de grație. Sufle- 
tul îl primește atunci pe Dumnezeu în chip duhovnicesc“ (Răz- 
boiul nevăzut, Il, 4). Sensul de comuniune al acestui sacrament se 
accentuează mai ales prin participarea la el, în unele zile, a mii de 
credincioși care, laolaltă, nutresc aceleaşi sentimente, dorințe și 
gînduri, contopindu-se astfel, din punct de vedere ontologic, 
într-un întreg armonios. | 

Multe persoane nu recunosc taina cuharistiei dintr-o simplă 
neînțelegere. Ideea transsubstanţierii pîinii și vinului în Trupul şi 
Sîngele lui Hristos li se pare falsă pe motiv că aceste substanțe, 
chiar şi după epicleză (rugăciunea adresată Sfîntului Duh în tim- 
pul liturghiei) rămîn neschimbate din punct de vedere fizic, adică 
pîine şi vin. Împotriva acestei interpretări Homiakov!! spune că 
Biserica Ortodoxă nu a elaborat o teorie metafizică asupra trans- 


"A.S. Homiakov (1804-1860) — filozof, scriitor, poet, publicist rus, 
unui dintre fondatorii slavofilismului. Ideile lui filozofice poartă amprenta 
- patristicii orientale. Adept al liberalismului. (N. t.) 

formării pîinii şi vinului în Trupul și Sîngele lui Hristos pentru că 
nu are nevoie de ea. El reamintește că Hristos este Stăpînul stihi- 
ilor şi de aceea îi stă în putere să facă în așa fel ca „orice lucru să 
fie preschimbat fără să-și schimbe cîtuși de puţin substanța fizică“ 
în Trupul Său. Doar PERA lui Hristos din taina euharistiei nu e 
din carne. 

Nu trebuie, de asemenea, uitat ONG că în ) afară de î împăr- 
tășania trupească există și împărtăşșania duhovnicească, despre 
care Nicodim de la Muntele Athos spune că „se petrece înlăuntru, 
"în duh, și constă în comuniunea neîntreruptă cu Isus e pi SN 

(Războiul nevăzut, Il, 4). 

Treapta inferioară a comuniunii cu Dumnezeu și Împărăţia 
Domnului se exprimă prin rugăciunea adresată în scopul împlinirii 
unei dorințe. Cei care nu au o experiență religioasă diversificată 
manifestă dispreț față de acest gen de rugăciune şi chiar își permit 
s-o ironizeze şi s-o considere fără sens, invocînd imuabilitatea 
supratemporală a Providenţei. Lor le scapă din vedere faptul că 
Providența ține cont, pe plan supratemporal, nu numai de nevoile 
» omului, ci şi de încredere, de relaţia intimă cu Dumnezeu, care se 
exprimă prin rugăciunea amintită. Nu este de mirare deci că inter- 
venția miraculoasă a Providenţei în mersul evenimentelor, avînd 
ca scop îndeplinirea rugăciunii, are loc destul de des şi că nu con- 
trazice defel economia Ei. Majoritatea credincioșilor nu-şi bat 
capul cu asemenea probleme sterile și, aşa cum copiii se adresează 
părinților, ci se adresează lui Dumnezeu cerîndu-i ajutor: prin 
această atitudine copilăroasă ei dau dovadă de o înţelepciune mai- 
mare decît filozofii sceptici. 

“Oricît de înflăcărată ar fi rugăciunea în discuţie, ea implică 
totuşi dorinţa celui care se roagă, iar aceasta poate fi și nedreaptă: 
de unde necesitatea ca rugăciunea să fie însoţită de supunere, 
explicită sau implicită, faţă de voia lui Dumnezeu. „Dar nu voia 
Mea, ci voia Ta să se facă“ (Luca, 22, 42), Devenită organică, 
încrederea credinciosului în cîrmuirea lumii de către Dumnezeu îi 
asigură liniștea sufletească netulburată. „Că de voi și umbla în 
mijlocul morţii, nu mă voi teme de rele; că Tu cu mine eşti. 
Toiagul Tău și varga Ta, acestea m-au mîngiiat“ (Ps. 22, 4, 5). 

Negarea valorii rugăciunii la care ne-am referit este, așadar, o 
gravă eroare. Ea apare fie sub influenţa titanismului trufaș, fie pe 
baza deismului raționalist, ori ca urmare a ispitei diavolului care 

intenționează să suprime căldura sufletească a comuniunii cu 
Dumnezeu și să-l îndepărteze astfel pe om de la El. 

Comuniunea omului cu Dumnezeu este dublată de comuniu- 
nea cu Împărăţia lui Dumnezeu. Potrivit doctrinei creștine, fiecare 
om își are îngerul său păzitor. Mai mult: bisericile, popoarele, sti- 
hiile naturii luate în parte — pe scurt, fiecare organ al întregului 
organic are propriul său protector ceresc. Teoria acestei legături 
atotpătrunzătoare între Împărăţia Domnului și lumea noastră a fost 
dezvoltată de părintele S. Bulgakov în cartea Scărița lui lacob con- 
sacrată angelogici. i A | 

Viaţa noastră pămîntească în ansamblu stă sub înrîurirea 
adîncă a participării sfinţilor la ea, a locuitorilor Împărăției Dom- 
nului cei mai apropiaţi de noi. Există nenumărate povestiri despre 
epifania sfinţilor şi despre ajutorul lor miraculos în diferite împre- 
jurări de viaţă. (Despre diferenţa între epifanie și halucinație vezi 
cartea mea Intuiţia sensibilă, intelectuală și mistică.) 

Descriind moartea lui Jean Valjean, Hugo spune că în acele 
clipe acesta simţea prezența episcopului (mort la acea vreme) care 
i-a înviat sufletul. Trăirea specifică, legată de intrarea în suflet a 
chipului lui Isus Hristos, a chipului unui sfînt sau unei persoane 
venerate de noi, constituie nu un sentiment subiectiv, ci începutul 
legăturii ontologice între două persoane. V. Ivanov‘? consideră nu 
numai că marii sfinți intră în comuniune personală cu unii oameni, 
dar şi că influențează epoci întregi ale procesului istoric: el 
raportează creaţia lui Dante la învăţătura lui Francisc din Assisi, 
iar în arta'rusă din secolul al XIX-lea descoperă influența spiri- 
tuală a Sfintului Serafim de Sarov. | 

„Rugăciunea, cum ar fi, de pildă, „Tatăl nostru“, pe care o prac- 
tică veacuri de-a rîndul nenumărați oameni cu aceleași sentimente 
şi cuvinte, îl introduce pe om într-o sumedenie de spirite şi în 
curentul vieţii lor, îndreptate spre Dumnezeu de la Hristos pînă în 
zilele noastre. În cadrul acestui mare întreg unitar în fruntea căruia 
se află sfinţii, acţiunea de întrajutorare este mult mai consistentă 
decât în viaţa cotidiană, sufocată de grijile mărunte. Izolarea cor- 
purilor umane în spaţiu și timp nu constituie o piedică pentru 


12 V, Ivanov (1866-1949) — poet rus, teoretician al simbolismului. În 
eseurile filozofice (Brazde și hotare) promovează concepţia estetico-religioasă 
asupra creaţiei artistice. (N. 1.) 

comuniunea spirituală. După Nil Sinaitul, monahul, „îndepărtîn- 
du-se de toți, continuă să rămînă unit cu toţi“. 

„În lumea fizică“ — spune Kireevski — „orice ființă re DNA şi 
se susține numai prin distrugerea altor ființe; în lumea spirituală 
edificarea fiecărei pérsonalități este în folosul general şi fiecare 
respiră viaţa tuturor.“ 

Obiceiul ca la botez să se dea hoake numele unui sfînt 
are o semnificație profundă. Idealul creștinului rezidă în sfințenie, 
și prin atribuirea numelui unui sfînt se stabileşte legătura omului 
cu purtătorul individu al sfințeniei. Slăbirea viziunii creștine se 
face resimțită în obiceiul unor culte și secte de a da membrilor lor 
orice nume, Sidney, de pildă, pentru că acest oraș australian le-a 
plăcut părinților. Nu poate fi aprobat nici obiceiul de a transfor- 
ma diminutivele în nume de sine stătător, îndepărtîndu-l astfel de 
numele sfîntului (Hans în loc de Ioan sau Sonia în loc de Sofia). 

Însemnătatea Bisericii în dezvoltarea. spiritului este atît de 
mare încît putem socoti valabilă, într-un anumit sens, următoarea 
concluzie: „nu există mîntuire în afara Bisericii“. Dar această afir- 
maţie nu trebuie înțeleasă ca şi cum orice om care nu ţine de Bi- 
serica Ortodoxă pămîntească, de pildă orice catolic, protestant, 
iudeu, budist, ateu etc., ar fi condamnat la chinuri veșnice. Este o 
problemă bine lămurită de Homeakov. „Legăturile tainice“ 
spune el — „care există între Biserica pămîntească şi restul umani- 
tății nu ne sînt accesibile, și de aceea nu avem dreptul şi nici 
dorința să consimțim la o judecată aspră a tuturor celor ce se află 
în afara Bisericii vizibile, cu atît mai mult cu cît această consimţire 
ar contrazice îndurarea lui Dumnezeu.“ Recunoscînd unanim bo- 
tezul ca izvor al tuturor tainelor, nu repudiem celelalte șase taine; 
pe lîngă cele şapte taine „mai există și altele, căci orice faptă să- 
vîrșită cu credință, dragoste și speranță îi este sugerată omului de 
spiritul lui Dumnezeu și cheamă harul dumnezeiesc invizibil“. 

" „Pentru a fi creștin (cel puţin, într-o anumită măsură) este de 
ajuns să iubeşti adevărul și să-l ocrotești pe cel slab de asuprirea 
celui puternic, să stîrpești corupția, tortura şi sclavia; pentru a fi 
creştin (cel puțin parţial) e de ajuns să faci în așa fel încît să 
ușurezi munca și destinul nefericit al celor împovärați de sărăcie 
și cărora nu știm încă să le aducem fericirea.“ „Omul nu poate fi 
mâîntuit în afara lui Hristos și a iubirii pentru El, dar în acest caz 


i 

nu este vorba de persoana istorică a lui Hristos, după cum măr- 
turisea Însuşi Hristos.“ A E rar du 
„Celui care va zice cuvîntul împotriva Fiului Omului, se va 
ierta lui; dar celui care va zice împotriva Duhului Sfînt, nu i se va 
ierta lui, nici în veacul acesta, nici în cel ce va să fie“ (Matei, 12, 
32). „Hristos nu este numai o realitate, El este legea, ideea 
înfăptuită; de aceea chiar dacă cineva, după voia Providenţei, nu 
auzise niciodată despre Cel Drept victimizat în Judeea, în fapt ce 
închină fiinţei Mîntuitorului nostru, deși nu-l cunoaște numele și 
nu poate binecuvînta numele lui dumnezeiesc. Oare cel care iu- 
beşte adevărul nu-L iubește și pe Hristos? Şi nu este ucenicul Lui 
fără să ştie, cel ce are inima deschisă compasiunii și iubirii?“ 
„Toate sectele creştine cuprind oameni care, în pofida caracteru- 
lui eronat al învățăturii lor'(de regulă, moştenit) cinstesc prin 
năzuinţele, cuvintele şi faptele lor, prin întreaga lor viață pe Acela 
Care a murit pentru fraţii săi păcătoşi. Toţi acești oameni, de la 
închinătorul la idol pînă la sectant, sînt scufundaţi în întuneric, dar 
cu toţii întrezăresc, licărind prin beznă, razele de lumină, care 
ajung la ei pe diferite căi.“ > Daria ; hi 
"Lucrarea haristică a Însuşi Domnului Dumnezeu şi a Împără- 
tiei Lui este forța atotputernică supremă care îl ajută pe fiecare 
om să progreseze în direcția binelui dar nu-i violează niciodată 
libertatea. Țelul final al acestei lucrări rezidă în îndumnezeirea 
agentului, trecerea lui, prin urcare, din lumea existenţei noastre în 
Împărăţia lui Dumnezeu. În capitolele anterioare a fost vorba 
despre structura specifică a Împărăției în care s-a înfăptuit idealul 
desăvîrșirii absolute. O particularitate caracteristică a acestei struc- 
turi constă în aceea că în cadrul ei devine imposibilă coliziunea 
între rangul valorii şi forța ei de afirmare. Importanţa deosebită a 
acestei probleme impune examinarea ei într-un capitol aparte. 


Capitolul XII 


Relația normală între rangul valorii și 
forța ei de afirmare 


1. DOCTRINA LUI SCHELER ȘI KLAGES 
ASUPRA SPIRITULUI 


În capitolele precedente (cap. V, de pildă) s-au făcut nume- 
roase referiri la problema corelaţiei între rangul și forţa valorii. 
Realizarea valorilor superioare, ca cele din domeniul artei sau cele 
legate de apărarea patriei în timpul războiului, depinde de valorile 
inferioare, bunăoară de sănătatea fizică. De aici apare adesea o 
situație umilitoare și dramatică. Mulţi gînditori consideră această 
alcătuire a lumii drept o lege care nu poate fi abrogată. 

În lucrarea Poziţia omului în cosmos, M. Scheler afirmă că 
există două tipuri de teorii asupra spiritului și omului: teoria cla- 
sică potrivit căreia spiritul constituie un principiu viguros, şi teo- 
-ria negativă după care spiritul și toate creațiile culturale apar 
pentru prima dată pe baza evoluţiei biologice prin negarea instinc- 
telor şi pornirilor primare. Scheler respinge ambele teorii. 

El consideră că Fundamentul lumii comportă totdeauna două 
aspecte: spiritul şi pornirea oarbă, aflate, de la origini, într-o rela- 
ție tensionată. Spiritul este neputincios, iar pornirea oarbă posedă 
o forţă creatoare, este un fel de „natură creativă“ care zămislește 
determinările întîmplătoare ale existenței. - | 

Supraspaţial și supratemporal, spiritul reprezintă ităgdsal care 
contemplă ideile şi Dragostea care revelează valorile. Avînd ne- 
voie de putere pentru a se manifesta, spiritul împrumută energia 
necesară din sfera inferioară de impulsuri biologice pe care le 
suprimă asigurîndu-șşi astfel posibilitatea de a crea cultură, de a 
realiza idei şi valori. „Fundamentul Lumii devine conștient de sine 
la nivel uman tocmai în actul prin care omul se vede înrădăcinat 
în el.“ În interioritatea omului se obține însufleţirea spiritului. 
Scheler admite chiar, ca posibilă, o situaţie în care se va produce 
o cotitură, și spiritul, neputincios iniţial, este înzestrat cu putere. 

Motiv pentru care existența umană merită să fie numită divină. 
Eroarea teismului constă în afirmaţia că puterea divină a existat 
de la început. În realitate, Dumnezeu se creează, El emerge din 
fundamentul Lumii. : x r! 
Aşadar, în opinia lui Scheler, spiritul este lipsit de putere în 
primele faze ale dezvoltării sale; el este totuși veșnic şi sublim — 
Logosul care contemplă ideile şi valorile. De aceea, Scheler opune 
doctrina sa teoriilor unor gînditori contemporani care consideră 
valorile vitale (biologice) superioare celor spirituale, și care, con- 
statînd fenomenul de sleire a vieţii biologice în lumea omului, 
manifestă o atitudine negativistă, uneori disprețuitoare faţă de 
factorul spiritual și uman în genere. Else referă la teoria lui 
T. Lessing, conform căreia omul ar fi o specie de maimuțe prădă- 
toare care suferă de grandomanie legată de „Spiritul“ său; la teo- 
tia anatomistului L. Bolcke, care îl asemuie pe om cu o maimuță 
infantilă, marcată de o activitate glandulară anormală; la teoria 
medicului P. Alsberg, care crede că specificitatea umană constă în 
 „decuplarea“ organelor şi înlocuirea lor cu instrumente şi cu ela- 
borarea de concepte, ceea ce aduce viața la impas, iar umanul se 
dovedeşte a fi o boală; Cel mai talentat şi reprezentativ exponent 
al teoriilor potrivit cărora spiritul constituie un parazit metafizic 
care distruge viața corporală este L. Klages. Fapt ce ne determină 
să zăbovim asupra filozofiei lui şi să-i scoatem în evidență eroarea 
de bază. ! : 

- În opinia lui Klages, „eul“ reprezintă un punct de joncțiune 
între viaţă şi spirit. (Der Geist als Widersacher der Seele, I1 Bd. 
p. 516.) Proces desfăşurat în spațiu şi timp, viața constă în 
realizarea elanului biologic (vital) al individului. Spiritul (logos, 
pneuma, nous) nu are o formă spațială şi temporală, de unde omni- 
prezenţa lui. El atașează la viața spaţio-temporală a individului 
actele sale care sînt lipsite de durată în timp şi care, generînd con- 
ştiinţa, divid procesul vital în unități atemporale. Într-adevăr, actul 
de înţelegere nu are durată în timp, timpul care divide este un 
„prezent atemporal“. 

x  Călăuzindu-se după legea identităţii „A este A“, actul de înţe- 
legere are ca obiect ceva de asemenea atemporal, un fel de punct 
lipsit de durată. „Din acest motiv, fiintele înzestrate cu spirit 
ajung la aceleaşi noțiuni de. unitate, număr, măsură și la aceeași 
abordare a realităţii temporale din perspectiva sistemului: punctelor 

calculabile. Întrucît realitatea se identifică cu viața desfășurată în 
timp, este evidentă ruptura ei de gîndire, ale cărei acte și obiecte 
sînt atemporale: spiritul emite judecăți, viaţa își trăiește desfă- 
șurarea. Spiritul este o existență pură, viața este existenţa în curs 
de desfășurare: existența este exprimabilă prin concepte dar nu şi 
trăită, procesul vital, în schimb, este trăit dar nu și exprimabil prin 
concepte. „Nici o trăire nu este conștientă și nici o conștiință nu 
este capabilă de trăire.“ Procesul vieţii se caracterizează prin con- 
tinuitate, iar conștiința prin discontinuitate — ea operează divizarea 
realității în atomi ai existenței. | 

Spiritul posedă voința care își propune anumite scopuri pe 
măsura conceptelor. Spiritul ca atare este lipsit de putere, el doar 
stă la cîrmă, formulînd scopurile, și dezintegrează, pentru reali- 
zarea lor, elanul biologic, deposedîndu-l de intensitatea pe care o 
utilizează pentru propriile nevoi. După cum s-a mai spus, el des- 
compune evenimentele reale în unităţi calculabile pentru ca „e 
intermediul ideilor de „cauzalitate mecanică“ și „legitate“ s 
mecanizeze natura construind diverse mecanisme; în acest scop 
spiritul apelează la acea latură a naturii care este interpretabilă prin 
analogie cu mașina. Existența astfel concepută este lipsită de 
căldura procesului vital. Viața se veștejeşte, deoarece spiritul îi 
răpește energia, necesară actelor lui volitive. Țelul final al spiritu- 
lui constă în distrugerea vieții, distrugere care se soldează cu pro- 
pria sa desființare, căci numai viața îi poate furniza energia. În 
viziunea lui Klages, esența întregului proces istoric al umanității 
constă în lupta spiritului împotriva vieții și în distrugerea acesteia 
din urmă. El suprimă viaţa prin intelect, mecanizînd-o, sau prin 
intermediul idealurilor religioase, intrînd în conflict cu „trupul“; 
scopul luptei mistice cu viaţa îl constituie neantul. 

Klages î își expune teoria cu mult talent și formulează pe par- 
curs o serie de idei valoroase referitoare, de pildă, la viaţa sufle- 
tească a plantelor, la filozofia limbii. Nu putem să nu fim de partea 
lui atunci cînd înfățișează civilizaţia tehnico-industrială contem- 
porană cu standardizarea tuturor manifestărilor de viaţă ca pe un 
imperiu al fantomelor. Însă ideea de bază conform căreia spiritul 
ar fi un parazit metafizic care secătuiește viața biologică şi în final 
duce la nimicirea ei și la propria lui suprimare este evident eronată. 
Această idee se bazează pe o interpretare greșită a psihologiei 
gîndirii și a teoriei cunoașterii. 

Klages afirmă că actele de cunoaștere şi recunoaștere sînt 
atemporale, adică lipsite de durată; din acest motiv, obiectul lor 
este și el atemporal, rupt de realitate. Împotriva acestei afirmaţii 
trebuie mai întîi remarcat faptul că autorul nu demonstrează 
nicăieri atemporalitatea actelor intelectuale. Dar chiar dacă am 
accepta atemporalitatea actelor de cunoaştere şi recunoaștere, de 
aici nu rezultă atemporalitatea obiectului lor. Ca orice agent sub- 
stanţial, „eul“ omului este, într-adevăr, o fiinţă supratemporală. 
Situîndu-mă deasupra timpului, eu pot viza prin actul imediat de 
percepţie un segment de realitate fluctuantă, de pildă o melodie 
ale cărei sunete aparțin trecutului imediat, prezentului și viitoru- 
lui apropiat. Se știe că între actul intenţional şi obiectul vizat de el 
pot exista deosebiri esenţiale. Astfel, în orice amintire actul de 
reprezentare are loc în prezent, pe cînd obiectul vizat aparţine tre- 
cutului. Aşadar, percepția conștientizată nu înseamnă ruptura cu 
realitatea vie în continuă prefacere. . : 

Să vedem cum stau lucrurile cu recunoașterea obiectului şi cu 
gîndirea abstractă. Recunoașterea și gîndirea reclamă acte de com- 
paraţie, respectiv de diferenţiere şi identificare: ele se conduc deci 
după principiul identităţii „A este A“ şi după principiul noncon- 
tradicţiei „A nu este non-A“. Hegel, Bergson, Klages, precum şi 
mulți alți gînditori consideră că obiectul supus legii identității tre- 
buie să fie neapărat atemporal, imuabil şi deci să facă parte din 
domeniul existenţei vii. Această convingere decurge din înțele- 
gerea greşită a legii identității care, în genere, a fost nedreptățită 
în istoria gîndirii filozofice. 

Prin forma lor de bază, legea identităţii, legea contradicției şi 
legea terțului exclus sînt legi ontologice şi nu logice. În afară de 
principiul Suprauniversal şi de agenții substanţiali ca purtători ai 
forței creatoare, toate celelalte obiecte au un caracter determinat. 
Legea ontologică a identității la care se supun aceste obiecte spune 
că fiecare dintre ele reprezintă ceva determinat, de pildă, A. Legea 

ontologică a contradicţiei spune că „A nu este non-A“ iar legea 
terțului exclus indică faptul că „orice element determinat al lumii 
este fie A, fie non-A. Datorită caracterului lor cu totul fundamen- 
tal şi penetrant aceste legi par banale, insignifiante, iar con- 
secinţele importante care decurg din ele rămîn adesea neînțelese, 
în formularea lor se comit inexactităţi și greșeli, ceea ce creează 


dificultăţi insurmontabile și încercări de a le nega sau interpreta 
în mod eronat. : 

Cel mai rău stau lucrurile cu legea identității. În cazul în care 
o considerăm în sens ontologic, în formularea ei trebuie evitată 
repetarea semnului A : în această lege este vorba nu de identitatea 
a două exemplare ale lui A, ci de autoidentitatea lui A — adică de 
orice determinare. Atunci cînd, pe baza legii ontologice a iden- 
tității, se formulează legea logică a identității care se referă la ca- 
racteristicile adevărului și ale judecății care exprimă adevărul, 
formularea ei ar putea fi: „În orice judecată conținutul obiectiv al 
lui A rămîne întotdeauna identic cu însuși A.“ În formularea aces- 
tei legi se repetă semnul A, dar este vorba nu de două exemplare 
ale lui A, ci de două sau mai multe acte intenţionale care vizează 
singurul şi literalmente același A. Această identitate absolută a 
obiectului, reținută în conștiință în pofida multiplelor acte de jude- 
care sau de amintire, care îl vizează, se prezintă, pe de o parte, ca 
ceva de la sine evident, iar pe de altă parte, rămîne greu de expli- 
cat. Puţine sînt sistemele filozofice capabile să indice clar şi in- 
teligibil care anume alcătuire a lumii și a conștiinței asigură 
posibilitatea ca o mulțime de acte intenţionale diferite de per- 
cepţie, amintire etc. să vizeze același A. 

Autoidentitatea determinării despre care este vorba în legea 
ontologică şi în legea logică nu reclamă defel atemporalitatea exis- 
tenței: cea mai rapidă și surprinzătoare schimbare este strict deter- 

„minată, adică autoidentică în fiecare fază și în întregul ei. Actele 
repetate de cunoaștere și recunoaștere a acestei schimbări pot con- 
ține adevărul despre ea numai în cazul în care sesizează aceeași 
schimbare bruscă a obiectului și totodată identitatea lui numerică 
absolută. Cum este posibil acest lucru? Gnoseologia intuiționistă 
răspunde foarte simplu la această întrebare. Să presupunem că, 
rememorînd trecutul, afirm: „Lovită de un fulger, casa vecinului 
meu afost cuprinsă de flăcări în timp de cîteva minute.“ Subiect 
cunoscător atemporal, eu sînt în stare să vizez — mult mai tîrziu, 
după efectuarea actului de percepere a obiectului — în repetatele 
rînduri, prin actele de amintire, absolut același eveniment ori ginar 
şi să-l reactualizez în conștiința mea; totodată, actele de cunoaștere 
şi apercepție reprezintă evenimente noi, pe cînd obiectul vizat este 
unul și același eveniment. Incapabile să-și dea seama cum e posi- 
bilă o asemenea identitate a obiectului în amintire, în judecată şi 
în raționament, sistemele filozofice respective nu pot să explice 
caracterul adevărat al celor mai simple raționamente și judecăţi, 
arătîndu-și astfel inconsistenţa. 

Îndoielile cu privire la aplicabilitatea legilor identității şi con- 
tradicţiei la schimbarea care se desfăşoară integral în ump se nasc, 
printre altele, în virtutea următoarei circumstanțe. Reprezentarea 
mentală a unui element cum ar fi traiectoria ghiulelei ne obligă să 
recunoaștem faptul că ca ocupă la un moment dat un anumit loc 
în spaţiu şi nu-l poate părăsi; de aici se trage concluzia potrivit 
căreia ghiuleaua s-ar afla la un moment dat în repaus într-un anu- 
mit loc, în momentul următor ca s-ar afla în repaus în alt loc 
ş.a.m.d. Dar din însumarea stărilor pe loc nu se poate obține miş- 
carea. Se conchide de aici că chiar dacă mişcarea există, ca nu se 
supune legii contradicției: în fiecare moment al timpului miscarea 
se află și nu se află într-un anumit loc din spaţiu (vezi, de pildă, 
Hegel). 

Acest raționament cuprinde următoarea eroare. Momentul tem- 

instrumental; dar chiar și acesta are de-a face cu realitatea, e drept, 
una de ordin inferior. Inconsistenţa doctrinei lui Klages se evi- 
denţiază și mai pregnant dacă luăm în consideraţie formele supe- 
rioare de manifestare a spiritului, de pildă arta, activitatea morală 
și religioasă, generatoare de viață suprabiologică, axiologic supe- 
rioară, care în condiţiile unei evoluţii normale se îmbină armonios 
cu viața biologică. În fine, nu există la Klages nici mäcar o aluzie 
la acceptarea posibilității unui scop mai înalt — acela de întrupare 
a idealului desăvârşirii absolute în Împărăţia Domnului, unde viaţa 
biologică este cu totul suprimată, în schimb se realizează viaţa 
spirituală suprabiologică, cu puterea ei nelimitată de creaţie care 
se materializează în corporalitatea spirituală desăvîrşită. În această 
împărăție a existenţei se realizează forţa infinită a spiritului care 
există şi în sferele inferioare de existență, dar care nu se poate 
manifesta acolo din ori Trecem acum la analiza acestei pro- 


pui 


2. FORȚA NORMALĂ A SPIRITULUI 


Conform variantei de personalism promovate şi elaborate de 
` mine, lumea este compusă din agenți substanţiali supratemporali 
şi supraspaţiali. Răspunzînd ideii sale normative, ficare dintre ei 
reprezintă un individ irepetabil și nesubstituibil. Orice agent este 
o personalitate reală sau potențială, înzestrată cu putere creatoare 
şi capabilă să producă evenimente care au o formă iar ale ȘI 
temporal-spaţială. 
Nu există materie, suflet sau spirit ca substanță stia: exis- 
tă numai procese materiale, sufletești și spirituale, create de agenții 
` substanțiali, precum și principii ideale, spirituale care stau la baza 
lumii (de pildă, principiul formal al structurii lumii), ale căror 
purtători sînt agenţii substanțiali. Aflaţi într-o stare de izolare ego- 
istă față de Dumnezeu și unul față de altul, agenții substanţiali sînt 
capabili doar de activități elementare, sărace în conţinut. Pe par- 
cursul evoluţiei ei se unesc în formaţii mai complexe care asigură 
posibilitatea ascensiunii pe trepte mai înalte ale vieţii şi ale abor- 
dării unor specii de creaţii mai consistente și valoroase. Astfel ia 
naștere alcătuirea în trepte a lumii. Să luăm în consideraţie urmă- 
toarele trepte: cea de jos — natura anorganică cu procesele ei 

materiale mecanice şi fizico-chimice; apoi, pe baza acestora, apare 
natura biologic structurată cu procesele ei materiale mecanice și 
fizico-chimice; după aceea, pe baza acestora, apare natura biologic 
structurată cu procesele ei fiziologice şi sufleteşti la nivelul 
inconştientului; treapta mai înaltă a acestei naturi implică, alături 
de procesele amintite, procese sufletești conştiente; în fine, pe o 
treaptă şi mai înaltă a dezvoltării devine posibilă viaţa spiri- 
tual-culturală, de pildă sub forma procesului istoric al umanităţii 
care se străduieşte să realizeze valorile absolute ale binelui, adevă- 
rului şi frumosului. © > 0o | | 
Este cu totul inacceptabilă supoziţia după care treptele infe- 
rioare ale naturii n-ar implica deloc procesele și principiile ine- 
rente treptelor ei superioare. În caz contrar, ar trebui să admitem 
că pe treapta cea mai de jos agenții substanţiali ar produce doar 
procese pur materiale de respingere-— atracție şi procesele care 
creează calităţile sensibile, spaţial organizate: lumină, sunet, căl- 
dură etc. Ar fi atunci absolut de neînțeles cum pe treptele supe- 
rioare acestor procese li se adaugă activitățile legate de viața 
sufletească, de spiritualitate, de cauzalitatea teleologică etc. In 
realitate, asemenea activităţi de importanță esenţială și asemenea 
principii ale existenţei, cum ar fi sensibilitatea sufletească și spiri- 
tualitatea, sînt prezente, într-o măsură mai mare sau mai mică, 
chiar şi în actele agenţilor substanțiali aflaţi pe treptele inferioare 
ale dezvoltării. Cele mai simple acţiuni pot fi realizate numai 
datorită fundamentelor spirituale ale organizării lumii și numai 
prin intermediul unor acte psihice sau cel puţin psihoide, incon- 
ştiente, în particular, grație năzuinţei spre un scop determinat, fie 
şi neidentificat. Este uşor de demonstrat că acţiunile atît de ele- 
mentare din natură cum ar fi cele de respingere reprezintă o in- 
terăcțiune, adică nu se produc decît ca o acțiune simultană de 
respingere şi de atracţie. Acest lucru devine posibil cu condiția ca 
intenţia unui agent de a produce o acțiune de respingere să-l incite 
pe un alt agent la o acțiune analoagă dar cu direcție opusă: numai 
în astfel de împrejurări poate avea loc un proces mecanic, destă- 
şurat în spaţiu, de respingere reciprocă simultană. Aşadar, nici 
procesele mecanice nu sînt pur și simplu materiale, ci și psiho-ma- 
teriale (în cazul împingerii unei pietre la marginea drumului, 
conştient făcută de om), sau material-psihoide (presiunea pe care 
o exercită piatra asupra miinii noastre ca urmare a gravitaţiei); 

totodată fiecare acţiune are propria ei finalitate, ceea ce arată că în 
lume există numai cauzalitate teleologică și nu una pur mecanică.! 

Prin urmare, pe treapta cea mai de jos a dezvoltării, fiecare 
agent este purtătorul fundamentelor spirituale ale existenţei sale 
şi are capacitatea de a se manifesta în plan sufletesc și corporal 
(material). Totodată rolul predominant îl joacă fundamentul spiri- 
tual al agentului: aspiraţia, fie şi inconștientă, către scopul final, 
către plenitudinea absolută a existenţei și desăvîrșirii constituie 
sursa oricărei schimbări și evoluţii în ansamblul ei. Al doilea loc, 
în ordinea importanței, îl ocupă procesele psihice: orice acţiune, 
chiar şi de natură materială, spațio-temporală, este produsă de 
către agent în mod finalizat, deci demarează printr-un act psihic 
sau, cel puţin, psihoid. Orice acțiune dusă pînă la capăt este reali- 
zată de către agent î în așa fel încît să coexiste în economia ei latu- 
ra spirituală și cea corporală. 

Așadar, fundamentele generale ale organizării mea În ansam- 
blu și a tuturor fiinţelor sînt cît se poate de uniforme. În această 
privință personalismul promovat de mine are multe puncte comu- 
ne cu personalismul lui Leibniz, care în expunerea teoriei sale 
asupra structurii rnonadice a lumii sublinia insistent uniformitatea 
alcătuirii acesteia şi caracterul universal al regulilor ei de bază 

.(Meditaţia asupra principiilor vieții și a formelor exemplare). 

În acelaşi timp însă, nu putem să nu recunoaştem valabilitatea 
doctrinelor contemporane asupra existenţei în natură a mai mul- 
tor trepte şi asupra evoluţiei creative care generează noi regnuri 
ale naturii, fiecare dintre ele avînd anumite legi autonome, ire- 
ductibile la legile celeilalte trepte. Îmbinarea acestor două doc- 
trine, la prima vedere opuse, nu prezintă nici o dificultate: în 
interiorul cadrelor unice de organizare a întregului univers mai 
rămîne un tărîm liber pentru diferențieri profunde, pentru inven- 
tarea și crearea de către agenţii substanţiali a unor tipuri noi de 
viață, care alcătuiesc noi regnuri ale naturii mai dezvoltate. 

Sporirea consistenţei, complexităţii și valorii acţiunii se obține 
prin realizarea de asocieri din ce în ce mai ample între agenți; 
aceste „alianţe“ devin tot mai bine organizate; pe o anumită 
treaptă de dezvoltare apar unele acţiuni conștiente etc. Deosebirile 


Vezi articolele mele: „Ce nu poate fi creat prin evoluție“ (Sovremenniie 
zapiski, 1927, XXXIII; „Rațiunea formală a lumii“, Belgrad, 1938. (N. a.) 

între aceste laturi ale organizării și vieții pot fi atît de profunde 
încât ne îndreptăţesc să vorbim de existența mai multor regnuri ale . 
naturii. Așa, de pildă, chiar dacă pledăm pentru panvitalism, 
respectiv pentru bazele organice ale structurii atomului, moleculei, 
cristalului etc., nu putem să nu fim de acord cu afirmaţia după care 
lumea organismelor vegetale şi animale reprezintă o nouă treaptă 
a naturii, forma superioară de integrare, dar mai ales subordonarea 
mutuală a organelor întregului şi a întregului organelor sale, con- 
servarea întregului în condiţiile multiplelor schimbări legate de 
creştere şi dezvoltare, schimbul activ cu natura prin intermediul 
nutriţiei, răspîndirea tipurilor de viață statornicite cu ajutorul 
înmulțirii şi al eredității — toate aceste trăsături conferă un carac- 
ter specific regnului vieţii biologice în comparaţie cu viața prebio- 
logică. Pe o treaptă şi mai înaltă se situează ființele cărora, la toate 
aceste trăsături, li se adaugă conștiința şi cunoașterea. Deasupra 
acestora se află ființele care au trecut de la tipul de viaţă po- 
tenţial-personală la tipul de viață actual-personală, şi anume 
fiinţele care au cunoscut valorile absolute și au recunoscut nece- 
sitatea ca viaţa să le fie călăuzită de ele. Astfel se prezintă, de 
pildă, omul a cărui viață sufletească şi spirituală trece din starea 
de indigenţă în cea de dezvoltare efervescentă. Apoi, un caracter 
cu totul specific îl are sfera existenţei numită societate umană, în 
cadrul căreia:se dezvoltă cultura. Fiecare dintre aceste trepte ale 
existenţei psihomateriale se sprijină pe nivelurile inferioare ale 
naturii şi le înglobează în așa fel încît realizarea treptelor supe- 
rioare este de neconceput în afara lor. În acest sens, tot ce consti- 
tuie aspectul superior al sferei psihomateriale depinde de tot ce 
este inferior, dar această dependenţă are un caracter unilateral și 
nu determină, în caz de distrugere a organismului, anihilarea 
esenței sufletești şi spirituale proprie agenţilor substanţiali care fac 
parte din această sferă: fiecare agent substanţial este indestructi- 
bil ca întreg și în trăsăturile lui de bază. Nu numai atît: întreaga 
experiență acumulată de agent în timpul vieții sale biologice se 
păstrează și după destrămarea corpului, cel puţin sub forma in- 
stinctelor pe care le urmează în reconstrucția corpului său și în 
crearea unor noi şi tot mai înalte trepte ale vieții. Totodată, rolul 
conducător îl joacă în mod constant factorul sufletesc și spiritual. 
În lumea psihomaterială există totuşi o condiționare a activi- 
tăţilor sufleteşti şi spirituale, complexe și rafinate, de către proce- 

sele materiale inferioare, ceea ce adesea ne incomodează: de pildă, 
creaţia artistică, activitatea științifică și socială depind de starea 
sănătăţii, de regimul alimentar, de somn etc. Pentru manifestările 
sale superioare omul își trage parțial energia din agenţii subor- 
donați care fac parte din corpul lui, pe care îi aservește scopurilor 
sale. De aici, după cum s-a mai spus nu o dată, se naște uneori o 
tensiune dramatică între forţa și rangul valorilor. 

O asemenea aservire a unor activități superioare celor infe- 
rioare nu constituie o lege primordială a organizării lumii; ea este 
consecința nerespectării legii morale. Agenţii care s-au izolat de 
Dumnezeu şi unul de altul, în loc să fie liberi, devin reciproc de- 
pendențţi şi, paralel cu aceasta, superiorul se vede subordonat 
într-o anumită măsură inferiorului. De unde caracterul anormal al 
dependenţei care poate fi suprimată prin înaintarea agenților pe 
calea binelui, înaintare ce va da la iveală puterea spiritualității. 

Întreg procesul evolutiv constă în aceea că agentul care şi-a 
atins gradul superior de dezvoltare îi asociază în corpul său pe 
agenții subordonați în așa fel încît înalță procesele lor fizico-chimi- 
ce inferioare pe o treaptă mai înaltă — de pildă, la nivelul proce- 
sului organic. Chiar şi ființele inferioare, precum ciupercile, 
capabile să crească şi să se dezvolte în cele mai diverse condiții 
„ de subzistență, solicitînd doar prezenţa în mediu a substanţelor 
organice, manifestă o uimitoare perspicacitate și pricepere în a 
subordona desfășurarea proceselor inferioare necesităţilor unui 
întreg relativ mai organizat. Această aptitudine se manifestă şi mai 
pregnant o dată cu apariţia, la om, a spiritualităţii conștiente. Ela- 
borînd știința şi, corelativ, tehnica, omul își extinde tot mai mult 
stăpînirea asupra maladiilor, asupra naturii sub diversele ei aspecte 
şi nu numai folosindu-se de legile ei, ci instituind în ea noi conexi- 
uni între agenți, grație cărora apar procese de neconceput fără diri- 
jarea lor de către intelectul omenesc: de pildă, o serie de reacții 
chimice obținute în laborator, transmisia fără fir a muzicii, tele- 
viziunea şi alte fenomene asemănătoare. Dominarea treptelor infe- 
rioare de către cele superioare se relevă cu o forță și mai mare în 
viața sfinților care, perfecționîndu-se în ordinea binelui moral și 
comunicînd cu sferele supreme ale existenței, antrenează după 
ei, prin integrare internă, și natura inferioară sau, cel puţin, se 
eliberează de aceasta. Mulţi sfinţi se dispensează aproape total de 
nevoia de hrană și somn: pentru activitatea lor susținută ei își trag 

forța din propriul „eu“ şi, se pare, cu concursul agenţilor din 
împărăţia supremă a existenţei. Chiar şi asupra naturii exterioare 
sfinții capătă o putere uluitoare: ei vindecă boli, îmblinzesc ani- 
malele prin bunătatea lor, acordă ajutor celor nevoiaşi fără să intre 
în contact direct cu ei. Încă în faza istorică a prezenţei Sale pe 
pămînt, Dumnezeu-omul, Isus Hristos era capabil, prin forța spiri- 
tului său, să stăpînească nelimitat natura. Cînd pe mare s-a iscat o 
furtună puternică și corabia se afla în pericol, „EI, sculîndu-se, a 
certat vîntul și a poruncit mării: Taci! Încetează! Și vîntul s-a 
potolit și s-a făcut linişte mare“ (Marcu, 4, 39). 

Agentul care are parte de îndumnezeire şi devine membru al 
Împărăției Domnului posedă atoatăştiința dumnezeiască; aflin- 
du-se în strânsă unitate fiinţială concretă cu toţi ceilalți membri ai 
acestei împărății, el creează realitatea în care nu există moarte tru- 
pească, nu există boli, nu există nici un fel de aserviri reciproce şi 
suferinţe. În Împărăţia lui Dumnezeu puterea creatoare a spiritu- 
lui este nelimitată. Tocmai ea este un lucru normal, corespunzător 
iconomiei lui Dumnezeu, iar neputința noastră reprezintă, dim- 
potrivă, o anomalie datorată nouă înșine întrucît am pășit pe calea 
păcatului. (Vezi V. Soloviov, Îndreptățirea binelui, Partea a Il-a, 
cap. 7 şi 8.) 

În studiul intitulat „Miracolele evanghelice“, părintele S. Bul- 
gakov arată că minunile săvârşite de Hristos în timpul şederii sale 
istorice pe Pămînt pot fi interpretate ca acțiuni ale cauzalităţii spiri- 
tuale, inerente omului și fireşti pentru el dacă se află în comuniune 
fericită cu Dumnezeu. 


Capitolul XIII 
Morala şi orînduirea socială 


1. CONSIDERAȚII GENERALE 


Reflecţia asupra înfăptuirii legii morale în viața socială poate 
naște întrebarea referitoare la moralitatea agenţilor care se situează 
deasupra omului și care conduc statul, poporul, grupurile sociale 
de aşa manieră încît oamenii luaţi în parte să se transforme într-un 
fel de organe subordonate activităţii lor. Nu intenționez să mă 
ocup de această problemă dificilă; mă voi concentra exclusiv 
asupra idealurilor morale și obiectivelor coniemiporane ale omului 
ca participant la viața socială. 

Soluțiile problemei privind însemnătatea orînduirii sociale pen- 
tru moralitate prezintă două orientări opuse. Unii afirmă că orîn- 
. duirea statală și socială nu are o importanță esențială pentru 
împlinirea binelui: nici o orînduire, spun ei, nu poate dezrădăcina 
abuzurile, nedreptățile, crimele, dacă unele persoane au un nivel 
scăzut de dezvoltare morală; cît priveşte oamenii moralicește 
desăvîrşiți, ei realizează binele în orice tip de organizare socială. 
Alţii, dimpotrivă, neagă total morala individuală; ei afirmă Că 
orînduirea socială perfectă va suprima orice rău și va deveni sursă 
oricărui gen de bine în relaţiile reciproce ale oamenilor; în opinia 
lor, toate crimele și nedreptățile sînt determinate de orînduirea 
socială imperfectă. 

Toate capitolele anterioare conțin variate dovezi în favoarea 
ideii după care condiția esenţială a idealului de perfecţiune o CON” 
stituie binele moral, iar realizarea acestuia se face exclusiv prin 
eforturile individuale conştiente ale fiecărei personalități. De £ aceea 
nu merită să acordăm atenţie viziunii greşite a celor care vă 
izvorul oricărui bine în orînduirea socială, adică în afara persona” 
lităţii. Vom face doar cîteva remarci în legătură cu prima gre$Câ” 
lä, comisă de cei care, în mod unilateral, consideră că orînduireâ 

socială n-ar juca nici un rol în înfăptuirea binelui. Ea este evidentă 
mai ales la acei creştini care spun că viaţa trebuie să se călă- 
uzească după poruncile lui Hristos; descoperi atunci că drumul cel 
bun al comportamentului poate fi găsit în orice orînduire socială, 
— motiv pentru care devin insensibili la problema reformelor 
sociale. Ei au, desigur, dreptate spunînd că fiecare persoană îşi 
poate găsi calea cea bună a comportamentului în orice orînduire 
socială, dar de aici nu rezultă că aceasta n-are nici o importanță 
pentru un creştin. Acest lucru poate fi explicat abordînd o ches- 
tiune concretă, de pildă exploatarea muncii de către capital. Dacă 
patronul unei fabrici sau posesorul unei mari averi este un bun 
creștin, el nu va abuza, evident, de poziția sa de stăpîn, va avea o 
atitudine respectuoasă și blîndă faţă de personalitatea lucrătorilor 
săi şi se va strădui să le satisfacă nevoile. Dar pe această cale pro- 
blema socială rămîne nerezolvată: printre stăpîni există, într-a- 
devăr, mulţi oameni răi şi se poate spune cu siguranță că în 
condiţiile vieţii pămîntene vor exista mereu numeroși indivizi 
trufaşi, despotici, jefuitori fără scrupule etc. care vor utiliza pu- 
terea capitalului pentru exploatarea și asuprirea subalternilor lor. 
Mai mult: în cadrul orînduirii sociale care oferă capitalistului 
deplina libertate de gestiune, concurența creează condiţiile în care 
nici măcar un stăpîn omenos nu poate satisface îndestulător ne- 
voile celor care se află sub ordinea lui, dacă nu vrea să-şi aducă 
întreprinderea în pragul falimentului. Reiese clar de aici că pentru 
realizarea dreptăţii sociale este necesară, pe lîngă ridicarea nivelu- 
lui de moralitate al oamenilor, preocuparea de a perfecționa orîn- 
duirea socială și statală. 

_O serie de dezastre sociale şi de reforme necesare pentru 
înlăturarea lor pot fi analizate eficient numai pe baza cunoștințelor 
speciale, teoretice şi practice, din domeniile sociologiei, teoriei 
statului, economiei politice etc. Este limpede, aşadar, că etica și 
religia creştine pot să stabilească, din punctul lor de vedere, numai 
bazele generale ale vieții individuale şi sociale sub raportul exi- 
genţelor morale şi religioase, dar nicidecum să propună programe 
sociale şi politice concrete. Dacă unele persoane duhovnicești 
încep să apeleze la autoritatea Bisericii în vederea susținerii regi- 
mului social existent, afirmînd că este singurul acceptat de Bise- 
rică, sau, din contra, se folosesc de Biserică pentru propovăduirea 
unei anume reforme sociale sub cuvînt că ea ar exprima nu opinia 


278 arine i INUONLOSSKI 


lor personală, ci voința Bisericii înseși, atunci avem de-a face cu 
un exces de zel nu tocmai rațional. a 

Din cauza exclusivismului egoist relativ accentuat al persoa- 
nelor care fac parte din sfera noastră de existență psihomaterială 
și, corelativ, din cauza slăbirii fortei lor creatoare, o astfel de orîn- 
duire socială ideală este irealizabilă. Se poate stabili doar direcția 
în care trebuie să se dezvolte societatea ca să atingă idealul, dar 
programele concrete, promovate de liderii fiecărui popor într-o 
epocă sau alta, trebuie să fie coordonate cu condițiile materiale şi 
spirituale ale mediului dat și să rămînă inevitabil imperfecte. De 
unde valoarea relativă a oricărei orînduiri sociale și statale. Reac- 
ționarii, ca și revoluționarii, marcați de fanatism, absolutizează 
unul dintre regimurile politice, de pildă monarhia sau republica 
etc., ori una dintre orînduirile economice, cum ar fi capitalismul 
sau comunismul: o asemenea absolutizare a relativului reprezintă 
totdeauna un rău. Lica 

În epoca noastră conștiința omenirii este preocupată mai ales 
de problema războiului, a penitenţei, a orînduirii economice şi a 
limitelor libertăţii spirituale. Unele dintre aceste probleme au fost 
abordate în capitolele precedente. Bazele soluției privind proble- 
ma războiului au fost expuse în capitolul „Înfruntarea răului“, 

inclusiv problema utilizării forţei. În anumite împrejurări războiul 

pentru apărarea marilor valori spirituale și împotriva răului devine 
necesar. Dar, după cum s-a mai explicat, recurgerea la forță în 
lupta contra răului se datorează imperfecțiunii noastre. În con- 
dițiile comunicării internaţionale actuale, omenirea este preocu- 
pată să găsească mijloacele de prevenire a războiului. Problema 
penitenţei a fost de asemenea abordată mai sus în capitolul „Sanc- 
țiuni ale legii morale“. Vom analiza, de aceea, doar problema orîn- 
duirii economice din punctul de vedere al exigențelor morale. 


2. ORÎNDUIREA ECONOMICĂ ȘI 
INTELECTUALIZAREA SOCIETĂȚII 


Cea mai bună orînduire social-economică trebuie să asigure 
fiecărui membru al societăţii condiţiile materiale și spirituale de 
dezvoltare normală, orientată spre Împărăţia lui Dumnezeu. Pu- 
terile, facultățile, mijloacele materiale și spirituale ale omului sînt 

însă extrem de limitate. Tentativa unor reformatori de a ridica 
societatea dintr-o dată pe o treaptă mai înaltă de dezvoltare se 
soldează, de obicei, cu distrugerea bunului modest, obtinut an- 
terior, şi în nici un caz nu realizează forme noi, superioare ale 
perfecțiunii. Trăim însă timpuri excepționale. Dezvoltarea rapidă 
a tehnicii, nivelul ridicat al industriei creează posibilitatea 
acumulării în scurt timp a unor mari bogății materiale, dar în 
condiţiile actuale de schimb şi repartiție aceste bogății rămîn inac- 
cesibile maselor populare a căror situație se înrăutățește datorită 
şomajului şi creșterii numărului celor nevoiaşi. În mod evident, 
criza economică actuală duce la formarea unei organizări eco- 
nomice noi. Într-o societate în care industria şi tehnica sînt capa- 
bile să producă mari rezerve de bunuri materiale şi să satisfacă 
nevoile omului, folosindu-se de un număr tot mai redus de munci- 
tori, repartiția produselor nu mai poate fi realizată pe deplin ca- 
înainte — prin tranzacţii comerciale. Tehnica înaltă a producției 
trebuie completată cu un nou mecanism de tip special al repar- 
tiţiei, cel puţin în cazul unor bunuri materiale. 

Fără îndoială, problema socială în discuţie poate fi rezolvată 
în modalităţi multiple și foarte variate. Elaborarea lor constituie 
sarcina economiştilor, a guvernantilor și mai ales a creaţiei sociale 
spontane. Trecerea la un nou tip de orînduire social-economică se 
va realiza treptat, prin tatonări, aşa cum se întîmplă în prezent, de 
pildă, în Statele Unite ale Americii. Se poate imagina, de exem- 
plu, un regim în care statul, în colaborare cu autorităţile locale 
(urbane şi rurale), şi-ar asuma obligația de a asigura tuturor mem- 
brilor societăţii bunurile materiale și serviciile necesare: produse 
alimentare de bază, îmbrăcăminte, locuinţe, asistență medicală. 
Pentru a evita așa-zisul „socialism birocratic“ (birouri cu un per- 
sonal administrativ numeros, corvoada completării în repetate 
rînduri a tot felul de formulare, încetineala birocratică) se cere ca 
diverse categorii de produse şi servicii necesare să fie subvenţio- 
nate treptat dar generos de către stat. 

O profundă restructurare a societăţii trebuie pusă pe seama 
măririi numărului de persoane aparţinînd intelectualităţii. Să nu 
uităm că există unele categorii de funcţionari (lucrătorii la oficiile 
poștale) şi de intelectuali (medici, personal didactic etc.) care au 
un program de lucru extrem de încărcat. În același timp, nevoile 
societăţii nu sînt acoperite în suficientă măsură de activitatea inte- 

lectuală: contingentul de medici, pedagogi, savanți și artiști tre- 
buie înzecit atît pentru satisfacerea mai deplină a nevoilor spiri- 
tuale ale societăţii, cît şi pentru a disponibiliza timpul necesar 
intelectualilor pentru perfecționarea muncii lor. - 

Să ne gîndim, de exemplu, cum ar trebui să fie organizate asis- 
tența medicală şi serviciul igienico-sanitar. Terapia corectă, dar 
mai ales profilaxia devin posibile numai în condițiile existenţei 
instituționalizate a medicului de familie, care supraveghează sănă- 
tatea fiecărui membru al familiei din clipa nașterii, şi care îi 
cunoaște individualitatea și condițiile de viaţă. În cazul unei boli 
sau indispoziţii greu diagnosticabile se cer efectuate multiple 
analize ale secrețţiilor şi sîngelui bolnavului, precum și un control 
asupra funcționării inimii și a altor organe. Ceea ce reclamă un 
număr mare de laboratoare şi instituţii de igienă unde se fac ase- 
menea investigaţii. Un numeros personal este necesar şi pentru 
studiul, crearea şi supravegherea condițiilor prielnice de muncă. 

O bună organizare a educației şi instruirii copiilor şi adoles- 
cenților reclamă şi ea o creștere considerabilă a numărului de 
cadre didactice. În prezent, clasele în „care învaţă șaizeci de copii 
nu constituie, în multe tări, o raritate. Într-o astfel de situație, pro- 
fesorul nu se poate adapta la individualitatea elevilor, și lecţiile se 

„transformă, fără voia lui, într-o plicticoasă învăţare pe de rost a 
textelor din manual. 

Se cere o creştere și mai mare a pă în de educatori şi 
cadre didactice în vederea transformării școlii contemporane, mar- 
cate de inerție, într-o școală vie, care să corespundă nevoilor și 
intereselor copilului, capabilă să-i cultive toate capacitățile şi să 
răspundă cerințelor intelectului său. În prezent, școala elementară 
și liceul sînt axate exclusiv pe comunicarea pasivă de informaţii. 
Zilnic, copilul şi adolescentul își petrec în școală cîte cinci ore; 
acasă, ei trebuie să-și consume adesea încă trei ore sau chiar mai 
mult pentru pregătirea lecţiilor. Foarte des un tînăr este privat de 
plimbări, de aerul curat atît de necesar organismului său. Ziua de 
lucru a unui copil sau a unui adolescent este nu de puţine ori mai 
lungă decît cea a unuia care muncește în fabrică. Totodată, o parte 
din timp este consumată adesea cu îndeletniciri aberante, cum ar 
fi traducerile dintr-o limbă maternă în latină sau memorarea a sute 
de denumiri de oraşe, rîuri neînsemnate, fără nici o:asociere cu o 
cunoștință mai consistentă. Un asemenea învățămînt, mai cu 

seamă la nivelul liceului, seamănă cu sistemul muncii silnice. 
Într-adevăr, unele din particularitățile acestei munci — caracterul 
forțat, monotonia, inutilitatea şi transgresarea puterilor omeneşti — 
se regăsesc în munca pusă în sarcina copiilor şi adolescenților din 
multe licee. 

Scopul procesului de educaţie şi instrucție pe care trebuie să-l 
promoveze şcoala rezidă în trezirea tuturor facultăţilor omului 
necesare activităţilor creatoare sau cel puţin imitative, care întru- 
chipează valorile binelui, frumosului, adevărului şi bogăţia vieţii. 
În acest context al dezvoltării multilaterale, pe aceeaşi treaptă cu 
dobîndirea cunoștințelor teoretice şi cu exercițiul gîndirii, trebuie 
situată educaţia fizică şi cultivarea înclinațiilor artistice, cel puţin 
pentru nevoile unci receptări adecvate a operelor de artă. O serie 
de cunoştinţe şi deprinderi trebuie însuşite prin efectuarea diver- 
selor excursii cu caracter ştiinţific, istoric, estetic şi sportiv, în 
timpul cărora elevii au a se familiariza cu tehnica modernă, cu 
instituţiile sociale etc. Idealul contemporan al şcolii eficiente 
reclamă din partea elevilor o atitudine creativă şi nu o însumare 
pasivă de cunoştinţe. 

Este limpede că organizarea adecvată a şcolii cere sporirea 
numărului de cadre didactice și deci de institute pedagogice şi uni- 
versități. Mai există o necesitate socială pentru satisfacerea căreia 
numărul persoanelor care se ocupă de munca intelectuală trebuie 
să crească în mod considerabil. În țările cu o tehnică puternic dez- 
voltată se va reduce tot mai mult numărul de ore consacrate 
muncii fizice. Prin urmare, muncitorii vor avea la dispoziţie timp 
liber, pe care îl vor putea ocupa cu activităţi raţionale şi nu cu dis- 
tracţii facile și chiar nocive, numai într-o societate care va dispune 
de suficiente cadre de intelectuali. Arta, ştiinţa, filozofia şi religia 
trebuie să contribuie la îmbogățirea conţinutului vieţii spirituale a 
societăţii eliberate de povara muncii fizice. Uniunile artistice de 
muzicieni, cîntăreţi, de amatori ai artei teatrale şi plastice ctc. tre- 
buje să cuprindă un număr mare de membri şi să fie conduși 
numai de specialiști competenţi. Este necesar, de asemenea, ca atit 
în oraşe cît şi la sate să se formeze societăţi științifice cu profil 
naturalist, istoric, lingvistic etc. Ele şi-ar putea asuma sarcina de 
observare sistematică a unor fenomene ale naturii pe întreg teri- 
toriul țării, de stringere a materialului privind studiul vieţii sociale 
cte. 

Eliberîndu-se, grație tehnicii perfecționate, de munca fizică 
epuizantă, poporul trebuie să-i antreneze pe toţi cetăţenii în cul- 
tura spirituală înaltă. Accesul la studii superioare trebuie asigurat 
nu doar oamenilor dotați, ci tuturor celor care doresc acest lucru. 
Unii spun îngroziţi că în condiţiile generalizării studiilor supe- 
rioare nu tuturor intelectualilor le va putea fi asigurat un loc de 
muncă pe specialitatea lor; în acest caz s-ar putea întîmpla ca un 
doctor în limbi clasice, de exemplu, să muncească undeva la con- 
strucția de drumuri. Ne-am întreba: şi care este nenorocirea? Un 
atare muncitor nu și-ar pierde timpul liber prin cîrciumi; i-ar citi 
în original pe Eschil sau pe Platon și i-ar iniţia pe cei care nu 
posedă astfel de cunoștințe în marile valori ale culturii antice. 

Modalitatea cu deosebire contraindicată de reducere a cadrelor 
cu studii superioare o constituie introducerea examenelor eli- 
minatorii. În multe țări bacalaureatul și unele examene în cadrul 
universității sînt concepute în așa fel încît să solicite, datorită ter- 
menului la care trebuie date și numărului de ore consacrate muncii 
neîntrerupte, o maximă încordare a memoriei și a tuturor facul- 
tăților intelectuale și fizice. Efortul legat de asemenea examene 
duce la nevroze şi la alte perturbări psihice şi fizice, chiar și la per- 
soanele supradotate. Avem atunci de-a face cu o cheltuire a puteri- 
lor personalităţii, care reprezintă un mare dezastru social. Se 
cuvine nu să micșorăm, ci să mărim numărul persoanelor cu studii 
medii și superioare, fără însă a le asocia cu vreun drept sau privi- 
legiu special. Diploma universitară trebuie să constituie o condiție 
necesară dar nu şi suficientă pentru obținerea unor posturi și titluri. 

“Pentru asigurarea unei asistenţe medicale şi sanitare de anver- 
gură, pentru perfecționarea școlii și ridicarea sistemului de în- 
văţămînt la nivelul cuvenit — în genere, pentru satisfacerea 
nevoilor spirituale ale societății este nevoie de mari resurse mate- 
riale. De unde pot fi ele procurate? Mi s-ar putea obiecta că socie- 
tatea contemporană nu are la dispoziţie resursele necesare pentru 
realizarea programului schițat. Ca răspuns la această obiecţie îmi 
exprim certitudinea că țările industrial dezvoltate posedă suficiente 
resurse pentru îndeplinirea scopurilor stabilite de mine. Pentru a 
ne convinge de acest lucru, să lăsăm la o parte banii, întrucît 
adevărata bogăție a ţării se măsoară nu în monede de aur și argint, 
ci în produsele realizate de ea. Să ne reprezentăm, pe de o parte, 
totalitatea persoanelor angajate în munca intelectuală și fizică, pre- 

cum şi persoanele inapte de muncă şi avînd nevoie de sprijin, iar 
pe de altă parte, totalitatea bunurilor necesare unui nivel normal 
de viaţă: îmbrăcăminte, locuinţe, produse alimentare etc. Tocmai 
aceste bunuri materiale constituie bogăţia necesară vieţii. Neîn- 
doielnic, unele țări precum S.U.A., Anglia, Franţa, Germania ş.a. 
sînt capabile să producă nu numai această cantitate mare de bunuri 
materiale, ci și mult mai mult decît este necesar pentru satisface- 
rea nevoilor normale ale cetăţenilor lor. Aceste țări sînt, prin 
urmare, destul de bogate ca să fie în stare să dea viață programului 
expus mai sus, de diversificare şi utilizare a muncii intelectuale. 
Toată dificultatea constă în trecerea de la orînduirea economică 
actuală la o nouă ordine: economia trebuie modificată în așa fel 
încât industria să servească nevoilor societăţii, și nu scopurilor de 
îmbogăţire rapace și de profit ale unor persoane; în acelaşi timp, 
trebuie menținute laturile valoroase ale orînduirii capitaliste: 
inițiativa particulară, cointeresarea în muncă, disciplina impusă de 
proprietatea privată etc. 

Bogăția potenţială a unor țări civilizate ar putea fi realizată mai 
cu seamă prin găsirea mijloacelor de garantare a securităţii colec- 
tive, ceea ce ar permite reducerea cheltuielilor pentru înarmare. 

Să nu se creadă însă că ordinea social-economică ce asigură 
tuturor membrilor socieţii dreptul la muncă și condiţiile materiale 
necesare de viaţă ar echivala cu realizarea orînduirii sociale abso- 
lut ideale. Dat fiind egoismul oamenilor și al personalității întregu- 
lui social, orice nouă măsură introdusă poate fi deformată şi chiar 
folosită ca un nou mijloc de asuprire a omului, de exploatare a lui 
etc. În prezent, multă lume este fascinată de propriul ei vis despre 
socialism. Are dreptate însă Berdiaev, care afirmă că „în realizarea 
lui practică, socialismul va arăta altfel decît în aspiraţiile socia- 
liştilor. El va da la iveală noi contradicții interne ale vieţii umane“ 
... „nu va aduce eliberarea muncii omului pe care Marx voia să 
o înfăptuiască tocmai prin legarea de muncă, nu-i va aduce omu- 
lui niciodată bogăţia, nu va institui egalitatea, ba din contra, va 
genera o nouă formă de învrăjbire și de izolare a oamenilor şi noi 
forme nebănuite de asuprire“ (Berdiaev, Sensul istoriei). 

Idealul desăvârșit nu poate fi înfăptuit altfel decît prin deplina 
eliberare de egoism, pe baza dragostei desăvîrșite faţă de 
Dumnezeu şi faţă de toate creaturile, deci — numai în Împărăția 
Domnului, unde nu numai viaţa spirituală, ci și corporalitatea 

însăși se vor supune transfigurării. „Scopul istoriei“ — spune 
părintele S. Bulgakov — „transcende istoria și vizează viaţa seco- 
lului viitor, iar scopul lumii transcende lumea și orientează spre 
un nou pămînt și un nou cer. Dacă abordăm istoria pe terenul ei 
propriu și prin: prisma realizărilor ei concrete, trebuie să 
recunoaștem că ea se prezintă ca un mare eşec, ca o eroare tragi- 
că. În toate privințele, ea duce la disonanţe dureroase şi la un 
impas tragic, orice năzuință umană ultimă răminând neîmplinită“ 
(Lumina cea neapusă). 

Dar tocmai astfel de eșecuri ale istoriei. sînt binefăcătoare; ele 
vindecă de pasiunile primejdioase pentru ideea de om-Dumnezeu, 
popor-Dumnezeu sau de politeism, de credinţa în acel progres 
umanitar a cărui forță motrice o reprezintă „nu iubirea, nu mila, 
ci visul trufaș de realizare a raiului pe pămînt“. (bid.) 

„Ideea irealizabilităţii unei ordini sociale desăvîrşite în condiţiile 
existenţei pămîntene, pe care o subliniază filozofia rusă contem- 
porană, a fost de mult clarificată în lucrările profesorului P. I. 
Novgorodţev: Criza conștiinței juridice (1909) şi Despre idealul 
social (ediţie I, 1917). El își sprijină teza pe analiza relaţiei între 
individ și societate. Referindu-se la personalitatea individuală con- 
cretă, şi nu la conceptul generic de om, Novgorodţev declară cu o 
convingere de netăgăduit că „Antinomia: principiul indivi- 
dual—principiul social este insurmontabilă în limitele existenţei 
pământene. O relaţie armonioasă între personalitate și societate 
este posibilă numai în imperiul abstract al libertăţii unde solidari- 
tatea nelimitată şi atotcuprinzătoare este asociată cu infinitatea 
deosebirilor individuale“ — adică în Împărăţia lui Dumnezeu. „În 
condiţiile vieţii istorice, o asemenea armonie este imposibilă“ 
(Despre idealul social). Înţelegem de ce Novgorodţev ajunge la 
constatarea fenomenului „de năruire a credinței în statul de drept 
desăvirşit“, precum și a credinţei în socialism și anarhism — de 

„discreditare a ideii de paradis pămîntean în genere. El nu neagă 
anumite realizări parțiale pe linia edificării statului modern de 
drept şi nici căutările în perspectiva socialismului și anarhismu- 
lui, dar le socoteşte incomensurabile cu idealul binelui absolut. 
Pentru a nu ajunge într-un impas disperat este necesar, de aceea, 
să se construiască un ideal de societate pămînteană luînd în con- 
sideraţie „libertatea dezvoltării nelimitate“ a personalităţii şi nu 
armonia perfecțiunii în forma ei definitivă. 

Transformarea orînduirii economice trebuie călăuzită după 
ideea că libera dezvoltare a omului este mai de preț decît deplina 
satisfacere a nevoilor lui materiale. În prim-plan se situează, evi- 
dent, libertatea spiritului, în particular libertatea conștiinței, 
gîndirii cuvîntului etc.; dar și libertatea relativă a activităţii eco- 
nomice este de mare importanţă. Unele sectoare ale economiei tre- 
buie să aparțină persoanelor particulare chiar şi numai pentru a 
asigura mai din plin şi multilateral libertatea spirituală a omului și 
independenţa lui faţă de stat (de pildă, persoanele particulare tre- 
buie să aibă dreptul la înființarea tipografiilor, editurilor, libră- 
riilor, bibliotecilor etc.) Motiv pentru care procesul de socializare 
a întreprinderilor economice, trecerea lor în competența statului 
nu trebuie împins prea departe. În epoca noastră, îmbinarea celor 
două sisteme economice — de stat şi particular — constituie modul 


cel mai eficace de satisfacere atît a nevoilor materiale cât şi a celor 
spirituale ale omului. ` C ga 


Capitolul XIV 


Progresul moral 


Teoriile asupra progresului umanităţii se polarizează în două 
categorii: unele afirmă existenţa progresului în istorie, altele îl 
neagă. Teoria mea nu se încadrează în nici una din aceste cate- 
gorii; oricât s-ar părea de ciudat, ea realizează o sinteză între multe 
consideraţii ale filozofilor care recunosc progresul și multe argu- 
mente ale celor care îl neagă. 

Voi folosi termenul de „progres“ în accepțiunea de urcare pro- 
gresivă a ființelor lumii pe treptele desăvîrșirii, respectiv realizarea 
de către ele a unor valori tot mai înalte avînd ca scop apropierea 
de Împărăția Domnului și, ulterior, primirea îndumnezeirii. 

Conform metafizicii personaliste promovate de mine, lumea 
este compusă din agenții substanțiali care se prezintă, fără excep- 
ție, ca personalități fie actuale, fie cel puţin potenţiale. 

Agenţii pătrunșşi de iubirea desăvîrșită faţă de Dumnezeu și 
faţă de toate creaturile sînt membrii Împărăției lui Dumnezeu; ei 
sînt desăvirşiți, îndumnezeiți și îşi trăiesc viaţa din plin. De aceea, 
în Împărăţia Domnului nu există dezvoltare și progres în sensul 
perfecționării treptate: activismul creator al celor ce-i aparţin este 
diversificat la infinit, dar totdeauna de maximă perfecțiune. 

Toţi ceilalți agenți ai lumii, mai mult sau mai puțin marcați de 
„egoism, decăzuțţi adică de la Dumnezeu și Împărăţia Lui, duc, din 
acest motiv, o viaţă relativ searbădă, ba chiar situată adesea la 
limita existenţei potenţial-personale. Toţi năzuiesc spre plenitu- 
dinea absolută a vieții, dar nu reușesc s-o atingă. Conţinutul vieţii 
unor astfel de agenți elementari cum sînt electronii, protonii etc. 
se apropie de zero. După gradul de apropiere de Dumnezeu și de 
Împărăția Lui, agenții pot fi înșiruiţi de la zero la plus infinit. Dar 
trebuie să ţinem seama de existența unor ființe și mai îndepărtate 

de Dumnezeu decît cele a căror viaţă, datorită unui prea mare ego- 
centrism, se apropie, prin inconsistenţa ei, de zero. Este vorba de 
fiinţe care, copleșite de trufie, intră în competiţie cu Dumnezeu și 
nutresc ură față de El. După gradul îndepărtării de Dumnezeu 
acești purtători ai firii satanice pot fi rînduiți într-un șir 
descrescător de la zero la minus infinit. Aşadar, scara care sim- 
bolizează toate gradele de apropiere sau îndepărtare de 
perfecțiunea existenţei în Împărăţia lui Dumnezeu se prezintă în 
felul următor: 


- 00... 1... 0... + Vato 


Întrucît toţi agenţii năzuiesc spre plenitudinea absolută a exis- 
tenţei și acționează în virtutea unui anumit scop, valorificînd în 
același timp întreaga lor experienţă, ei nu stagnează niciodată. 
Acţiunile lor sînt însă rezultatul unor căutări cu caracter creator şi 
liber; ei pot păşi de asemenea pe un drum greșit, şi de aceea 
schimbările lor pot fi extrem de diferite: unele se înscriu pe linia 
progresului, respectiv pe linia apropierii de Împărăţia Domnului, 
altele urmează linia regresului, respectiv a îndepărtării de 
Împărăţia Domnului; sînt posibile şi devieri de la drumul drept. 
Direcţia ideală a schimbărilor, care conduce nemijlocit la pragul 
Împărăției lui Dumnezeu, am denumit-o evoluție normală. Pe nici 
un drum, nici chiar pe cel satanic, nu se pierde libertatea formală: 
de aceea se păstrează posibilitatea pocăinţei şi a urcării pe calca 
ce duce direct la Dumnezeu. În consecinţă, în mulțimea infinită de 
agenţi trebuie să existe și fiinţe care au parcurs în întregime dru- 
mul de la minus infinit la plus infinit. Biografia acestora conferă 
un model de progres pe care nici nu l-au visat vreodată adepţii 
teorici pozitiviste a progresului. 

Trebuie să nu uităm că progresul sau regresul reprezintă isto- 
ria personală a fiecărei fiinţe, desfășurată fără opreliști; asta 
înseamnă că nici progresul şi nici regresul nu pot fi transmise de 
la o personalitate la alta în mod mecanic sau prin ereditate: el 
poate rezulta numai din experienţa și eforturile proprii ale fiecărei 
personalităţi. Ce-i drept, imitaţia, asimilarea creaţiei altuia, in- 
strucția şi educaţia nu sînt lipsite de importanţă, dar ca nu are decit 
un caracter secundar şi depinde de interesul pe care-l manifestă 
subiectul educat. De aceca, acumularea progresivă este posibilă 

cel mult în privința transmiterii cunoștințelor de la o generaţie la 
alta, și atunci numai a celor de ordin inferior, a celor,de pildă, 
care prezintă importanță în domeniul tehnicii: aici. interesul 
fiecărei generaţii este la fel de mare, pentru că se leagă de nevoile 
curente comune tuturor oamenilor. Cît privește cunoștințele de 
ordin superior, în particular din domeniul filozofiei; acestea, re- 
velate şi însușite de unele generaţii, rămîn adesea în afara 
preocupărilor altor generații și numai cu eforturi mari pot fi ade- 
vărurile demult descoperite reconstituite și reasimilate. 

Rezultă de aici extrema diversitate a comportamentului 
agenţilor care adoptă, în linii mari, același mod de viaţă. Există 
persoane și popoare care se desăvîrșesc pe calea binelui; altele, 
dimpotrivă, se degradează î în condiţii grele de viață (este, poate, 
cazul destinului eschimoşilor); sînt și agenţi care păşesc de-a 
dreptul pe calea răului satanic (nu e exclus ca mexicanii, cu reli- 
gia lor intolerantă, să fi urmat acest drum). pdl pi « 

Pentru a stabili dacă fenomenele analizate poartă în ele semne 
de progres este necesar să urmărim istoria agentului individual, 
cum ar fi cutare om sau cutare popor. Dar moartea îl scoate pe om 
din cîmpul nostru de observaţie. Viaţa de tip terestru a agentului 
nu constituie decît un episod de scurtă durată din lunga lui istorie, 
„care numără bilioane de ani şi se sustrage, ca întreg, observaţiei 
noastre. Același lucru este valabil și pentru popoare. Fiecare popor 
reprezintă un întreg organic viu, condus de personalitatea lui, 
înțeleasă ca subiect al ansamblului vieţii acelui popor. Moartea 
unui popor rezidă în destrămarea întregului său organic, în dis- 
pariţia din substanța lui a subiectului care juca rolul de centru 
organizaţional, și în trecerea la existenţa sub chipul unui alt popor 
sau chiar, uneori, la o existenţă care transcende forma de viață 
numită popor şi, poate, nici nu are loc pe pămînt. 

` Studiind istoria umanităţii avem deci sub observaţia noastră 
doar segmente relativ scurte din viaţa diferiților indivizi, iar în 
fiecare dintre aceste segmente constatăm momente de progres și 
regres de proporții relativ reduse. Afirmația poate fi explicitată 
printr-o comparaţie. Să presupunem că timp de zece ani urmărim 
evoluția clasei I dintr-o școală elementară. Pe parcursul unui an 
școlar unii elevi fac progrese în materie de citire, scris, socotit, iar 
clasa în'ansamblul ei avansează în ce privește disciplina, organi- 
zarea unor acțiuni colective etc. Anul următor nu se constată însă 

nici un progres: totul se reia de la cap, şi e firesc să fie aşa pentru 
că în clasă au venit elevi noi, și colectivul ei constituie un nou 
întreg individual. Cam așa se prezintă şi viața umanităţii. Zilnic 


„unii mor, alții se nasc; mulţi dintre cei născuţi parvin la umanitate 


ridicîndu-se din viaţa animală şi, în genere, pre-umană. Nu este de 
mirare că printre ei se află o mulțime de Calibani!. Darul vorbirii 
îl folosesc doar pentru ceartă, iar libertatea — pentru chefuri. Mai 
mult: popoare întregi părăsesc scena istoriei, cedînd locul unor 
popoare noi ai căror indivizi abia dacă au depăşit stadiul de exis- 
tență preumană. Ceea ce demonstrează că istoria umanității nu 
cunoaște un progres linear. 

După secole de progres urmează (ia de decădere, și uma- . 
nitatea este din nou pusă în situaţia de a recuceri principiile Și 
bunurile vieții spirituale care păreau dobîndite definitiv. 

„Epoca noastră a oferit exemple zguduitoare de regres care au 
subminat atitudinea optimistă faţă de istoria pămînteană a umani- 

tății. Ne-a fost dat să fim martorii reinstaurării torturii în cele mai 
variate şi cumplite forme; a reapărut instituţia ostaticului, au apă- 
rut lagărele de concentrare unde sute de mii de oameni, în majori- 
tatea lor fără nici o vină, au fost schingiuiți cu sălbăticie; au apărut 
îngrădiri umilitoare în ce privește libertatea presei și a scrisului 
literar în genere, libertatea ştiinţei, conștiinței, amestecul statului 
în viaţa familiei cu scopul educării copilului în spiritul unor idea- 
luri sociale aberante şi revoltătoare pentru conștiința creștinului; 
creșterea egoismului statal s-a resimțit în acțiuni frizînd culmea 
cinismului şi în uneltiri împotriva altor state. 

Examinarea unor asemenea fenomene regretabile şi luarea în 
consideraţie a limitării intelectuale chiar şi a omului de înaltă cul- 
tură ne obligă să recunoaștem că sintagma infatuată homo sapiens 
nu corespunde realității: omului pămîntean i se potrivește mai 
degrabă denumirea de homo imbecillis. Şi n-ar trebui să ne simțim 
insultaţi. Termenul de „imbecilitate“ sugerează totuși prezența 
unei minime capacităţi mentale: lipsită cu desăvîrşire de intelect, 
piatra nu poate fi calificată drept „imbecilă“. Or, omul este prima 
fiinţă rațională pe pămînt a cărui rațiune n-a depăşit stadiul infe- 
rior de dezvoltare şi de aceca nu ne surprinde faptul că, deşi omul 


! Personaj din piesa lui Shakespeare, Furtuna. (N. t.) 

este înzestrat cu intelect, manifestările lui de slăbiciune sînt mai 
numeroase decît semnele de putere complex dezvoltată. . - 

Tipul de viață adoptat de umanitatea pămînteană constituie una 
din treptele intermediare posibile în ascensiunea spre forme supe- 
rioare. 

Dimensiunile reduse ale progresului pe pămînt se explică prin 
faptul că agenții care ating dezvoltarea maximă a virtuţilor acce- 
sibile omului pămâîntean trec dincolo de umanitate, locul lor fiind 
ocupat de agenți care se situau pe treptele inferioare ale naturii. 
De aceea nu trebuie să ne surprindă primitivismul de care a dat 
dovadă umanitatea de atîtea ori în istorie. Dar acesta nu este un 
motiv să ne lăsăm copleșiți şi să pierdem interesul pentru per- 
fecţionarea vieții sociale. Unele obiective avansate de etica socială 
a vremii noastre, în speţă crearea unei noi ordini economice sau 
înființarea unei organizări suprastatale a omenirii, care ar asigura 
rezolvarea pașnică a conflictelor internaţionale, sînt fascinante și 
realizabile chiar și în condițiile pămînteşti. Să nu ne închipuim 
însă că înfăptuirea ar echivala cu un paradis terestru. Între toate 
realizările posibile în condiţiile existenţei pământeşti, şi idealul 
final al Împărăției lui Dumnezeu rămîne totdeauna o distanță 
uriașă, așa încît progresul uman este doar o înaintare lentă pe calea 
îndumnezeirii. | 


Concluzie 


În încheiere se cuvine să spunem cîteva cuvinte cu privire la 
profilul acestei cărți consacrate fundamentelor eticii. Toată proble- 
matica eticii este soluţionată pornind de la idealul desăvîrșirii 
absolute în Împărăţia lui Dumnezeu. Desăvîrşirea agenților ce 
aparțin acestei împărății se exprimă prin crearea de către aceștia a 
valorilor absolute care, datorită concordanţei lor cu întregul lumii, 
capătă un caracter universal; structura unei asemenea sfere a exis- 
tenţei şi chiar corporalitatea locuitorilor ei se deosebesc radical de 
realitatea noastră. De aceea, atunci cînd insistăm asupra realiza- 
bilității exigenţelor conștiinței noastre de înaintare în direcția 
Împărăției Domnului, sîntem obligaţi să apelăm la teoriile meta- 
fizice privind relaţia ei cu comportamentul nostru moral și 
condiţiile ontologice care favorizează sau împiedică înfăptuirea 
idealului. Aşadar, în prim-planul cărții se situează teoria referi- 
toare la condiţiile metafizice de posibilitate ale idealului moral. 

Prin postularea Împărăției iubirii desăvîrşite față de Dumnezeu 
şi faţă de toate fiinţele drept scop final şi prin încercarea de a con- 
strui un sistem etic în spiritul creștinismului, autorul nu adoptă în 
abordarea problematicii vieții contemporane o poziție pacifistă şi 
nu pledează în favoarea abrogării imediate a pedepsei capitale etc. 
El ar putea fi acuzat de oportunism, i s-ar putea reproşa că s-a lăsat 
ispitit de „Marele Inchizitor““, care este asociat cu deprecierea idea- 
lului moral. O asemenea învinuire ar fi nedreaptă. Particularităţile 
mai sus-menţionate ale cărții de faţă sînt legate de convingerea 
autorului că maximalismul moral în Împărăția binelui absolut dă 
naștere artificialului, nesincerității, falsului şi determină dis- 
trugerea vieții. Cu excepţia unor cazuri rare de sfințenie profundă, 
omul pămîntean nu poate înainta pe calea binelui decît încet și 
treptat. De aceea, intransigența este admisă doar faţă de sine în- 

suşi, iar cît priveşte relaţiile cu ceilalți oameni, aici sînt necesare 

îngăduinţa și protecţia libertăţii pînă la acceptarea dreptului rela- 
tiv la rău, pentru că instaurarea forțată a virtuţii duce doar la agra- 
varea situației. 

Printre particularităţile cărții se numără și teoria elaborată în 
cadrul ei din perspectiva personalismului metafizic, conform 
căreia toate suferinţele, toate nenorocirile și catastrofele prezente 
în sfera noastră de existenţă se datorează perturbării armoniei, 
generate de răul moral care rezidă în insuficienta iubire faţă de 
Dumnezeu şi față de creaturile Lui. O teorie de acest fel nu are 
nimic comun cu moralismul metafizic unilateral. Întruchipări ale 
binelui moral, frumosul, adevărul, libertatea fac parte din catego- 
ria valorilor absolute. Realizarea lor deplină este organic legată de 
binele moral, dar ele nu se suprapun cu acesta: toate valorile 
absolute reprezintă aspecte specifice ale desăvîrşirii absolute și se 
îmbină în mod necesar între ele. Așa, de pildă, acolo unde există 
binele absolut desăvîrşit, acolo există cu necesitate și frumosul 
absolut, şi invers: frumosul absolut este strîns legat de binele 
moral desăvârşit. 

